Marica Flego, Ljubljana. Poslali smo po 10 kom. svih dosad izašlih 
brojeva i promijenili naslov. 


Danilo Jeletić, Sisak. Veoma nam je žao, što Vam nijesmo mogli 
odmah poslati sve dosad izašle brojeve, Javili ste se malo: prekasno. 
Ukoliko nam pojedini povjerenici vrate neprodane primjerke mi ćemo 
Vam ih naknadno poslati. Svakako Vas držimo u evidenciji! Živjeli! 

R. Šio, Budrovac, Promijenili smo adresu. Nadamo. se, da će Vaš | 
vrijedni kolega Grgas nastaviti tamo, gdje ste Vi prestali, 


Ivo Grgas, Pašman. Toplo Vam se preporučamo i pozdravljamo Vas! 

J. Ž. P. — Tvoj način pisanja pisama nije lijep. Ti pišeš da ćeš naš. 
list primati samo ako uvrstimo koju Tvoju pjesmu. Ako stvar ne valja 
mi je ne ćemo štampati, pa makar nam Ti sam otkupio svih 5000 pri- 
mjeraka. 


Vladimir Marinić, Zdravko Ožanić, Vinko Šporčić i Milan Tomić 
svi iz Srpskih Moravica. Poslali ste .nam nekoliko zagonetaka, koje na 
žalost ne možemo uvrstiti. Sa svih strana primamo toliko zagonetaka, da 
ih ni uz najbolju volju, iako su dobre, ne možemo štampati. Molimo vas, 
da se strpite. Sve će postepeno doći na Ted. ' 


Z. Č. S. Pjesmica »More« nije još tako dobra, da bi mogla biti štam 
pana. Vježbaj dalje. Nije lako biti pjesnik: Sprat, i 


MALI ISTRANIN 


GOD. X ZAGREB, SIJEČANJ ŠK. GOD. 1938/39 BR. 5 


Legenda o zrikavcima 


Onih je dana cijela Judeja živjela u velikoj uzbuđenosti. 
Zbivale su se zaista čudnovate stvari. 

Najprije je došla zapovijed od rimskoga cara da se ima 
popisati sve pučanstvo. Ljudi su ostavljali kuće i polja i puto- 
vali daleko, svaki u svoje zavičajno mjesto, da se tamo pri- 
jave i popišu. 

Iz malog gradića Betlehema stizavali su neobični glasovi. 
Famo da se, navodno, nad nekom špiljom zaustavila velika 
zvijezda repatica i da je obasjala jaslice u kojima da se rodilo 
od prekrasne žene malo djetešce. To djetešce da je božanskoga 
porijetla i ono da je budući židovski kralj. 


U isto vrijeme dojašila su u Jeruzalem, među ostalim 
mnogobrojnim strancima, i nekakva tri mudraca. Jedan je 
bio iz Grčke, drugi iz Egipta, a treći čak iz daleke Indije. Vi- 
djeli su, rekoše, neobičnu zvijezdu, kakva, se još nikada dotad 
nije vidjela na nebu i pošli su za njom. Ona ih je neprestano 
vodila sve dovle,.a sada je izginula. Tumarali su naokolo sa 
svojim devama i svojom bogatom pratnjom, tražeći nekakvog 
mladog kralja, kojeg da im je zvijezda navijestila, . 

Kralj Irud začuvši to veoma se uznemirio. Kakav se to 
novi kralj rodiot Ne misli valjda da _ mu otme prijestolje? 

Ljudi su pričali koješta. Neki su u Betlehemu vidjeli čitave 
zborove anđela na nebu, drugima su opet pastiri pričali da su 
se poklonili novorođenom mladom kralju, koji da će izbaviti 
Izraelce ispod rimske vlasti, treći su opet kazivali, da je one 
neobične prekrasne žene i njenog starog pratioca nestalo s 
djetetom, kao da ih je zemlja progutala. 

lrud je grozničavo tražio tog mladoga kralja, a ne mo- 
gavši ga naći izdade zapovijed, da se sva novorođena muška 
djeca posmicaju. Bio je uvjeren da će tako maknuti i svog ne- 
poznatog mladog suparnika. 

U to je vrijeme uz cestu koja vodi prema Egiptu stajala 
mala gostionica s konačištem. Stari gostioničar Menahem bri- 
žno je skupljao zlatnike, što ih je ovih dana obilato zarađivao. 
Nije čudo! Toliko je stranaca prošlo tih dana kroz njegovu 
gostionicu, kao još nikada dosad. 


Jedne večeri baš u času kad je brojio dnevni utržak i 
spremao ga u kožnatu torbicu pokuca neiko na vratima. Brže 
bolje sakrije torbicu i pođe da otvori. 

— Tko je Božji? — upita odškrinuvši vrata. 

— Siromašni smo putnici. Molimo vas, da nas uzmete na 
konak za ovu noć, a sutra ćemo dalje — odgovori stranac. 

Stari gostioničar Menahem pogleda čudnovate putnike. 
Bio je to nekakav bradati starčić, mila i dobroćudna, lica. Na 
uzici je vodio magarca, na kom je sjedila“ prekrasna žena 
umotana u tamnoplavi plašt. U naručaju je držala nekakav za- 
motak, jastučić, što li, iz kojeg je virila glavica lijepog djeteta.. 

— Nema mjesta. Sve je popunjeno! — odgovori gostio- 
ničar. 

— Samo smo nas trojica. Žena s djetetom i ja. Umorni smo 
od daleka puta, a noć je tako tamna. 

—- Ne mogu. ne mogu, sve je popunjeno. Ljudi spavaju 
čak u staji. Zbogom! — I zatvori mu pred nosom vrata. 

Spremivši novac popne se stepenicama u svoju sobu i 
legne spavati. San mu nikako nije dolazio na oči. Pekla ga je 
savjest. Milo lice prekrasne strane žene nije mu išlo iz glave. 
Blago njezino čelo bilo je nekud snuždeno, ali je ipak jedva 
zamjetljiv smiješak poigravao oko njenih usana, dok je gle- 
dala u nejako svoje čedo na rukama. A to čedo istom! Kao da 
je neka nadnaravna svijetlost izbijala iz te male kovrčave 
glavice. 

— Da nije to možda onaj mladi kralj, o kome već priča ci- 
jela Judeja? A ta prekrasna žena sigurno je kakva kraljica. 
Kažu ljudi da je od koljena slavnoga Davida kralja — mislio 
je u sebi gostioničar i bi mu žao što ih je otjerao. 

U tom času začuje se na vratima žestoko lupanje. 

Stari Menahem skoči iz kreveta i pohita na vrata. — Tko 
je? upita preplašeno, 

— Vojnici kraljevi. Otvori! 

Sav drhćući otvori Menahem vrata. 

— Koga tražite? 

— Tražimo tri putnika. Javiše nam da su ovuda prošli: 
jedan muškarac s mladom ženom i djetetom. Nijeste li ih 
vidjeli. 

— Ne znam gdje su — odgovori gostioničar i bi mu drago 
što ih nije primio na konak. Da su ostali sigurno bi ih vojnici 
bili uhvatili. 

Vojnici su usopljeni od duga trčanja teško disali. Noć je 
bila tiha. Najednom se u daljini začuje glas zvonca. To je zvo- 
nilo zvonce, ovješeno magarcu pod vratom. 

— Ha, to će biti sigurno ti putnici — reče vođa. 

Stari gostioničar protrne od straha. — Propadoše! — po- 
misli u sebi i bi mu neizrecivo žao. 

—— Ne, ne, nije to zvonce, to je pjesma zrikavčeva, — reče. 

I zbilja, tek što je to dorekao, cijelom krajinom zamnije 
glas pjesme zrikavaca, koji su stali cvrčati kao za okladu. Na 
tisuće je i tisuće zrikavaca, šturaka i popaca zapjevalo u svim 
tonovima po svim poljima. Nadglasali su zvuk zvonca ispod 
vrata magarca, na kom je jašila Blažena Djevica Marija, 

Vojnici su neko vrijeme osluškivali, no nijesu čuli ništa 
do ugodnog cvrčanja. 

Stari Menahem odahne i bje mu drago što je nebesko ja- 
nješee izmaklo ovim okrutnim vucima. 

A Josip i Marija proslijediše put kroz noć praćeni veličan- 
stvenom pjesmom ovih malih noćnih pjevača. 

Elio zašto zrikavci do dana današnjega svake noći u zboru 
pjevaju. 


Pjevaju na uspomenu onoga dana kada su prije 1935 go- 
dina spasili život Djetešeu Isusu. X 
(Po tuđem izvoru: H. R) 


Lijepa Raša 


(Istarska priča) 


Bilo davno — u doba, kad je Istrom vladao ban Dragonja. 
Ban je imao jedinicu kćerku, na glasu ljepoticu. Ime joj je bilo 
Raša. O njezinoj ljepoti pričalo se na daleko. Čuo o njoj i ču- 
veni čarobnjak Salamander, te on odluči oteti lijepu Rašu i 
vjenčati se s njome. Što je smislio, to je učinio. Nekog lijepog 
dana ode Raša u bližnji lug, gdje su slavuji vanredno milo pje- 
vali — i više se ne povrati kući. Rastuženi otac razasla svoje 
ljude da je posvuda traže, ali je ne nadjoše. U to doba živio je 
na Učki čovjek imenom Smiljan. On je razumio jezik, kojim 
govore životinje, pa je jednoga dana, idući onim lugom, čuo 
slavuje, kako pripovijedaju o Salamandru i lijepoj Raši, koju 
da je onaj strahoviti čarobnjak oteo i odnio sa sobom. Jedan 
izmedju onih slavuja letio je za njime i vidio, kako se sa svo- 
jim lijepim plijenom spustio u duboku bezdanu jamu, gore na 
Krasu. 

Čuvši ovo Smiljan pohita mahom u banove dvore i iskaže 
sve, što je znao. Ban Dragonja razglasi odmah po čitavoj Istri, 
da će bogato nagraditi onoga, ko mu dovede živu jedinicu nje- 
govu — Rašu. 

Prvi se ponudi Smiljan, koji reče, da će potražiti Salaman- 
drovo leglo i osloboditi banovu kćerku. Javi se i nekako La- 
tinče, po imenu Initrepidus (Nebojša). Veli on Smiljanu: Po- 
djimo zajedno, pa ako je oslobodimo da dijelimo nagradu. 

I podjoše. Idući tako dodjoše njih dvojica do one bezdane 
jame. Pred jamom reče Smiljan: 

— Jedan od nas treba da se spusti unutra. .. 

— Spusti se ti — reče Intrepidus, — a ja ću čekati ovdje, 
dok mi dadeš znak da te izvučem. 

Smiljan ne odgovori ništa, več uze svoju topuzinu, stupi 
u košaru i poče se spuštati. Medjutim jama nije bila bezdana, 

kako se mislilo, jer nije dugo potrajalo, a košara udarila o tvr- 
do tlo i stala. Smiljan izidje iz nje, no čim učini nekoliko ko- 
račaja, nekakva mu neobična svijetlost zasjeni oči. . Tada on 
vidje da se nalazi u prekrasnim, od samih kristala sagradje- 
nim dvorovima. Držeći čvrsto u ruci svoju tešku topuzinu 
Smiljan htjede ući u dvoranu, kad li se od nekuda diže golem 
lav i zakrči mu put. Zvijer da će nasrnuti na nj, ali već Smi- 
ljan podigao svoju topuzinu, i koliko bi okom trenuo, lav je 
već ležao mrtav pod nogama njegovim. 

Smiljan udje u dvoranu, koja se sva sjala od samih ale. 
mova. U njoj ne bijaše ni žive duše. Na suprotnoj strani bila 
su velika, kristalna, širom otvorena vrata; što su vodila u dru- 
gu dvoranu Smiljan se uputi onamo, i kad je htio da prekorači 
prag te druge dvorane, pred njime se najednom stvori užasan, 


ognjevit zmaj, gotov da ga proždere. Smiljan ne počasi ni časa, 
već lupi topuzinom zmaja po glavi i grdna neman u isti mah 
savi se na tlu mrtva. Druga je dvorana bila još sjajnija od 
prve, ali ni u njoj nije bilo nikoga, te se Smiljan uputi pravo 
prema trećoj odaji. Kad stupi unutra, bilo mu je kao da će ob- 
nevidjeti od silnoga svijetla i sjaja, što se sa svih strana pre- 
lilo na nj. Na dnu te sjajne dvorane, na zlatnom naslonjaču; 
sjedjela je Raša, prekrasna kćerka bana Dragonje. Smiljan 
nije imao kada da joj se divi, jer je upravo u taj mah zagrm- 
jelo strašno, da se je pod njegovim nogama ustreslo tlo. U isti 
tren odjeknu otraga krupan glas: — Ko si, što tražiš ovdje. 
Smiljan se okrene, a to je pred njim stajao strahoviti ča- 
irobnjak Salamander, grdna nakaza — pola gušter a bola čo- 
vjek. Mjesio odgovora, Smiljan zamahne topuzinom i Salaman- 
der se sav u krvi sruši na zemlju. Smiljan trkne sada do Raše, 

nježno je primi za ruku i povede je pod otvor pećine. Tu je 
čekala ona košara. U njoj je bilo mjesta samo za jednoga. Smi- 
ljan reče Raši, neka stupi unutra, on će pričekati, dok Inire- 
pidus, koji gore čeka, opet spusti košaru, da i njega izvuče na 
dvor. Raša učini, kako joj reče Smiljan. Čim stupi u košaru 
poče se ova pomalo dizati. 

Prodje sat, prodju dva, tri — ali košare nikako nema. Čeka 
Smiljan i čeka, sve uzalud. Na posljetku se dosjeti, da ga je 
Intrepidus prevario, otišao i ostavio ga na cjedilu. Što će sada? 
Razmišljajući tako vrati se natrag, i kad je stupio u treću dvo- 
ranu, čuje, kako netko uzdiše. Pogleda bolje, a to se Salaman- 
dru bila ponovno vrnula svijest. Smiljan htjede da ga sasvim 
dotuče, ali ga nakaza stade moliti da mu oprosti život, a on će 
mu za uzdarje učiniti štogod od njega zatraži. 

— Izvedi me van iz ovih tvojih dvorova, reče Smiljan. 
Ako to ne učiniš, ode ti glava! 


Salamander mu reče, neka uzjaše na nj. Smiljan učini, i 
tako ga ona nakaza izvuče na sunce. Salamander se na to brže 
bolje povuče u svoje podzemne dvore, a Smilja nse uputi put 
Ćićarije u prijestolnicu bana Dragonje. 

U banovu dvoru bilo je veliko veselje. Intrepidus je već 
bio stigao onamo s prelijepom Rašom i svi su mu čestitali, a i 
sam ban bio je tako sretan, da mu je obećao Rašu za ženu i 
imenovao ga nasljednikom projestolja. Da se taj veliki doga- 
djaj proslavi što dostojnije, spremio je ban obilnu gozbu, na 
koju pozva sve dostojanstvenike svoje Banovine. Na čelu dru- 
goga stola sjedio je ban Dragonja, s jedne strane bila mu je 
jedinica Raša, a s druge Intrepidus. Gosti su bili veseli: na- 
zdravljali su mladencima, pili su, kliktali i pjevali. Tek jedno 
je mutilo tu neobičnu radost: otkad se naime Raša povratila 
u očinsku kuću, još nije izgovorila nijedne riječi, . Bila je sa- 
svim onijemila. Banovi ljekari tumačili su to ovako: djevojka 
je bila u enoj jami izgubila svaku nadu, da će ikada biti oslo- 

bodjena. Kad je vidjela, da je spas ipak došao, obuzela ju je 
takova radost, da je u isti mah izgubila dar govora, Neka pro- 
dje samo nekoliko vremena, i njoj će se opet vrnuti riječ i bit 
će sretna i zdrava kao što je i prije bila. I veselje se nastavilo. 
Kad je bilo o ponoći, vrata se dvorane iznenada širom otvore, 
a na pragu ukaza se Smiljan. Kad ga Raša ugleda, vrisne kao 
izvan sebe: 

— On je — on je moj spasitelj. . 

Svi skočiše na noge, i prije nego što su se mogli snaći od 
čuda, Intrepidus odleti preko otvorenog prozora i izgubi se u 
noć. Raša iskaza kako ju je Smiljan spasao i kako ju je Intre- 
pidus samo izvukao napolje. Onda nastavi: 

— Kad sam izišla iz one jame, rekla sam onome čovjeku, 
što me je istegao na dvor: — »Sada treba da izvučemo i onoga 
što je ostao dolje«. Na to mi Intrepidus odgovori: — »On ne 
smije više na sunce! Sad ćemo mi tvome ocu. Njemu ćeš ti ka- 
zati da sam te ja spasao, 1 ako to ne učiniš, ja ću te ubiti!« 
Nato me je pograbio za ruku i poveo ovamo. Tu sam se priči- 
nila, da sam onijemila, samo da mi ne treba reći što mi je onaj 
zlikovac naložio . 

Raša doreče, a ban Dragonja pozove Smiljana, da stupi 
bliže. Kad je junak stao kraj bana, ban ga zagrli, poljubi i 
reče mu:  »Živ mi bio junače! Već sutra ti ćeš biti mojim ze- 
tom, a poslije moje smrti bit ćeš banom i gospodarom ove li- 
jepe zemlje Istre«. 


Svi gosti kliknuše: Da Bog poživi Smiljana i lijepu Rašu.. 
Viktor Car Emin 


Vinograd u zimi 


Iz bijeline Žalosno se, 

prhkog snijega drhtureći, 

žalosno sad kolci strše zeba mala odaziva. 

Loza visi Čipkajuć se 

obijeljena — međ čokote 

pahuljice po njoj prše. mali palčić zguren skriva. 


Ljubo Brgić 


70-godišnjica 
Rikarda Katalinića Jeretova 


Dne 8. siječnja 1869 rodio se u Voloskom u onoj ubavoj 
uvalici između Rijeke i Opatije, uvaženi i mnogo cijenjeni hr- 
vatski pjesnik Rikard Katalinić Jeretov, naš dragi 
Barba Ri ke e. 


Već više od 50 godina pjeva i niže profinjene i osjećajne 
stihove. koji zanose i stare i mlade. Na tisuće je i tisuće mla- 
deži crplo iz njegovih stihova duševnu hranu u svojim najmla- 
đim danima, oduševljavajući se svijetlim idealima čiste i ne- 
patvorene ljubavi do roda i domovine, kojima je Barba posve- 
tio svoje najljepše pjesme. 

Ljubav do najužeg njegovog zavičaja, do Istre naše, zlatna 
je nit, koja provijava kroz sav njegov književni i pjesnički 
rad. Prva njegova zbirka pjesama »Pozdrav istarskog Hrvata«, 
izdana 1891, godine u Zagrehu, posvećena je Matku Baštijanu 
istarskom pjesniku i preporoditelju i prvom uredniku »Naše 
Sloge«, prvih hrvatskih novina u Istri. 

Naročito su dirljive i osjećajne njegove zbirke pjesama 
»Mrtvoj majci« i »Mrtvoj sestri«. Zbirka kratkih crtica »Inje« 
prevedena je i na strane jezike. Osim toga izašle su u poseb- 
nim knjigama njegove zbirke pjesama »Primorkinje«, »S moje 
lire«, »Zadnje pjesme«, »Sa Jadrana«, priče »Našim morem i 
našim krajem«, »Vesela mladež«, »Priče za djecu« i osobito dir- 
ljive priče »Iz podjarmljenih krajeva«, gdje je prikazana teška 
sudbina naše djece u Istri danas. 

Mi se ponosimo što je takav pjesnik i tako ugledan knji- 
ževnik bio od prvoga dana, pa sve do danas, jedan od naj- 
revnijih i najboljih suradnika našega lista, kome je nekada u 
Opatiji, uz isto tako uglednog književnika Viktora Cara Emi- 
na bio neko vrijeme i urednikom. 

Naš Barba Rike ni sada ne miruje. Skoro u svakom broju 
našega lista nalazi se po koja njegova pjesmica ili crtica. Nje- 
gova je duša još i danas, unatoč njegovih 70 godina, puna po- 
leta i zanosa ,i mi uživamo u njegovim kratkim ali snažnim 
stihovima. 

Barba Rike je majstor pera i jedan od onih književnika, 
koji nikada ne piše dugačke i zapletene priče. Njegove su re- 
čenice kratke, ali snažne kao isklesane, u njegovim stihovima 
svaka je riječ na svome mjestu. To je rijetka vrlina samo ve- 
likih pjesnika, koji s malo riječi znadu kazati veoma mnogo. 

Barba Rike živi sada u Splitu, daleko od svoje :i naše sun- 
čane Istre, daleko od zelenih lovorovih šuma voloskih. Ali on 
još uvijek vjeruje da će sudbina njegovog i našeg rodnog kraja 
biti bolja, a budućnost ljepša i svjetlija. Tu svoju vjeru uci- 
jepljuje i u našu dušu i ona nam je okrijepa u časovima sla- 
boće i potištenosti. 

Neka nam ga Bog poživi još dugi niz ljeta, vedra, svježa 
i čila! 


Zima 


Ljuta zima snijegom zasipava 
Sjetni vjetri ridaju kroz granje, 
A sa granja u šumi se čuje 

* Svuda neko bolno uzdisanje. 


Po snijegu se raštrkali selom 
Golubovi, stiščuć glave lijepe, 
Dok na dvoru pod pojatom bijelom 
Ćute koke prozeble i slijepe. 


ĆČute vrane i gavrani vrani 
Nožicama zagrezli u snijegu, 
Dršću vrapci na tananoj grani, 
Ćute male kućice na brijegu 


Samo katkad tužno usred sela 
Stara ura uzdiše i bije — 
K6 da plače sa zvonika bijela 
I nad selom gorke suze lije. 
Jos. A Kraljić. 

Kolony of Kenya. Tako se zove prostrana zemlja u istočnoj Africi, 
u koju su zabasala ova naša dva junaka. Krasna je zaista, mora se pri- 
znati. Znali su Englezi zašto su je zaposjeli i stvorili od nje jednu od 
svojih najbogatijih kolonija. I ako se nalazi baš na Ekvaioru, gdje je 
vrućina tako strašna da čovjeku pali ljeme, ima ipak u njoj i krajeva, 
gdje vlada vječni snijeg i led. Najviše brdo u Africi Kilima-Ndžaro 
obrubljeno je bijelom sniježnom krunom. Na stotine jezerca u kojima 
ključa čudotvorna topla voda, puna raznih kemičkih sastojina nanizalo 
se po proplancima tih planina. A svuda naokolo prostrla se šuma, gusta 
i neprohodna. Najraznovrsnije biljke i voćke nalaze se u njoj. Antilope, 
nosorozi, vođeni konji, lavovi, tigrovi, žirafe, zebre, majmuni i na tisuće 
najšarenijih papiga šeće tuda slobodno kao po nekom prekrasnom vrtu. 

Tuda su se šetala i naša dva junaka. Već su po stoti put odlučili 
da se vrate natrag u Evropu, pa da žive opet sređenim životom kao i svi 
mi drugi, ali su se uvijek u zadnji čas predomislili. 

Ovdje je tako lijepo, da im se nikako ne da kući. Kući? Pa gdje su 
oni zapravo kod kuće? Majmun Klok je kod kuće u tim prašumama, gdje 
se na tisuće njegove majmunske braće neprestano vere i njiše po granama 
gađajući bananama i tvrdim kokosovim orasima kreštave papige. 

A Jožić?t I on se sprijateljio s njima, pa živi kao kakav Tarzan. 
Tako je lijepo živjeti u prirodi. Nema tu ni stražara ni žandara. Pucaš 
kad ti se prohtije, loviš kudgod hoćeš i kakvu god zvjerku hoćeš. 

Ovih dana skoro su nastradali. 

Jožić je uzeo svoj laso i uputio se kroz šumu, a Klok za njim. Bili 
su u tragu nekakvom grdnom nosorogu, koji im rastjeravao svu divljač, 
pa su odlučili da ga uhvate živa ili mrtva. 

Skitali su se tako šumom, ali nosorogu ni traga. A ipak su znali 
da mora biti negdje u blizini. Šuljajući se tako dođoše do jednog dosta 
brzog i širokog potoka. Nigdje nije bilo prelaza. Već su nekoliko sati 
hodali uz vodu, ali nikako da nađu podesno mjesto kuda da pređu preko. 

Najednom opaze, kako se s druge strane vode granje njiše. Malo 
zatim odjekne i prasak. To je pucalo polomljeno granje. Između granja 

pojavi se najprije kao neki blistavi šiljak. Bio je to strahovit rog noso- 
roga. To je njegovo oružje, kojim se brani i napada. Najljućeg lava no- 
sorog se ne boji, jer će mu u čas tim svojim kobnim šiljkom rasparati 
trbuh. A i tigar i slon ga se također boje i uklanjaju mu se s puta. 

Kad je dakle Jožić ugledao taj rog i sali zatim ogromnu njegovu 
glavu sa sitnim očicama odluči da ga na svaki način uhvati. Bacit će 
laso, zahvatiti sa za onaj rog i svezati ga za kakvo stablo, a onda. ciljati. 

Smišljeno učinjeno. Laso zazuji zrakom i zaplete se o rog na njuški. 

Utom trenu nosorog strašno rikne i bijesno zamahne glavom, a moj 
Jožić zaleprša u zraku kao komarac. Kick, koji se uhvatio za nj, za- 
kovitla se uz njega. 

Nije im bome trebalo tražiti prelaza preko rijeke. Nosorog ih je 
povukao u velikom iuku i tresnuo njima na drugoj strani u šikarje 
da je sve zazvonilo. 

— Gotovi smo! zastenje Jožić, koji se je svalio ko vreća krumpira. 

kJ 


Klok je opipavao leda. Od jakog udarca umalo što mu nijesu 
pukle kosti. 

U tom trenu nastala je prava paklenska lomnjava  Nosorog pre- 
plašen, uzbijesnio se, gazio oko sebe drvlje i kamenje, soptao i, puhao 
da je bila strahota. 


ll 


I već je izgledalo da je Kloku i Jožiću kuenuo zadnji čas. Zvijer 
se. je približavala i već je prignula glavu pa da će svoj strahoviti rog 
zarinuti u njih, kad li se najednom začuje strašan prasak. Nosorog se 
pogođen u oko strovali na zemlju. 

— Što je? Tko je to pucao? -- upita Jožić i okrene se okolo. 

Nigdje nije bilo nikoga. Iz njegove viastite puške još se dimilo. 
Puška je sama opalila. Kako to? Lako! Kako se Jožić svalio na zemlju 
zapela mu je puška među granjem, a kad se je malo zatim od silnog 
straha sav skučio i pomakao zapela je jedna grančica o kokot puške, 
koja je odapela. Kugla je pogodila nosoroga ravno u okce, probila mu 
hrskavicu i doprla u mozak. Nosorog je bio gotov. I na svu sreću! Jer 
da je kugla pogodila kamogod drugamo nosorog bi bio samo ranjen, pa 
bi još većma pobijesnio. Njegova je koža naime strašno debela, pa ju 
kugla od puške ni ne može probiti. ' 

— Hvala Bogu! Još jedna strašna dogodovština. No, glavno da smo 
živi ostali — reče Jožić, a majmun sav -restan poskoči. 

Riješili su se opet jednog meprijatelja. pa su odsada mogli slo- 
bodnije po tom krasnom kraju lov loviti. 


Znate li što je Esperanto? 


U jednom gradiću Poljske živio je dječak imenom Ludvig Zamenhof 
koji je vrlo ljubio svoje bližnje. Kako su u tom gradiću živjeli ljudi 
različitih narodnosti i jezika, nije među njima nikada vladala sloga. 
Oni su bili podijeljeni na stranke i živjeli su tako u vječitom neprija- 
teljstvu. Mladog je Ludviga to boljelo i on je uvijek razmišljavao kako 
da to zlo popravi i povrati ljubav među svoje sugrađane. Kasnije kad 
je polazio gimnaziju, vidio je da to nije jedinstven slučaj u svijetu, već 
da se i čitavi narodi bore i uništavaju želeći nametnuti svoj jezik dru- 
gome; i to je još većma dirnulo njegovo dobro srce. Pošto je vidio da je 
glavni uzrok mržnji i neslozi među ljudima nesporazumijevanje, on je 
odlučio u svom dobrom sieu da stvori jezik kojeg će svi lako naučiti i 
lako se pomoću njega sporazumjeti. Kad je svršio gimnaziju i sveučilište 
i postao obrazovan čovjek, on je nakon mnogo poteškoća i naporna rada 
stvorio lijep i lak jezik kojeg mu je moglo nadahnuti jedino njegovo 
gorljivo srce u kojem je živjela tako velika ljubav prema ljudima. 1 eto 
taj novi jezik zove se esperanto. Kako je esperantu jedina svrha bila ne 
da istisne druge jezike, već da svatko kraj materinjeg jezika znade i 
njeg govoriti, to su ga svi oduševljeno prihvatili i danas je već taj 
jezik raširen po čitavom svijetu. Taj međunarodni jezik govori se danas 
po svim krajevima svijeta, prodirući sve više i više u javni život. Danas 
su već svi uvidjeli njegovu potrebu, te ga zato neke države uvađaju i u 
školu kao obvezatan predmet. Na esperaniu štampaju se danas mnoge 
knjige, naučna djela, pripovijesti i romani, zatim mnogi časopisi i novine 
za odrasle i djecu. D. Benčić 

Kratak pregled događaja u svijetu 
u godini 1988. 


Nizozemska dobila je nasljednicu 
prijestolja, koju su svi s radošću do- 
čekali. Kad se mala princesa rodila 
bilo je u cijeloj Nizozemskoj veliko 
narodno veselje, koje je trajalo neko- 
liko dana. Nizozemska imade i sada 
na upravi zemlje Kraljicu. Svi su se 
nadali da će nasljednik prijestolja 
biti muško, no ta se želja nije ispu- 
nila. Čini ge da je Nizozemskoj su- 
đeno da njome upravlja žena. 

U Egiptu se uz veliko slavlje ože- 
nio mladi 18-godišnji kralj Faruk. 

U Albaniji se koncem travuja ože: 
nio kralj Ahmed Zogu za 18 godina 
mlađu mađarsku groficu Appony. I 
tamo su svečanosti bile velike. 

U Austriji je bilo svega i svačega, 
dok nije sredinom ožujka Hitler ušao 
s vojskom u Austriju i pripojio je 
Njemačkoj. Austrije više nema. 

U Švedskoj je kralj Gustav na 16. 
lipnja proslavio 80. rođendan. To je 
najstariji kralj na svijetu, a ujedno 
i najviši stasom. 

U Španiji je cijelu godinu trajao 
građanski rat. General Franco je po- 
bijeđivao i čini se da će uskoro sa- 
svim potući republikanske vladine če- 
te, pa će i tamo zavladati fašizam po 
uzoru Njemačke i Italije. 

U Palestini se Židovi i Arapi ci- 
jelu godinu međusobno kolju i zatiru. 
Englezi koji su htjeli zaštititi Žiđove 
i umiriti pobunjene Arape :lošli su u 
sukob s Arapima i borbe još uvijek 
traju. 


Čeho-Slovačka je ove godine grdno 
nastradala. Nijemci su joj oduzeli Sa- 
dete, Mađari južnu Slovačku i dio 
Potkarpatske Rusije, a Poljaci Tješin. 
Danas je Čeho-Slovačka samo igračka 
u rukama Njemačke. Predsjednik Be- 
neš morao je pobjeći u inozemstvo. 

U Turskoj je umro predsjednik re- 
publike i tvorac nove mlađe Turske 
države Kemal Ataturk. 


U Jugoslaviji su bili izbori. Pobi- 
jedila je vladina stranka, koju sači- 
njavaju Slovenci, Muslimani i Srbi. 
Hrvati nijesu ušli u parlamenat. 

Njemačka se-je ove godine pove- 
ćala kao još nikada do sada. Ona je 
danas najjača država u Evropi i ona 
diktira rat i mir. 

Italija je uz Njemačku gospodar 
Evrope. I engleski i francuski mi- 
nistri hodočaste u Rim, a pogotovo 
predstavnici drugih malih naroda. 

Francuska je izgubila i ono malo 
ugleda, što ga je još u svijetu uži- 
vala. Stare je prijatelje izgubila, a 
nove nije stekla. Tamo nitko ne zna, 
ni tko pije, ni tko plaća. 

Kina i Japan još uvijek ratuju. 
Japan je dosad osvojio više zemlje 
nego što je cijela Evropa, no Kina se 
ne predaje. , 

To je eto kratak pregled događaja 
na svijetu minule 1988 godine, koja je 
bila burna i puna najneobičnijih do- 
gađaja. 

Sudar vlakova zbog sniježne me- 
ćave. Nedaleko Galaca u Rumunjskoj 
sudarila su se o Božiću dva vlaka. 
Dogodilo se to zbog toga, što je sni- 

ježna mećava bila tako jaka da se ni- 
je moglo vidjeti ni jeda nkorak pred 
sobom, a brzojavne i telefonske žice 
bile su potrgane. Sudar je bio tako 
jak, da je 90 ljudi ostalo na mjestu 
mrtvih, a 800 ih je ranjenih. Mnogo 
ranjenih smrzlo se u snijegu prije no 
što ih se moglo spasiti. 

Postalo je već skoro žalosno pra- 
vilo da se u svijetu za vrijeme bo- 
žićnih praznika dešava najviše že- 
ljezničkih nesreća. Godine 1935. na- 
letio je brzi vlak, koji je vozio iz Ber- 


su prigodom poginula 32 čovjeka. Go- 
dine 1988. sukobio se opet brzi vlak 
Pariz—Strassbourg kod mjesta La- 
gny s osobnim vlakom pa je i tada 
zaglavilo preko 200 ljudi. 

Poljaci tjeraju Čehe iz Tješina. 
Prigodom posljednje diobe Čeho-Slo- 
vačke zauzeli su Poljaci Tješin, bo- 
gato rudarsko naselje, gdje imade 
vanredno mnogo ugljena. Tamo živi 
76.000 Poljaka i 180.000 Čeha. 30.000 
Čeha je odmah iselilo. O Božiću po- 
tjerali su Poljaci 94 češke obitelji 
preko granice u Češku. 


lina u Bazileju na osobni vlak i tom 


Pazitc na zmajeve! Sada u jesen znadu se djeca lijepo pozabaviti 
puštajući u vis na špagi papirnate zmajeve. Mcraju međutim paziti, da 
im se zmajevi ne bi zapleli među električne žice, jer bi to značilo veliku 
nesreću. Struja koja prolazi kroz električne žice mogla bi djecu usmrtiti. 
Ovih su se dana dogodile dvije takve nesreće: jedna u Češkoj, druga u 
Poljskoj. U Češkoj je ostao mrtav jedan dječak, a u Poljskoj četiri 
odjednom. . 

Najbrža životinja, koja trči po zemlji je antilopa. Ona prevali na 
sat do 100 kilometara. Konj jedva da stigne prevaliti 60 km. Kornjača 
pak prevali u jednoj minuti 8 metra. 


Američka vojska dobiva nove puške. Sjedinjene Države Amerike 
počele su uvoditi u svoju vojsku novu vrst automatskih pušaka. Takva 
puška može izbaciti u minuti 50 do 80 hitaca. Teži 4 i pol kilograma. 

Poljska trgovačka mornarica. Poljska imađe samo jednu jedinu luku, 
sa samo nekoliko kilometara morske obale. Poljaci znadu cijeniti važnost 
mora, pa su 1918. godine, kad su nakon rata stekli svoju vlastitu državu 
svim silama nastojali da dobiju izlaz na more. I dobili su ga nedaleko 

Gdanskoga (Danziga). Tamo su od maiog ribarskog sela Gdinje stvoriii 
ogromnu trgovačku luku. Danas imade Poljska osim manjih ribarskih 
lađa ravnih 113 velikih trgovačkih brodova, koji su prošle godine pre- 
vezli 2 milijuna tona robe. Njihova trgovačka mornarica ima 550 časnika 
i 2596 mornara. 


Pedesetgodišnjiea francuske narodne himne. Godine 1792. složio je 
pjesnik Rouget de Lisle ratničku pjesmu za francusku armadu. U Paris 
su je donijeli dobrovoljci iz grada Marseille i zato su je prozvali »la 
Marseillaise« (Marseljeza). Prije 50 godina, 1888., proglašena je marseljeza 
državnom himnom. Čitavih 96 godina bila je to buntovna i ratnička pje- 
sma, prije nego što je postala državnom himnom. 


Novine koje se tiskaju samo za jednoga čovjeka. Izgleda malo ne- 
obično, ali je ipak istinito. Te novine štampaju se u Engleskoj već punih 
25 godina. Prvi su puta štampane godine 1688 za zabavu kralju Jakobu II. 
Danas se tiskaju u 500 primjeraka za engleskoga kralja i njegov dvor. 


Plantaže šećerne trske. U Zapadnoj Indiji ima polja zasađenih še- 
ćernom trskom, koja se protežu često puta u daljinu od nekoliko desetaka 
kilometara. Trska je visoka vitka biljka. Danju je na tim plantažama mir. 
Toplo tropsko sunce pali tako da se ljudi ne usuđuju.izaći van. Noću 
kad sunce zapadne, radnici izađu sa svjetiljkama i oštrim noževima po- 
drezuju trsku, te ju tovare na kola sa dva kotača, koja onda volovi voze 
do vlaka. Vlak odnosi trsku u tvornice, gdje se onda izlučuje slatki še- 
ćerni sok. Kod nas se šećer pravi iz šećerne repe. 


' : 

Najveća zvijezda. Najveća dosad pronadena zvijezda zove se Epsilon 
Aurigae, te je 8000 puta veća od sunca... Mi ju, na žalost, ne možemo 
vidjeti niti s najvećim dalekozorom, jer ona svijetli. tzv. infracrvenim 
svijetlom, koje naše oko ne može uhvatiti. Zvjezdoznanci su je pronašli 
samo na temelju njezine. sjene, koja na časove znade prekriti čitav niz 
drugih zvijezda. Zvijezda Epsilon Aurigae ne sastoji se iz krute tvari kao 
naša zemlja ili kao mjesec i druge neke zvijezde, nego iz zgusnutog plina. 
Čudnovat je zaista taj svemir, najveće remek-djelo Božijh ruku. 


"Mjesec će biti udaljen samo 40 km od zemlje? Na brdu Palomar u 
Sjedinjenim Državama Amerike postavljen je dalekozor, koji je dosada 
najveći na svijetu. Promjer mu je 5 m. Tim će se dalekozorom moći vi- 
djeti 5 milijarda zvijezda. Mjesec koji je kako znamo, udaljen od naše 
zemlje 384.000 km, vidjet će se pomoću tog dalekozora tako, kao da je 
daleko samo 40 km. Zvjezdoznanci se nadaju, da će pomoću tog daleko- 
zora moći vidjeti kanale i mora i život na Marsu, za koga se uvijek 
tvrdi da na njemu žive ljudi kao mi. 

rizma. U korizmi se jede uglavnom, samo posna jela. Zato se i kaže 


Približava se mesopust ili fašnik, a nakon njega dolazi duga ža 


»mršava« korizma. KN 


\ 
Nedavno je raspisan natječaj, da bi se izmislio znak za korizmu. 


Trebala je to biti jedna čim mršavija stvar. Ta stvar bi se onda u ka-| 


lendaru naslikala i značila bi korizmene posne dane. 


Na natječaj ije stigio mnogo odgovora. Jedan je predlagao sliku: 


lovačkog psa, drugi sliku bakalara, treći suhu šljivu, četvrti staro fija- 
kersko kljuse, peti haringu, šesti golu oglodanu kost, sedmi je rekao 
nek se uzme slika čačkalice, osmi je htio sliku mršavog mačka i tako dolje. 

Članovi porote nijesu nikako mogli da se odluče, dok nije jednom 
od njih pao pogled na školsku pisanku Jurićevu. 

Kad su je otvorili i pročitali njegove zadaće zaključili su da su 
one tako mršave, da ih se može mirne duše izabrati kao najmršaviju 
stvar na svijetu i tako će odsada u kalendarima oznaka za korizmeni 
post biti Jurićeva zadaćnica. 

Jurić i Franić došli liječniku. 

Liječnik: No što je tebi Juriću? 

Jurić: Progutao sam komad od 10 dinara, pa sam došao da mi ga 
nekako izvadite ili protjerate. 

Liječnik: A ti Franiću? 

Franić: Ja sam došao s njime, jer onih 10 dinara bili su moji, pa 
sam došao da ih odmah uzmem. 


* Bol u vratu. Ako te boli vrat nareži tanke komade slanine i dobro 


ih posipaj paprom. Sve to zaveži oko vrata flaneiskom krpom i bol će 
proći. . 

Smije li se piti za vrijeme jela? Liječnici to ne preporučuju. Pijemo 
li prije jela pokvarimo si tek. Tekućine razrijeđuju želučane kiseline. 
pa želudac zbog toga teže radi. 

' Hoćeš li da dugo živiš? Budi uvijek veseo, rado radi, ne puši, ne 
pij alkoholnih pića, jedi obična jela i mnogo zelenja i voća, gombaj se 
i dosta se kreći na svježem zraku, diši duboko, često se peri i umivaj, 
rano lijegaj i rano se diži. 

Umro je izumitelj bezdimnog baruta. U Washingtonu je umro 
slavni kemičar Karl Monroe, koji je pronašao bezdimni barut, koji se 
danas općenito posvuda upotrebljava. , ; - 

U Americi su izmislili magnetski automobil Taj ako za vrijeme 
dok vozi cestom, privlači k sebi sve željezne komade, koji se nalaze u 
blizini. Na taj način odstranjuje željezne čavle, -koji- bi mogli probiti 
gumene kotače drugih automobila, a ujedno sabire i staro željezo, koje" 
se može kasnije vrlo korisno upotrijebiti. 

Čovjeku koji je doživio 70 svane Kuonulo je srce ništa manje nego 
tri milijarde puta. 3 

Koliko dijamanata ima na svijetu? U svemu se raoinij da ima 


Braziliji, a najviše ih se kopa u Kirhiklozn u Južnoj Africi. Težina 
dijamanata mjeri se kao i kod zlata na Karate. 


SODEONETKE 


ODGONETKE IZ 4 BROJA 


1. AMERIKA i 
2. BROJČANICA: i 14.15. 4 
8 6:7 18 
12 10 1411 
184.1 16 
Ispravno su odgonetnuli:. Viktor Kniewald, Sušak — Vlado Horvat" 
Stanetinec — Marija Robić, Ivanićgrad — Davorin Rogutić, Kraljevica. 

Prije popravka plota na letvicama je bila. napisana jedna ' 
kitica jedne pjesme. Poslije popravka letvice su -pogrešno 
složene. Poredaj ih po redu pa ćeš vidjeti t& stihove.  - 


KRIŽALJKA 
(Vjekoslav Frlan, Kastav) Do zuči 

pros PLI 2 bivši predsjednik Čehoslovačke 
BE I i, 3 vrsti: ćrnogorice 
makaa ašis: 241 [-4 stražar > 
| 1 ! 1 | 5 planina u Južnoj Srbiji - 
: TETE? oj: popi. Korea +6 se noć =, 

KRIŽALJKA .. 


(Marko Mirosav, Daruvar) 


Vodoravno: 
1 prisvojna zamjenica 
4 Prijestolnica Ljude- 
vita Posavskog 
6 prijedlog 
1 mjera za površinu 
9 zaraćena država 
u Aziji 
12 isto što i 10. okomito 


Okomito: 

1 lična zamj. (množina) 
2 divlja pčela 

8 lična zamj. (jednina) 
4 sudac 

5 rijeka kraj Karlovca 
8 gradić u Njemačkoj 
10 brdo kraj Beograda 
11 muslimansko ime 

13 protivno od vodoravan 
14 rijeka u Bosni 

15 muško ime (madžar.) 
19 veznik 3 
21 igraća karta 


22 Početna slova pokoj: 
nog dragog kipara 


117 kratica za ,magister“ 


118 kratica za lat. riječ 
nisto“ (idem) 


Fk 20 novac Marije Terezije 
*>128 proizvod mlijeka | 

»Mali Istranin« izlazi jedamput mjesečno, — Pretplata iznosi 12 dinara 
na godinu. — Pojedini broj stoji 1 dinar. — a inostranstvo dvostruko. 
Uredništvo i uprava nalaze se u Krajiškoj ulici br. 12, 

Vlasnik, izdavač i odgovorni urednik: Ernest Radetić, Zagreb, Krajiška 
ulica 12. — Tiskara C, Albrecht (P. Acinger), Zagreb, Radićeva ulica 26. 
Za tiskaru odgovara: Ivan Bujanović, Zagreb, Radićeva ui, 26. I. kat. 


Poštarina plaćeps u gotova Pojedini broj 1 dinar 


Ivan Slavić, Banja Luka. Pretplata je podmirena — Zaostatka nema: 
$— Din zaprimili smo u fond lista. Srdačna hvala! ' 

Darko Desaty, Valpovo. Primili smo 12.— Din u fond. Toplo zahva- 
ljujemo!'" 

Prof. Zdravko Stojanović, Berane. Br. 2 i 3 ove šk. god. na žalost 
više nemamo. Ostale brojeve poslali smio učeniku Miroslavu Kneževiću. 

Osnovna škola, Orebić. Na pretplati ne dugujete više ništa, Plaćeno 
je sve do konca šk. god. 1938/39. 

Mirko Čutura, Novoselae Križ. Poslali smo ti knjigu. lijepo Te 
pozdravljamo. Oprosti na zakašnjenju. 

Marija Robić, Leprovica. — Pjesmicea je vrlo dobra, ali kako sada 
nema više snijega, nije baš zgodno da je donosimo. Padne li snijeg haš 
će nam dobro doći. 

Ivan Tonković, Sušak. — I kod zagonetaka i rebusa valja paziti na 
pravopis. — Nikola Šubić ne piše se sa tvrdim č na kraju. 

Nadica Heisling, Zagreb. — Treba ti još mnogo vježbe. Lako je sla- 
gati stihove, ali je teško stvoriti pjesmu. 

P. B. T. — »Žetva« nije loša, ali nije aktuelna. Pjevati o žetvi i 
zlatnom klasiu u dane ciče zime nije umjesno. 

Zlatko Čubaković, Sisak. — Još nije dobro. Kad budeš malo stariji 
i pročitaš svoje pjesmice vidjet ćeš i sam, da ih treba još mnogo brusiti. 

Drž. osn. škola, Krasica. Pisali smo Vam posebno pismo i čekamo 
svakako Vaš hitni odgovor. 

Osn. škola, Kali kod Preka. — Isto 

Vilma Durbešić, Otočac. — Isto. 

Mary Vidošič, New-York. — Primili smo pismo i priložena 2 do- 
lara. Hvala Vam lijepa! 5 

Ivica Steiner, Sisak. — Da i drugi vide, kako vas je u Sisku odu- 
ševio naš list, preštampavamo tvoje pismo... »Prije nekih mjesec dana 
donio nam je g. prof. Jeletić Vaš ovogodišnji 1. broj. — Kad nam je pro- 
čitao uvodni članak »10 godina«, od 57 daka, koliko nas ima u razredu 
pretplatilo nas se na list — 47. — Kad smo dobili 1. broj svi smo na po- 
vjerenika navalili kao da dijeli“ novac...« Hvala vam svima! A. da i 
drugi povjerenici i čitatelji vide, kakvo raspoloženje vlada za Istru u 
rodoljubnom Sisku primjećujemo da su na sisačkoj realnoj gimnaziji pret- 
plaćena na naš list 232 đaka. 


MALI ISTRANIN 


GOD. X ZAGREB, VELJAČA ŠK. GOD. 1938/39 BR. 6 


Mali junak 


(Crtica iz građanskog rata u Španiji) 


Pred Bogorodičinom slikom klečao je dječak i skrušeno 
molio: 

— Spasi, Bogorodice, mog dobrog oca i ne daj da nam ga 
pokosi crna smrt! 

Molitva malog Juana Gomesa dizala se poput muklog zuja 
s isprekidanih žica, podrhtavajuć sa žiškom, što je dogorijevao 
pred Gospinim likom, dok su mu na sklopljene ručice kapale 
biserne suze u kojima se je zrcalila sva bol njegove ojađele duše. 

U prikrajku stajala je majka kao okamenjena i piljila kroz 
prozorčić u zadimljene bregove i doline, gdje se je pred Madri- 
dom vodio krvavi boj među jednokrvnom braćom. Svaki tutanj 
topa otimao joj uzdah iz grudiju, na kojima bi se u srebrnom 
medaljonu zanjihala slika njenog muža-ratnika. Onda bi odvra- 
ćala lice iz zadimljene doline smrti, saginjala glavu i dršćućom 
rukom prinašala sliku svojim blijedim usnama. 

— Majko! — zovnu odjednom dječak, kad su se njene usne 
i opet sljubile s likom njegovog dobrog oca. 

Majka podigne oči i kao da je mislima uronila u neki bezdan 
izusti tiho: 

—— Zoveš me, Juane? 

— Otac nije daleko... Eno ondje na onom brežuljku, gdje 
se bijeli ona crkvica... I dječak ispruži ruku prema onoj strani, 
gdje je baš u taj tren odjeknulo topovsko tane. 

Majka vrisne i uhvativši se obim rukama za glavu priđe 
dječaku: 

— Otkud to znaš, dijete moje?... Govori... 

— Juče sam zatekao kod vodovoda nekog vojnika. Bio je 
sav prašan i iznemogao, a iz ruke eurila mu krv. Podao sam mu 
svoju kapicu, da si njome opere ranu. Vojnik mi je lijepo za- 
hvalio, a kad je htio da uputi dalje zapitah ga: 

— Poznajete li možda, fistebana Gomesa? 

— Narednika? — odvrati vojnik zagledavši se u moje suzne 
oči: m Ng 
— Jest, narednika pješadije trinaestog puka. 
— Poznam ga, dječače. To je jamačno tvoj otac; čitam ti to 
na lien. ' 

— Da,... moj... moj otac — potvrdih hvatajuć ga za ruku. 

— On je sada eto tamo na onom brežuljku, gdje vidiš onu 
bijelu crkvicu. Zdrav je i junački se bori... Ali protiv koga se 
bori! nadoda vojnik tužno... Idem, tamo je i moj puk. 

— Pozdravite ga i kažite mu da ću i ja k njemu. Biću mu 
od pomoći. Majka će mi to dozvolititi... 

— Sine! — vrisne majka kod posljednjih dječakovih riječi. 
— Što si to rekao!... Kud bi sam2... I što bi jadna majka bez 
tebe?... 

— Ne tuguj, majko. Znam ja, da bi to za tebe teško bilo. ali 
promisli malo... 

— Što da promišljam, dijete moje... Da te pustim u sigurnu 
smrt... u sigurnu smrt... 

Mali se Juan zamisli a onda priskoči majci i zagrlivši je 
reče odvažno: 

— Poći ću, majko! Srce mi govori da ću ocu biti od najveće 
pomoći. Usnio sam, da je ranjen i da me zove k sebi. Pusti me, 
Bog će mi pomoći... Član sam Crvenog Krsta i primit će me 
u bolnicu da pomažem i dvorim bolesnike. 


Majka nije odgovorila, već je stajala pred Juanom nijemo: 
i nepomično kao da se odjednom nešto u njoj prelomilo. U taj 
čas izgledala je kao bijeli kip isklesan od najljepšeg mramora. 

Sjutradan prije svitanja opraštao se Juan od svoje majke i 
uputio kroz šumu i šikarje prema brežuljku. Staza, kuda je 
prolazio, bila je sva izorana i razrovana topovskim mecima i on 
se jedva probijao kroz mrak i maglu k svome cilju nailazeć na 
lješine poginulih, što je ulijevalo strah i tjeskobu u njegovu 
mladu dušu. Pomisao, da je možda među njima i njegov otac 
stezala mu dah i on se sve polaganije micao pogledavajuć sva- 
komu u okrvavljeno i iznakaženo lice. Kad je izišao iz šume 
na čistac, njegov se strah podvostručio. Straže ga od nekud 
opazile i stale na nj pucati, 

— Mrtav sam! — izmrsi dječak. i stane trčati prema crkvici. 
na kojoj je još vijala prorešetana zastava. 

— Stoj! — vikne odjednom netko. 

Dječak stane i sav zadrhtan i zaprepašćen digne ruke u vis. 

Iz busije iskoči vojnik, sav crn od zemlje i dima, i zapita 
ga oštro: 

— Tko si?... Kuda namjeravaš? 

— Sin sam Estebana Gomesa, narednika trinaestog pješa- 
dijskog puka. 

— Znam ga... Pa što onda tražiš? 

— Idem k njemu. Član sam Crvenog Krsta i želim poma- 
gati i dvoriti ranjenike. 

Vojnik ga začuđeno promjeri od glave do pete i reče: 

— Idi, ali gledaj dobro da te neprijatelj ne opazi, jer ćeš 
inače izgubiti glavu. 

Dječak zahvali vojniku i stane se ponovo penjati na bre- 
žuljak. 

Pred erkvicom saslušaše ga straže i uputiše u dolinu, gdje 
je logorovala četa njegova oca. 

— Otae ti je u bolnici — reče mu neki časnik, koji je pred 
logorom pregledavao četu. — Eno onamo na drugom brežuljku, 
dva sata hoda odavle. Idi i tamo ćeš ga naći, ali čuvaj glavu. 

Juan ostane na časak kao okamenjen a onda umoran i ža- 
lostan krene dalje. 

Pred bolnicom dočekaše ga dvije bolničarke čudeći se do- 
lasku dječaka, koji je morao proći kroz najopasnija mjesta da 
se dovine vrhunca. 

— Tražim oca — izusti dječak i neupitan. — Estebana Go- ' 
mesa, narednika. 

Sestre bolničarke pogledaše se zabrinuto, a onda jedna reče: 

— Jest, on je ovdje, ali ne znam da li će te liječnik pustiti 
k njemu. 

-— Što?! zaprepasti se djačk. — Zar je teško ranjen? 

Bolničarke se opet pogledaše a onda mu dadoše znak da ih 
slijedi. 

Dugo je dječak čekao pred vratima sobe u kojoj je ležao 
njegov otac. Istom kad je već sunce zapadalo otvoriše se vrata 
a na pragu ukaže se stariji gospodin sav u bjelini: 

— Ti si Juan Gomes? — zapita ga tiho. — Tražiš oca?... 
Znam... Uniđi. 

Dječak jedva korakne preko praga držeći se zida da se ne 
sruši na pod. 

U posljednjem krevetu, u kutu velike sobe, ležao je njegov 
otac povezan i povijen bijelim zavojima. 

— Oče!... Oče! — klikne dječak i poklekne plačući do kre- 
veta nagnuvši glavu na njegovo uzglavlje. 

— Sine!... Dijete moje!... Kako si došao amo... sam... 
kroz ovaj pakao strahota... 

-— Hoću da ti pomognem, oče — govorio kroz plač dječak. 
— Usnio sam, da si u bolnici i da trebaš moje pomoći. 

Dugo je još dječak stajav uz očevo uzglavlje i gledao suznih 
očiju u njegovo ispaćeno lice. 

— Ostat ću s tobom.... bit ću bolničar,... molit ću da me 
prime — govorio dječak kad se jedijelio od svojega oca. 

Narednog jutra bio je mali Juan već sav u bjelini a oko 
rukava ovijena mu vrpca Crvenog Krsta. 

I od toga dana dvorio je mali Gomes svojega oca i ostale 
bolesnike, koji su ležali u toj sobi za najteže ranjenike. Po ci- 
jeli dan trčao bi, donosio i odnosio sve što je trebalo i tek kasno 
u noći legao bi umoran i iznemogao, da narednog jutra još prije 
zore nastavi svoj težak posao. Liječnici su hvalili maloga Juana 
i divili se njegovoj ustrajnost i neumornosti. U cijeloj bolnici 
sve je govorilo o njemu susrećući ga ljupkim riječima i prizna- 
njima. 

Kad je jednog dana nastojnik bolnice najavio da je na- 
rednik Gomes utoliko ozdravio da može napustiti bolnicu i vra- 
titi se svojoj kući, svi su se tome radovali, ali ujedno i žalili 
što će sa vrijednim narednikom otići i mali Juan, koji im je 
toliko srcu prirastao. 

Nadošao i čas rastanka. 

Kad se je stari liječnik opraštao sa narednikom, mali Juan 
stupi odjednom za korak naprijed i reče molećim glasom: 

— Otac će poći. Majka već dugo čeka, sama je u kući.... 
Ajaćuostati... Ima u bolnici još mnogo bolesnika, kojima će 
dobro doći i moja pomoć... Zdrav sam, pa mi posao neće biti 
težak. 

— Učinio si, dijete moje, i preko svojih sila. Hvala ti, a 
sada ćeš se vratiti s ocem k svojoj majci, koja vas već tako 
dugo i neustrpljivo iščekuje -—— reče liječnik gladeći svojom 
uzdrhtalom rukom bujnu kosu malog bolničara. 

— Dozvolite mi, gospodine doktore, da ostanem još nekoje 
vrijeme s vama... Teško bi mi bilo ostaviti bolesnike, s kojima 
sam se tako priljubio, a i njima bi jamačno bilo žao kad me već 
ne bi vidjeli uz svoje krevete... I ti ćeš mi oče dozvoliti.... 
Je li da hoćeš? 

Liječnik okrene glavu, da sakrije suze, što su mu navirale 
na oči, a otac zagrli sina i plačući reče: 

— Ostani, dijete moje, kad ti tako srce nalaže... Ostani... 
Uiješiću majku, koja će preboljeti i tu ranu. 

— Ostani — izusti liječnik dršćućim glasom i stisnuvši na- 
redniku ruku iziđe iz sobe. 

Sa bolesničkih kreveta izvilo se nekoliko toplih uzdisaja, šte 
su prodirali duboko do u dno duše presretnoga Juana Gomesa. 

Jos. A. Kraljić 

Mati, koja uzalud čeka 


Tamo preko mora, preko duboke modre vodurine, iz sivka- 
ste se magle uzdižu sure stijene moje drage Učke. I čini mi se, 
da je i ona tužna kao i ja što sam. 


Dvadeset je godina već ne vidjeh, pa mi se čini kao da više 
nije gorda, kao što je nekad bila. »Ostarjela si, Učko moja«, 
šapćem joj, »i zgrbila si mi se nešto«. Šapćem joj tako, tiho i 
nježno, i ruke širim, kao da je ovdje blizu, kao da ću je dohva- 
titi, zagrliti... 

Svakoga dana ovako stojim na pećini uz more, na obali kra- 
ljevičkoj. Čežnja me, da bar izdaleka vidim Učku svoju, dovukla 
ovamo. 


»Petnaest ću Te dana ovako gledati, penaest ću Ti dana 
ovako šaptati, petnaest ću Ti dana ovako kKriliti ruke u čežnji 
da Te zagrlim, Učko. A onda ću otići sa sreem bolnijim no što 
je bilo onda, kad stigoh ovamo.« 

Na obali, tamo preko, mati me čeka; Dvadeset me godina 
već čeka, a ja ne smijem da joj se vratim. Osijedila je če- 
kajući sina, ostarila je čekajući mene, štapom  podbočuje 
posljednje snage što ostadoše u staračkim njenim kostima, 
suze su njene duboke brazde izduble na obrazu njenom, ali ona 
još ipak vjeruje da ću se vratiti, da će me zagrliti bar još jednoć 
prije svoje smrti... Ona ne zna da se ja ne smijem vratiti... 

Parobrodi odlaze. Veseli ljudi u njima. Odlaze uz pjesme i 
šale i smijeh na ustima. Odlaze sa srcima ustreptalima od ra- 

dosti i sreće. Crna zastava dima leprša na lahoru iza parobroda, 
a ja ostajem s tugom u srcu i gledam za njima... Ljudi će se 
iskrcati ondje, a mati će se moja zagledati u tuđe oči, tražeći 
mene, ali mene neće ugledati. Tuđu će radost ugledati u tuđim 
očima. 

I vidim u mašti, kako s mosta silazi dvoje mladih ljudi. On 
je opaljen od sunca, a na njoj leprša mekana, bijela haljina. I 
vidim kako je lice moje matere zasjalo od neke sreće i čujem 
kako je šapnula: »Ono je sigurno on, moj sin. I snahu mi mladu 
vodi sa sobom, koja će mi čašu hladne vode pružiti, kad moje 
usne budu suhe«... Ali umjesto očiju sinovih, dva para po- 
rugljivih pogleda, tuđih, ošinuše ju po licu... 

Kada sam odlazio s pristaništa, parobroda nije više bilo. 
Samo je trak crnoga dima lebdio daleko na obzorju... 

I noću dugo ne mogoh skinuti očiju s one obale. Stotinu 
električnih svijetala titra ondje, kao stotinu bisernih suza ma- 
tere, koja već dvadeset godina čeka sina. 

Talasi udaraju o pećine na obali i s jaukom se odbijaju od 
njih. Jauk mi njihov izgleda takav, kao da mi pričaju okrutnu 
priču o mrtvoj materi, koja je dvadeset godina na suprotnoj 
obali uzalud čekala svoga sina. 

Sunce, koje zalazi za bregovima, posljednjim je krva- 
vim tracima gzarilo sure stijene Učkine. Ja znam, ja sam to 
u taj tren osjetio, da je tamo preko moja majka umrla. 

»Sunce!«, zaklinjao sam ga, »za Tebe mi je, Sunce, jedna 
pjesma pričala, da si Ti brat siromaha. Ustupi mi, dakle, Sunce, 
samo jednu svoju zraku, te njome, umjesto mene, poljubi bra- 
zde na njenoni obrazu, sijede njene kose; poljubi mrtve njene 
staklene oči i posljednju suzu na njima...« 

Pobjegao sam s pećina o koje je udaralo more. Pobjegao 
sam, a srce je moje bilo rastrgano. Putem sam molio ptice, koje 
su veselo pjevale, skakutajući po grmovima uz cestu: »Ne pje- 
vajte, jer u meni je ogromna tuga. Umrla je moja zgrbljena 
mati, umrla je čekajući sina, koji nije došao... .« 


Tin Trn 
X l 
Cm) 
Krasna lopta 
Jedan krpu Tvrda baš i nije 
drugi vunu pa i slabo skače 
treći konac, iglu ali je veselje 
i klub ima loptu za male igrače 
za minutu ciglu. 
Zaigrali živo 
i golove daju 
Uto krpa prsne: 
igra je pri kraju! 
Ivo Čič 


Pričica o maloj Ivkici 


ivkici su četiri godine. Upravo po pravom računu četiri 
godine i osam dana. Ona je već velika curica ili barem ona hoće 
da bude velikom. Kad odbije uveče osam sati i kad bi Ivkica 
morala u posteljicu, ona se uzviče: . 

— Neću tako rano u krevetac. Moj brat Krešo i seka Draga 
još neidu»pajit«, ja sam velika curica, meni su četiri godine. 

Kad Krešo i Draga zamole pogače, Ivkica hoće da je do- 
bije, iako je već imala svoj dio, jer je ona gladna, i jer je ona 
velika curica. 

Kad se radi o nekoj šetnji, izletu ili zabavi, eto Ivkice, 
gdje viče: 

-— Hoću i ja, hoću i ja tamo, ja sam velika curica. 

Ali, ali — ima i jedno ali. Kad je majka zove da pođe 
u zabavište, onda se Ivka nećka i muca: 

— Ne, ne, mamice, ostaću s tobom kod kuće, ja sam sitna 
bebica. 

Kada joj majka veli: 

— Ajde, Ivkice, odnesi ovo gospođi Petrovićki u drugi kat 
— onda se Ivkica brani: 

— Neka pode Draga, ja sam malena jako malena još... 

Već je doba da mala Ivkica upamti, da ne može biti u isti 
čas velika i malena; velika, kad se radio zabavi, a 
malena kad se radi o dužnosti. 


Barba Rike 
Kiš 
Isa 

Ide sitna kišica, ... Neka sipi, neka pada 
Pada kao rosica, Seljaku je u njoj nada, 
Sitna, sitna, meka Tračak zlatne sreće. 
Kao mana neka. Neka ide, kada stane 
Polagano pada Već će sunce da ograne 
Vrh selaigrada... Da osuši cvijeće. 

R. K. Jeretov 


Škrabuljari 


O pokladama dolazili bi u naša sela »škrabuljari«. Bile su 
to zapravo vesele krabulje. Mladići oblačili su ženske nošnje. 
Jedni ili dvojica nosili bi na. ramenu dugački kolac, dok bi 
jedna od krabulja nosila na ruci oveću košaru. Među njima 
je bio i svirač. Sjećam se tako našeg Paške u selu, koji je pod 
pazuhom držao mijeh i neprestano u nj duvao, tako da mu je 
svaka strana lica izgledala kao naduveni balon! Među krabu- 
ljama bile su pak obično dvije »maškare«, kojih su se djeca 
strašno bojala. Obučene su bile u najstarija odijela u same 
prnje, a oko pojasa visilo im nekoliko zvonaca. Lice im je bilo 
strašno nagaravljeno čađom, na glavi su imali kakav stari 
iskrivljeni šešir kakvim se obično ptice plaše, a u ruci štap 
i dugačku čarapu punu pepela. 

Šareno to društvo krabulja išlo je od kuće do kuće. Doma- 
ćice bi ih čule po urlanju dječurlije, po evilenju mijeha i iju- 
kanju. 

U košaru davale bi domaćice svakojake darove: komad 
slanine, par kobasica ili nekoliko jaja. Rijetko se koja kuća 
nije pred krabuljama pokazala darežljivom. U kući gdje je bilo 
prostora zavrtile bi se krabulje i zaigrale naš starinski na- 
rodni ples »balun«, hvatajući u kolo domaćina, domaćicu i 
ukućane da s njima igraju. »Maškare« bi izvađale svoje vje- 
štine skačući, plešući, pjevajući i piskajući i puneći uz to svoju 
čarapu pepelom, koga bi neprestano praznile udarajući po le- 
dima svakoga koji bi im ruku dopao. 

Domaćin bi ih počastio vinom našto bi zahvalivši se, pot- 
cikujući i veselo pjevajući, krenule u drugu, susjedovu, kuću. 
Svagdje su ih rado primali pa bi i najsiromašnija kuća dala 
makar samo par jaja. Nagađalo se mnogo tko su maškare, ali 
ih se teško dalo prepoznati i zato su naročito djeca stajala uvi- 
jek stotinjak koraka iza krabulja bježeći ispred maškare koja 
se je za njima zalijetala i nemilosrdno ih prašila uvijek na- 
punjenom čarapom pepela. Bilo je nekad i plača i cike, ali po- 
najvećma, mnogo smijeha, guranja i dobacivanja. Do kasno 
uveče orio se Paškin mijeh i zvona oko maškare. Uveče saku- 
Dili bi se svi škrabuljari u jednoj kući. Tu bi napravili večeru 
i častili se do kasno u noć, a bili su darežljivi i prema svakom 
koji bi došao. I tek ujutro rano rastajalo bi se veselo društvo. 
Naši su ljudi volili svoje škrabuljare, koji su drugog dana 
umorni i iznemogli od skakanja dugo spavali... 

A djeca su jedva čekala i druge poklade da se i opet na- 
smiju svojim »škrabuljarima«. Prikodražan 


Noćni lovac 


Mir itama... 
Nit koj zvuk 
Ne prekida 
Noćni muk. 


Gle, na grani 
Sova čuči. 
Dva joj oka 
Ko dvije luči. 


Među granjem 
U noć zuri. 
Za kime će 
Da pojuri? 


Izmiljeli 
poljski miši, 
Nevidljivi, 
Sjene tiši. 


U brazdama 
Traže nešto, 
Piovlače se 
Grmljem vješto. 


Niko od njih 
Nit ne sluti, 
Da će jedan 
Poginuti. 


Sova jurne 
Krilom maline 
Miš cijukne 
i — izdahne. 


Mir i tama... 
Noćni muk... 
Tek se čuje 
Sovin huk — —— 
Šime Fučić 


Putovi vjetrova 


Vjetrovi prolaze 
preko svih bregova, 
tope hrpe bijele 
posljednjih snjegova. 


Dolaze iz svijeta 
neznanih krajeva, 


struje preko polja 
i mladih gajeva. 


I nose mirise 

dragih cvjetova, 

užurbani treptaj 

ptičjih letova. 
Bogumil Toni 


Zanimljivo je, da do sada na svojim putovanjima, nikad još Klok 
i Jožić nijesu imali prilike, da dožive kakvu pustolovinu sa žirafom. 
Ovih dana pružila im se prilika, da se malo i s njome poigraju. Bilo 
je to ovako: Skićući se po južnoafričkim pustarama, u lovu za gnu-ima 
namjerili se na čitavo jedno stado žirafa, koje su se, dakako, u tren oka 
razbjegle. One, naime, sve onako nespretne kako izgledaju, mogu veoma 
brzo trčati. Najveća im je zaprijeka njihov dugački vrat, kojim se često 
zakvače među granje, pa tako postradaju. 

Kad je stado žirafa ugledalo Kloka i Jožića razbježa se ko mahnito. 
Ali Jožić ne budi lijen, dohvati laso i baci ga oko vrata jednoj od njih 
i uhvati ju. Bila je još sasvim mlada, ali veoma lijep primjerak. 

Klok se je neobično veselio tom plijenu. Popeo joj se na leđa i đipao 
po njoj ko kakav pravi konjanik. Trčao je od repa do vrata, a onda hop! 
skočio ko strijela po vratu sve do glave. Jožić se morao smijati tim Klo- 
kovim vragolijama, no što mu možeš! 

Životinja se ubrzo pripitomila i privikla na njih, pa im je s njom 
bilo veoma lijepo. Jožić je napravio lijepo sedlo, osedlao žirafu i lijepo 
se uvalio na njezinim leđima. Kad bi putovali, a oni su zapravo nepre- 
stano krstarili okolo, Jožić se povalio u sedlo i drijemao, Klok bi se 
popeo visoko na vrat žirafin. i kao neka izvidnica promatrao okolicu, 
da ne bi gdje vrebala kakva opasnost. 

A žirafa, dobroćudna i mirna lagano bi klipsala, gegajući se na 
svojim nespretnim nogama i njišući se kao lađa na nemirnom moru. 

Uz put je brstila zeleno lišće po visokim stablima, dok bi Klok znao 
nabrati sve onako čučeći na njezinom vratu puno naručje voća i plodina, 
pa bi onda lijepo griskao i žvakao... 

Jednom je prilikom Klok ovako skoro nastradao. Žirafa, koja je 
vrlo plašljiva životinja, prepala se od nekog divljeg magarca, pa udri 
u bijeg, što je noge nose. Trčeći tako divljom brzinom zaleti se ravno 
među žice brzojava koje su vodile iz Kenye čak tamo preko svih pustara 
u Transvaal i Oranie. Kako ima visoki vrat zaplela se njime među žice, 


10 


potrgala ih i pokidala dva brzojavna stupa. Majmun Klok koji u prvi 
čas nije ni slutio da će preplašena žirafa jurnuti ravno na žice, zapleo 
se među njih i umalo što mu nijesu odrezalte vrat. Vratolomnom se je 
brzinom skliznuo niz žirafin vrat i tako se spasio. Žirafa se malo izranila, 
no u nje je vrat jako čvrst pa joj je rana brzo zarasla. 


Bojeći se divljih životinja, kojih tamo u šikarama imade veoma 
mnogo, jer bujni pašnjaci hrane mnogo antilopa, zeceva i druge divljači, 
pa se zato i divlja zvjerad onuda neprestano šulja vrebajući na plijen — 
dosjetili se Klok i Jožić da naprave sebi ležaje u zraku. Zasadili su tako 
u zemlju čvrst drveni stup, a na njegovom vršku uredili malu kolibicu, 
taman ko kakav golubinjak. U njem bi noću spavali i odmarali se u 
hladu. Ljestava nijesu trebali nikakvih, ta imali su dugovratu žirafu, 


koja je uvijek pasla oko stupa i čim bi zafućkali odmah se približila us- 
pravila svoj vrat i eto ti ljestava. 

Jednoga dana, dok se je Klok u tom golubinjaku lijeno protezao, 
zijevao i buhe si trijebio pasla je žirafa bujnu travu. Jožić si je baš bio 
oprao noge u obližnjem izvoru i sjeo žirafi na vrat, da se odmori. Ži- 

rafa je pasla i pasla lijepu bujnu i zelenu travu ništa zla ne sluteći. Na- 
jednom šušne nešto u bližnjem guštiku. Jožić baš nije tom podavao važnosti, 
ta onuda je oko izvora često šuškalo, jer su brojne antilope dolazile uvijek 
da piju. No bistrom oku Klokovom nije to izmaklo. On je u jednom času 
opazio opasnost i zafućkao. A žirafa hop! uspravi glavu i baci Jožića ravno 
u kolibu. U to mitrenu ogromna trupina jednoga lava u veličanstvenom 
luku poskoči u zraku. 

Jožić priseban kao uvijek, strelovitom brzinom digne pušku, nacilja 
iz: pum! Kralj zvjeradi preokrene se u zraku i tresne na zemlju pogoden 
smrtonosnim Jožićevim hicem. Bio je zaista krajnji čas, jer da je Jožić 
samo jedan čas oklijevao lav bi bio zadro svoje oštre zube u vrat žirafin 
i ona bi bila gotova. 

Žirafa je još sva drhtala od straha, no Klok se odmah snašao po- 
grabio Jožićev nož i spustio se niz vrat žirafin. U tren oka, a ma ko 
kakav najspretniji Indijanac, skinuo s lava krasnu kožu. 

— Bravo, Klok! Dok se isuši bit će nam prekrasan ležaj. Baš nam 
je trebao jedan ovakav mekani prostirač za našu kolibu... reče Jožić. 

— A sada hajdmo u lov, da nešto ukebamo za večeru! Zajašiše na 
žirafu i odoše... 


Cesta 


Kao duga bijela zmija Bilo noću ili danju, 
pružila se ravna cesta, kad god hoćeš svakog sala 
približuje, veže, spaja po njoj možeš putovati... 
razna sela, razna mjesta. Dobra cesta vrijedi zlata. 
Po njoj jure neprestano Selo neko, ma gdje bilo, 
konji, kola svake vrste na zabitnom nije mjestu 

1 pješaci opiruć se ako k njemu možeš doći, 

o štapove duge čvrste. kada ima svoju cestu. 


U kraj gdje se mogu dobre, 
uređene ceste naći, 
svraćaju se rado tamo 
strani ljudi i domaći. S 
Gabriel Cvitan. 


Umro je Sveti Otac Papa Pijo XI. 
— U subotu, 11. veljače preminuo je 
nakon kratke bolesti Sv. Otac Papa 
Pijo XI. — Papa Pijo XI. bio je sin 
siromašnog seljaka, a zvao se Ahil 
Ratti. Posvetivši se svećeničkom sia- 
ležu ubrzo se pokazao kao vanredno 
sposoban, učen i svet muž, pa je brzo 
napredovao u častima dok nije ko- 
načno bio izabran i za papu. Svaki 
papa kada sjedne na papinsku stolicu 
promijeni ime, pa se je tako i Ahile 
Ratti prozvao Pijom XI. Pokopan je 
qu srijedu 14. veljače uz velike sveča- 
nosti i u prisustvu stotina tisuća na- 
roda, koji je došao da se pomcli pred 
njegovim odrom. 

U Rimu su se sakupili svi kardi- 
nali da biraju novoga papu. Danas 
ima u svemu 62 kardinala, koji iz- 
među sebe biraju papu. Do 8. ožujka 
novi papa će već biti izabran. 


Gradanski rat u Španjolskoj već je 
pri svršetku. Čete generala Franca 
potpomognute talijanskom vojskom. 
a opskrbljene njemačkim oružjem, po- 
tukle su vladine čete i sada redom 
zaposjedaju gradove i pokrajine. U 
Francusku je prebjeglo preko 8300 hi- 
ljada bjegunaca, koji žive u najvećoj 
bijedi. 

Ovaj građanski rat i sve strahote. 
koje je donio sa sobom, osjećati će 
Španjolci još stotine godina. Na ti- 
suće je i tisuće najveličanstvenijih 
gradevina porušeno do temelja, na 
desetke je i stotine tisuća Kljastih 
bogalja, koji kroz cijeli svoj život ne 
Še više moći da zarade koru hijeba. 


Na stotine je tisuća udovica ostalo 
bez muža, samohranih majka bez si- 
nova, gladne djece bez hranitelja. A 
što je pri tom najstrašnije sve su ts 
grozote na svojoj rođenoj braći, na 
svojoj rođenoj zemlji, na svojo rođe- 
noj djeci, počinjali Španjolci sami. 

Promjena vlade u Jugoslaviji. — 
Vlada dosadašnjeg ministra predsjed- . 
nika Dra. Milana Stojadinovića je 
pala. Na čelo vlade došao je bivši mi- 
nistar socijalne politike Dr. Dragiša 
Cvetković. On je izjavio da će poku- 
šati riješiti hrvatsko pitanje i spora- 
zumiti se s Hrvatima, koji uopće ne 
će da ulaze u beogradski parlamenat. 

Nijemci traže kolonije. Na švrset- 
ku svjetskog rata, u kom su Nijemci 
bili pobjeđeni, Englezi i Francuzi su 
Nijemcima oduzeli sve njemačke ko- 
lonije i razdijelili ih između sebe, a 
Njemačka im je osim toga trebala 
platiti i veliku odštetu u zlatu. Kada 
je došao u Njemačkoj na vlast Hitler 
on je najprije prestao plaćati odštetu, 
a sada je postavio zahtjev, da se Nje- 
mačkoj vrate sve one kolonije, koje 
su Francuzi i Englezi prigrabili. Hit- 
ler prijeti a u njegovim ga prijetnja- 
ma podupiru i Talijani, ali se ni 
Francuzima ni Englezima ne da vra- 
ćati bogate kolonije. S Francuzima i 
Englezima, a protiv Nijemaca i Ta- 
lijana složio se i predsjednik Ameri- 
čkih Sjedinjenih Država  Rosewelt, 
koji se je žestoko oborio na zahtjeve 
Nijemaca i Talijana. 


Talijani traže Tunis i Korziku. Ta- 
lijani i Francuzi se nikako ne slažu. 

Nova fašistička Italija teži za tim da 
bude ona gospodarica Sredozemnoga 
mora. Dosad je Sredozemnim morem 
gospodarila u glavnom Francuska. 
Ona imade u zapadnom dijelu Sredo- 
zemnog mora jaku ratnu mornaricu. 
sjeverna afrička obala je njezina a 
dosadašnja republikanska Španjolska 
bila joj je veoma naklonjena. Sađa 
su se prilike malo izmijenile. U Špa- 


njoiskoj se nalaze talijanski vojnici 
Italija je ojačala i traži da joj Fran- 
cuska odstupi Korziku, a u Sjever- 
noj Africi Tunis, 

Franeuzi pak kažu da bez krvi ne 
daju ni jedne stope zemlje. Englezi su 
izjavili da će se oni boriti za Francu- 
sku protiv svakoga, koji je napadne. 
Siično je izjavila i Amerika, pa su 


Talijani za sada malo ustuknuli. 


e U I t 

(Covjek i stroj 
Tko je izumio dvokolicu? Prvi čovjek, koji se je vozio na biciklu 
bio je Francuz Jean Sivrac (čitaj: Žan Sivrak) godine 1690. Istom 100 
godina poslije njega (god. 1799.) ponovno, su pravili pokuse vožnjom na 
biciklu (dvokolici) Francuzi Blanchard i Maguir (čit.: Blanšar i Magir!). 
Godine 1815. napravio je bicikl Nijemac Karl Drais iz Mannheima. Tada 
je bicikl bio visok 2 m, a na kotačima nije imao gume, pa su se vozači. 
čestito tresli na njemu, te su ga neki i prozvali »kostoires«! God. 1876. 
prviput je izrađen bicikl iz kovine, a 1888 napravljene su prve gume. 1881 
godine Francuz Trouvć (č. Truvć) montirao je na dvokolicu motor i otada 

imamo motocikle. 


Pet stotina godina stari izum. Pet sto godina je tome otkako je 
Ivan Gutteuberg počeo tiskati knjige pomoću posebno od drva izrezanih 
slova. Još prije njega mnogi su ređovnici znali u dasku urezati razne 
molitvice, pa bi onda tu dasku namazali crnilom i na taj način otisnuli 
molitvicu na papir. Guttenberg je pošao drugim putem. On je svako slovo 
posebno izrezao i onda slova slagao jedno do drugoga, a onda cijelu 
stranicu otisnuo na papir. Poslije toga bi slova razmetao i onda opet 
drugu stranicu složio i otisnuo. 


Pisanje i tiskanje su najveći izumi na svijetu. Zamislite samo, da 
tiskar u tiskari iz nekoliko desetaka slova za čas složi sve ono što vam 
mi želimo reći. Tih par znakova dovoljno je da se ljudi međusobno mogu 
razgovarati i dogovarati po cijelom svijetu. Ono što se napiše na papir 
ostaje trajno. Još sto godina poslije toga mogu ljudi čitati i jednim po- 
gledom vidjeti što su naši pređi mislili, radili i govorili. 

Dobar govornik i dobar glumac ostavlja trenutačan dojam i nje- 
govo djelo, njegove misli, ma kako inače dobre i velike bile, odmah se 
zaborave. 


Djelo pisca ostaje vječno. U tom je veličajnost izuma pisma i tiska. 
koje je zaista najveći izum čovječanstva. 

Otac: — Juriću, jesi li očistio cipele? 


Jurić: — Odmah, oče, upravo čistim drugu. 
Otae: — Daj da vidim kako si očistio prvu? 
Jurić: — Čekaj malo, prvu ću očistiti, kada bude druga gotova! 


Jurić zaustavi na ulici poštara: 

— Molim Vas, dajte mi jedno pismo. Ono koje ste mi dali jučer za 
mog oca izgubio sam. 

— Žao mi je, ali kako bih ti mogao dati pismo? 

— Pa Vi ih imate toliko, da bi mi jedno zbilja mogli prepustiti. 


Jurić je prodavao papigu. Dođe jedna gospođa pa upita: 

—Iti mi, Juriću, jamčiš da ta papiga živi 150 godina? 

— Jamčim — odgovori Jurić. -— To možete, uostalom, čitati u sva- 
kom prirodopisu, da papige žive preko 100 godina. 

— A možeš li mi dati pismenu garanciju? 

— Mogu! Evo: dođite nakon sto godina natrag, pa ako Vam je ova 
papiga poginula ja ću Vam dati drugu! 

Platno od stabiove kore. U šumama srednje Afrike raste platno na 
stablima, koja su nalik na naše smokve. Koru takvog stabla urođenici 
ogule, metnu ju u vodu da se omekša, a onda ju tuku drvenim čekićima, 
da postane tanja. Na koneu od te kore postane sasvim lijepo platno od 
koga se šiju haljine. To platno se mnogo izvozi u Ameriku gdje se u nj 
uvezuju knjige. 

Kora smije se guliti samo s onih stabala, koja su preko 80 godina 
stara. Inače se stablo posuši. Da to spriječe urođenici umotaju stablo 
s kojeg su ogulili koru, lišćem od banana. 

Italija će imati novi glavni grad? Stari Rim imao je svoju luku 
Ostiu na ušću Tibera u more. More je međutim tokom stoljeća luku za- 
«sulo i tako je Ostia opustjela. Sada je pak Mussolini odlučio da u Ostii 
podigne novi veliki pomorski grad. Rim je od Ostie udaljen 25 km. Već 
se izgrađuju krasne široke ceste, nasadi i nacrti za nove vladine palače, 
Kažu da će za par godina glavni grad talijanskog carstva biti veliki 
.pomorski grad Ostia. 

Oko je najsavršeniji stroj. Od jutra do mraka naše oko neprestano 
fotografira sve, što vidimo oko sebe i šalje te slike dalje do mozga. Da 
bi od tog napornog rada malo otpočinulo, ono se svaki čas malo zatvori. 
To je tzv. treptanje vjeđa. Taj mali treptaj dovoljan je oku da se odmori 
i osvježi za novi rad. Oko je od neprocjenive koristi za čovječje tijelo, 
zato ga je tijelo lijepo zaštitilo. S jedne i druge strane brani ga nos, 
odozgo ga štiti čelo, a odozdo lične kosti. Obrve ga čuvaju od znoja, koji 
bi se mogao iscijediti u oko, a trepavice kao dvije četkice štite ga od 
prašine. 

Da se ne bi od neprestanog treptanja nažulilo i naribalo suze ga 
neprestano peru. 

Dalekovidnost ili kratkovidnost možemo ispraviti pomoću očala, 
koje su vrlo važan i koristan izum. Ipak najljepše je imati zdrave oči 
i ne trebati stakla. 

š Očima najviše škodi prašina, prejako ili preslabo svijetlo. Mnoge 
bolesti očiju dobiju se uslijed nečistoće. Zato je najbolje nikada ne dirati 
prstima oko, pogoiovo ako prst nije savršeno čist. 

Rekordi brzine. Najbrži letač je dosada Talijan Agello, koji je na 
svom hidroplanu preletio 709 km na sat to jest oko 200 metara u sekundi. 
Iza toga slijede ovi rekordi brzine: aeroplan 567 km na sat (jedan letač 
iz Sjedinjenih Država Amerike), automobil (Englez) 445 km, motocikl 
(Nijemac) 256 km, motorni čamac (Sjedinj. Države Amerike) 201 km. 
Lokomotiva je do sada postigla najveću brzinu od 174 km na sat, uprav- 
ljivi zrakoplov (Zeppelin) 118 km, a ratni brod krstaš 84 km. 

Čovjek je do sada u trku mogao prevaliti samo 85 km na sat, trčeći 
dakako samo na 100 metara, jer čitav sat ne može u toj brzini izdržati. 
Uz porioć skija prevalio je 186 km. To su lijepe brzine, ako se uzme da il 
tjera samo »motor« čovjekovih mišića. Međutim životinje daleko nadma- 
šuju čovjeka. Zamislite samo malu lastavicu, koja preleti 3800 km na sat. 
U moru delfin prepliva 180 km, a na kopnu gazela 90 km. Čovjek pak u 
moru ne može plivajući prevaliti više nego 6 km i 350 m na sat. To je 
najveća brzina, koju je dosad jedan plivač (Amerikanac Fick) prevalie. 

ODGONETKE IZ BR. 5 


1) Pravilno poredane letvice na plotu daju ovu kiticu: . 
U jutro kad danak svane 
Kada žarko sunce grane 
Uvijek slušam vrlo rado 
Gdje pastiri gone stado 
3) |. Križaljka: Ton — Beneš — Bor — Redar — Šar — Dan 
3) TI. Križaljka: Okomito: Mi — osa - ja — sudija — Korana — 
Spa — Avala: — Alija — Okomit — Una — Aladar — ili — 
as — 1 R. 
Vodoravno: Moj — Sisak da ar Japan — Avala 
—- Oluja — Kanal — Mg — id. — talir — šir. 

Ispravno su riješili: Josip Abramović, Srpske Moravice — Ivan No- 
vak, Ostrna Vel. p. Dugoselo — Ivan Arbanas, Novoselec Križ — Mirko 
Čutura, Novoselec Križ — Marija Robić, Leprovica — Emil Jurković, 
Srpske Moravice — Branko Stojanović, Daruvar — (Marija Nakić, Sv. 
Ivan Žabno iz br. 4) -- Darko Desati. Valpovo — Marko Mirosav, Da- 
ruvar. 

Nagrađeni: Branko Stojanović, Daruvar -—- Ivan Arbanas, Novoselec 
Križ. — 

ZAGONETNA POSJETNICA 


| Č. BULOKAR. 


Kakvo: mu je zanimenje ? 


ISPUNJALJEKA 


* Gora u Istri 
Država u južnoj Americi 
Sredstvo za raskuženje 


Ime kluba 


Vodoravno i okomito iste 


RAČUNSKA ZADAGA 

. Brojeve 1, 2, 8, 4, 5, 6, 7, 9, 9, treba tako poredati da zbroj isnosi $$ | 

ti Od I—II naša dinastija 


Bvea zagonetke u “ovom broju su od Ivice Steinera, Sisak. 
== z————— 


»Mali Istranin« izlazi “jedamput mjesečno. sa Pretplata iznosi 12 dinara 
RA godinu, — Pojedini broj stoji 1 dinar. — a inostranstvo. dvosiruke, 
Uredništvo i uprava nalaze se u. Krajiškoj ulici br. 12. 

Vlasnik, izdavač i odgovorni urednik: Ernest Radetić, Zagreb, Krajiška 
ulica 12. — Tiskara C. Albrecht (P. Acinger), Zagreb, Radićeva uliea 26. 
Za tiskara odgovara: Ivar Bujanović, Zagreb, Radićeva ul. 26. I. kat. 


GOD. X 


ožujak 1939 


Pojedini broj 1 dinar 


BROJ 7 


Prof. Juraj Peričić, Zemun. Vaša je pretplata plaćena do konca 
ove škol. godine. Hvala! 


Ivo Ćič, Kaštel Sućurac. Poslali smo još 10 koimada. 


Momčilo Mirković, Petrinja. Primili smo 56.50 Din. — Hvala: 
U redu je! 


Vekemir Lozica, Selca na Braču. Naknadno smo Vam poslali ioš 
po 22 kom. br. 5 i 8. -— U buduće slat ćemo ukupno 45 primjerka. — 
Da ste nam zdravo! 


Marelčica Karanjac, Kaštel Novi. Naše iskrene čestitke! 


Mile Kovačević, Sisak, U tebe je mnogo poleta, zanosa i rodoljublja. 
-- No to još nije dosta da pjesma bude dobra. Fali ritam i srok! Živio 
\nam, dragi rodoljube, i ne sustani! 


Milan Digula, Bednja. Imaš mnogo pripovjedalačkog dara. Jedau- 
put ćemo cijeli jedan broj ispuniti samo suradnjom najmlađih. Onda će 
se i za tvoje lijepe stvaree naći mjesta. Živio! 


Daniel Šegulja, Novi Vinodol. Kad šalješ riješenje zagonetaka, ne 
šalji nam ih nikad na potrganoj stranici našega lista. Sve primjerke 
lista valja čuvati i spremati, a na koncu godine se svi brojevi lijepo 
uveožu u jednu knjigu. 

. Odgonetke se šalju na običnom komadu papira, Ovaj si put sve 
točno odgonetnuo, pa te je čak dopala i nagrada. Zdravo! 


i Prof. Danilo Jeletić. Novac primili i lijepo zahvaljujemo. Starih 
brojeva više nemamo. Odaziv je na naš apel bio takav, da nam nije 
ostao ni jedan primjerak starih brojeva. Čak nam se još sada, u po 
godine, javljaju mnogi prijatelji tražeći tko po 40, tko po 50, ii po 70 
primjeraka svih dosad izašlih brojeva, a mi ih nemamo. Podvlačimo Vam 
sa srdačnom zahvalnošću, i ovom zgodom, da. Vi sa 250 primjeraka mje- 
gečno vodite. U ime Istre i plemenite ideje koju zastupamo najljepše Vam 
zahvaljujemo. j ' 

: * , 

Svu gg. povjerenike, koji imaju neraspačanih starih brojeva ed 
ove školske godine molimo đa nam ih čim prije vrate. i 


MALI ISTRANIN 

Obraćeni škrtac 


Neka siromašna udovica imala dva sinčića, zdrava i jedra 
dječaka, koji su bili veoma živahni. 


Budući da ih siromašna žena nije mogla sama hraniti udala 
se po drugi put za nekog seljaka, koji je bio dosta bogat i imu- 
ćan, ali je bio poznat zbog svoje škrtosti. 

On se je brinuo za svoje male pastorke, da ne oskudijevaju, 
no ipak im zbog svoje škrtosti nije nikad dopuštao da se do 
sita najedu. 

Kod stola je uvijek on sam dijelio jelo, pazeći da ne bi koji 
od njih dobio možda kakav zalogaj više. 

— To nek im bude dosta — govorio bi ženi — I onako dje- 
čaci ništa ne rade i ništa ne zarađuju, nego se samo povazdan 
igraju. Prema tome nije ni potrebno da mnogo jedu. Kad budu 
radili i trudili se ovako kao ja, onda ćemo im dati da i više jedu. 

I tako dječaci nijesu mogli nikad da se do sita najedu, a 
siromašna majka njihova mnogo se zbog toga žalostila, no što 
je mogla? Škrti je očuh imao sve pod ključem i nije nikome do- 
puštao da dira u hranu. 

Jednoga dana dojadi ženi toliko škrtarenje muževo i ona 
ode župniku da mu se potuži. Stari župnik bio je dobroćudan 
. i svet muž, koga su svi u selu poštivali i slušali. 

Začuvši župnik tužbu žene reče: 

— Prepustite Vi to meni, dobra ženo! Sada je..i. onako 
blizu Uskrs, kad se svaki pravi vjernik mora doći ispovijediti. 
Kad dođe Vaš muž ja ću već stvar s njime urediti. 

I zbilja nešto prije Uskrsa, kad su svi seljaci dolazili da se 
ispovijede, dođe k župniku na ispovijed i naš škrtac. 

. Vrativši se poslije ispovijedi kući reče ženi: 

— Nikako ne razumijem zašto mi je župnik zadao tako ne- 
običnu pokoru! f 
: — Kakvu? upita žena. 

— Rekao mi je da moram sutra umjesto da pođem raditi, 
cijeli dan biti s djecom, slijediti ih na svakom koraku i raditi 
sve ono što i oni. A preksutra nek opet dođem k njemu. 

-— Čudna pokora — odvrati mu žena — no ne smijemo. pro- 


Sinot djela i odredbe slugu Božjih. Valja ih slušati, jer je to 
sigurno za dobro naših duša. 


Sutradan je čovjek: ustao kad i djeca i sišao s njima u dvo- 
rište. Da ste samo vidjeli, koliko je bilo začuđenje djece, kad 
su ugledali očuha, koji je došao s njima da se igra. Bilo je ve- 
selja na pretek. Skakali su trčali i jašili na njemu kao na ka- 
kvom.konjiću. Metnuli su mu čak i uzde, a on je morao trčati 
u galopu kao pravi konj. 

— Hop-la, hop-la! Gjio! vikali su dječaci trčali i skakali 
preko polja i livada, padali, rušili se i opet dizali. A očuh s nji- 
ma! Valjda je sto puta posrnuo i povalio se koliko je dug i 
širok po travi dižući noge u vis. 

Zatim se igra izmijenila. Penjali su se na stabla, pa opet 
silazili, a onda stali na cesti preskakivati hrpe tučenog kamena. 
U izmišljanju novih igara bili su pravi majstori. Očuh se 
znojio, puhao kao lokomotiva, trčao sopćući, ali nije htio da 
zaostane za njima, jer je kao pobožan vjernik želio izvršiti po- 
koru do kraja. 


Najednom su se sjetili da bi bilo dobro da izgrade jednu 
kućicu. I.hajd! tek što dorekoše stanu vući kamenje i graditi 
kućicu. Očuh im je dakako pomagao, kako je znao i mogao. 
Nosio je kamenje da su mu se leđa grbila, a oni su zidali, dok 
se on mučio kao kakav robijaš. 

Konačno zazvoni podne. Očuh odahne sav sretan, slušajući 
ugodne zvukove podnevnog zvona. 

— Idemo kući, djeco? Na ručak! 

— Idemo, oče — rekoše fakinčići — ali_ne ćemo cestom 
nego poprijeko. 

— Ne možemo poprijeko, kad tamo teče: potočić. 

— Ah! Šta smeta potočić. Mi ćemo ga lako preskočiti. 
gdije idemo kući poprijeko. Kraći je put. : 

Što je očuh mogao? Priključi im se i skoči amo, ZL tamo, 
potrči ovuda, potrči onuda, otpute se kući. Kad su došli do 
potočića, dječaci ga preskoče s lakoćom ko dva zečića, ali je 
očuh nastradao. Poskliznula mu se noga i on, kako je dug + 
širok, ljosne u vodu. 

Bilo je smijeha i šale na pretek. 

Kad su došli kući reče očuh ženi: 

— Ženo, daj nam ručak, ali neka bude obilat. Izgladnio sam 
kao vuk. A i djeci daj nek jedu do mile volje. I oni su sigurno 
jako gladni. 

Sutradan pođe čovjek opet župniku. 

— No, čovječe dobri, što si naučio od pokore koju sam ti 
zadao? upita ga župnik. 

— Mnogo sam dobra naučio, velečasni gospodine župniče. 
I sjetio sam se nečega što sam već bio zaboravio: naime da i 
djeea rade na svoj način, možda još i više nego mi veliki. I kao 
što Božje ptičice. tako zaslužuju i ona da ih se nahrani obilato 
i da im se ne uskraćuje ništa što im je potrebno. 

Otada je škrtac bio sasvim drugi čovjek. Nije više nikada 
gledao koliko djeca pojedu, nego im je naprotiv uvijek širom 
otvorio smočnicu i davao im nek jedu, koliko ih je god volja. 

A djeca su ga zavoljela kao pravog oca. 


(Po tuđem izvoru: Ern. Radetić) 


Nezgoda uskrsnog zeca 


Potrčao stari Zeko, I došav do potoka, 

opružio brze noge, mora ga preskočit, 

da raznese dobroj djeci pa da stigne u šumicu 
darove premnoge. gdje će skriven noćit. 

Na leđima pun mu koš, Potrčao malo bolje | 

al' svakom ne daje, — hop na drugu stranu — 
nego samo najboljima — a)' košara staroj vrbi 

Do šareno jaje. zapela za. granu. 


Sva se jaja polupala N. 
za gozbu kajgana, 
a stari se Zeko 


pere u suzama. 
g Stjepan Perčević 


Starica i razbojnici 


(Istarska narodna priča) 


Živjela je gore na Krasu sama starica. Nikoga od rodbine 
nije imala, pa je samotovala u svojoj kućici na rubu šume. 
Starica je imala čudan običaj, da od dosade sama sobom razgo- 
vara, I tako bi hodajući po kući i oko kuće, od jutra do večera, 
neprestano govorila, kao da je puna kuća ljudi. 

Dok je još njezin pokojni muž živio, običavao bi reći da je 
bolje govoriti nego šutjeti. Šuma je naime bila puna razbojnika 
i bogzna ne osluškuju li oni negdje u guštari. Čuju li mnogo 
riječi mislit će da je i mnogo. ljudi u kući. 

Po smrti muževoj nije imala više s kime razgovarati, pa je 

razgovarala sama sobom. Nekad se šalila, a nekad bome i grdila 
da se sve orilo. 

Jednoga dana došuljaju se, pod večer razbojnici s namjerom 
da je orobe. Zastali su pred vratima i slušali. Iz kuće se čuo 


razgovor: 


»Sutra ideš na sajam1« 
»Ne! Što ću na sajmu?« - 
»Što ćeš na sajmu? Kravu ćeš rođake 
»A_ ne bih i tele?« 
»Ne, tele nemoj. Samo kravu!« 
»Mhm! A koliko misliš da ću dobiti za nju?« 
»Najmanje 1000 dinara«. 
»Što? Hiljadu dinara samo? To je premalo! Dvije hiljade 
traži za nju!« 
“ »Tražiti mogu, ali ako mi ne ma uzet ću i hiljadu«. 
»No dobro! Ali manje od hiljadu nikako ne uzimaj!« 
Kad su to razbojnici čuli, pogledali su se i rekli: 
»Hajdemo! Vratit ćemo se sutra. Danas i onako nemaju 
novaca. Ali zato će sutra biti barem hiljadarka«. 
I odoše tiho, a drugu se večer opet vratiše. 


Stali su pod prozorom da čuju kako je završila prodaja 
krave. A starica je govorila: » 

»Tako junaci moji, evo vam večere.« 

Razbojnici su naćulili uha. Starica je poslagala po stolu 
dvanaest tanjura. Jasno i razgovjetno čulo se, kako tanjuri 
zveče. Nakon toga počela je dijeliti žgance, govoreći: 

»Evo, ti ćeš sjesti ovdje, ti ovdje, ti tamo, ti tu, ti tu, a ti 
stari na čelo stola...« Govoreći tako grabila je žlicom i u svaki 
tanjur. metnula komad žganaca. 

»Hajte, hajte, žurno samo jedite, junaci moji, pa ćemo u 
kr evet!« 

Razbojnici su slušali i u strahu pitali jedan dies ast, 

»Koliko ih ima?2« 

»Dvanajst ih ima; točno sam čuo, kako je postavila dva- 
naest tanjura na stol.« 

»Jest, jest; dvanaest je puta nasula žgance u tanjur, brojio 
sam,« reče drugi. 

»Da, a kad je začinjala, dvanaest je puta rastopljena sla- 
nina zacvrljila,« primijeti treći. 

»Bježimo, drugovi, nas je samo pet, a njih dvanaest. Bit će 
jači od nas.« . 

»Mora da su jaki, kad im neprestano govori: junaci moji.« 

U to izađe stara na vrata i izlije punu zdjelu nečiste vode, 
u kojoj je prala suđe. Gledajući kako cure po zemlji mlazovi 
vode govorila je: 

»Tako, tako, lijepi moji, bježite, potecite! Ti poteci prvi, 


a svi vi drugi za njima. — Ti za prvim, ti za drugim, ti za 
trećim, ti za četvrtim, ti za petim i tako redom - — — — Ne 
dajte se .. < 


Mb Zagi su curili u sitnim malim potočićima. 
A razbojnici, kad su to čuli, pobjegoše glavom bez obzira, 
pa ako se nisu zaustavili bježe još i danas. 


| Zabilježio: :F.B. 


Ribar Frane 


Barbuna, gavuna, SHIP, Za ručak baci na žeru!) 
tuna i škiljuna; : Brudet spravi za večeru 
svakoga -božjeg dara pa zalij — jer riba traži more 
u Frane, starog ribara.  .. i mirno spavaj do zore. 
Poštenim dajem na vjeru U ribara starog Frana 
Svakome ozbiljnu mjeru dođite u posne dane. 
Tko je bez novca za vino,. :, On: najbolju ribu. hvata, 
nek dobro je samo i fino: “ ' mreža mu: valja zlata. 

') žera — žerava. PE TriLnI Gabrijel Cvitan 


DPrasićkanje 

Čuo sam da Englezi igraju mnogo golf. U mom selu u Istri 
mi smo sličnu igru zvali »prasićkanje« još onda kad za Engle- 
sku ni čuli ni znali nismo, a vjerojatno ni mnogi naši stariji 
koji su, dok su bili mali također »prasićkali« ili »praščali« ni- 
jesu znali da postoji zemlja, koja se zove Engleska. Igrali smo 
ovako: Napravili bismo u zemlji rupu, zemlju izvadili, a rupu 
lijepo zaokružili. U šumi bismo odrezali odulje grane s kvrgom 
na kraju, nožem to lijepo izgladili, zatim napravili posebnu 
kuglu od drveta i počeli. Trojica bi se svrstala oko rupe, a ostala 
trojica nastojala su svim snagama da dotjeraju kuglu u rupu. 
Do rupe se je kugla lako dogurala, ali nad samom rupom sta- 
jala su tri okrugla štapa uvijek spremna da kuglu što dalje 
“ bace od rupe. Bila je to živa igra, praćena vikom, nekad i sva- 
đom. Dok se je kugla natjerala u rupu bilo je grdne muke. Kad 
bi to uspjelo protivna bi stranka izgubila partiju i morala tada 
ona tjerati kuglu u rupu. Ta se kugla zvala prasac, a rupa 
štala. Trebalo je dakle prasca utjerati u štalu. 

Dakako da je nekad po koji od nas dobio batinom po no- 
gama ili mu je kugla u letu poljubila glavu, no to nas nije 
ni najmanje smetalo. Prasićkali smo i dalje, veselo i živo. Ta 


što bismo drugo bili i radili na paši. Prikodražan 
f 
Rodna kuća 
Makar s daleka — rodna moja kućo, 


ja uvijek mislim na tvoj mili prag 
i svaki spomen iz djetinjstva moga 
uzbiba dušu, srcu mi je drag. 


I mislim na vas, oče, majko draga, 
u duši zvoni vaša dobra riječ, 

i kad se sjetim tetošenja vašeg 

iz oka znade često suza teć. 


I seka mala u duši iskrsne 

pa ko da slušam njezin srebrn glas, 
ja gledam njene modre dječje oči 

i rudaste joj kose zlatan vlas. 


Ja mislim često na kravice naše 
i što nam radi brzi konjie vran, 
na polja naša uz. potočić bistar 
i na vinograd suncem obasjan. 


Spomen se budi po večeri cijele 
sve dok mi oči ne dotakne san, 
i tako vječno u čeznuću jednom 
žuđeno čekam sastanka nam dan. 
Bogumil Toni. 


Šime Fučić: 


Potop 


Zasucite nogavice, Razlila se silna voda, 
Cipele izujte, Poplava se sprema... 

I bježite bez obzira! A ko pred njom ne utekne, 
Brže!... Ne ludujte!... Tome spasa nema. 


Ne vidite P gdje se bliži 
Bujica sve jača: 

Strašan. potop — more suza 
Od sekina plača?! — — — 


Iskrena želja | 


(Njemačka narodna pripovijetka) 


U staro vrijeme hodali su poreznici po selima i utjerivali 
od ljudi porez. Tko nije mogao plaćati porez tome su zaplijenili 
kravu, konja, ovcu ili svinju i odmah je odagnali. 

Jednoga dana išao je tako jedan poreznik po cesti. Na putu 
ga sretne davo pa mu se pridruži. 

— Hajde da putujemo zajedno! — reče đavo. 

— Pa dobro! odgovori poreznik — bar mi ne će biti do- 
.sadno. 

Dodoše tako u prvo selo i čuju kako majka grdi neposlu- 
Šnog i nevaljalog nekog dječaka: »Čekaj ti, čekaj, nevaljalče, 
dozvat ću đavola, da te odnese!« ' 

— Čuješ li? reče poreznik đavlu. Dječaka ti nudi, hajde 
uzmi ga! 


— Baš si neozbiljan, — odgovori đavo. Majka ne misli 
ozbiljno. Ona ga samo tako plaši. 


Idući dalje stignu do neke livade i ugledaju pastira, koji 
je pasao tamo stado ovaca. Nekoliko ovaca otišlo mu u djetelinu 
i on ih je batinom tjerao iz djeteline vičući: »Đavo vas DI 
glupe ovce! Van iz djeteline!« 

— Aha! Jesi li ga čuo? Taj ti nuđa ovce, hajde uzmi ih! 
reče poreznik. 

— Ni taj pastir ne misli ozbiljno — odgovori đavo. — Kad 
bi mu ovce nestale morao bi ih platiti. 

Na koncu dođoše do kuće nekoga, seljaka, kod kojega je po- 
reznik htio utjerati porez. Seljak je baš mlatio žito, Kad je ugle- 
dao poreznika uzdahne srdito: »Uh, đavo ga odnio!« 

— Jesi li ga čuo? — reče đavo porezniku — ovaj je mislio 
ozbiljno, pa ću te zbilja odnijeti. To rekavši pograbi poreznika 
i odnese ga u pakao. 


Dvije glave 


Dok je u Poljskoj još bilo kraljevstvo, pobunili su se neki 
knezovi proti kralju. To se je tamo češće dešavalo. Jedan od 
pobunjenih knezova obećao je 20.000 zlatnika onome tko mu 
donese kraljevu glavu. O tome je pisao i kralju, misleći da će 
ga time uvrijediti i preplašiti. 

Kralj mu je odgovorio: » Vaše sam pismo primio i pročitao. 
Veoma mi je drago da moju glavu toliko cijenite. Uvjeravam 
Vas, da ja za Vašu glavu ne bih dao ni prebite pare.« 

Fitalšce 


- OPELI LJ 
1) Koju biljku prepoznaje i slijepact >O yi IKO TETIVU, 2: D2U60. 


2) Koliko jaja može čovjek pojesti.na tašte? “ z Meg SEDE NB BE STE. 
3). Nikad ne jede, a uvijek je sito. Što je tot - 2/70). 


4) Nikad ga nije bilo, niti će ga ikad biti; a ipak je tu. Što je tot “ 
A (Odgovori na str. 19) DAN AŠNI! DAN 


Koj 


Klok i Jožić našli su se jednoga dana u kraju, kakav još nikad 
nijesu vidjeli. Stabala je bilo dosta malo, ali je zato trava bila tako bujna, 
da im se uopće glave nijesu iz nje vidjele. Jožić pogleda na kartu. 

— U Keniji smo. Kenija se zove taj kraj, a u njemu stanuje ernačko 
rieme Masai. Uskoro ćemo sigurno nabasati na kakvo crnačko selo. 

Hodali su dalje jedva gazeći visoku travu po kojoj je paslo veoma 
ninogo životinja, uglavnom šarenih zebra i brzih antilopa. . 

Jožić je bio premalen, pa nije nikako mogao vidjeti okolinu, budući. 
da ga je trava svega pokrivala. Tek tu i tamo opazio je nad sobom glavu 
kakve dugovrate žirafe, koja bi odmah preplašena uzmakla. 

Konačno su došli do jednog .ernačkog sela. Selo je bilo ograđeno 
visokim pleterom, da se zaštiti od lavova i drugih zvijeri, koje su pro- 
valjivale u selo i svakiput odnijele kakvu kozu, ovcu ili kravu. 

Jožić i Klok se provuku između kolaca ograde i upadoše u tor. 


Strašan smrad umalo da ih nije zagušio. Do koljena su zagazili u 
gnoj. Čitavo je selo i svi putevi u njem bili zapravo veliko jedno đubrište. 
Crnci su naime svaku večer dopremali u tor stoku, da bude zaštićena od 
divlje zvjeradi, a nikad nijesu đubre čistili, pa je tako u selu vladao 
strahovit smrad. . 

Usred toga smrada bilo je nekoliko. niskih kućica, koje nijesu bile 
mnogo više od jednog metra. Pearassno su bile od kolaca i granja, a 
oblijepljene blatom. i fila 

Kroz jedan otvor, koji je služio kao vrata, uvuče se Jožić u kućicu. 
Nikoga nije bilo u njoj. Pogleda“ naokolo. U kući nije bilo prozora, nego 
samo po strani nekoliko rupa, kroz koje je ulazila svjetlost. 

Na zemlji bilo je nešto suhe trave, koja je služila kao ležaj. U 
sredini bila je hrpa kamenja a oko nje nekoliko zemljanih lonaca. To.. 
kamenje služilo je umjesto ognjišta. U kući je bilo. veoma imnogo_ .muha 
i smrada. q 

Žurno se izvuče opet iz kuće. Vani se je. već bilo skupilo innogo 
crnačke djece, koja su se stala igrati s majmunom Klokom. 


U to su se baš vraćale žene iz šume. Nosile su velike svežnjeve 
granja za vatru. 

Jožić se nije mogao dosta načuditi. Te žene su imale glavu sasvim 
obrijanu, a na sebi nijesu imale ništa nego samo malu kožnatu pregačicu. 
Oko vrata i oko ruku imale su svu silu ogromnih prstenova od obične 
žice. "To im je bio ukras, koji nisu nikad skidale, pa ni onda kad su 
lijegale spavati. 


Muškarci su pasli blago. Imali su na stotine krava. 

— Što ćemo ovdje jesti? reče Jožić Kloku. — Ovo su zbilja pravi 
divljaci. Niti imaju kuća, niti žita, niti kruha, pa ni voća ni zelenja. 
Hrane se samo mlijekom, krvlju i mesom od svoje stoke. Idimo mi radije 
u šumu, tamo ćemo bolje živjeti. Tamo bar nađemo uvijek voća i povrća, 
a na stablima kruševca naći ćemo uvijek po koji: hljeb kruha. 

To rekav odoše iz ovog zamazanog ernačkog sela i otpute se opet 
u prašumu. A 

Na kraju prašume podignu pod jednim stablom šator i zapale 
vatru. Taj je njihov šator bio daleko ljepši i ugodniji, nego li koliba naj- 
uglednijeg crnačkog poglavice. 


Jožić se raskomotio, spremajući večeru, a Klok se popeo na stablo. 
Majmun, ko majmun nije mogao živjeti, a da se malo ne penje. 

Dok je tako Jožić čučao pod stablom kraj šatora najednom se za- 
čuje neki Sušanj. 

Klok kKrikne, a Jožić što bi okom trenuo skoči u vis pa da će 
na stablo. 

.Bilo je prekasno! 'Nekakdv'se tigar, namirisavši «rrfešo, došuljao kroz 
visoku travu i bacio se na Jožića. Jožić. je ipak bio brži pa je đipnuo 
u visi dohvatio se za granu, ali ga je tigar u zadnji čas pograbio zubima 
za naramenice i košulju. Košulja se poderala, a gumene se naramenice 
stale navlačiti. j 

Klok pograbi Jožića za ruke, da ga podigne i zadrži, ali je tiga1 
bio jači. 

Tigar: povuče zubima, a Klok i Jožić tresnu na zemlju! Stoj! ne na 
zemlju nego ravno na tigrovu glavu. A sad zamislite: Jožić težak skoro 
50 kila, Klok preko 30 kg, dakle oba zajedno oko 80 kila ljosnuše iz visine 
od nekoliko metara ravno na lubanju tigrovu. Taj je udarac omamio 
životinju, a kako su i gumene naramenice ošinule zvijer ravno po 
očima da je skoro oslijepila bio je Jožiću lagan posao. Dohvati žurno 
jednu toljagu i prije još nego što se je zvijer osvijestila dotuče ju i 
umlati posvema. 

Opet je bila jedna krasna bunda više u njihovu šatoru, na kojoj su 
za hladnih noći spavali na mekom ležaju ko dva puha. 


IGRA BROJEVA E 


9X 9+T7T= 

9 X 98 + 6 — 

9 X 987 +5 — 

9 X 9876 + 4 = 

9 X 98765 + 3 = 

9 X 987654 + 2 — 
9 X 9876548 +1 = 
9 X 98765432 + 0 — 
9 X 987654821 — 1 — 

Najtvrdđa stvar na svijetu je borkarbid, sastavina od borna i ugljika, 
lagana kao aluminium. Svaki četvorni centimetar te kovine podnese pri- 
tisak od 15.000 kg. 

Najveći toplomjer na svijetu velik je 160 m, a nalazi se u Eifelovom 
tornju u Parizu., Na tom orijaškom termometru udaljene su crte jedna 
od druge 3 metra. 

Naidublji tunel je simplonski tunel u Alpama, koji je dučitak 

"20 km. U Južnoj Americi između Chile i Argentine hoće da sada probiju 
tunel, koji će biti dugačak 45 km. a 

Najveća zbirka leptira je u Londonu. U njoj imade. 96.500 najrazno- 

vrsnijih leptira. 

Umro je Dr. Dinko Trinajstić. U 
ponedjeljak 27. veljače, oko ponoći 
umro je 'u Crikvenici kod svoje ne- 
ćakinje gospođe Skomerže, gdje se je 
nalazio na liječenju, veliki istarski 
rodoljub Dr. Dinko Trinajstić: 

Dr. Dinko Trinajstić rodio se u 
Vrbniku ha otoku Krku: 8. listopada 
1858. Svršivši talijansku gimnaziju u 
Splitu (hrvatske gimnazije tada još 
nije bilo) pošao je najprije u Goricu 
da uči bogosloviju, ali je kasnije pre- 


šao u Beč i posvetio se pravu. Kao' 


odvjetnik radio je isprva u Krku u 
pisarni svog ujaka, poslanika u beč- 
'kom parlamentu, Dra Dinka Vite- 
zića. Kao pravog narodnog borea i 
rodoljuba hrvatski narod u Istri po- 
zvao ga je da se nastani u Pazinu. 
On je tamo preuzeo odvjetničku pi- 
sarnu Dra Dukića, te je bio tri go- 
dine načelnik u Pazinu. ' 

Od godine 1895. pa sve do 1910. 
bio je neprestano narodni poslanik 
u istarskom saboru. On' je bio jedan 
od najborbenijih i najodlučnijih hr- 
vatskih narodnih voda u Istri, a uz 
to veoma dobra i plemenita srca, te 
je učinio našem narodu mnogo dobra. 
Prva hrvatska gimnazija u Pazinu, 
koja je otvorena 1899. bila je njegovo 
mezimče. On se je mnogo trudio da 


dacima olakša naukovanje, pa je 


osnovao Bačko pripomoćno: društvo, 
koje je pomagalo siromašne učenike 
i davalo im potpore za knjige, obuću 
i odjeću. i za-školovanje. . 
Uopće je Dr. Dinko Trinajstić bio 


u Istri poznat kao čovjek zlatne duše 


i dobra i plemenita srca. ' 

Za vrijeme svjetskog rata. prebje- 
gao je u Pariz, te je zajedno s: po- 
kojnim Dr. Antom Trumbićem mno- 
go radio na stvaranju Jugoslavije. 
Poslije rata bio je god. 1981. imeno- 
van senatorom, ali se nikako nije 
mogao oduševiti s današnjim prili- 
kama. 

Vječna slava žarkom rodoljubu i 
borcu za prava istarskih Hrvata 
Dru Dinku Trinajstiću! 


Izabran je novi papa. Nakon smrti 
Sv. Oca Pape Pija XI, koji je —. 
kako smo u zadnjem broju javili — 
umro dne 11. veljače, sastali su se 
u Rimu kardinali iz cijeloga svijeta 
da biraju novog papu. Izbor je bio 
brzo gotov. Već kod trećeg glasanja 
izabran je dne 2. ožujka novim pa- 


pom dosadašnji državni tajnik biv- 


šeg pape, kardinal Eugen Pacelli. 
Kardinal Pacelli je rodom Rimlja- 
nin, starog plemićkog koljena. Na 
dan svog izbora navršio je 68 go- 
dine. U cijelom svijetu nastalo je 
tim povodom veliko oduševljenje, jer 
je sađašnji Sveti Otac Papa poznat 
kao vanredno učen, sposoban i svet. 
čovjek. Kardinal Pacelli je trostruki 
doktor (bogoslovije, filozofije i. pra- 
va) a govori '8 jezika.. Kako. svaki. 
papa kad sjedne na .papinsku .sto- 
licu promijeni ime iako je i kardi- 
nal Eugen Pacelli. uzeo .novo ime i 


sada se zove Pijo XII... 


Nijemci i Poljači žive na' ratnoj 
nozi. Nema tome dugo stigao jeu 
glavni grad Poljske, Varšavu, talijan- 
ski ministar vanjskih :poslova, grof 


Ciano, koji je nedavno bio i kod nas 
u Belju. 

Poljaci su ga oduševljeno dočekali, 
ali su tu priliku iskoristili da iskale 
svoju mržnju na Njemačku. Po svim 
gradovima Poljske bile su velike de- 
monstracije, pa i napadaji na njema- 
čke konzulate. 

Stanje je svakako veoma napeto, 
jer Poljaci mrze Nijemce već odavna 
zbog strašnog ugnjetavanja, koje su 
Nijemci vršili na poljskom pučan- 
stvu još prije rata, kad su ih skoro 
zatrli. 

Nijemci su bahati, a Poljaci po- 
nosni, pa bi moglo još svačeg biti. 

U Španjolskoj je građanski rat pri 
kraju. General Franco je potukao vla- 
dine čete i zauzeo skoro cijelu zemlju. 
Još se odupire samo glavni grad Ma- 
drid i njegovo zaleđe, no oni se ne 
mogu dugo držati, tim manje što je 
i u samom Madridu nastala buna. 
Možda dok naš list dođe u ruke čita- 
laca, da će rat u Španiji biti već 
završen. 

Japan još uvijek ratuje s Kinom, 
iako je osvojio do sada toliko zemlje, 
kolika je dijela Evropa. Kinezi se 
još uvijek ne predaju, a Japan je 
već istrošen. Nema čak ni željeza ni 
novaca za daljnje ratovanje. Vlasti 
skupljaju svaki komadić starog že- 
ljeza, a građani moraju davati zlato 


Zmatće NE. -- 


i nakit. Izgleda da je i narodu već 
losta toga ratovanja. Ovih je dana 
odletjela u zrak barutana Hirakata 
kod grada Osake. Kažu. da su je pot- 
palili nezadovoljnici. Učinak je bio 
strašan. Stradalo je oko 10.000 osoba, 
što mrtvih, što ranjenih, što nestalih, 
što beskućnika. Porušeno je preko 
600 kuća. 

U mirnoj Engleskoj nema mira. 
Poznato je kako su se Irci ipreko 
300 godina borili protiv engleskoga 
gospodstva, dok im konačno nije 
uspjelo izvojevati slobodu i samo- 
stalnost. Međutim nije cijela Irska 
slobodna. Sjeverni dio Irske još uvi- 
jek je pod engleskom vlašću. Irski 
rodoljubi, koji se okupljaju u nekoj 
tajnoj revolucionarnoj organizaciji 
poveli su oštru borbu protiv Engleza. 
Po cijeloj Engleskoj praskaju bombe, 
a da nitko ne zna tko ih podmeće. 
Čak ni glasovita engleska policija 
Scottland Yard, koja je poznata kao 
najsposobnija na svijetu, ne može 
nikako da uđe u trag irskim aten- 
tatorima. 

Jan Bata dolazi u Jugoslaviju. 
Veliki češki tvorničar, »kralj cipela« 
Jan Bata, čini se da će se nastaniti 
u Jugoslaviji. On je već prije osno- 
vao u Jugoslaviji, u Borovu kod Vu- 
kovara, veliku tvornicu cipela, kože i 
gume. 


da lavul r:ože tako jako udariti Krilima da je kadar njima prebiti 


čovjeku nogat 


da su čovječji živci tako dugački da bismo od njih mogli napraviti 


nit 80.000 kr dugačku? 


da se u KHvropi svaki dan potroši 4 milijarde šibica? 


qPci«sovepmi 


1) Koprivu. 


2) Samo jedno, jer drugo već ne jede na tašte. 


. 8) Sito. 
4) Današnji dan. 

Nešto o papama 


Ovih se dana mnogo pisalo i govorilo o papama, o karđinalima i 
uopće o izboru namjesnika Kristovog na zemlji. ; 

Papom može biti izabran svaki odrasli katolik, muškarac, ako se 
ustanovi da je za tu čast sposoban. Kad bi bio izabran svjetovnjak, on 
bi već drugi dan morao biti zaređen za svećenika, a treći dan za biskupa. 
Do godine 1000 birali su obične svećenike, a poslije toga većinom samo 
biskupe i kardinale, a od Klementa VII (1528—1584) samo Talijane. 

Do sada je u svemu bilo 261 papa. Od toga je bilo 209 Talijana, a 5% 
su bili druge narodnosti i to: 14 Francuza, 13 Grka, 7 Nijemaca, 5 ih je 
bilo iz Sirije, 8 iz Afrike, 3 Španjolca, 2 Dalmatinca, 2 iz Svete Zemlje 
(Sveti Petar i Sveti Evarist) 1 Englez, 1 Portugalac i 1 Holandez. 

Poprečno je svaki papa vladao 7 godina i tri mjeseca. Samo 20 papa 
je vladalo duže od 15 godina. Najdulje su vladali Pijo IX. (81 godinu i 
8 mjeseci) i Lav XIII. (25 godina i 5 mjeseci). Bilo je 10 papa, koji su 
vladali manje nego mjesec dana. 

Neki su pape bili plemenitog i gospodskog roda, drugi su opet bili 
iz priprostih kuća. Bilo je papa, čiji su oci bili obični seoski pastiri, 
rostolari, pekari i t. d. Tako su dvije sestre pokojnog pape Pija X. bile 
obične švelje. 

Pape imadu većinom oko 60 godina kad su izabrani, no bilo je i 
mladih papa. Grgur V., rodom Nijemac, imao je 27 godina kad je bio 
. izabran, a Inocent III. imao je 87 godina. Grgur "XV. i Klement X. imali 
su 80 godina, kad su postali pape. 

isprva su pape zadržavali svoje prijašnje ime. Prvi papa, koji je 
promijenio ime bio je Ivan II. (588—535). Taj je običaj nastao odatle, što 
. je Isus svetog Petra nazvao Petrom, kad ga je postavio za glavara 
crkve. A sveti Petar se je, kako znamo, prije toga zvao Simon. 

Eto, toliko o papamo da i to znamo! 


i = 
m 


. = 
dA 
Zedrovnje ps 


Učimo plivati. Priredit ćemo sebi mnogo veselja naučimo li plivati, 
roniti i praćakati se u vodi bez straha. Plivanje je najzdraviji sport. 
Nijedna druga tjelovježba nije tako zdrava kao plivanje, kod. kojega :se 
gomba svaki pa i najmanji mišić. A osim toga tko zna plivati uvijek će 
lako spasiti život sebi ili kome od drugova. 

Tko još ne zna plivati neka svakako ovih praznika nauči. 


Koliko bakterija ima čovjek u ustima? Bakterije su sitne male živo- 
tinjice, kojih imade u zraku u prašini i svagdje na milijarde i milijarde. 
Neke su bakterije uzročnici bolesti. Dokazano je, da u čovječjim ustima 

živi oko zubi i oko jezika do 12 milijarda raznih bakterija. (To smo dakle 
svi od reda miljarderi!) Tolikih bakterija iako mnoge od njih nose klicu 
smrti, ne trebamo se bojati. Naš želudac proizvodi razne Kiseline, koje 
obično usmrte sve te bakterije. Krako 

Debar san —pola zdravlja. Da bismo mogli dobro i lako spavati 
moramo prije spavanja dobro prozračiti sobu. Zimi se ne spava kod otvo- 
renog prozora, jer se možemo lako prehladiti. To si mogu priuštiti samo 
veoma zdravi i otporni ljudi. Ljeti se pak preporuča spavanje kod otvo- 
renih prozora. Da bi zrak u sobi bio čist ne smijemo u njoj preko noči 
držati nikakvo cvijeće pogotovo ako evate, jer ono izlučuje ugljičnu kise- 
linu koja je otrov za naša pluća. 


Učitelj čita štivo iz povijesti, koje započinje riječima »U mračnom 
srednjem vijeku«..., pa upita učenike: — Koji od vas zna zašto se 
srednjem vijeku, kaže da je bio mračant — 

A Jurić će: Zato, jer još nije bilo elektrikel 


JURIČ KOD ZUBARA 


Zubar: A što hoće oni dječaci tamo? ; NE? , 

Jurić: To su moji drugovi. Došli su da me čuvaju, da mi Vi ne bi 
učinili što na žao. 

Vjeroučitelj: Kaži mi, Juriću, zašto molimo u »Očenašus: »Kruh 
naš svagđanji daj nam danas... < 

Jurić: Zato da nam je kruh svaki dan svjež. 

Australija. Kako znamo, leži Australija na južnoj strani zemaljske 
polukugle. To znači da tamo hladni vjetrovi dolaze s juga (s južnog 
pola) a topli vjetrovi sa sjevera (od ekvatora). Toplina se tamo mijenja 
4 puta dnevno. Danju je ponekad tako vruća kao u nas za najžešće žege, 
a već nekoliko sati nakon toga nastupi hladan mraz, da se čovjek mora 
brzo toplo obući. Zrak je nekad tako nesnosno sparan, da Evropljanin ne 
može raditi, jer mu se iz cijelog tijela cijedi kao ulje gusti znoj, koji 
se ne isparuje. Dakako da su takve promjene temperature za Evropljane 
veoma opasne, pa mnogi brzo obole. 

U Australiji imade sva sila kukaca, komaraca, muha i leptira. — 
Poći na šetnju u šumu ili u prirodu veoma je opasno, U novinama se 
šesto čita upozorenje, neka nitko ne ide u šumu ni pod stabla, a pogotovo 
nek leži na zemlji, da ne bi nastradao od otrovnih zmija ili drugih živo- 
tinja. U kupalištima smije se kupati samo u onim dijelovima, koji su 
od morskih pasa zaštićeni gustom čeličnom mrežom. 


Koliko vrsta životinja ima na svijetu? Pruska akademija nauka izra- 
čunala je da na cijelom svijetu živi 1,123.512 vrsta raznih životinja. Toliko 
su ih, naime, razni učenjaci i prirodoslovci uspjeli nabrojiti. 

Labudi su goropadni. Bijeli labud je veoma lijepa životinja, no 
nitko ne sluti, kako je labud opasan, ako ga se nadraži. On je uz to veoma 
jak, pa je kadar jednim udarcem krila ubiti čovjeka. 

U gradiću Chelmsdorfu u Engleskoj jedan je ribar uzeo čamac i 
pošao se voziti po jezereu, po kom“ su plivali labudi. Udaranje vesala 
zazdražilo je labude, koji su navalili na nj i prevrnuli mu čamac. On so 
je htio spasiti plivanjem, ali su ga bijesni labudi krilima i kljunovima 
dotukli i on se utopio. 


»Mali Istranin« izlazi jedamput mjesečno, — Pretplata iznosi 12 dinara 
na godinu. — Pojedini broj stoji 1 dinar. — a inostranstvo dvostruko. 
Uredništvo i uprava nalaze se u Krajiškoj ulici br. 12, 

Vlasnik, izdavač i odgovorni urednik: Ernest Rađetić, Zagreb, Krajiška 
vliea 12. — Tiskara C. Albrecht (P. Acinger), Zagreb, Radićeva ulica 26. 
Za tiskaru odgovara: Petar Acinger, Zagreb, Radićeva 2% 

DINE TE E IE 


zagonetaka iz broja & 


1) Ispunjalka: Istra 
2) s : Učka — Čile — Klor — Aero 
8) g : Karadordđević ' 
#4) Posjetniea: Klobučar 


5) Računska gvadaća: I1+2+84+41 351567 +839 := 99 

ispravno su odgonetnuli: Darko Kargačin, Novi Vinodol — Dragu 
tin Čutura, Novoselec Križ .. Mirka Čutura, Novoselec Križ — Franjo 
Rakoš, Ivanićerad —- Gustav Sehter, Osijek — Zdravko Mihun, Ivanić 
grad — Maksimilijan Friš, Sisak - Zoger Katica, Ivanićgrad — Vlado 
Mužević. Ivanić Kloštar — Stevo Krpan, Novoselee Križ — ivan Novak, 
Ostrna Vel. - Marija Robić, Leprovica p. Dugoselo — Miroslav Klindić, 
Novoselec Križ — Turina Duško, Kraljevica — Juraj Dobrinić, Novoseleos 
Križ - Anton Abramović, Srp. Moravice — Viktor Kniewald, Sušak — 
baniel Šegulja, Novi Vinodol — Vladimir Kalinski, Milutin Šiljak, Stjepan 
Jurković, Vlado Čapek, Zdenko Bergl, Branko Ježić,: Tihomir Mileuković, 
Slavko Koščević, Marija Nakić. Marija Čoporda, Sv. Ivan Žabno — Josip 
Božićević, Prnjarovac. ; 4 
Nagrađeni: Maksimilijan “Friš, Sisak > Daniel! Šegulja, Novi Vino- 

ŽAGONETNA POSJETNICA 
(Milan. Digula, Bednja) 


VASO JARE 


Odakle je? 


ISPUNJALKA 
(Krešimir Piškulić, Sisak) 

! pravi se platno 
1 ! Mea 1 rofe 


I—II Junačka ptica. 


KRALJEVA ŠETNJA 
(Mlađen Raić, Metković) 


ISPUNJALKA 
(Milan Digula, Bednja) 


L klasu je 


Plod u tvrdoj kori 


Ozlijeda 


Mjera za papir 


1-22 Tko urani vidjet će je. 


ISPUNJALKA 
(Mladen Raić, Metkorići 

Kanac molitve 


Okomito i vodoravnu isto. 


ADRESA 


Žan V. Dari 


Mjesto stanovanja? 


RAČUNSKA ZADAČGA 
Seljakinja je donijela u grad kokoši na prodaju. Prva gospoda ku- 
pila joj je polovicu i pol od njenih kokoši. Druga gospođa kupila joj je 
od preostalih kokoši opet polovicu i pol. Seljakinji je još ostala nepro- 
dana jedna kokoš. Koliko ih je imala kad je došla u grad? 


Podtarina plaćena u gotovu Pojedini broj 1 dinar 

Za proljetna dave obradujte svoju 
djecu ovim jeftinim, m izdriljivim 
platnenim cipelicama sa  zumonim 


K E 


ki201-8157 
| Novast za djeca! 
i > Proljetne dječija. cipelice, 
nd dirtina. Lagane | udiše za na: 


Po 


! > 5851—63105 


Dječija cipola od laka, t pratjetao 
dane Ukosne i praktišne. 


Vaša dijete obradovat ce Se ovim 
finim cipelicama od laka, koje imaju 
vrlo lijep užraaod nubuka. 


(o. sa gumesim danom i potpe: 


* 


dobne cipela od jakog engleskog “, 


4544-605 
Ovo je naš praktični djevojački pro. 
ljetni model, koli.če Vam veoma do- 


: bro poslužiti 


Ukusne ženske cipolo za prolječe. 
kambiairane od plavog i bljeloz dif: 
"ina. sa niskim patpetioama 


Sportske djevojačke cipele ou ligo 


< uog smeđeg beksa, ukrašene tupica: — 


cuz. Za praljetne šetnje. 


Novi proljatai model, izrađen od fi. 
.nog smeđeg boksa, sa kombinacijom 


semiša. -Izdržijive, dai za pra < 


ljeta» žaj: 


. ukrašene rupicama, #8 kožnia donosa. (|. 


Gospodi profinjenog ukusa“ najuolje | & . aa 


Piro 
Elegnatno cipele, gospolli za ći 
Od sivog li drap semiša ili od kože, 


ua aa 


5999-11 1621 


pristaju ove  vipele od najfinijeg ID 
boksa, sa kožnim na ram čtvenim Manah 
domovima. 1 a trati is, 


fer 
Udobno i kdriljive riptna od. vajfiak 
leg telećeg boksa, rađeno po engle-", 
skom modela, 4 o 


MALI ISTRANIN 


GOD. X ZAGREB, TRAVANJ ŠK. GOD. 1938 39 BR. 8 


bovi 1 LB] 
Dčela 1 cvijet 

Jabukov cvijet otvorio se jutros u kiti mladoga lišća na 
vrhu tanane grančice. Raširio je pet velikih lijepih latica i 
pružio u vis pestićevu njušku i svoje mnogobrojne prašnike, 
pune peluda. 

Ala je lijepo sunčati se prvi put na proljetnome suncu, 
dok te vjetrić lagano njiše! 

2... zi... Za... — zazuji kukac u zraku i spusti se na 
lalicu. 

— Avaj, meni! Tko to dcđe, da me još mladoga izgrize 
i uništi? — vapi jabukov evijet. 

— Ja sam pčela radilica, evijeća marna kućanica. Dobro 
jutro, prvi jabukov cvijete! Otvori mi vrata... 

— Kaži mi prije: što ćeš sa mnom? — odgovara cvijet. 

— U tebi su sitne medenice, pune slatkoga soka. Ja 
ću svojim rileem sisati sve te sokove, da napravim od njih 
med. Tvoji su prašnici puni peluda; ja ću malko toga žutoga 
praška spremiti na svoje dlakave noge i ponijeti u naš pče- 
linjak, da se time hranim. 

— Ti si mala kradljivka. Brineš se samo za svoju korist. 

— Mlad si i neiskusan, cvijete. Od plodniee tvojega pe- 
stića mora nastati plod, rumena jabuka s malim sjemenkama. 
Ja ću cijeli dan letiti od evijeta do cvijeta sišući sokove i pre- 
našati peludna zrnca od prašnika na njuške pestića. Bez toga 
ne bi bilo kasnije jabuka na ovome drvcu. Tvoje bi grane ostale 
jalove; ljudi bi ih posjekli i bacili u vatru. Veseli se. dakle, 
kad ugledaš pčelu, bumbara ili leptira. 


Na te riječi cvijet otvori širom vijenčić svoj. Pčela pruži 
rilce i posrkne kapljicu soka iz medenice. Peludna zrnca, štono 
ih je pčela imala između dlaka na glavi, uhvate se u taj čas 
za tanku njušku. 

— Blago meni! Eto nam peluda. Do mjesee dana bit ću' 
lijepa jabučica — šanu tiho pestićeva plodnica. 

Pčela odleti na drugu procyalu grančicu. 

Sisala je dugo sokove po evijeću, spremala. pelud na svoje. 
stražnje noge i. prenašala ga od eyijeta do gvijeta. 

Kada se umori, doleti onet k enome ovijetu na vrhu 
grančice. 


— OCvijete, ja ću sada: doma. U. jeseni bit će:ove grane 
krceate rumčnih jabuka, a naš pčelinjak Pen slatkoga. nieda. 
Hvala ti i 2. Bogom!+... (3 o 

_ To reče pčela i odleti delek: 


Vladimir Nazor. 


Dobar nauk 


Perica Ivić vraćao se velikim i širokim putem iz škole 
kući, koja se nalazila baš negdje pri kraju seoca Zameta. (Za- 
met je ubavo mjestance nedaleko morske obale, između Rijeke 
i Kastva, baš na samoj granici. Kad se provodilo razgraničenje 
između naše države i Italije Zamet je bio dodijeljen Italiji, no 
čim su to Zamećani saznali, digli su takvu galamu i zvonili u 
sva zvona, protestirajući i vičući da žele ostati u Jugoslaviji, 
da je komisija videći ovako jednodušno raspoloženje naroda 
morala promijeniti svoju odluku. I tako je Zamet sada u Jugo- 
slaviji.) - 

Ugledavši Perica oca pred vratima reče mu: 

.— Oče, imadeš li u kući kakovu knjigu, gdje bi bio opisan 
zalaz sunca? 

Kapetan Ivić pogleda svog sinčića, pa ga upita: 

.— A čemu ti takova knjiga? 

— Gospodin učitelj rekao nam je, da opišemo zalaz sunca. 

— Dobro je ,ali gospodin nE nije ti rek6, da kradeš 
tuđe opise. 

.— Da kradem? 

. — Naravski. Zar ti misliš, : .da je krađa samo kad. ukradeš 
tuđi sat ili kesu? Što je razboritom čovjeku milije od njegove 
misli ili ideje? Kad on nešto zamisli, pa napiše, to je njegovo, 
a kad to neko prepiše ,da se pohvali k6 svojim djelom, to je 
moj sinko — krađa.. 

; Perica je gledao oca, začuđeno, ali vidilo ge i čitalo. mu se 
u pametnim očima, da povlađuje ocu.  kneak 
. =:Što veliš sada? upita .ga,.0t80., .. 1 0, 5 gn“ 

— Ništa. M dvi 

— Ništa? to je. dobro za. oči, kl ostaje - — . ništa. BF 

— Doista, oče, ne znam, što bih pišao. 
< Ne'žnaš? Upravo k6 i kradljivci: kradu, jer re imadu 
novaca, Ti bi htio krasti, jer nemaš zamisli, Ali zar ši one 
sjesti, pa misliti i tražiti u glavici?: : road 

— Kako, oče? | 


— Kako? Ugledaj se u orugo. Moraš opisati zapad sunca. 

— Da. 

— Pođi, pa gledaj sunčev smiraj. Knjiga naravi je otvo- 
rena za svakoga. Valja samo stati, pa je čitati. 

— Ja ne znam, da čitam iz knjige naravi. Nauči me. 

— Zar nijesi još vidio sunčeva smiraja? 

— Da, ali ovdje u Zametu nije zalaz sunca lijep. Sunce za- 
lazi za planinom. 

— Pa zar nijesi ti bio kod bake dolje u zapadnoj Istri? 

— Jesam, oče, tamo je krasan smiraj sunca. 

— A zašto je krasan? 

— Na zapadu je more, široka pučina. Sjećaš li se, kako 
je tonulo u valove, a sunce se vidjelo sve do zanjeg trenuika 
veliko i crveno k& mjesečina, pa se onda najednom ugasilo. 

— Vrlo dobro. 

— Oče, a kad je bilo na zapadu oblaka, onda je smiraj 
sunca bio upravo divan. 

— A ne sjećaš li se, moj sinko, onog ljetnog popodneva 
u zapadnoj Istri, kad si bio za velikih praznika kod bake — 
gdje se činilo, k6 da se tamo na zapadu diže tajanstveni zračni 
grad, koji se gubio malo po malo u nekoj začaranoj sumaglici.. 

— Sjećam se, oče, a sunce je padalo po onom gradu svojim 
zlatnim tračjem i činilo se na koncu, da onaj grad gori. 

— Eto, sinko, dobro kazuješ, pa čemu ti onda tude misli 
i tuđe knjige? Gledaj božju narav, čitaj tu narav i piši ono, 
što vidiš. 

— Imadeš pravo, oče! 

— Eto, sad mi reci, kako ćeš započeti tvoj opis? 

— Evo, tatice: Kod kuće u Zametu nijesam vidio lijepa 
sunčeva smiraja, jer ovdje sunce zalazi za mrkim brdom —«. 

— Dobro, dobro, sinko, samo nastavi. 

— — »— ali kad sam bio za praznika kod bake u zapadnoj 
Istri gledao sam divne zalaze sunca. Tamo se sunce spuštalo 
u more, u široku pučinu i gasilo u silnoj vodi k6 žežena lopta 
a oko nje usijalo se valovje i gorilo k6 silni požar.. .« 

— Živio, sinko, junače moj. Do godine možeš mirne duše 
u gimnaziju, pa će se vrijedni učitelji veseliti tvome dolasku. 

Perica Ivić potrča veseo k6 mlada nedjelja u kuću i obaspe 
dobru majčicu sa stotinu cjelova. I gospođa Marija upita su- 
pruga preko prozora: 

— Što si rekao Perici, da je tako veseo i radostan? 

— Naučih ga, kako čovjek mora da bude čovjekom, a ne 
papigom. 

Bikeri Katalinić Jeretov. 


Moj susjed | 


Čujte, čujte, djeco: to je vrijedno znat! 
Ja komšiju imam, 
A taj moj je susjed neki čudan svat. 


Ne plaća mi stanarine, 
Ni lugaru drvarine; 
Nema kuće ni kućišta, 
Ni noćišta ni ognjišta. 
Kad mu se ushtije, laganijeh peta 
Taj se čudni goso po mom dvoru šeta 
Nezvanu je gostu mjesto za vratima, 
Al on pravce ide k mojim ormarima. 
Njuši pečenice; 
Griska kobasice; 
Po polieam prlja; 
Šunku očeprlja; 
Glode masnu kost... 
— Al se bani i piruje 
Nepozvani gost! 


Kad je sit do grla onda ti miruje. 
Sjedne kao gazda pokraj peći vruće 
Pa svoj trbuh gladi, tanke brke suče. 
Katkad i u knjige moje zaviruje 

Pa se čudom čudi: 

»Ludi li su ljudi! 

Zašto kvarit oči, mučit mozak glavi 
Zbog tih slova sitnih, sitnih 

Ko tanani mravi?« 


Tako mi je djeco, s tim susjedom malim. 
Al ga ipak volim, pa ću da ga hvalim. 
Miran je ko janje; ne buči, ne psuje. 
Po zidu ne mrči; po podu ne pljuje. 
Daleko odmiče, kad hoće da kihne. 
Samo stoleem makni, a on ni da dihne. 
Kad po sobi ide, čizmama ne lupa. 
Duhan je za njega trava preveć skupa. 
On ne dere svilu zlatom našaranu, 
Nego neku sivu košulju tananu. 

Čist je kao srebro, 

Što na suncu sja, 

Pa iz kuće za to 

Ne tjeram ga ja. 


Nek ti prosto bilo, što se tuđim hraniš 

I po kući cijeloj kao gazda baniš; 

Liži, griskaj, glođi; 

Samo — pazi dobro! — u stan mi ne vodi 

Brojni porod svoj, 

Ti susjede mali, 
Kućni — mišu moj! V.N 


Ove dvije slike izgledaju sasvim jednake, a ipak nijesu. Na onoj 
donjoj sliei ima 14 raznih stvari, kojih na gornjoj nema. Tko ima bistro 
oko naći će ih, pa neka nam ih opiše. Ako pogodi sve moći će dobiti 
nagrađu., ' A ' 


Sto sve može točka - zarez ? 


Imade učenika, kojima nikako ne ide u glavu, da bi one 
male tačke zarezi, dvotačke i drugi razgoci mogli da nešto 
vrijede. Mnogima su ti znakovi mrski, jer ih sjećaju kakve 
oštrije opomene u školi a možda i pogdjekojega lošijeg reda 
u zadaćama. Da je na njihovu, oni .bi ih istrijebili iz svih knjiga 
i za sve bi im vijekove vijekova zameli trag. Tako bi eto ura- 
dili mnogi učenici, a da i ne slute, bčni, kolika se vrijednost 
krije u onim sitnim .znakovima. Već prema tomu, kako su 
smještene u rečenici, mogu donijeti čovjeku dobro ili zlo, sreću 
ili nesreću, smrt ili spas. 

Da, i spas može čovjeku donijeti koji od onih malenih 
zuakova, da i spas. 

Bio neki knez... (ovo nije priča, već istiniti događaj). 
Žvao se Karlo-Albert. Taj je knez imao sina, dijete, koje je 
neprestano mučila neka duboka žalost i tuga. Karlo-Albert bio 
bi dao ne znarir što, da mu je bilo vidjeti sina vesela i živa. 
Nekoga dana. pozove ga u svoju sobu, pa će mu: 

— Moje dijete, do. koji dan navršit ćeš dvanaestu. Kako 
svake, tako sam nakanio da i ove godine proslavimo tvoj ro- 
dendan. Puštam ti na volju, da: sam odrediš raspored sveča- 
nosti. Oto, EC se- zvaše dječak, umjesto da odgovori, zapita 
oca: 

— Što je, oče,. u tim papirima, te su naslagani tu na vašem 
stolu? — Knez odgovori: 

— Oh, drago dijete moje, kad poodrasteš saa ćeš, ka- 
kova je to muka. Ovo su prošnje raznih osuđenika, koji mole, 
da ih pomilujem, A pomilovati ih ne mogu i ne smijem. Vla- 
dar mora da je u prvom redu pravedan. Nego da se vratim 
k tvojoj slavi:. Ja ću prirediti u našem dvoru lijepu zabavu, 
na koju ću pozvati svu mjesnu djecu. U njihovu društvu proći 
će te možda, ta-tvoja sjeta i neveselost. . 

Nekoliko. dana. zatim sakupilo se u kneževu dvoru sva 
sila djece. Bilo igre, vike, pjevanja, I dok se oni vragoljasti 
mališi veselili »pO strani u kutu sjedjela je djevojčica i tiho 
plakala. U neke je nesta mali knežević. Približi joj se, pa je 
zapita: 

Zašto plačeš? o 

Ona podigne. Miami, bogleda dečka, ali ga ne prepoznade. 

— Došla sam ovamo ,da govorim s knezom. 

— Da govoriš s knezom? — A zašto? — u čudu će mali 
Oto. 3 Sa E TR | 

— Eto, ja ni sama ne znam. Pokraj 1 nas stanuje neki 
čovjek crne brade, | a očiju tako Mrkik da me ga. je strah i 
pogledati. Veoma je bogat, imade mnogo Kuća, Da zaželio“ se 
i naše, koja da mu smeta, jer da je u sredini njegovog ihanja. 
Moj mu je otac nije htio prodati, a zločesti ga čovjek“krivo 

optužio i dao ga kao urotnika baciti u zatvor, jer da je tako 
zapovijedio naš knez. I evo već pč godine čami moj nesretni 
otac u tamnici. Vele, da ć&“nam: zaplijeniti i prodati kuću. — 
Što ću, kuda ću, ovako sama? Otae;u tamnici a mati-mrtva... 
I eto, čula sam, da su danas pozvana ovamo" "sva, gnjesna, djeca, 
Trošla. sam i ja, ali.ne da: SE “zabavljam, v66' da. moliiiču kneza 
milost za inoga: jadnoga oca. I djevojčica, zaplače iznova: + 
— Ne plači, mirio ju Oto. Ja ću “govoriti s knezom. 

..Ja sam njegov..sin . +. e gram poi ea ou o ai gooo dia E Kova 

— Vi knežev sint << , g 

— Da! A sad živo sa mnom. Kasno je već, ša se bojim, 
da ne ćemo naći oca u kabinetu =— reče: Oto i. povuče djevoj- - 
čicu sa sobom. I doista, kneževa je odaja bila pusta. On je 
bio nekuda otišao. Ne znajući, što će, priđu k stolu, na kome 
su ležali mnogi papiri. 

— Moj tata! — usklikne djete: odkad na. jednom, 
od onih papira ime svoga oca. 

Bila je to prošnja, kojom je osuđeni molio pomilovanje, 
Međutim je već bio knez na papiru napisao svojom rukom: 


»Pomilovanjenemoguće;zadržatigauzatvoru! 
Karlo-Albertc« 


Djevojčica zajeca. 

Oto premišljaše: — Moj nas otac ne će htjeti da sasluša. 
Kako da spasim onoga jadnoga čovjeka? 
Nenadana misao mune mu u taj mah glavom. Dohvati 
nožić, što je bio na stolu i koliko bi okom trenuo, već je 
nestalo tačke-zareza, što je bio iza riječi nemoguć e, ali je 
još u manje vremena osvanuo isti znak iza riječi pomilo- 
vanje, tako da je sada kneževo riješenje glasilo: 
>Pomilovanje; nemoguće zadržatigauzatvoruk 

Knežević i djevojčica pljesnuše rukama i odletješe iz sobe 
te su se za čas našli u dvorani, gdje se orilo pusto djetinje 
ove eselje. Otac one djevojčice bio je spašen, a uspomena na 
učinjeno dobro djelo vratila je malome Otu radost i zado- 
voljstvo. Eto kakova čudesa može da učini jedna tačka-zarez! 

Lujo Dorčić. 


ŽELJE UNUČADI _ 


Pričao je djeda unučadi > , A kad djedo unučadi reče: |", > 
pokraj peći mnogu večer dugu, »Ne znam, djeco, više ništa nova!«. 
“tek što starac s jednom pričom svrši, mali 'mu se :vješaju- o krilo: : 

djeca: mole: »Deder:; kazuj drugu!« — »Djedđe dragi, počni nam iznova!« .:: 


Bogumil. Toni“ 


i 


Mijenja se zemljovidna karta Evro- 
pe. Od žadnjega broja našega lista 
u svijetu še ihnogo toga izmijenilo u 
Evropi: Nekada su granice država 
ostajale stotine i stotine godina ne- 
promijenjene. Danas sve ide brže, 
nego nekada, upravo vrtoglavom brzi- 
nom. Uveče legneš kao pripadnik je- 
dne države, a sitradan se probudiš i 
već imaš drugoga gospodara. 

Tako je Češka u rujnu prošle go- 
dine bila još samostalna i dosta ve- 


lika i jaka država, sastavljena od . 


triju jakih naroda: Čeha, Slovaka i 
Ukrajinaca. Kad najednoć kao preko 
noći, Česka je najprije morala Nje- 
mačkoj predati pokrajinu Sudete s 
3 i pol milijuna Nijemaca. Kratko 
vrijeme zatim pobunili su se Slovaci 
tražeći svoju samostalnu državu. Pre- 
ko noći ušla je njemačka vojska u 
Češku i zaposjela je. Mađari i Poljaci 
provalili su u Potkarpatsku Ukrajinu 
i razdijelili je međusobno. Danas Više 
nema Čehoslovačke. U Pragu sjedi 
njemački guverner, u Češkoj i Mo- 
ravskoj drži red njemačka vojska, 
Potkarpatske Ukrajine više nema, tek 
je Slovačka ostala mala samostalna 
državica, ali je i ona pod okriljem 
Njemačke. Tako je evo nestalo slobo- 
de Čeha, Slovaka i Ukrajinaca. Nisu 
je dugo ni uživali. Jedva 20 godina, 

I Albanija je prestala biti kralje- 
vina. Kralj Ahmed Zogu, koga je 
Italija dovela na prijestolje i potpo- 
magala novcem i oružjem; posljednjih 
se dana nešto s Talijanima zavadio. 
Talijani su tražili da im se dadu u Al- 
baniji ista orava, koja imadu i Al- 

banci, da Talijani smiju biti albanski 
ministri, da talijanska vojska smije 
kadgod želi doći u Albaniju i ne pita- 
jući dozvole, da u albanskoj vojsci 
budu talijanski oficiri i još razne 
druge pogodnosti. Kralj Ahmed Zogu 
se je tome usprotivio, a Talijani ni 
pet ni šest već poslaše u Albaniju 
200 aeroplana i 140 ratnih brodova. 
Kralj je niorao pobjeći, a isto tako 
i kraljica Geraldina, koja je upravo 
tri dana prije toga rodila prijestolo- 
nasljednika. Sada je u Albaniji tali- 
janska vojska ,koja je cijelu Albaniju 
zaposjela. 

Kralj Ahmed Zogu i kraljica Ge- 
raldina pobjegoše u Grčku, no ne zna 
se hoće li tamo ostati ili će kamo 
dalje. 

Tako su sada Talijani potpuni go- 
spodari Jadranskoga mora, jer imadu 
u svojim rukama ulaz u Jadran, pa 
nijedan brod više ne može u Jadran- 
sko more, ni iz njega ako ga Talijani 
ne propuste. : 

Njemačka je zaposjela i grad Me- 
itel u Litvi. Grad Memel (Litvanci 
ga zovu Klajpeda) s okolicom ima 142 
hiljade stanovnika, a leži na Balti- 


očkom moru. Nijemci su već dugo 


tražili da dobiju taj grad i sada im 
ga je konačno mala republika Litva 
morala predati zajedno sa 2600 četvor- 
nih kilometara zemlje. Kako sva ta 
zemlja leži na moru, to sada Litva 
uopće nema izlaza ra more. Njemačka 
je pak sada tako velika, kako još 
nikada nije bila: Proteže se od Sje- 
vernog do Jadranskog mora. Istina, 
njezine granice ne sežu baš do samog 


Jadrana ali od njemačke granice u htije ona će za 24 sata koraknuti i do 
Koruškoj do Trsta nema niti 50 km Trsta, dakako ako budu Talijani s ti- 
zračne crte, pa ako joj se. baš pro- me sporazumni. 


Dunio vjetar i odnio Jurićevu kapii pa ravno s njoin u more. A 
moj Jurić ni pet, ni šest već skoči ža njom u miore. 

Otac, koji je u to hadošao reče: »Da žar si poludio Juriću, da zbog 
te stare kape skačeš po toj zimi u vodu i stavljaš na koćku živots« 

»Znaš, tata, bojao sam se, da bih se bez kape mogao prelladiti« 
odvrati Jurić. 


NEKI 


Franić: Juriću, koliko je jedan i jedan? 

Jurić: Tri! 

EFranič: Baš si pravi som! Misli bolje: 'Ti i ja, koliko nas ima? 
Jurić: Dva soma! 


Franić: Juriću, Juriću, kakve ti to duge uši imaš. To su ipak malo 
preduge uši za čovjeka. 

Jurić: Jest! Moje su uši preduge za čovjeka, ali ti imaš prekratke 
uši za magarca! 


Otac: Juriću, zašto ne pišeš zadaću? 

Jurić: To ovisi o tetki! 

Otae: O tetki? Pa što tu ulazi tetka? 

Jurić: Zar ne vidiš da se je sjela baš na moju zadaćnicu?! 


Tetka Anastazija došla je u pohode Jurićevim roditeljima. 
— Ah, kako je taj Jurić sličan svojim roditeljima! — reče. 
— Nos mu je očev, a oči mamine. — 

— A hlače djedove — tresne Jurić. 


Jurić: Znadeš li što se kod nas danas dogodilo? 

Franić: Što? 

Jurić: Moja majka se rasrdila i odrezala je mojoj sestri jezik nožem. 

Franić: Ali zaboga, pa je li to moguće? \ 

Jurić: Zašto ne bi bilo moguće? Moju je sestru jezik u cipeli tako 
jako tiskao i žuljao, da je majka uzela nož pa ga je odrezala. 


Iz Jurićeve zadačnice. U svojoj školskoj zadaći napisao je Jurić, 
leđima. Na jednoj strani toga kolca nataknuta je glava, a na drugoj strani 
sjedimo... .« 


Divlje Svinje“ ca strah Australije." “Kad je "prije -150.. ia. kapetan 
James Cook došao u “Australiju iskrcao je tamo po nekoliko pari raznih 
domaćih životinja, Tako je među ostalim iskrcao nekoliko svinja. Svinje 
su se razbježale po šumi i podivljale. U 150 godina toliko ih se namnožilo 
da su postale strah i trepet pučanstva. Iz njih se razvila neobična vrst 
jakih divljih svinja, koje su po dva metra dugačke, jedan metar visoke, 
a imaju 20 em dugu oštru četinju. Oštrim kljovama napadaju sve što im 
se ispriječi na putu i ugrožavaju vrtove i nasade, pa i živote ljudi. Au- 
stralska vlada raspisala je nagradu od ]15 šilinga (180 dinara) za svaku 
ubijenu divlju svinju. 


Zahvala majmunima. U zoološkom vrtu u Singapuru uprava se je 
vrta javno zahvalila dvjem majmunima, koji se zovu Jambul i Puteh. 
Ta su dva majmuna vrlo pametna. Jambul i Puteh su plaćeni namješte- 
nici zoološkog vrta, a njihov se posao sastoji u tome, što visoko na gra- 
nama stabala na koja se čovjek ne može popeti, beru cvjetove. U mladosti 
su ti majmuni bili izvježbani za branje voća. 


OPTIČKA VARKA 


Koji je.od ovih triju pješaka najviši. Svatko će na prvi pogled. mi- 
sliti da je najviši onaj prvi stražar. A'nije. Najviša je djevojčica s obru- 
čom. Ako ne vjerujete izmjerite, (: 

Liječnje suzama. Nekoje tekućine, koje izlučuje naše tijelo imaju to 
svojstvo da ubijaju škodljive bakcile. Kad na pr. ne bismo imali: sline, 
u našim bi se ustima razvijalo na milijune bakterija, koje bi nam .ugro- 
žavale zdravlje. Ovih su dana liječnici iskušavali ljekovitost čovječjih 
suza. Djeci, koja su oboljela od upale srednjeg uha, uštrenuli su nekoliko 
puta na dan po par kapi suza. Djeca su brzo bila izliječena. Suza. mnogo 
bolje desinficira nego li jod, a pri tom ne prouzrokuje nikakvih 'boli niti 
oštećuje ranu. I kod drugih nekih bolesti dokazano je da ih suza liječi. 


Mrtvo more. Površina Mrtvog mora leži 892 m niže od površine 
Sredozemnog mora. Dugo je S5 km, a široko 15 km. U nj utiče rijeka Jor- 
dan, no kako se isto toliko vode isparuje, koliko je pritiče, to se količina 
vode u moru nikad ne povećava. Voda Mrivog mora je tako prozirna da se 
vidi dno. U vodi je veoma mnogo raznih soli i kemikalija kao: broma, 
joda, fosfora i dr. Gustoća vode je takova da čovječje tijelo ne može po- 
tonuti na dno, nego ostaje plivati na površini. Kad bi se čovjek te vode 
napio umro bi, a kad ne bi čuvao oči, voda bi mu ih izgrizla. 


Pol milijuna novih stabala bit će zasađeno ovih dana u Češkoj. 
Češki Crveni križ izdao je ovih dana nalog svim svojim mladim člano- 
vima, da svaki zasadi barem jednu voćku. Znači s će ove godine biti 
u Češkoj posađeno 500.000 voćaka. 


Bilo bi veoma lijepo, kad bi i kod nas izašla naredba, da svako 
školsko dijete, pod nadzorom učitelja, zasadi barem jedno stablo i da ga 
kasnije kao svoju prvu muku, cijelog: života nadgleda i brine se za nj. 
Sav bi naš kameni krš bio u najkraće vrijeme pošumljen. 


Sapun, koji raste na-stablu. U Južnoj Africi i Zapadnoj Indiji rastu 
stabla, čiji plodovi ako se pomiješaju s vodom daju izvrsnu, ;sapunicu, 
koju tamošnje žene upotrebljavaju za pranje rublja. Taj sapun ništa ne 
škodi platnu. Šteta što i kod nas ne raste takvo safjunasto drveće. Kako bi 


to bilo lijepo, kad 'bi majka poslala na pr. Jurića i rekla mu: »Hajde, 
Juriću, popni se na stablo i naberi nii sapuna!« Hoi 

Italija hoće Tunis i Korziku. Kako smo već javili u dječjim novinama 
Italija traži od Francuske da joj pusti Tunis i otok Korziku. Tunis 
ima 125.092 km? i 2,410.692 stanovnika. Od toga je samo 9% Evropljana i 
to 91.400 Francuza, a 91.178 Talijana, ostalo su arapski Berberi, musli- 
mani. Tunis je pod francuskom vlašću od god. 1881. Korzika je treći 
najveći otok Sredozemnoga mora. Ima 8722 km? i 800.000 stanovnika. Kor- 
zika spada pod Francusku od god. 1768. Na Korzici se rodio i najveći fran- 
cuski vojskovođa Napoleon Bonaparte. Prirodno spada Korzika pod Ita- 
liju od koje je udaljena samo 85 km. Od Francuske je udaljena 140 km. 
Korzikanci su porijetlom Talijani, ali govore posebnim narječjem. Oni 
međutim smatraju Francusku svojom domovinom. 

I Tunis i Korzika imaju veliku vojničku vrijednost i za Italiju i 
za Francusku. 

Najbrojniji narod na svijetu je Kineski narod. U Kini već odavna 
nije obavljen popis pučanstva, pa se ni ne zna šigurno koliko ima Ki- 
neza. Računa se međutim; da na cijelom svijetu živi oko 600 milijuna 
Kineza. Nije ih oduvijek bilo toliko. Godine 1402. kineski je car zapovi- 
jedio da se popiše pučanstvo pa su ih nabrojili 56 milijuna. To je za onda 
bio velik broj, jer tada u cijeloj Evropi nije bilo više ljudi. 

Kad bi danas svi Kinezi prolazili pred nama sve po četiri u redu 
ta bi povorka trajala ništa manje nego 23 godine. Tko bi od vas, mogao 
gledati tu procesiju od početka do kraja? 

Biser vrijeđan 1 milijun dinara. Na sjevernoj obali Australije uhva- 
tili su biser koji važe 7 grama, a ima Li pol cm u promjeru. Cijene ga 
na 1 mil. dinara. To nije najveći do sada nađeni biser. Prije rata nađeno 
je također na toj obali Australije zrno bisera teško 10 i pol grama, veliko 
kao &olubinje jaje. Biser se stvara u nekim vrstama školjka. To su za- 
pravo kao neke školjkine suze. Otkako su Japanci počeli praviti umjetni 
biser, prave se bisere malo lovi, iako irm je cijena vrlo velika. 

Moderni Robinzoni. Kad danas čitamo priču o Robinzonu Kruzoe, 
glasovitom brodolomecu koji je na pustom otoku proživio nekoliko godina, 
imi ni ne mislimo nato da takvih Robinzona ima još i danas. Na jednom 
otočiću, koji jer je premalen nema ni imena, a nedaleko Dubrovnika, živi 
uz odobrenje vlasti neki Danac, koji samo jedanput na mjeseč đolazi među 
ljude. Svojim čamčićem doveze se u Dubrovnik, tamo proda na trgu 
ribu, koju je sam ulovio i za utržak kupi hrane, koja mu je potrebna, 
pa popodne ide natrag u svoju osamu. Isto takav život provodi i Švi- 
carac Hartman, koji živi na pustom otoku Bran sjeverno od Splita. Treći 
Robinzon živi sa svojom ženom na malom otočiću u Egejskom moru, 
100 km daleko od Soluna. Taj čovjek proživio je sve grozote svjetskoga 
rata, koje su ga se tako kosnule, da je odlučio pobjeći iz te ljudske klao- 
nice. Nedaleko otoka Šamos živi četvrti Robinzon, bjegiinac iz svjetskoga 
rata, "rancuz Douvier. 


Aša s s. 
Najdublji izvor petroleja nalazi se u Rusiji u mjestu Baku, Mlaz 


nafte prska u vis iz dubine od 18558 metara, a izbacuje na dan 2000 tona 
nafte (nafta je sirovi, još neočišćeni petrolej). 

Najpametnija životinja je majmun čimpanza. On najlakše nauči 
svakojake majstorije, a znade i procijeniti svoju snagu. Iza njega dolazi 
orangutan, zatim slon, pa gorila. Iza njih pas, vidra i konj. Medvjed je 
glup, a mačka pogotovo. Mnogi prijatelji mačaka će se proti tome buniti, 
ali to je dokazano, da mačka najteže nešto nauči i da nije nimalo pa- 
metna. 

Najstarije stablo na svijetu raste u Africi u porječju Konga. Zovu 
ga »baobab«. Učenjaci računaju da je staro 4000 godina. Promjer debla 
iznosi 20 metara. U stablu je velika pukotina, u kojoj je nekad bilo skro- 
vište urodenika, a kasnije neko vojničko skladište. 


Najveći brod na svijetu grade Englezi. Zvat će se »Kraljica Eliza- 
beta« i bit će još veći i brži nego što je do sada najveći i najbrži fran- 
cuski brod »Normandie«. »Normandie« ima 83.000 tona nosivosti (838 mili- 
juna kilograma). ' 


Najićišći narod. Kaže se da se po potrošnji sapuna cijeni, koliko 
koji narod voli čistoću. Najviše sapuna troše Amerikanci. Odmah iza njih 
dolaze Nizozemci, gdje poprečno svaki čovjek potroši godišnje 11 kg 
sapuna. I zaista, pričaju putnici da se u Nizozemskoj sve sjaji od uzorne 
čistoće, 


Naimanja knjiga na svijetu je ona o kojoj smo mi nedavno već 
pisali, a nalazi se u Miinehenu u Njemačkoj. Napisao ju je neki Valentin 
Kaufmann. Knjiga je dugo 14 milimetara, a široka 11 milimetara. Ima 
118 stranica a u njoj je opisana povijest grada Minchena. U njoj je 
12.070 riječi i 180 brojaka. 


“e 


" Prve poštanske marke u Hrvatskoj i Slavoniji upotrebljene su 1. 
lipnja 1850. i imale su njemački napis »K. K. Poststempel«. — Poslije toga 
izdane su njemačke marke sa slikom Franje Josipa ili dvoglavoga orla 
godine 1858., 1861. i 1868. bo 

Zatim su se u našim krajevima od 1868. pa sve do 1918. upotroblja- 
vale mađarske marke isprva bez ikakvog natpisa, a kasnije od 1888. s 
natpisom »Magyar Kir. Posta«.t. j. »magjarska kraljevska pošta«. Hrvati 
su se proti tome strašno bunili, 

Prve marke s hrvatskim natpisom izdane su u listopadu 1918. Naj- 
prije su to bile stare magjarske marke preko kojih ja bila natiskana 
riječ »Hrvatska«, a 29. studenoga 1918. izdane su prve hrvatske marke. 
Na njima je naslikan čovjek koji trga ropske lance i natpis: »Hrvatska« 
— »25. listonada 1918. — »SHS«. 

Kasnije je izdana serija maraka sa slikom Jugoslavije i slovima 
»SHS« te natpisima »Državna pošta« — »Hrvatska«. 

. Dne 16. siječnja 1921. izdane su nove marke koje su se upotreblja- 
vale u cijeloj državi. Na markama je bila slika tadanjeg prestolonasljed- 
nika Aleksandra I. i Kralja Petra I. te natpis: »Kraljevstvo Srba, Hrvata 
i Slovenaca«, gore ćirilicom, a dolje latinicom. 

Od godine 1981. na markama je natpis »Jugoslavija«. 
Filatelija je veoma zanimljiva i korisna nauka, koja nas uči upo- 
znavati prošlost i sadašnjost pojedinih naroda: 

Ogromne udaljenosti svemira. O žZvuku znamo da se širi brzinom 
od 380 metara na sekundu. Zvuk bi prema tome trebao 36 sati dok obiđe 
zemaljsku kuglu. Svijetlo je mnogo brže i ono može obići zemaljsku ku- 
glu sedam puta u jednoj sekundi. 

Kad bismo mi mogli putovati tako brzo kao svijetlo, mi bismo 
stigli sa Sunca na planet Merkur za 8!/2 minute, na Veneru za 6 minuta, 
na Zemlju za 8» minuta, a na Mars za 13 minuta. Za jedan sat došli bi 
na Neptun, koji je najudaljeniji planet našeg sunčanog sustava. Osim na- 
šeg sunca ima i mnogo drugih sunaca, oko kojih se također kreću drugi 
planeti kaošto se naša zemlja, mjesec i t. d, kreću oko našeg sunca. 

Ta su druga sunca udaljena od nas upravo neizmjerno. Udaljenost 
njihova računa se na godine svijetlosti, Zamislite samo kolika je to uda- 
ljenost, ako svijetlo od jednoga sunca do drugoga treba po 4 i pol godine 
da stigne, a čuli smo kakvom brzinom svijetlo putuje. Od našega Sunca 
do zemlje putuje svijetlo 8 minuta i kad bi se sunce ugasilo kod nas bi 
još 8 minuta trajalo svijetlo. Udaljenosti su pojedinim zvijezdama na 
nebu takove da ih mi ni ne možemo izračunati. Često puta, kada se u 
svemiru zapali i rasprsne kakva zvijezda, prođe milijun godina prije 
nego što ono svijetlo dođe do nas. Zamislite, dakle, kako je to grozno du- 
gačak put. 


VRABAC I ŽABAC 
Pokraj sela bara, Žabac oči beči: 


Uz nju vrba stara; Punim glasom dreči. 
 Navrh grane vrabac, A sunašce sije, 
A pod granom žabac. Pa se ljupko sinije; 
 Blistaju od sreće: “>. Gleda odozgora 
Zlati se proljeće... Na dva srećna stvora: 
Vrabac živo pjeva: “Na sivoga vrapca 
Kljun. mu širom zijeva I zelenog žapca. 


“Šime Fuči6: 

Bernardinci 


Veliki i Mali Sveti Bernard su dvije visoke planine u švicarskim 
Alpama, nedaleko Ženeve. Zovu se tako po Svetom Bernardu, koji se u 
XI. vijeku s nekoliko svojih pobožnih drugova popeo na vrh jedne od tih 
planina i tamo na ruševinama nekog starog poganskog hrama boga Ju. 
pitra, sagradio veliku erkvu i samostan. 

Putnici, koji su prolazili tom sniježnom krajinom uvijek su u njiho- 
vom samostanu našli sklonište i utočište. Sveti Bernard i njegovi redov- 
nici spasili su pomoću naročito izvježbanih velikih pasa, život mnogim 
zalutalim putnicima. 

To isto djelo milosrđa izvršuju redovnici toga samostana još i danas, 
pretražujući sa svojim psima, zvanim bernardinci, sve snijegom zame- 
tene ceste, puteve i staze, da spase one putnike i turiste, koji su u bre- 
govima i snijegu zalutali i iznemogli klonuli. Psi bernardđinci imadu oko 
vrata privezanu košaricu s hranom ili malu drvenu posudicu s pićem, 
da se može promrzli.putnik na koga naiđu odmah okrijepiti. 

Jedan od ovih pasa, imenom Bari, našao je do sada i spasio 40 
putnika od sigurne smrti. 

Prošle zime je jedna strahovita sniježna lavina zasula cijeli samo- 
stan i odrezala ga od svijeta. Psi su već prije lavine nanjušili opasnost 
i kad su redovnici htjeli izaći da pođu tražiti izgubljene putnike, bernar- 
dinci se nikako nisu dali van. Redovnici su slutili da to nešto znači pa 
su i oni ostali u samostanu. I zbilja kratko vrijeme nakon toga srušila se 
na samostan grozna naslaga snijega, koja bi bila sigurno zakopala i pse 
i redovnike da ih je zatekla vani. 

Sveti Bernard je umro u XI. stoljeću. Planinari ga štuju kao svoga 


zaštitnika. 


O ernilu. Crnilo za pisanje poznavali. su Kinezi već 2600 godina prije 
Kristova rođenja. Crnilo su. upotrebljavali već stari Egipćani, a. pravili su ga 
od 'lijepila, čađe i vode. Grci su izrađivali crnilo iz boje morske životinje 
sipe (hobotnice, mrkača). Danas se više ni ne piše mnogo tintom, jer ima 
sve više i više pisaćih i tiskarskih strojeva. U Njemačkoj se samo za tis- 
kanje knjiša potroši! godišnje 40 milijuna metr. centi papira i 360.000 q 
boje. ' NMC ' reiki ' Hi 

' Orkestar, Često čitamo, kako je u ovom ili onom “velikom kazalištu 
svirao orkestar. Mnogi naši čitatelji iz manjih mjesta nijesu nikad imali 
prilike čuti sviranje jednog velikog orkestra. Oni čuju gusle, trublje, tam: 
bure, bas i kakvu frulu, a ni ne misle od kakvih se sve instrumenata sa- 
stoji jedan veliki orkestar na pr: onaj za operu'u zagrebačkom narodnom 

kazalištu. Tma: 12 prvih violina, 10 drugih violina, 8 viola, 6_ čela, 6 kon- 
tra basa, 3 flaute, 8 oboe, 3 klarineta, 2 fagota, 1 kontrafagot, 4 roga, 3 
trublje, 3 pozaune, 1 tubu, 2 timpana i 2 harfe. Nekad je dakako orkestar 
inanji. Zamislite kako je divna glazba tolikih instrumenata, za koje mnogi 
od vas možda nije nikad ni čua. 

To je vojska! Prema izvještaju Lige naroda imade danas na svijetu 
8.200.00. vojnika. Od toga je u samoj Evropi 4,500.000 vojnika. 

Žena, koja ne može plakati. Njemačke novine javljaju o nekoj ženi, 
kojoj je umrlo osam sinova Žaleći za njima isplakala je toliko suza, da 
su joj oči oboljele i prestale suziti. Od toga jako trpi. 

Kako govore cigani? Cigani potječu negdje iz Indije, pa je njihov 
jezik sličan indijskome, samo što ima i mnogo riječi, koje su poprimili 
od drugih naroda. Do deset broje cigani ovako: jek, duj, trn, štar, pauš, 
šor. efto, ohto, enja, deš. Krumpiru kažu: matrelti, maslu: čil, da znači: 
uva. ne: na, a ništa: nane. 

ODGONETKE IZ BR. € 
1) Zagonetna posjetnica: Sarajevo 


2) Ispunjaljka: Som, Ona, Konj, Oko, Lan = Sokol Ž 
3) Kraljeva šetnja: U radiše svega biše u štediše jošte više. 
4) Ispunjaljka: Zrno, Orah, Rana, Arak =" Zora 


3) Ispunjaljka: Sava, Alem, Vene, Amen. 

6) Adresa: Varaždin. 

T) Računska zadaća: Žena je donijela u grad 7 kokoši. Prva gospođa 
kupila joj je polovicu i pol (342:+'/2=4 kokoši. Ostale su joj dakle još 3 
kokoši). Druga gospoda kupila joj je od preostalih kokoši polovicu i još 
pol (1 2+0"2>2 kokoši). Ostala joj je još neprodana 1 kokoš. 

Računsku zadaću su ispravno odgonetnuli samo: Darko Desati iz 
Valpova — Vesna Bradačić, Zagreh i Marinić Branko. Sušak. 

Ostale su zagonetke ispravno riješili: Srećko Cvitanović, Zagreb 
-- lvica Steiner, Sisak — Dubravka Dujak, Sisak — Zdravko Mihun, Tva- 
nićgrad — Darko Kargačin, Novi Vinodol — Marija Brajković, Sušak — 
Danijel Šegulja, Novi Vin. — Joso Sokolić (Švabo) Novi Vin. — Josip Pro- 
haska, Ivanićgrad — Slavko Pantlik, Prnjarovac gornji — Mira Kustec. 
ITvanićgrad — Marija Čoporda, Brezovljani — Zdenko Šooš, Visoko (Bosna) 
.— Franjo Jurčić, Bribir — Slavko Koščević, Tihomir Milenković Zdenko 
Bergl i Vlado Čapek, Sv. Ivan Žabno — Vladimir Kalinski, Milutin Šiljak, 
Stjepan Jurković i Ivan Friščić, Sv. Ivan Žabno — Bosilika Rusmir, Sisak 
— Ankica Čabrijan, Sušak — Mica Kargačin, Novi Vinodol — Ivan Pej- 
nović, Sisak — Lauš Blaž, Novaki p. Raven — Blanka Antolković, Ivanić- 
grad — Filinić Branko, Sušak — Viekoslav Šerbetić, Osijek — Filinić 
Ljiljana, Sušak — Učenici I. razreda više osnovne škole, Čepelovae, Ma 
rija Piškulić, Novi Vin — Frank Ruben, Zakovo — Mario Nikolić, Trogir. 


Nagrađeni su: Zdenko Šooš, Visoko — Marinić Branko, Sušak, 


»Mali Istranin« izlazi jedamput mjesečno. — Pretplata iznosi 12 dinara 
na godinu, — Pojedini broj stoji 1 dinar. — a inostranstvo dvostruko. 
Uredništvo i uprava nalaze se u Krajiškoj ulici br. 12. 

Vlasnik, izdavač i odgovorni urednik: Ernest Radetić, Zagreb, Krajiška 
ulica 12. — Tiskara C. Albrecht (P. Acinger), Zagreb, Radićeva uliea 26. 
Za tiskaru odgovara: Petar Acinger, Zagreb, Radićeva 26 

18679. godine, kada je Zagreb brojio točno 29.215 stanovnika, osnovana 
* je u Ilicš na broju 59 tvrika Kastner i Ohler. U lokalu, koji je zapremao 
jedva 208m: (1 koji, osim što je bio mračan, nije imao nikakve naročite 
karakteristike) pokojni Karl Kastner i Herman čhler udarili su temelje 
poduzeću, koje je danas poznato diljem čitave naše domovine. Kao dobri' 
trgovci, koji poznaju i osjećaju potrebe svoje okoline Kastner i Ubler 
nbrzo su stekli veliki krug mušterija tako, da je — već u 2. godini poslo- 
vanja! — tvrika preseljena u Mesničku ulicu 1, u veće poslovne prostorije 
1 bliže središtu grada. Taj novi lokal imao je već i izlog (rijetkost za, 
ono vrijeme!) u kojemu je bila izložena razna roba. j j 


Nekako u to doba vađa potresna katastrofa, koja je zađesila Zagreb, a 
kojom prilikom su Kastner i Ghler ponudili gradskom poglavarstvu šatore 
A, stanovništvo, koje je željelo da se skloni na nekadašnje »Šusterske : 
vriove«. : ' inim : . 


Rapidan razvoj tvrtke izazvao je opet reć slijedeće, 1882. godine potrebnu 
da se poduzeće ponovno preseli u veće prostorije. Tako je još iste &todine 
tvrika preseljena u Tlieu-na broj 18 Na tom mjestu započeo je snažan . 
razvoj poduzeća, koje je u tom lokalu ostalo sve do. 1903. godine, kada je 
tvrtka Kastnor i Ohler preseljena u lokal u palaču »Hotela caru austrijan- 
skomu« u Ilici na broju 4. Dalnjih. godina Kastner i čhler razvijao se 
tako brzo, da je čitava palača spomenutog hotela (u razđoblju od 1912. do 
1914.) pregradnjom pretvorena u trgovačku kuću. Svjetski rat odgodio je 
konačnu izgradnju tako, da ice. današnja palača sa monumentalnim pro- > 
* čeljem, kao dokazom ofromnog napretka: tvrike Kastner i Ghler, dovršena <. 


tek. 1928. godine. 


Međutim razvoj Kastnera i Ohlera nije zastao! 1936, proširila se tvrika i 
u susjednu zgradu u kojoj se do tada nalazio »Grand liotel« te ju pre=, 
gradila za svoje svrhe. I jednog dana osvanuli su u Ilici izloži, koji“ su 
svojom. raskoši zadivili čitavi Zagreh i postal atrakcija :Tlice. . 


* U kraikorečenot. Uporedo sa razvitkom grada Zagreba 
tšao je. 1 razvoj tvrike Kastneri Uhler, koja je od 
skromne trgovine Zagreba sa 29.080 stanavnika po 
stala najveća robna kuća u državi i“u Zagrebu sa. 
zamalo 3090.800 stanovnika. ] ' u) a 


Poštarino plaćsna u goševo Ovaj dvobroj stoji 2 dinara 

GOD, X SVIBANJ-LIBANJ 1939 BERG 910 


Navršila je i deseta godina izlaženja našega lista. 

Priznajte, po duši, jeste li zadovoljni s njegovim pisanjem? 

Mi smo se mnogo trudili, da ga učinimo što ljepšim i što zanimlji. 
vijim. Znali smo, ako zavolite naš list, zavolit ćete i nas, našu Istru, naš 
narod u njoj. 

Često smo ju, između redaka, spominjali, da je ne zaboravite. Pri- 
čali smo o njoj, o djeci našoj tamo, a narodu hrvatskom u njoj. 

Znajte i ne zaboravite, da narod, koji se odrekne ma i jedne stope 
svoje zemlje, ma i jednog dijela svoga narodnog tijela, ne zavrijeduje 
da se nazivlje narodom, ne zavrijeđuje da bude slobodan. 


* * e 

A sada još nešto! Kad ste već list primali i čitali ga, nalazeći u 
njegovim bogatim i raznolikim rubrikama sve što vas je moglo zanimati, 
sjetite se i svoje dužnosti prema listu. 

12.— dinara na godinu je vrlo mala pretplata. — Kad smo mi s to- 
liko truda i ljubavi cijelu godinu pisali, cijelu godinu štampali i raza- 
šiljali list na sve strane — a da za sebe lično nijesmo tražili nikad ni 
najmanje nagrade, jer radimo samo iz ljubavi prema zemlji o kojoj 
pišemo, prema nesretnoj Istri našoj, — smijemo tražiti i od vas, dragi 
naši čitatelji, da naša nastojanja poduprete time, da uredno podmirite 
pretplatu, koja će pokriti troškove štampanja, 

Lijepo bi bilo, kad bi svatko, tko može, poslao povrh pretplata 
makar najmanji iznos u fond lista. Time bi platio pretplatu za one male 
siromašne učenike u Istri, kojima mi list besplatno šaljemo, da ga 
daleko od tudinskog oka, sami na paši, kriomice pročitaju i nasladuju 
se štampanom slatkom materinjom riječi, koje u školi inače nikada ne 
vide, niti čuju. 

Dužnici, koji ste nemarni sjetite se toga i podmirite dug. ' 

Prijatelji, koji možete i imate, pretplatite kojeg vrijednog i siro- 
mašnog dječaka na naš list. 

Kad se nađete u društvu sakupite kakav mali iznos u fond lista, 


SVIM DUŽNICIMA ŠALJEMO OVIH DANA ČEKOVNE UPLAT. 
NICE I NADAMO SE DA ĆE SVATKO ZNATI ŠTO MU NALAŽE RO- 
DOLJUBNA DUŽNOST. | : 


MALI ISTRANIN 


GOD. X ZAGREB, SVIBANJ-LIPANJ ŠK. GOD. 1938/39 BR. 9-10 
=== 


Na srebrnoj cesti u zvjezdanoj noći... 


Pjesma u prozi 


Topla svibanjska noć... 
U dolini, uz vijugavu Savu, kupa se u moru svijetla grad. 
Veliki grad. 


Dižem se iz njega, koracam srebrnom cestom i gledam nebeske 
puteve posute blistavim zvjezdama. 

I tražim. 

Tražim davno minule slike iz djetinjstva. 


»Lipa mladosti moja... .« 


Tražim najljepšu, najblistaviju zvijezdu u zvjezdanoj maglici. 
I nalazim je. 
I slijedim je korakom djeteta. Ništa ne misleći, ništa ne znajući. 


Istro, majko ostavljena! Živote života moga! 

Tako te živo viđim za tih zvjezdanih noći — sam u tuđem kraju — 
u svoj Tvojoj ljepoti. 

Sve su lijepe uspomene, sva je sreća moja s Tobom povezana. 


A kad je zarudila zora i zabijelio bijeli dan, ja sam već 
daleko izvan grada. 
1 ne znam više puta natrag. 


Odoh iz njega da budem samo s Tobom. I ostajem s Tobom, nezaboravna 
sirotice moja. Ostajem sa slikom Tvojom u srcu zauvijek... 


I postadoh vrtlar. Sadim divne ruže u srca onih najmanjih. Onih, 
koji dolaze... Ruže Tebi posvećene. 


Toplinom ih ljubavi svoje grijem, krvlju ih sreca svoga zalijevam.... 
A zaboravim li ikada, pri toj sadnji, Tebe — Istro Majko, neka me 
zaboravi desnica moja. Neka mi klone zauvijek! 

Neka miklonezauvijek! 


Zagreb, koncem svibnja 1939. 
ERNEST RADETIĆ 
Na koncu desete godine izlaženja 


»MALOG ISTRANINA«. 


Moj bratić Frane 


(Nekoliko uspomena iz mog najranijeg djetinjstva u Istri.) 


Dr. Srećko Zuglia, sveučilišni profesor u Zagrebu, 
prijateli i suradnik našega lista, poslao nam je za 
ovaj jubilarni dvobroj nekoliko uspomena iz svoga dje- 
tinjstva. Rodom iz Gračišća, sela u srednjoj Istri, i on 
je, teško se — poput svih nas — probijajuć kroz život, 
od malog seljačkog đačeta dotjerao do profesora i dekana 
našeg najvećeg učevnog zavoda: hrvatskog narodnog 
sveučilišta u Zagrebu. A ipak, kako ćemo i iz ovih to- 
plih redaka razabrati, on je ostao vjeran sin one naše 
drage Istre. I on je jedan od đaka hrvatske gimnazije 
u Pazinu, koja je odgojila na stotine najvrijednijih 
istarskih sinova. Od daka pazinske gimnazije — a oni 
predstavljaju 90% sve istarske inteligencije — svi su 
do jednoga ostali vjerni sinovi zemlje, koja ih je rodila, 
ne zaboravljajuć je ni u jednom trenutku, (Opaska ured- 
nika). 

U dalekoj prošlosti kao u nekoj čarobnoj maglici jutarnje 
zore gube se zlatni sanci moga djetinjstva. Blijede polagano, 
iščezavaju u omaglici i tonu u mračnu zaborav nekada tako 
žarki i živi dojmovi i doživljaji prvih godina moga života. 
Istina, ti dani nijesu bili onako blaženi i bezbrižni kao u druge 
djece koja žive u sretnijim ekonomskim prilikama. Čim sam 
prohodao i počeo da razabirem predmete i događaje oko sebe 
trebalo je kod kuće čuvati mlađu braću dok su roditelji vani 
obavljali poljske poslove. Kad sam već navršio petu ili šestu 
godinu života došle su nove brige i još teže dužnosti. Trebalo 
je izgoniti marvu ljeti na pašu, a zimi na vodu te pomagati 
roditeljima u svim lakšim kućnim i poljskim poslovima. Ni po 
jada, da je to bila neka mirna i dobroćudna stoka, ali na žalost 
tako žive, lude i podivljale stoke nije bilo u čitavom selu. Još 
mi je danas neugodno pri duši kada se sjetim, koliko mi je 
muke i jada zadala, koliko sam puta, ni kriv ni dužan, zbog 
njene neobuzdanosti dobio od oca batina i oštrih prijekora. 

Bilo je briga, poteškoća i neugodnosti, ali je bilo i slobod- 
nih časova. A ti su bili presretni i nezaboravni, osobito kada 
smo već u rano proljeće po još golim šumama i šikarama brali 
davlje šparoge i blušćeve, verali- se po granama topola ili ke- 
stena, pa kad su nadošli dani kupanja, hvatanja žaba, rakova 
i ribica, ili kad smo u jesen u pećini ispod sela pravili mlado 
vino u burencima od svježih bundeva. U svim tim mlade- 
načkim igrama i pothvatima bili smo vjerni i nerazdvojivi 
druzi moj bratić Frane i ja. 

Ispričat ću vam jedan istiniti događaj koji će vam naj- 
bolje razjasniti naše međusobne odnošaje. Taj mi se događaj 
tako duboko usjekao u glavu, evo ovdje povrh lijevog oka, da 
neću nikada zaboraviti mog dobrog Frane ni ako živim 100 
godina. Ova duboka brazgotina na lijevoj strani čela ne potiče, 

kako biste možda pomislili, iz kakve ljute borbe u svjetskome 
ratu. Ne, ona je mnogo ranije zadobivena, ni u ratu ni u 
dvoboju, nego u sasvim nejunačkom okršaju s Miškom, našim 
starim kućnim mačkom. Zadala mi ju je sprava, što mi je malo 
prije bio poklonio moj prijatelj Frane. 


U moje vrijeme djeca na selu nijesu imala onako lijepih 
igračaka kao što ih danas imaju mnogi između vas. Za mene i 
bratića Franu bila je već sjajna igračka komadić razlupana 
tanjura ili grlo razbijene flaše. Frane je «baš tih dana bio od- 
nekuda dobio jedan flašni grljak. Koliko sam mu zaviđao na 
toj krhotini stakla, koliko sam ga molio da mi ga pokloni. Ali 
on je ostao tvrd i neumoljiv. Ipak Frani je već bilo 6-—7 go- 
dina, a meni tek 83—. Za nj je igračka mnogo vrijedila, ali 
ponos i osjećaj časti još i više. Sporazumjeli smo se na koncu 
da će on meni pokloniti taj komadić stakla, a ja ću mu za to 
pred svima u selu, malim i velikima ,odavati počast nazivajući 
ga »Vi«. Bilo je to za me teško poniženje, ali bez toga se : 
igračka nije mogla dobiti. m 


Odnesoh ja slavodobitno svoju novu igračku kući, gdje je 
majka baš pržila srdjele. Imali smo naime tog :dana u kući 
odličnoga gosta, koga je trebalo počastiti. Bio je to seoski 
župnik, koji je došao da kupi od oca burence slatkog i oda- 
branog mladog muškata i da usput kuša i ostalo vino. Majka 
prži ribu, a stari se Miško nekako sumnjivo ofrkavao oko ta- 
njura u kom su stajale ispržene srdjele. Ja sam odmah prozreo 
njegovu zlu namjeru i poduzeo korake da je osujetim. Držeći 
u lijevoj ruci moju milu i tako skupo plaćenu igračku, a u 
desnici nekakav prutić, otisnuh se u potjeru za starim kradljiv- 
cem, ali u zao čas. Nisam napravio ni pedesetak koračaja, kad 
padoh i udarih čelom .o svoju igračku. Uplakanog i ogrezlog 
u krvi podigoše me neki susjedi i odnesoše kući na previjanje. 
Nesretna igračka, malo što me nije glave stajala. Otac ju je 
razbio u hiljade komada, a time je bio pocijepan i ugovor o 
počastima što sam ih dugovao svom bratiću Frani. 


Ima još jedan drugi doživljaj s bratićem Franom, koji mi 
se također usjekao u glavu ,istina ne tako duboko ni na tako 
vidnom mjestu, nego otraga na tjemenu. Čuvali smo ja i Frane 
stoku u Stranama povrh jednog potoka. Nad potokom se na- 
lazila desetak metara visoka i nekih 5—6 metara široka gola 
strmina, nastala odronjavanjem zemlje. Frane mi predloži da 
pokušamo trkom preći preko te kosine. On se zaleti i uspije, 
kao stariji i jači, da se dočepa druge strane ite kosine. Zaletih 
ge i ja, ali se ne dohvatih kraja nego se otkotrljah u potok 
5—6 metara duboko. Glavom sam udario o neko kamenje tako 
da gotovo izgubih svijest i dobih laki potres mozga. Oblivena 
krvlju, Frane me podiže, opere mi ranu u potoku i skine po- 
stavu s moje kape, pa mi tom prljavom krpetinom poveže ranu. 
Posadi me na magarca te odvede ranjenika kući. . 


Od bezbroj raznih događaja što ih doživih u društvu s Fra- 
nom ispričaću vam još jedan, u kome zamalo što obojica ne 
izgubismo glavu, a to je naš put u podzemlje. Ima ispod našeg 
sela jaki izvor hladne vode, nazvan Bačva. On je zimi i poslije 
kiše tako jak da može tjerati neprekidno dva mlinska kamena 
u našoj vodenici, a ljeti je mnogo slabiji. Jednog ljetnog dana 
za vrijeme školskih praznika odlučismo Frane i ja da odemo 
u podzemlje kroz poluprazan otvor ovog izvora. Nabavismo 
negdje malu karbidsku lampicu, kakvom su se u to doba slu- 
žili biciklisti i oboružani drvenim motkama uputismo se uz- 
vodno podzemnim tunelom koji je služio kao korito ovom pod- 
zemnom potoku, da vidimo otkle dolazi voda. Voda hladna kao 
led. Trebalo je muke dok nam se noge navikoše na tako nisku 
temperaturu. Dubina vode bila je različita: negdje samo do 
gležanja a drugdje i do prsiju. Otvor tunela bio je također vrlo 
raznolik, negdje visok i širok po nekoliko metara, a drugdje 
nizak i tijesan da se jedva provlačimo. Krivudasmo ovim pod- 
zemnim rovom možda par sati diveći se usput malim slapovima 
i sigama koje su na mnogim mjestima visjele sa svodova. U 
tom mračnom i nijemom podzemlju obuzimala nas tjeskobna 
misao, što bi od nas bilo, kad bi najednom ostali bez svijetla. 
Bili smo sigurni, da se nikada ne bi mogli vratiti na površinu. 
Kad smo došli do jedne prostranije dvorane, strah da ćemo 
ostati bez svijetla toliko nas je bio obuzeo, da smo odlučiil 
vratiti se što brže natrag. Nijesmo napravili ni pedesetak ko- 
račaja kad nam se svjetiljka utrnu. Pokušasmo da napalimo 
šibice, ali uzalud. Na nama je bilo sve mokro. Užas koji nas 
je tada obuzeo ne da se opisati. Tapkajući neprestano motkama 
ispred sebe, a rukama ispred čela i vrh tjemena mi smo se 
mukom spuštali preko brzica i slapova, provlačili kroz tjesnace 
i nakon tjeskobna puta od neka tri sata našli se na svijetlu dana 
mnogo brže nego smo se nadali. I kasnije smo se često spre- 
mali, ali nikada više ne smogosmo dovoljno snage da obno- 
vimo i produžimo naš put u podzemlje kroz otvor Bačve. 


4 


Druže i prijatelju Frane, gdje su dani našega djetinjstva, 
gdje naše nestašne igre i lutanja kroz brda i doline rodnoga 
nam kraja? Tvoje kosti već davno trunu u Volinjskim močva- 
rama. Progutao ih svjetski rat. Do tvoje djece. i unučadi neće 
dospjeti ovo par redaka dragih uspomena i tople zahvalnosti 
za sve ono što si mi bio od prvih dana života, pa sve dotle dok 
te nije otrgla kruta sudbina od rođene grude, od žene i dječice, 

koja te nikada više ne vidješe. Tvoju djecu digoše s rođene 
grude, a našoj riječi zatvoriše puteve do njihovih srea i do 
njihovog potomstva. Druže Frane, počivaj u miru i budi sretan 
što nisi doživio današnjih dana, gorih od časne smrti. 


Dr. Srećko Zuglia 


A 


Mala Nada u selu 


Došla mala Nada 
iz velikog grada 

na selo kod djede 
da se tu provede. 


Pa se čudom čudi, 
kakvi su to ljudi 

koji cijelog danka 
rade bez prestanka. 


.A nemaju svijetla, 
tramvaja ni kina, 
niti se prodaje 
nigdje roba fina. 


Djeca ne gledaju 
izloge dućana, | 
nego po livadi 
skaču preko dana. 


Vedar dan je. Sunčane strelice 


zabiše se u travnike sočne, 
svijetle kose oboriše trave, 


trave mlade, nježne, bespomoćne. 


Kod djeđe je Nada 
ostala dva mjeseca, 
igrala se s njome 
sva seoska djeca. 


Verala se svuda 
od jutra do veče, 
trčala i brala 
raznovrsno evijeće. 


Pa kad došlo vrijeme 
da se u grad vrati 
reče dragom djedi 
neka piše tati, 


Da je njojzi ovdje 

ugodno i fino, 

da joj više nije 

stalo ni za — Kino. 
Gabrijel Cvitan 

Sijeno 


Smrt je prešla travnicima danas, 
pale trave vilama prevrću, 
a kad sunce sklanjalo se gori, 


. snažne ruke na hrpe ih zgrću. 


8; 


Tovare ih visoko na kola, Kreću kola, mrtve trave voze, 
za vožnju im čili konji skrbe, ovija ih veče prvih sjena, 

na sve četir* strane seljaci su čitavo su ispunili selo 
istaknuli grančice od vrbe. svi mirisi pokošena sijena. 


Bogumil Toni 
22 
i] 71 
Dilići 

— Što to nosiš u pregači? — zapita Ivo sestru Zorku, kada 
je ona jednom išla u kokošinjak. 

— Jaja. Podložit ću ih kokoši, pa ćemo dobiti pilad — 
odgovori Zorka. : 

— Kako to? Zar su pilići u jajima? I juče sam pojeo jaje, 
ali u njemu ni traga piletu. 

—E pa da! Kokoš mora sjediti na jajima i grijati ih 
tri nedjelje dana. Onda se netom izleže pilad. Ustrpi se, Ivo, 
pa ćeš vidjeti. či 

Od onoga dana pitao je Ivo, svako jutro svoju sestru: 
Zorko, gdje su ti tvoji pilići? 

— Još su u jajima. Čekaju da im naraste kljunić, te da 
probiju njime ljusku jajeta. 

Napokon granu i očekivan dan i Zorka povede brata u 
dvorište. 

Pustoga li veselja za Ivu! Koliko lijepih pilića! Svi su 
još bez repa i krila; žuti kao vosak. Zorka im baca prosa i 
mrvice kruha, a oni pobiru živahni i okretni. »Kvo! kvo! kvo!« 
kvoca kvočka. »Pi! Pi!«, odgovara pile svojoj majci. Ivo pruži 
ruku, da ulovi jedno pilence, ali kvočka zakriješti, a pilići svi 
u trk — kokoši ispod krila. 

— Vidiš, Ivo ; tako ih ona brani od jastreba i mačke — 
reče Zorka. 

Kvočka vodi sada piplad po dvorištu. Čeprka po buništu, 
ali ne kljucka zrnca, nego ih pušta svojim pilićima. 

— Kako je kvočka dobra majka, a oni poslušna djeca — 
govori Ivo. ' 

— 1lvo, gore dođi! — začu se glas Ivičine majke. 

Ivo gleda piliće i ne miče se. 

— Ivo! — zove iznova majka. 

Dječak promatra kvočku i ne ozivlje se. 

— Brate dragi — reče tada Zorka —ti hvališ piliće, što su 
poslušni, a držiš se, kao da ne čuješ, da te netko zove. 

Ivo se na te riječi zacrveni kao rak, okrene se i u dva 
skoka stiže k majci svojoj. 

Priredio: Vladimir Nazor | 


iS 


Modre oči lana 


U zelenilu dugom Zirkaju u svijet 
što mirise dava, cvijeća modre oči, 
prostrla se nježno miluje ih sunce 
poljana plava. i zvjezdane noći. 


Leluja ih vjetar 
za toploga dana 
kad prolazi brazdom 
procvaloga lana. 


Bogumil Toni 


F2 


U tuđinskoj školi 


(Priča iz predratnog doba) 


Iz sela ide samo njih dvoje u talijansku školu: Tone Žukvić 
i Jelica Bukovićeva. Prvoga je tamo natjerao otae: 

— Neka! Bit će gospodin! — govorio Joško Žukvić, pri- 
prost, tupoglavac, koji je činio sve što bi mu zapovijedio 
krčmar Piero, doseljenik s onkraj mora. 

Piero mu je nekog dana rekao kod čaše vina: 

— Žukviću, ti treba da dadeš maloga u talijansku školu, 
a Žukvić mu je odmah odgovorio: 

— Ne bojte se, šior! 

I mali Tone morao je — tamo. 

Jelica je bila opet sirota, bez oca i majke. Živjela je u neke 
tetke pralje i prala za gospodu u gradu. A otuđena gospoda 
u gradu zapjevala ubogoj ženi: 

— Ili pošaljite dijete u talijansku školu ili nam ne dola- 
zilte na vrata. 

I jadna tetka dala je Jelicu u talijansku školu. 

Nekako je čudno bilo i Toniću i Jelici u toj školi. Učitelj 
mlad i visok gospodin crne kose i brade, rijetko se bavio njima. 
Govorio je samo talijanski, oči su mu gotovo uvijek gledale 
drugu gradsku djeeu. Vidjelo se, da su mu mila. Često ih je 
milovao po licu i kosi. Nije čudo. Ta su djeca znala, što ih pita, 
pa bi odgovarala, lijepo i lako. Višeput na njegovo pripovije- 
danje mališi iz grada smijali bi se slatko. Sigurno im je Prco 
nešto šaljivo. 


Naši Tone Žukvić i Jelica Bukovićeva, naravski, ne bi 
razumjeli ništa. Sjedili bi na svom mjestu prekrštenih ruku i 

gledali u učitelja, pa kad bi se druga djeca smijala — smijali 
se i oni. A sirote nisu znali za što! 

Gradska ih djeca nisu voljela. Rugali se njihovim bosim 
nogama, otreanom odijelu i crnome kruhu. Dogadđalo se, da bi 
im poslije odmora prilijepili komad papira na leda, a onda bi 
cijela škola u smijeh i rug. Čula se galama čak i na ulicu. 
A njih dvoje žalosno i zastiđeno. Sve se pogledaju — a i sami 
se nekako trpko smiješe. 

Uostalom su se gradska djeca držala daleko od njih, kao 
da ih se čuvaju, boje, što li? Jednom je došla u školu neka 
gospođa i zamolila učitelja, da joj maloga izvadi iz klupe, gdje 
je sjedio Tone. 

Otada su Jelica i Tone sjedili sami kao zaboravljeni od 
svih. 


Više ih je mučilo, što ih učitelj nije nikada pitao. Nekoga 
dana pričinilo se Tonu, da bi on znao odgovoriti na neko 
učiteljevo pitanje. Digne ruku i klikne: 

— Mi ša! 

Cijela škola prasne u grohotan smijeh. Sav crven i za- 
stiđen pokunjio se jadni Tone pod burom smijeha, koji nije 
htio da se utiša... I sam se je učitelj smijao. 

A graja nije prestala ni vani, poslije škole, na ulici. 

— Mi ša! Mi ša! Razvikala se djeca za Tonom i smijala 
se gromko. 

Maloj Jelici uzdrhtalo srce: 

— Tone — lane curica — idimo Mizek 

Pohitiše. Buka se.za njima smirivala. Eno ih već su izvan 
grada . .. "Pa 

Idu oborene glave. i ne govore ništa.. 

Sunce je zapadalo. Nekakva je ptica vale na grani sje- 
tnu pjesmicu kao pozdrav danu, što umire —.— — Umukla i 
ptica. Onda se začuo tih, pridušen jecaj: Tone podigne glavu. 

— Jelice, ti plačeš? Zašto? upita družicu. 

— Ne znam — odgovori ona — teško mi je. I zaplače jače. 

— Jelice, nemojmo ići više u tu školu, pa nas i ubili. | 
Sušak ge: = Viktor Car Emin: 


Vulkan 


Jednog dana 

Spazi braco u dnu vrta 

Dva vulkana. 

U grlu mu stane dah.... 

A kad minu prvi strah, 

On majci dojuri: 

»Mamo, mamo, 

Gledaj tamo! ' 
Propašćemo ovog dana: 

U vrtu nam — dva vulkana.« 


Mati sađe 

Da to zlo pronađe, 

Pa se smiješi 

I sinčića tješi: 

»Ne budali, 

Sine mali! 

Kad u školu pođeš, 
Znaćeš ti i drugi đaci, 
Da su ova »brda« 

— Krtičnjaci«. ; 
Šime Fučić 


Zasltavica 


Pomorski kapetan Ivo Bogdanić šeće obalom sa svojim je- 
dincem Mirkom. Uvijek vodi kapetan Ivo svojeg sinčića sa so- 
bom na šetnju, jer hoće da od njega učini valjana čovjeka, va- 
ljana pomorca. ' 

Mali Mirko zanesen je za “morem, u njemu je poziv u duši 
svih njegovih predaka pomoraca i more ga zove. To znade 
dobro kapetan Ivo, pa je zato i odlučio da ga poslije niže 
gimnazije upiše u nautiku (pomorsku školu). 

I danas ide kapetan Ivo sa svojim sinom obalom, jer je 
to najmilija šetnja i sina.i oca. Najednom reče kapetan Ivo 
Mirku: 

— Pogledaj, Mirko, onog pijetla od lima na vrhu onog 
tornja. Tamo je postavljen kao zastavica — vjetrokaz i miče 
se i okreće već prema vjetrovima. 

— Vidim — odgovori mu sin. 

— Upozorio sam te na to, Mirko, jer se ti od nekog doba 
mnogo družiš sa Krunom, a meni se čini da taj tvoj drug nema 
nikada jednog svojeg određenog pogleda ,već uvijek ide za 
onim što mu neki drug zadnji progovori. A to je pogrješka. 
U životu valja biti čovjekom čvrsta značaja, a pogotovo mo- 
ramo to biti mi pomorci kojima je predan u ruke i brod i 
vojska. Svakako treba da i to znadeš, moj Mirko, kako ne znači 
biti čvrsta značaja, ako se čovjek tvrdo drži neke ideje u svojoj 
glavi, pa neće da je mijenja. To je tvrdoglavost. Značajan 
čovjek je onaj, koji ne mijenja svoj pogled na bilo što, prije 
nego li se uvjeri da .je ona tuđa ideja bolja i zdravija i pra- 
vednija od njegove. Mijenjati ideje samo zato, da se ide za 
nečim što je u modi ili da se nekome umiliš — ili izlične 
koristi — — to ne, nikada ne! 

I zato sam ja tebi Mirko i pokazao onaj vjetrokaz — za- 
stavicu, a ti ga pokaži tvojem drugu Krunu, za koga inače ču- 
jem da je dobar dak i skladan dječak. Pokazao sam ti onoga. 
pijetla na vrhu tornja, koji ge okreće sad na istok, sad 
zapad, čas na sjever, pa opet. na-.jug već prema vjetru 
što duva. 

Moj dragi Mirko, svaka se zastavica složi odmah sa vje- 
trom koji onaj čas vije. Kad dah vjetra okrene pod večer na 
jug, eto odmah i zastavica mijenja svoj pravac. 

Moj Mirko, ljudi nalik na zastavice — limene pijetlove 
na krovu ili na tornju — nisunikakocijenjeniusvi- 
jetu. 


Split. R. Katalinić Jeretov 

Dva mala poštenjakovića 


Jednoga dana pozvala nas je Jurićeva majka u vrt, da nas 
pogosti kruškama. Te su kruške slasnije od maslaca, slađe od 
meda i šećera. Dosta ih je samo pogledati, pa da ti zazubice 
narastu kao Učka visoke. Zato smo i vesela srca prihvatili 
poziv dobre Jurićeve: majke i mogu vam reći, da smo u odre- 
đeni čas bili svi na svom mjestu za stolom, što ga za tu sve- 
čanu zgodu namjestiše u vrtu- pod granatu krušku. Bilo nas 
je neko desetak. Do vrinih vrata stajala su dva dečka iz 
susjedstva: Tomo i Gašo. Ne znam zašto ali mi se s tim dje- 
čacima nismo rado družili. Nego u Jurićeve majke bilo dobro 
srce i ona ih je pozvala da uđu u vrt i da se posade. k nama 
za st6. Oni ne budu lijeni, te skoknu u vrt.i eno ih za stolom, 
a da nisu dobroj gospođi ni zahvalili na ljubaznom pozivu. 


Gozba započe. Mila moja majčice, kakove li slasti u tim 
kruškama! Za njih ne treba zubi, one se na jeziku same sope 
— a ma upravo kao maslac. 

Za stolom se čavrljalo, kao da se a Mjao tisuće brblja- 
vih vrabaca. Tomo uvrebao čas, kad je mislio, da ga nitko ne 
vidi, dohvatio rukom jednu od najljepših krušaka, pa smuk! s 
njome u džep. U isti mah nagne se k njemu Gašo, i ja čuh, 
gdje mu tiho veli: 

— Polovina bit će za mene, hoćeš li? 


— Kakva polovina! — drugi će kao u čudu. 
— Ha, ha! Misliš li, da sam glup i da nisam ništa vidio! 
— Ja ne znam, što si vidio, ni što nisi vidio, — tek te 


molim da mi dadeš mira. 
— Neka! Vidjet ćemo... ši 
Osim mene nije o tom nitko čuo ni riječi. Gašo se rktteno 
drugima, i uze da o koječem razgovara. Kad je došlo vrijeme, 
da malko poigramo, oglasi se Gašo veleći, da on znade neku 

vanrednu igru. Svi navališe na nj, nukajući ga, da pokaže to 
svoje umjeće. Pustio je, da ga više vremena mole, po tom ustane 
na noge, uze sa stola krušku sličnu onoj, što ju je prije oteo 
Toma, pa reče: 

— Gospodo, pogledajte dobro ovu krušku. 

Neko ju je vrijeme okretao u ruci, onda nastavi: 

— Ja ću ovu krušku sakriti u moj desni džep — evo ovako. 
A sada pazite. Silom moje volje učinit ću, da ova kruška 
pređe u džep bilo kome od našega društva, recimo... recimo... 
prijatelju Tomi. 

Ujedared će okrenuvši se k Tomi: 

Molim te, segni rukom u svoj desni džep i položi na 
sto krušku, što ćeš je u njemu naći. 

Tomo ublijedi jače, i u strahu, da ne bi društvo zamijetilo 
njegovu zabunu, nasmija se glasno, segne rukom u džep i 
položi na st6 otetu krušku. 

Svi zapljeskaše, a najviše Tomo, da sakrije svoju nepri- 
liku. Ali se lukavac nečemu odmah dosjeti, pa se gotovo u isti 
mah diže na noge, te će. 

— Prijatelj Gašo izveo je krasnu majstoriju, ali ja ću 
izvesti drugu, koja će biti još čudesnija. Pogledajte ovu krušku, 
što je iz džepa prijatelja Gaše prešla u moj džep a otuda na 
ovaj st8. Ja. je se, gospodo, ne ću ni dotaknuti, ali ću silom 
svoje volje učiniti, da ona odmah pređe u džep prijatelja Gaše. 
A što je najčudnije, kruška će i kada pređe u njegov džep 
ostati još uvijek na svom mjestu na stolu. 

— Nije moguće! zabrujaše učkolo glasovi. 

— Pazite: Jedan — dva — tri... Prijatelju Gašo, segni 
rukom u džep i položi na st6 krušku, što je sada k tebi prešla. 

Gašo se ugrize za usne, ali je morao posluhnuti. Izvadi 
iz džepa krušku i položi je do one prve. Bilo smijeha, i svako- 
jakih tumačenja. Jedno vam mogu reći: Više nije nikome palo 
na um, da pozove u goste ona dva mala poštenjakovića. 


Lujo Dorčić. 


\S 


Mara: 


Povazdan ti mala Mara A sutra će jošte bolje, 
po papiru nešto šara, jer u Mare ima volje, 
crta bebe, crkve, kuće, a uz volju kad je dara, 
danas bolje nego juče. tad čudesa čovjek stvara. 


Gabrijel Cvitan 


12 


Dobro dijete 


Bila uboga mati i imala jedinca sina. Mališan bio zdrav i rumen 
ko rumena jabuka, a vedar i nasmijan poput biserne kapljice rose. 

Majka se tome radovala i svu svoju sreću gradila na sreći i buduć- 
nosti svoga sina. 

Kad bi dječak večerom lijegao, dugo bi ona sjedila uz njegovo uz- 
glavlje i pričala mu priče o dobroj i zloj djeci. Dječak bi slušao i slušao, 
a kad bi se majci orosile oči u svetom zanosu, a češće i u bojazni, da joj 
dijete ne krene krivim putem, uzdizao bi mališan glavu i hvatajući majku 
za ruku govorio: 

— Ne boj se majko, ne ću biti takav!... Ja ću biti tebi uvijek dobar 
i poslušan! 

Majka se rastapala od milinja i zahvaljivala Bogu, da ju je obdario 
tako dobrim i milim djetetom. ' 

Dječak bi čitao to zadovoljstvo na majčinu licu, pa bi spokojno za- 
klapao oči i slatko spavao. 

Ali ta sreća ne potraje dugo. Majka se razboli i umre. 

Dječaku bilo je da svisne od tuge. U velikoj svojoj boli lutao je 
dugo putevima, livadama i šumama i gorko plakao. 

Bogu se sažalilo ubogo dijete, pa mu pošalje anđela, koji mu reče: 

— Ne plači, dobro dijete, tvoja je majka u raju i moli Boga za tebe. 
Ona je duhom uvijek uz tebe. 

Mališan se začudi i zapita: 

— A je li ona i sada uz mene? 

— I sada, milo moje dijete, — osmjehnu se anđeo ljupko pokazu- 
jući mu na sitno cvijeće, što je nicalo i cvalo do njegovih nogu. 

— Ali to je cvijeće... sitno evijeće! 

— Cvijeće koje je niknulo iz tvojih suza, iz kojega izbija dobra maj- 
čina duša, — poduči ga anđeo. — Ona će od danas nicati i cvasti svuda 
na uspomenu tvoje majke, koja je zadovoljna s tobom, pa i za to, da bude 
i drugoj djeci putokaz k usrećenju svojih roditelja. 

Dječak zaplače, poklekne i poljubi evijetak. Iz cvijeta se uto izvine 
ugodan miris opajajući razdraganu dušu maloga sirotana. 

— U tom miomirisu sreća je i blagoslov tvoje dobre majke! — pro- 
govori anđeo i nestane ga. 

Od tog dana cvate »majčina dušica« po našim putevima, livadama 
i šumama podsjećajući djecu na ono sirotanče, koje je svojom dobrotom, 
milinom i poslušnosti bilo Bogu toli ugodno. 

Josip Kraljić 


DJEČJA USTA 
U kući zazvonilo zvonce. Potrči na vrata mali Jurić, a pred njim 
neki gospodin i upita ga: 
— Je li otac kod kuće? 
— Da, gospodine. 
— A znaš li ti, dečko, ko sam ja? Poznaš li ti nato 
— Poznam, kako ne, otac te uvijek zove: 


Gospodin zanovjetalo! 

U pustari 


Neki je čovjek hodao pustarom i zabrinuto gledao na sve 
strane.“ 

— Što tražiš? — upita ga neki Arapin, koji je upravo onu- 
da prolazio. ; 

— Tražim prijatelja, odgovori čovjek. Putovali smo zajedno 
no jutros me nekoliko prevario san i on ode bez mene. Uzalud 
ga tražim već cijeli dan. Nema ga — pa nema. I meni dolazi, 
da očajam. 

Arapin reče: 

— Nije li tvoj prijatelj čovjek hrom i krupan? 

— Jest, odgovori stranac grozničavo Zar si ga vidio? Kada? 
Gdje? Oh! kaži mi, kaži, gdje ću ga naći? 

— Od jučerašnjeg sunčanog zapada do sada nisam vidio 
drugog čovjeka osim tebe, reče Arapin. Nego reci ti meni, ne 
hramlje li tvoj prijatelj na desnu nogu? Nije li u lijevoj ruci 
imao batinu? 


— Ta ti si ga vidio, usklikne stranac. On hramlje, jer je 
sebi ozlijedio nogu. Ali kuda je prošao? Govori, jer ako ga ne 
nađem, umrijet ću. 

— Tvoga prijatelja nisam vidio, prihvati Arapin. Ali prije 
tri sata prošao je ovuda neki čovjek odjeven u plavetno odijelo. 
Vodio je devu svijetle boje, slijepu na jedno oko i natovarenu 
datuljama. Onda je udario putem, što vodi u Damask, gdje ćeš 
ga i naći ,ako se požuriš. 

— Zar si ti vilenjak, da sve to znadeš? — usklikne stranac. 
Opisuješ mi prijatelja, a da ga nisi nikada vidio i k tomu go- 
voriš o njegovoj devi i mjestu, kamo je krenuo... kako si to 
saznao? 

— Inostranče, preuze Arapin, Bog je dao oči svima lju- 
dima, ali se tek rijetki mogu služiti njima. Što sam god tebi 
rekao, mogao bi bio vidjeti i ti, da si se znao poslužiti svojim 
očima. 

— Ne govori, prekine ga drugi. Ja sam gledao posvuda, 
ali vidio nisam ništa. 

Arapin ne odgovori, već naznači strancu rukom, neka pođe 
za njim. Poslije nekoliko koračaja zamjetiše dva traga: lijevi 
je bio trag deve a desni čovjeka. 

— Gle, reče Arapin, ovdje vidiš trag tvoga prijatelja i nje- 
gove deve. 

A stranac odgovori: 

— Vidim, istina, trag jednog čovjeka i jedne deve, ali to 
ne dokazuje, da je onaj čovjek bio moj prijatelj? 

Arapin pokroči još nekoliko koračaja, pa će: — Pogledaj 
dobro i reči: Ne vidiš li kakove razlike između traga mojega 
i njegova? 

Drugi postaja neko vrijeme, pa odgovori: — Tvoja se sto- 
pala udubljuju jednako u pijesak, a njegova nejednako. Jedna 
mu noga ugazuje jače od tvoje a druga slabije. 

Na to reče Arapin: — Krupan i hrom čovjek gazi jednom 
svojom nogom dublje u pijesak nego li mršav sa dvije. 

— Istina je, odvrati drugi, ali kako si ti uzaznao boju nje- 
gove deve i odjeće i otkuda znaš, da je deva nosila datulje? 

— Zar je teško, odgovori on, raspoznati boju krpa, što ih 
je iz njegoih haljina otrgnulo trnje, ili boju dlaka, što ih je 
deva ostavila na mjestu, gdje se je odmarala? TI govoreći tako, 
pokaza rukom prema mjestu, gdje je putnik ostavio iza sebe 
okrajak svoje odjeće. 

— Vidim, otpovrne stranac, no po čemu sudiš, da je deva 
bila natovarena datuljama i da je bila na jedno oko slijepa? 

— Zar to ne možeš razabrati sam? — odgovori Arapin. Po- 
gledaj: muhe se još kupe oko datuljina soka, što se je cijedio 
duž pješčana puta. A onda gle: Gdje god je deva brstila, brstila 
je samo na jednoj strani, naime na strani, gdje je mogla vidjeti. 

— Uistinu, reče stranac, vidim da si ti oštrouman čovjek. 
No odgovori mi još na ovo pitanje: — Otkuda znaš, da nema 
nego tri sata, te je moj prijatelj prošao ovuda? 

— Ali zar ti imaš zbilja samo za to oči, da njima ništa ne 
vidiš? reče Arapin prezirno. Pogledaj mjesto, gdje se je putnik 
odmarao u sjeni ove velike paome. Sjena je paome kao i igla 
na satu: i gle, upravo su tri sata prošla otkad je mogao imati 
hlada na ovom mjestu. S Bogom! Žuri se u Damask. Tamo ćeš 
naći prijatelja. Iz engleskoga. 


Idem kući.., 


. Idem kući, 

u selo, 

pet sati ću putovati. 

Idem kući, ' 

dugo ne ću stati, 

samo da me poljubi 

moja starica mati. , 
: Gabrijel Cvitan 

Marica 

Sunce se smije i nad morem i nad krajem. Lijep je ljetni 
dan i svi su domaći vani na polju. Žetva je u punom jeku. Svi 
su vani, samo je Marica, sitna curica, kod kuće. Ona je sama 
sa svojom lutkicom i sa velikim psom Šarovom. Roditelji joj 
rekoše, da zatvori vrata, ali eto ona je pred kućom na božjem 
suncu. Ta koga da se boji dobra, mala Marica. Ima svog ču- 
vara, svog velikog Šarova, a njezini će kući još za vida. I Ma- 
rica sjedi pred kućom, misli na dobrog djeda u drugom selu, 
koji će k njima u nedjelju. Alaj radosti, jer djedo priča k6 
iko: i o vilama, o crvenoj kapici i o junaku Kraljeviću Marku. 
I Marica pjevuca sva vesela. Šarov je gleda umilnim okom, a 
pred njima rasiplje se sunce k6 žeženo zlato po travi i drveću 
i po prašnoj velikoj cesti .S polja dalekih donosi vjetrić miris 
pokošenog sijena i pjesmicu evrčka... 

Vrijeme hrli, pa bogme Marica oćutila i glad. Dobra je 
njezina majka pomislila i na to, pa je Marici ostavila i kruha 
i mlijeka da i maslaca i hladna mesa. Poskoči Marica u kuću 
a za njom Šarov, pa sjedne za stol u kuhinjici. Marica stala da 
jede, a Šarov je gleda i milo i ljupko: 

— Čekaj, Šaro, veli mu Marica, čekaj bit će i za tebe. 

Marica upravo da će prvi zalogaj u usta, kad se neka 
čudna, velika sjena proširi po podu. I ukaza se čovjek otrcan, 
blijed, neobrijan, plašnih očiju. Preplaši se Marica, a Šarov 
zalaja. Ipak dobra Marica pogleda još jednom neznanca sa 
velikom štapinom u ruci ,pogleda ga onako blijeda i otreana, 
pa pomisli: 

— Gladan je — i prozbori mu slatko: 

— Sjednite kume, a ti Šarove u kut! Vi ste sustali i za- 
prašeni. Ja ću vam donijeti mlijeka i hljebac kruha, pa i mesa 
imadem. Majka i otac su mi na polju, ali u nas imade svega. 
Poslužit ću vas lijepo k6 da sam vaša kćerka... 

...I na te riječi orosi se oko skitalice. Marica ne opazi 
suza, jer je zaposlena, da reda pred njime dobru hranu. 

— Jedite samo, jedite, dobri čovječe. Kad se neznanac na- 
sitio, Marica otrča u sobicu, pa donese svoju novčarku. U njoj 
su dvije lijepe svijetle desetače, koje joj darova babo o imen- 
danu. 

— Evo, uzmite i tako vas ne će moriti glad. I uruči mu 
Marica jednu desetaču. Maljušna curica misli, da mu je po- 
klonila gospoštiju. Skitaliea ode dalje svojim putem i poljubi 
Maricu u čelo, a Marica. zapjeva. pred kućom razblažena i 
sretna. I skitalica se gubi po prašnoj cesti i dršće s pomisli, 
gdje je on mog i ugušiti onaj zvonki, srebrni glasić. 

Marica ne zna — i to ne će nitko nikad doznati — da je 
onaj čovjek hajduk i lopov na glasu. Dočuo on, da su Ivačićevi 
— :Maričini roditelji — na polju, pa se uputio u praznu kuću, 

da krade i otimlje. Ali eto Marica progovorila, Marica j je: lijepo 
dočekala nesretnog skitalicu, nahranila ga-i napojila, i služila 
ga »k& da mu je kćerka« i sad je. otreanac kretao u svijet 
čvrstom odlukom, da postane čovjekom. I sve za to, jer se 
našlo na njegovom putu dijete angjeoske duše. “ ' 

I Marica pred kućom gleda za bijednikom i nevino mudruje 
u sebi: 

— Ali za što mi ono reče: »Dušice, drugog puta ne otvaraj 
svakome kućna vrata, jer imade zlih ljudi na zemlji? 

Ona ga je začudno pogledala i odvratila mu: 

— Zlih ljudit Nema ih. Svi su dobri, svi poput vas. 

I od tog trena non se u dobrotu i blagost hajduk i 
otimač. 


Rikard Katalinić Jeretov. 


Dastir 


Ja sam pastir mladi, sin gorskoga sela, 
živim u visini gdje caruje mir. 
Žeđu gasim vodom planinskoga vrela, 
glad mi utažuje kruh i ovčji sir. 


Ne znam za raskošja ni svjetovne časti, 
nikad u životu još ne vidjeh grad. 

Ali moje srce ima svoje slasti: 

brz sam kao jelen, zdrav, krepak i mlad. 


Kad progonim ovce kraj šumskih litica, 
pozdravlja me lahor i potokov glas. 

Na putu me prati zbor veselih ptica 

i vjerni pratilac moj kudravi pas. 


Drugovi su moji zečevi i srne, 

veremo se skupa niz obronak strm. 

Ne bojim se vuka, niti noći crne. 
Poznam svako stablo, svaki cvijet i grm. 


Gledam kako zvijezda posljednja se gasi 
i iz krila noći izvlači se dan. 

A kad sunce zlatom vrhunce ukrasi, 

tad molitvu Bogu šaljem razdragan. 


Gabrijel Cvitan 

Dragi uredniče! 

Znam, da ste se svi vi oko našeg »Malog Istranina« neobično za- 
čudili, kad nijeste za posljednji broj lista dobili naš uobičajeni izvještaj. 

Molimo vas, da nam oprostite ,ali nam to zaista nije bilo moguće. 
Živjeli smo u jednoj špilji, sasvim kao odrezani od svijeta, poput onih 
starih pustinjaka. A evo kako je do toga došlo: 

Zadnjiput, kad smo se javili bili smo u koloniji Kenya, odakle smo 
se uputili u unutrašnjost među crnačko pleme Masai, koje se smjestilo 
podno najviše afričke planine Kilima Ndžaro. 

Ovo je jedan od najljepših krajeva, što smo ih dosada vidjeli. Dok 
dolje na podnožju brda vlada tropska vrućina i buja divno zelenilo, po 
obroncima planine vide se sniježne poljane, kojima je naročito vrhunac 
sav okružen. Brdo je vulkansko i puno ugaslih kratera iz kojih je ne- 
kada sukljala vatra i dim, a danas su u njima prozirna gorska jezera, 
prepuna ljekovitih voda. 

Po proplancima pasu stada volova s neobično dugačkim rogovima. 
Crnci se sve više povlače u unutrašnjost divljih šuma, izbjegavajući bi- 
jelce. Neka su plemena još sasvim divlja, a bome i opasna, 

Među jedno takvo pleme zalutali smo i mi. Noga bijelca nije nikada 
stupila na njihovo tlo, zato su se to većma začudili, kad su vidjeli mene 
i Kloka. Ovakvu vrst majmuna kaošto je Klok nijesu još nikada vidjeli, 
a pogotovo im nije išlo u glavu, da on s čovjekom tako druguje, da jede 
s njime, spava i hoda baš kao pravi čovjek. ' 

Njihov čarobnjak, koji se je pobojao valjda za svoj povlašteni po- 
ložaj, stao je huekati crnce proti nama. I jednoga dana, kad smo se naj- 
manje nadali navali na nas čitava rulja crnaca, oboružana kopljima, sje- 
kirama i otrovnim strijelicama. 

Ja sam odapeo nekoliko hitaca, ali njih je bilo toliko da ih ne bih 
bio mogao ja sam sa svojim Klokom nikako nadvladati. 

— Ne preostaje nam drugo nego da bježimo — rekoh Kloku, koji u 
znak da me je razumio mahne nekoliko puta repom, a nato podbrusi 
pete.i odmagli što su ga noge nosile. 

A ja bježi za njim, što sam brže mogao i jedva sam ga stizavao. 
U grdnoj smo se muci našli. Kuda ćemo, kamo ćemo? -Pred nama 
neprohodna prašuma, prepuna zmija, otrovnih komaraca i ljutih mravi, 
a za nama razbješnjeli divljaci, kojih je bilo više nego pčela u roju. . 


TTrčeći tako kroz selo prema šumi, opazismo najednom golemu neku 
klisuru, usred koje je zijevala crna špilja. Pred špiljom bila su dva 
ogromna kipa, koji su predstavljali neka crnačka božanstva. 

— Na desno, Klok! kriknem, jer mi je u tom času nešto sunulo u 
glavu. 

I Klok se zbilja otisne na desno prema klisuri. 

Iz stotine se crnačkih grla izvine usklik straha i čuđenja. 

Ja se okrenem i vidim da su divljaci počeli zastajkivati. Znak da 
su se bojali približiti crnom ždrijelu špilje, koja je bila smatrana hramom 
nekog njihovog zlog boga. 

— Samo bez straha, Klok, ravno u špilju — kliknem, a Klok smuk! 
u guduru i nestane u tamnom ždrijelu. Ja za njim. 


Špilja je zaista izazivala strah i užas. Protezala se duboko u nu- 
trinju zemlje, vlažne kamene sige visjele su sa svoda poput groznih zubi 
u crnim ustima kakve nemani. Ali u njoj je nama bilo ipak udobno. Dok 
je vani sunce žarilo i palilo, ovdje je bio prijatan hlad. ; 

— Žurno, Klok, da ih nasamarimo do kraja — rekoh ja, a Klok, 
pametna životinja, brzo me je razumio. 


Počeli smo valjati prema ulazu veliko kamenje, pa smo od njega 
podigli dva neobična kipa: noge, trup i glavu. Komadom ugljena, što 
ga nađoh pred špiljom od davno ugasle vatre, našarao sam na okruglim 
kamenim glavama oči, uši, nos i zube, tako da su kipovi upravo strašno 
izgledali. 

A Klok, majstor, kako je samo svoj Kip iskitio. Njegov je kip bio 
nalik na njega samoga. Ogromna nekakva majmunčina, crna, ugljenom 
išarana, rutava od mahovine ,izazivala je strah i trepet. 

— A sada što Bog da — rekoh i sklonih se iza jednog kipa, a Klok 
do mene i čekasmo. 

Ne potraja dugo, a roj se crnaca stane približavati sa strahopoči- 
tanjem. Opazivši na ulazu u špilju dva ogromna kipa, kojih do tada 
nije bilo, a koji su bili sasvim nalik meni i Kloku, stanu kao ukopani. 
Ali samo kratak čas. Najednom se kao na zapovijed svi bace ničice i 
stanu pjevati, urlati i lupati se u prsa kao divlji. 


Klok se stao kreveljiti od smijeha i da ga ne zadržah bio bi i on 
počeo skakati i plesati. 


— No, sad izgleda da smo spašeni — šapnuh Kloku. — Oni se u 
ovu špilju sigurno ne će usuditi. 

— A ham — ham?! — zamumlja Klok. 

— Zbilja, to me zabrinjuje — kažem ja. — Treba jesti, a mi nemamo 


ništa sa sobom... 

Međutim tek što sam to izrekao, a ono ugledah kako njihov ča- 
robnjak i još par poglavica <vuku čitave košare voća, mesa, slatkog nekog 
pića i svakojakih njihovih đakonija da ih žrtvuju ovim čudnim božan- 
stvima. 

Kad su dovukli hranu pred špilju, povukosmo se Klok i ja u unu- 
irašnjost špilje. Kao na zapovijed stadosmo odjednom urlati, pjevati, derati 
se i kričati što su nas grla nosila. 

Crnci pustiše košare i dadoše petama vjetra, poplašeni kao jato 
jarebica. A i bilo je da se prestašiš. Naše urlanje i vikanje odzvanjalo 
je špiljom kao strašna grmljavina,.jer se je. jeka odbijala na sves trane... 

Kad su divljaci pobjegli Klok se stao smijati,.a ma da pukne od 
smijeha. Odmah se baci na košare voća i udri jesti, da. mu se sladak 
sok cijedio niz bradu. A nijesam bome ni ja zaostao. za njim. Gladan i 
izmoren stao sam jesti ko vuk. A bilo je slasno: pečene jarebice, mlado 
janje, banane, kokosovi orasi, datulje, med, sve- je to bilo ondje raspro- 
strto. ' na 48 ' : 

Dugo smo tako živjeli dobro čašćeni i gošćeni, lijengareći u špilji, 
ali nam je konačno i to dojadilo. Jedne smo noći naprtili na leđa koliko 
smo mogli raznih jestvina i otišli niz rijeku na splavi, koju smo sami 
sagradili. 

Za tri dana puta stigli smo vozeći se niz rijeku Tanu k moru. Ovdje 
u gradiću Lamvu predajem vam ovo pismo i nadam se da ćete ga dobiti 
na vrijeme tako da ga možete objaviti u lipanjskom broju »Malog 
Istranina«. #4) 

Mnogo pozdravljamo Vas, gospodine uredniče, i sve čitatelje i pret- 
platnike vašega lista. 

Vaši Klok i Jožić 
Opaska. Evo ovdje se je potpisao i Klok 
Umočio je rep u crnilo i pritisnuo njime 
svoj žig na papir. 
Napisao: Ernest Radetić 


Tko umije, njemu dvije 


Zidari gradili na pustom otočiću kuću. Minulo podne, a 
s kopna još nema barke, koja im svaki dan dovaža hranu. 
Ljudi ogladnjeli, i jedan će između njih: »Hajde, da svarimo 
ono desetak jaja, što nam preostade od juče. — Dobra ti je, 
povladiše ostali i najmlađi od njih pođe u drvenjaru po jaja. 
Ali kad je trebalo naložiti vatru, nema žigica, nema ni kremena 
ni gube. Gladni se zidari rastužili i pokunjili. U to se jedan 
od njih lupi šakom po čelu, pa će: Alaj smo pametni! Deder- 
te ,počekajte, pa da vidite gozbe. Rekavši to, trkne do jame, 
u kojoj je bilo živo vapno i izvadi nekoliko komada i vrati se 
k svojim druzima. 

— Što ćeš bolan, s tim vapnom? — upitaše ga u čudu 
drugovi. 


— Strpite se Ča dona: reče on. Dohvati posudu s na : 


polije vapno —— i eto najednom ključanja kao u kotlu. Zatim 
položi na vruće vapno jaja, i malo poslije imali su začuđeni 
zidari čime da smire svoje gladne želuce. 
: Ele: Tko umije — njemu dvije. 

Lujo Dorčić. 

Rat je za sada otklonjen. Kad smo 
prije mjesec dana izdavali naš list 
sve smo se bojali da će — dok drugi 
broj iziđe — već po cijelom svijetu 
bijesniti rat. Položaj je u svijetu bio 
veoma napet. Nijemci su zaposjeli 
Čeho-Slovačku, Madžari i Poljaci su 
ugrabili Ukrajinu, Hitler je odnio 
Memel, Talijani su ušli u Albaniju, 
a male su se države grdno prepale 
bojeći se za svoju slobodu. 


Sve je izgledalo da Nijemci i Ta- 
lijani ne će stati na po puta, nego 
da će početi i dalje osvajati male dr- 
žavice. Svaki se je dan očekivalo da 
će Nijemci ući u Danzig i oduzeti 
Poljskoj izlaz na more. 


Ali u to se digao na noge sav polj- 
ski narod. 


»Nijesmo mi Česi, da ćemo se samo 
tako olako dati pregaziti od Nije- 
maca. Ni jedne stope zemlje ne damo 
bez Krvi,« rekoše Poljaci, a da do- 
kažu, da to misle i ozbiljno dignuli 
su na noge milijun i po dobro opre- 
mljenih vojnika i poslali ih na nje- 
mačku granicu. 

Sada su se i Nijemci predomislili, 
pogotovo, kad su još Engleska i Fran- 
cuska izjavile da će braniti poljsku 
slobodu, pa su ušutjeli. Sada se više 
ne govori o zaposjedanju ove ili one 
zemlje, nego svi govore samo o miru. 
Čini se dakle da je nekada dobro po- 
kazati kome zube. 


Hvala Bogu da je sve tako dobro 


završeno, jer da je došao rat, taj bi: 


bio tako strašan, tako grozan, kako- 

voga svijet ne pamti. A stradala bi 
opet nejaka djeca, žene i majke. 

Engleski kralj otplovio je u Ame- 
riku da pohodi Kanadu. Kanada je 
također engleska zemlja, koja prizna- 
je engleskoga kralja, iako ima svoju 
samostalnu vladu. Ima tako više en- 
gleskih država, koje se zovu domi- 
nioni. Te su države u svemu samo- 
stalne, ali su ipak u najtješnijoj vezi 
s engleskom majkom zemljom i nad 
njima viši vlast engleski kralj. Ti 
su dominioni: Južna Afrika, Austra- 
lija, Indija i Kanada. U Kanadi su 
engleskoga kralja dočekali s velikim 
oduševljenjem. 

Kinezi još uvijek ratuju. Kad je 
Japan prije dvije godine udario na 


' Kinu računao je da će je u najkraće 


vrijeme pobijediti i osvojiti, Osvojio 
je, istina, mnogo zemlje i porušio mno- 
go gradova, ali Kinezi nijesu pokle- 
kli. Bore se, čas napadaju, a čas se 
brane i Japanci imaju grdne muke u 
zaposjednutoj zemlji, jer nikad ne 
znaju, kad će dobiti nož u leđa. Ja- 
pan se je već istrošio dugim rato- 
vanjem i najradije bi sklopio mir, ali 
Kinezi ne misle nato. Sve bi moglo 
da još i zlo po Japanece završi. Čuje 
se naime da se je u kineskoj luci Ku- 
langsu skupilo veoma mnogo engle- 
skih, francuskih i američkih ratnih 
brodova. 

U Engleskoj dosada nije bilo vojne 
dužnosti. U vojsku je išao samo onaj, 
tko je htio. Tko nije htio služiti ostao 
bi kod kuće. Bada je međutim i En- 
gleska uvela vojnu dužnost i odsada 


će i mladi Englezi morati, svi bez 
razlike, služiti vojsku. Engleska je to 
učinila, jer se je bojala nenadanog 
napadaja Njemačke i Italije. 

Knez namjesnik Pavle bio je u Ri- 
mu, gdje -je pohodio papu i talijan- 


skoga kralja. Bio je dočekan veoma 
srdačno. Talijanske novine pišu da je 
taj: doček najbolji dokaz, kako iskre- 
no i -nerazorivo - prijateljstvo vlada 
između Jugoslavije i Italije i nakon 
što su talijanske čete ušle u“ Albaniju. 


Otac:. Prestani Već jednom s tim tvojim pitanjima! . 

Jurić: Molim te, oče, samo da te još nešto pitam!? a 
Otac: No, pa dobro! Dakle samo još ovo jedno pitanje! Da čujem, 
Jurić: Reci mi, tko će pokopati posljednjeg čovjeka, kada umre? 


Jurić pita učitelja: Molim Vas, gospodine učitelju, ako pčela sjedne 
na iglu, hoće li igla ubosti pčelu ili pčela iglu? 


Jurić: Hajde, Franiću, nabroji mi pet dana u sedmici, ali nemoj 
spomenuti ni ponedjeljak ni utorak, ni srijedu ni četvrtak, ni petak ni 


subotu, a niti nedjelju. 
Franić: To je nemoguće. 


Jurić: Zašto bi bilo nemoguće? Evo: Prekjučer, jučer, danas, sutra 


i preksutra! 


Učitelj je u školi podučavao kako vala najprije razmisliti, a onda 


početi pisati. 


— Što radiš ti, Juriću, prije nego započneš pisati zadaću? — upita 


on Jurića, 


— Grizem olovku — odgovori Jurić. 


Učitelj tumači rasčlanjivanje rečenica. Za primjer je dao rečenicu: 


»Đaci idu rado u školu.« 


— Što je u ovoj rečenici riječ »đaci«? 


Franić: Podmet. 


Učitelj: Vrlo dobro. A kaži mi ti, Juriću, što je u ovoj rečenici riječ 


»rado«? 


Jurić: To je laž! Jer đaci ne idu rado u školu. 


Jurić: Koliko je godina našem mačku? 


Majka: Dvije godine. 
Jurić: A meni? 
Majka: Devet godina. 


Jurić: Pa kako to da su njemu već narasli brkovi, a. meni. nisu. 

— Majčice, majčice baš sam veseo. Otac se zadjeo o trn i poderao 
hlače., 

— Baš si i zloban! Kako se možeš tome veseliti. z 

— Veselim se, što ću sada od njegovih hlača dobiti ja novo odijelo. ,, 

šk 

Jurić: Molim te, oče, posudi mi svoje pero. Hoću da nešto napišem 
za »Mali Istranin«. 

Otac: Oho? Ti si dakle pisac? No, evo ti pera i Ponte 

Jurić: Hvala, oče. Nego daj mi još arak bijelog papira. 

Otac: Evo ti. x a :, MEL 

Jurić: A sad mi molim te, još diktiraj, što da. napišem. 

. : Q. & ne * L 

Učitelj: Kaži mi Juriću, zašto nam služi nos? 

Jurić: Da možemo gledati. 

Učitelj: Šta? Za gledanje? 

Jurić: Nego kako bi Vi, gosporine učitelju, gledali, kad ne bi svoje 
naočale nataknuli na nos? 

* 

Jurić: Evo ova olovka je čarobna, Ona piše erno, ali ako ja: hoću 
ona će pisati crveno, zeleno, modro, žuto, kakogod ja hoću. 

Franić: To je nemoguće. Hajde onda neka piše crveno. 

Jurić uzme olovku i napiše njome na papiru riječ crveno. 

(Igra je malo naivna, ali je vesela. Pokušajte tako i vi nasamariti 
kojega od vaših drugova. To će vam uspjeti dakako samo kod onih, koji 
ne čitaju »Malog Istranina<). 

* 

Jurić: Obišao sam cijelo mjesto i sve dućane i nigdje nijesam mogao 
promijeniti u sitno komad novca što mi ga je dala majka. 

Franić: Zaboga, pa koliki je to novac. 

Jurić: To je komad od 25 para. 

* 

Jurić: Zar su Adam i Eva u raju bili i noću sami? 

Vjeroučitelj: Naravno! 

Jurić: Pa zar se nijesu bojali tatova? 

šk 

Učitelj pita u školi malog Jurića, koliko je osam više jedan. 

Mali Jurić šuti, jer ne zna. 

Učitelj nastoji da mu to jasnije predoči, pa mu govori: — Dragi 
Juriću, pomisli da ti ja darujem osam kokošaka, a. zatim još jednu, 
koliko bi ih ti onda imao u svemu? 

— Deset — odgovori Jurić. 

— Kako deset? Promisli malko... 

— Deset, gospodine učitelju, jer mi imađemo kod kuće već jednu 
kokošku. Barba Rike 


PLATINA JE NAJRASTEZLJIVIJA KOVINA. 

Od jedne kocke platine visoke 9 em može se napraviti nit dugačka 

40.000 km, dakle tolika da bi se njome mogla vezati sve okolo čitava kugla 
zemaljska. 

Jurovice.,, 


U knjigama i nekim našim krajevima zovu taj cvijet 
»kaćuni«, no u mom ih kraju, tamo preko Učke, zovu »juro- 
vice«, valjda zato što cvatu najviše o Jurjevu. Bilo ih je po 
našim ledinama mnogo, vrlo mnogo! One su uz mačkice i drugo 
cvijeće bile najljepši ures naših livada. Šarene, ili kako su kod 
nas govorili, pikaste, crvene, tamno-ervene, zagasito-crvene, bi- 
jele sa gustim, gustim laticama i ugodnim mirisom one su 
najviše cvale na otvorenom. Nisu se sakrivale u grmlju kao. 
ljubičice ili jagorčike. Oko njih su zujale mušice, leptirići i 
pčelice. Sigurno su znale zašto ih oblijeću. I dok ostala trava 
nije bila visoka, jurjevice su svojim rastom natkriljivale ostale 
biljke, trave i cvijeće, a svojom krasnom odorom i mirisom 
zaustavljale svakoga tko je mimo njih prolazio, pa tako i ne- 
stašne leptire, bumbare, pčelice i mušice! Pastiri, koji bi rano, 
otjerali svoja stada na pašu, okitili bi svoje šešire i kapute 
jurjevicama, a i djeca, koja su osobito nedjeljama polazila u 
skitnju, kitila bi se njima, brala ih i mirisala, poput onih malih 
leptirića. A volili su naše jurovice i stari ljudi, žene i djevojke! 
Ja nigdje nisam vidio toliko jurovica kao tamo po našim istar- 
skim livadama. Istina ima ih i drugdje možda još i više, n. pr. 
tamo biizu Save, ali sve su nekako jednakog izgleda i rasta. 
Gledao sam ih po šumama Fruške Gore, ali nisu bile kao naše 
onako lijepog izgleda i prijatnog mirisa! 

Naše su bile ljepše mnogo ljepše! Bit će zato, jer u našoj 
sunčanoj Istri ima mnogo više sunca, mnogo više vedrine. I 
danas rastu naše jurovice po livadama i sjenokošama našim 
i danas se naša djeca njima kite. Ali mnogi od nas, koji smo 
ih toliko voljeli u djetinjim danima nismo sretni, da se njima 
zakitimo, da ih omirišemo, da u njima gledamo proljeće, divno 
naše istarsko proljeće! Prikodražan 


sma 
Nani - e 
Najjeftiniji grad u Evropi je Kodan u Danskoj. Stranac koji tamo 
dođe ne može se dosta načuditi, kako su tamo živežne namirnice jeftine. 


.xse.x 


s.“ 


Najveća knjižnica na svijetu je knjižnica u Washingtonu u Sjedi- 
njenim državama američkim. U popisu knjiga za godinu 1938, što ga je 
nedavno izdala nabrojeno je ništa manje nego 9,841494 knjige, a ove će 
godine taj broj sigurno prekoračiti 10 milijuna. 

Najdulja žična željeznica nalazi se u Italiji na Monte Bignone, a 
duga je 7500 m. Sastavljena je iz tri dijela, pa valja na tri mjesta pre- 
laziti. Najviša pak žična željeznica je ona koja vodi na Zugspitze u 
Alpama, do visine od 2803 m. Ona zaprvao ide samo 1576 m u visinu, jer 
joj je polazna stanica na brijegu visokom 1200 metara.. 

Najveselija škola na svijetu. U Mohaču, u Mađarskoj, postoji jedin- 
stvena škola svoje vrste. 

Ono što najviše iznenađuje jest činjenica ,da svi mali polaznici te 
škole, kojima nema više od 6 ili 7 godina, mirno puše cigarete za vrijeme 
sata. To je, naime, ciganska škola. 

Obuka se u toj školi vrši pod vedrim nebom, a pojedini razredi 
smješteni su u raznim dijelovima velikog vrta, znatno udaljeni jedan 
od drugoga. 

Ne bi se moglo reći, da se učenici i učenice te ciganske škole ne 
koriste u priličnoj mjeri obukom, koja im se u školi podijeljuje. Osobito 
se u toj školi polaže važnost na računstvo. 

Slabi učenici se kažnjavaju, a jedna od najvećih kazni jest — odu- 
zimanje cigareta. Tom kaznom učitelji postizavaju znatan uspjeh. Što se 
tiče discipline ne može se reći da je ona bogzna kakova ,kad znamo da 
se radi o ciganskoj školi. 

Mnogi učenici imaju tu povlasticu, da smiju nositi sobom u školu 
i svoje omiljele instrumente tako da se za vrijeme odmora u toj školi 
veoma mnogo svira, najviše na violinu, a i pleše, da je milina. 


I iz stranih zemalja 


Zemlje, koje je progutalo more. Prema tvrdnji učenjaka između 
Afrike i Južne Amerike prostiralo se nekad u stara vremena kopno, koje 
je bilo naseljeno prosvjetljenim i bogatim narodima. Ta se zemlja zvala 
Atlantida, a spominju je i mnogi stari grčki učenjaci. Uslijed velikog 
potresa cijela je ta zemlja propala u dubinu, a preko nje se razlilo more, 
današnji Atlantski ocean. 

Isto se tako protezala na istok od Afrike preko Indijskog i Tihog 
oceana druga jedna takova zemlja, koju je također u prastaro doba more 
progutalo. Ta se je zemlja zvala Lemurija. Kad je propala u dubine 
morske ostale su na površini samo njezine najviše planine. To su današnji 
otoci Madagaskar, Sumatra, Java, Borneo i cijela Australija. Ako imate 
u školi zemljovidnu kartu cijeloga svijeta možete se taj lanac otoka lijepo 
pregledati. 


2... 


Putujuća knjižnica. U Pragu se uređuje putujuća knjižnica. 1200 
najboljih knjiga natovarit će se na autobus, koji će voziti od sela do sela 
i svagdje će posuđivati čitateljima knjige. Autobus se svakog tjedna 
vraća natrag u Prag, nakon što je porazdijelio knjige, pa uzme druge 
knjige i ide opet drugi tjedan na put. Svakako je takva putujuća knjiž- 
nica veoma pametna ustanova. 

Zemlja bez života, Južno i jugozapadno od gorja Hoggar na kraju 
Sahare (Sahara je, kako znate, golema pustinja u Africi) nalazi se kraj 

koji se zove Tanesraft — zemlja bez života. Tamo zaista nema nikakvog 
života, jer nema ni kapi vode, ni jedne travke, ni jedne životinje, nego 
je posvuda sam pijesak i golo kamenje. 

Lavovi su se čudili. Hladno vrijeme koje je vladalo početkom 
svibnja kod naš, nije poštedilo ni sjevernu Afriku. U Alžiru, nedaleko 
mjesta Dželfa padao je čak i snijeg. To se tamo tako rijetko događa, da 
tek stariji ljudi pamte kad je zadnjiput padao snijeg. Mali Arapčići 
s velikim su začudenjem promatrali te bijele ledene mušice, koje padaju 
s neba, jer snijega još nikad nijesu vidjeli. A kako su se negdje čudili 
snijegu lavovi, kojih u onom kraju dosta živi? 


Hoće li na svijetu u buduće živjeti divovi? Antropološki zavod u 
Londonu (antropologija je nauka o čovjeku), ustanovio je dugogodišnjim 
istraživanjem, da ljudi postaju sve veći. Dosada se je uvijek držalo da 
je današnje ljudstvo tjelesno sve slabije i manje, a da su naši pradje- 
dovi bili veći i jači od nas. Učenjaci spomenutog zavoda, koji su istra- 
žili podatke od 70.000 obitelji, tvrde, da su kod svih tih obitelji djeca bila 
veća od svojih roditelja. To su ustanovili i neki liječnici u drugim 
zemljama. Engleski učenjaci na temelju toga kažu, da će za pet tisuća 
godina ljudi biti po 8 do 4 metra visoki. Bit će to dakle neki svijet divova. 


Jedete li rado sira? Da ste bili na nedavnoj izložbi sira u Ziriehu 
vu Švicarskoj bili bi imali prilike, da iskušate sve moguće vrste sira. Tamo 
je bio izložen jedan sir, koji je napravljen godine 1778., te je prema tome 
star 161 godinu. Predsjednik izložbe okusio je taj sir i izjavio je da je 
vrlo tečan i da ima divan miris. Švicari su — kako je poznato — izvrsni 
sirari i švicarski ementalerski sir poznat je po cijelom svijetu. 


Kakvom se hranom hrani najviše ljudi? Rižom se hrani 500 do 600 
milijuna ljudi. Pšenicom se hrani 400 milijuna ljudi, a drugim vrstama 
žita 300 milijuna ljudi. Kukuruz je glavna hrana od 200 mil. ljudi. Krum- 
pir je također glavna hrana mnogim milijunima ljudi. U Africi i Arabiji 
pak mnogo ljudi živi uglavnom od datulja. 


\ 

Da nema pčela ne bi bilo voća. U nekim voćarstvima pravili su za- 
nimljive pokuse da vide kakovu korist mogu voćarstva imati od pčela. 
Stabla nekojih voćaka sasvim su pokrili gustom mrežom od tzv. platna 
organtina tako da su sitni kukci mogli doći do cvijeta, ali pčele nijesu 
mogle kroz platno. Sve su te voćke ostale sasvim bez ploda. Dokazano 
je da svaka pčela obađe dnevno 4000 cvijetova. 

Uzmemo li da u jednoj košnici, odnosno uljištu imade samo 10.000 
pčela to znači da te pčele obađu dnevno 40 milijuna cvijetova. Pa ako 
te pčele oplode samo svaki petstoti cvijet to će jedna košnica oploditi 
dnevno 80.000 evijetova. Kad mi ljeti ili na jesen jedemo slatko voće ni 
ne mislimo tko ima glavnu zaslugu da je voće tako lijepo i krupno 
izraslo. To su pčelice, marne radilice. u : 

Jedan naš Istranin uredio je u neposrednoj okolici Zagreba krasno 
voćarstvo, na tzv. Milerovom brijegu i zasadio 9000 najplemenitijih bre- 
saka i 24.000 krušaka. Voćke divno napreduju i on donosi na trg naj- 
ljepše i najbolje voće. A znate! li, kako ga oplođuje? U svom je voćarstvu 
uredio krasno pčelište s. nekoliko desetaka košnica. Pčele u tom pčelištu 
služe samo zato da, lijetajući od cvijeta do evijeta, oploduju voćke. A 
uz to dakako stvaraju i mnogo finog meda, pa je korist od njih dvo- 
struka. Kod nas bi se ljudi morali zbilja više baviti pčelarstvom, jer su 
pčele vanredno korisne. Tako su i naši pradjedovi radili. 

Pčelarsko društvo, Rude kod Samobora piše nam: »Vaš časopis je 
vrlo ugodan za dječju zabavu i dječje štivo, pa je naš upravni odbor za- 
ključio da Vas zamoli da odsad donosite, među ostalim vašim bogatim ru- 
brikama i kratke, sažete pčelarske vijesti i savjete. Pčelarski dopisi u 
Vašem časopisu bili bi od velikog interesa i za našu djecu i za njihove 
roditelje. Jer morate znati, da je vaš list u mnogim selima jedino štivo 
ne samo za djecu nego i za njihove roditelje... .«< 

(Opaska urednika: Ovo iskreno priznanje nas veoma veseli. Biti 
ćemo zahvalni svakom koji nam pošalje kratkih vijesti i uputa o pče- 
larstvu, o narodnom gospodarstvu, a ma o svemu što bi moglo biti od ko- 
risti našim malim i velikim čitateljima. Tražimo dakle male i velike su- 
radnike. Molimo stoga i vrijedno Pčelarsko društvo u Rudama, da nas 
počasti kojim prilogom). 


Ispravno disanje čuva zdravlje. Ispravnim disanjem možemo odstra- 
niti prejako udaranje srca, glavobolju, besanicu i mnoge druge bo- 
lesti. Tko znade ispravno disati mnogo je izdržljiviji u hodanju, u sportu 
i kod posla. Kada ste u prirodi, dignite glavu, hodajte uspravno i dišite 
duboko! Dišite uvijek kroz nos! Najbolja vježba u ispravnom disanju je 
plivanje, veslanje i razumno trčanje. Tko sjedi ili hoda pognuto udiše 


premalo zraka. Zato pamtite: kad sjedite ili hodate držite se uvijek ravno! 
£ 

Od kada ljudi jedu žlicama. U staro doba ljudi nijesu znali što je 
to žlica. Juhu i rijetku kašu srkali su iz zdjelica, a meso, kruh i ostalu 
tvrdu hranu jeli su uglavnom rukom. Još u 16 stoljeću jelo se čak i u 
gospodskim dvorovima golim rukama. Za Napoleona već se jelo žlicama, 
pa su tako svi njegovi vojnici uz ostalu opremu dobivali svaki po jednu 
žlicu, koju bi nosili zataknutu za kapom. Mnogi narodi još ni danas ne 
znaju što je to žlica. 


u x Dijezdoznansh tj 


Svijetlo sunca stigne k nama za 8 minuta, od planeta Siriusa za 
S godina od Polarne zvijezde za 47 godina, a s Kumovske slame za 500 
godina. To znači da je svijetlo koje mi danas vidimo na tim zvijezdama 
trebalo 500 godina dok je doputovalo do nas. Ima zvijezda, koje su od 
naše zemlje toliko udaljene da svijetlo od njih treba čak nekoliko mili- 
juna godina, dok stigne do nas. Brzina svijetla iznosi, kako znamo 300.000 
km na sekundu, odnosno za godinu dana 9,,460.800,000.000 km. Pokušajte samo 
zamisliti, kolika je to udaljenost, kad zraka svijetla treba da od nekih 
zvijezda do nas putuje po milijun godina. U brojkama je to skoro nemo- 
guće napisati. 


Kako se liječe životinje? Životinje poznaju ljekovite trave, koje ko- 
riste njihovom zdravlju, pa ih jedu, Kokoši, svinje, psi, pa i mačke iziđu 
u proljeće u polje i traže izvjesne trave, pa ih jedu. To su uglavnom 
trave, koje sadržavaju u sebi razne vitamine. Vitamini su neke tvari, bez 
kojih tijelo živućih bića ne može ni rasti ni razvijati se, a ni živjeti. 
Voće, povrće i neke trave sadrže razne vitamine. 


Kad koja životinja ima vrućicu ona se najradije zadržava kraj vode. 
Malo jede, mnogo pije i leži. Nahlađena životinja ide na sunce da se 
ogrije. Prva je briga ranjene životinje, da očisti ranu, pa je liže, jer 
slina, kako znamo, desinficira ranu i uništava škodljive bakterije. U 
zoološkim vrtovima donose čuvari bolesnim životinjama mnogo različnih 
trava. Životinje onda izaberu među travama one vrsti, koje su za nji- 
hovu bolest potrebne. 

Najveći dvomotorni aeroplan izgrađuje američka tvornica aeroplana 
»Curtiss-Wriglit« (čitaj: Kartis rajt!) Krila aeroplana bit će duga 32 m, 
trup će biti dugačak 23 m, a visok 5 i pol metra. Težit će 12.000 kg, a 
s putnicima, gorivom i tovarom 18.000 kg. Letjet će brzinom od 860 km 
na sat, a moći će se popeti u visinu od 10.000 metara. U njemu će biti 
mjesta za 88 putnika. Imat će kabine sa dva kreveta, praonice sa zrca- 
lima, brijačnicu, kuhinju i salon za pušenje. Posada aeroplana brojit 
će 4 čovjeka. 

Bi li bilo moguće zatvoriti Sredozemno more? Sredozemno je more 
nalik — kako znamo — na veliku jednu baru, koja je otvorena samo sa 
dvije strane. Na istoku je tjesnac Bospor koji ga spaja s Crnim 
morem, a na zapadu Gibraltar, koji ga spaja s Atlantskim oceanom. Jedan 


more moglo sasvim zatvoriti, kad bi se zasulo Bospor i Gibraltar. 
Budući da nakon toga ne bi u Sredozemno more dolazila više voda iz 
Crnog Mora i Atlantskog oceana, Sredozemno bi se more stalo sušiti. 
Za najkraće vrijeme morska bi se površina spustila za 200 metara. Na 
iaj bi se način dobilo 2 i pol puta toliko plodne zemlje, koliko je cijela 
Italija velika. Jadransko bi se more također skoro posvema isušilo, pa 
bismo iz Dalmacije mogli pješice poći u Italiju. Za sada je to, hvala 
Bogu, samo plan. 


Kolika je težina djece 


Muške Ženske 
1 godine 10.2 kilograma 9.7 kilograma 
2 >» 12.7 » 12.2 » 
3 >» 14.7 » 14.2 » 
4 >» 16.5 » 15.7 » 
3 >» 18 » 19 » 
6 >» 20.5 » 17 » 
T > 23 '» 21 » 
8 » 25 » 23 » 
9 > 217.5 » . 25 » 
10. > 30 » 27 » 
11 >» 832.5 » 29 » 
12 >» 35 » 32 » 
13 >» 31.5 » 37 » 
14. >» 41 » 43 » 
15 > 45 » 48 » 
16% 4 50 >» 52 » 
lTo> 55 » — » 
18 >» 61 » — » 

TKO IMA BISTRE OČI? 


Jurić je slikar. Narisao je dvije jednake slike. Ipak Jurić ne bi 
bio Jurić, kad ne bi počinio barem nekoliko pogrešaka. Nađite 4 stvari 
koje jedna slika ima, a druga nema. 


NAŠI ČITATELJI IMAJU BISTRE OČI 


One dvije slike, koje smo donijeli u prošlom broju našega lista i 
koje su na prvi pogled izgledale sasvim jednake, a ipak su se jedna od 
druge razlikovale s 14 raznih sitnica, izvrsno su pozabavile naše čitatelje. 


Poštar nam je svakog dana donosio čitave snopove pisama u ko- 
jima su nam pojedini naši mladi čitatelji javljali pogreške, na koje su 
u slikama naišli. Moramo priznati, da nas to uistinu veseli, jer nam 
dokazuje ne samo da naši čitatelji imadu bistre oči i bistre glave, nego 
da pomnjivo prate svaku rubriku našega lista. 


Sve su razlike na slikama pronašli: \ 


Ivan Biber, Osijek — Marija Sironić, Zagreb — Slavko Kulunđić, 
Pleternica — Rajko Mikac, Senj — Oblaković Stanojka, Sisak — Lavo- 
slav Seljan, Sisak — Crljenica Anica, Sombor — Mira Brun, Sisak — 

Božidar Kurtanjek, Križevci — Ivan Arbanas, Novoselec Križ — Marić 
Svetozar, Nova Gradiška — Rusmir Bosiljka, Sisak — Anica Bezak, 
Sisak — Josip Fišer, Slav. Brod — Marija Bajić, Oklaj kod Knina — 
Anka Skender, Pleternica — Gjurgjiea Kvajo, Sušak — Petar Riterman, 
Osijek — Marija Božić Ivanova, Kaštel Stari — Vinka Perišić, Kaštel 
Stari — Antun Gerkaski, Osijek — Tina Orešković, Sušak — Vojislav 
Jovanović, Kraljevo — Ivan Veljačić, Bribir — Maks Ho6fer, Visoko 
(Bosna) — Liljana Zajiček, Bijela (Boka Kot.) — Ljiljana Filinić, Sušak 
— Marica Mošić i Volga Štambuk, Selca na Braču — Tomšić Vojislav, 
Selca na Braču — Marija Nižetić i Dobrila Jakšić, Selca na Braču — Raić 
Mladen, Metković — Klečić Irma, Sisak — Vicko R. Radovan, Lumbarda 


— Huruc Paula, Novska — Ljubica Crgonja, Bakar — Vanja Arnautov, 
Kostrena Sv. Lucija — Jelka Tončić i Nikolica, Vuković — Štefica Ka- 
tušić, Pleternica — Davor Rogutić, Kraljevica — Blanka Antolković, 
Ivanićgrad — Ivan Pejnović, Sisak — Nevenko D. Mažibrada, Berane — 
Marica Čop, Sušak — Emilija Jovanović, Pleternica — Maksimilijan 
Friš, Sisak — Branko Stojanović, Daruvar — Branko Kuštera, Ugljan — 
Josip Abramović, Srpske Moravice — Jelka Bermanec, Prelog — Ivan 
Kresina, Dubrovnik — Branko Ranitović, Daruvar — Škiljan Drago, 
Manjaves — Josip Graho, Dugaresa — Ines Rogić, Kostreno, Sv. Lucija. 

ODGONETKE IZ BR. S 


1. Posjetnica: Profesor 
2. Ispunjaljka: Vino, Ovan, Lipa, Okno, Svat, Kino, Okov = VO- 
LOSKO 

3. Zagonetna posjetnica: Slikar, Beograd 

4. Ispunjaljka: Top, Oko, Mir, Ivo, Sol, Lav, Ana, Val = TOMISLAV 

Ispravno su odgonetnuli: Božidar Grubišić, Šibenik, Draga 721 — 
Srećko Radetić, Novi Vin. — Lavoslav Seljan, Sisak — Rusmir Bosiljka, 
Sisak — Kvajo Gjurgjica, Sušak — Tina Orešković, Sušak — Učenici I. 
razreda više narodne škole, Čepelovac — Vojmir Raukar. Sušak — Mladen 
Raić, Metković — Branko Marinić, Sušak — Stjepan Grehove, Zagreb — 
Tonšić Vojislav, Selca na Braču — Ivan Veljačić, Bribir — Maks Hofer, 
Visoko (Bosna) — Branko Knez, Sušak — Jelka Tončić i Nikolica, Vuković 
— Davor Rogutić, Kraljevica — Antun Prela, Sušak — Blanka Antolković, 
Ivanićgrad — Ivan Pejnović, Sisak — Maksimilijan Friš, Sisak — Branko 
Stojanović, Daruvar — Darko Desati, Valpovo — Josip Abramović, Srp. 
Moravice — Dubravka Dujak, Sisak — Branko Ranitović, Daruvar — 
Josip Graho, Dugaresa — Marija i Anka Čoporda, Brezovljani 36. 

Osim toga stigle su nam još neke sgeonere ali su se odgonetači 
zaboravili odozdo potpisati. 

Ponovno upozorujemo čitatelje, da nam rješenja ne šalju na istrgnu- 
tim stranicama lista. Svaki primjerak lista valja čuvati i spremati, da se 
na koncu godine može cijelo godište čisto i uredno uvezati. Bit će to 
jedna vrlo lijepa i zanimljiva knjiga s mnogo zanimljivih podataka i 
lijepa uspomena u starijim godinama. 

Nagrađeni: Vojislav Tonšić, Selca na Braču — Drago Škiljan, Ma- 
njaves — Jelka Bermanee, Prelog — Ivan Veljačić, Bribir — Liljana 
Zajiček, Bijela (Boka K6torska). 


»Mali Istranin« izlazi jedamput mjesečno. — Pretplata iznosi 12 dinara 
na godinu. — Pojedini broj stoji 1 dinar. — a inostranstvo dvosiruko. 
Uredništvo i uprava nalaze se u Krajiškoj ulici br. 12, 

Vlasnik, izdavač i odgovorni urednik: Ernest Radetić, Zagreb, Krajiška 
ulica 12. — Tiskara C. Albrecht (P. Acingeor), Zagreb, Radićeva ulica 26. 
Za tiskaru odgovara: Petar Acinger, Zagreb, Radićeva 26 

POSJETNICA 
(Ivan Veljačić, Bribir)) 


G. IVAN RADIĆ 


Odakle je ovaj gospodin? 


KRIŽALJKA 
(Vjekoslav Frlan, Kastav) 


1 Šiblje u močvari 

2 Luka na Jadranu 

5 Spavanje 

4 Puk 

5 Upitna čestica (kamo?) 


6 Slaven ' 


Okomito i vodoravno isto 


ISPUNJALJKA 
(Ivan Došen, Sušak) 


mjesto u Italiji 


muško ime ' 


glavni grad jedne sjeverne države 
teška bolest 


a : 
i; živi u vodi 
1 


mužar h 


pustinjska životinja 

I = I—II prijestolnica na Balkanu 

ZAGONETNA POSJETNIOA 
(Dubravka Dujak, Sisak) 


BAKA LUNJA 


| 
Čudno ime ima: ova baka;skoja lunja okolo. 
Pogodite po kom to ona gradu lunja? 


ISPUNJALKA 
(Vlado Radošević, Krk) 


i| | ši dio ptičie glave 


malo pile 


2! | | .smočen, pokisnuo 

3 EO ko dizanje mora 

ai ša | g) E oi | država u Aziji 
mRrUa masne Rare me ieraPos 

5 | | datinovac u banku (3lice) 
i----------l—— do 


-. Riječi u deblje obrubljenom dijelu daju 
“ dva junaka , Malog Isranina“ 


KRIŽALJKA 
(Vjekoslav Frlan, Kastav) 


14 Okomito: 

. | 1 Sočivica 

: jeć i [2 Grad u Istri 

3 Krznaš koji se hrani ribama 
4 Lice iž općeg potopa 

5 Dolina 


------_---- 


> ISPUNJALKA 
(Vlado Radošević, Krk) 

rek : 

1 I PRA priča 

=; 

21 grad u istri 
| 

3! posuda za vodu 
aiaoa 

41 | raširena bilina 

Bi . slatkovodna riba 
4 | 

6! leti zrakom 

7 i | čamci, lađe 


an Kr ana dan 
U sredini daju riječi pseuđonim | 
saradnika lista ,Mali Istranin“ , 


Poštarina plaćena u gotovu Pojedini broj 1 dinar 


GOD. XI > RUJAN 1939 > BROJ 1 


OPROSTITE NA ZAKAŠNJENJU! 

Prvi broj »MALOG ISTRANINA< izlazi evo u ovoj školskoj godini 
s malim zakašnjenjem. 

Poput mnogih drugih morao je i naš urednik u vojsku, na vojnu 
vježbu odakle se istom sada vratio. Uslijed toga nije stigao da list na 
vrijeme uredi, tiska i odpošalje svojim malim. i velikim prijateljima, koji 
su ga uzalud čekali iz dana u dan. 

Kako se je, dakle, to zakašnjenje dogodilo bez njegove krivnje, 
uslijed »više sile«,y nadamo se da će nam čitatelji to zakašnjenje oprostiti. 


45 GODINA KNJIŽEVNOG RADA NAŠEG SURADNIKA 
GOSPODINA 


BOGUMILA TONTL-a 

Ovih dana navršio je naš vrli prijatelj i stari suradnik, gosp. Bogumil 
Toni, umirovljeni školski ravnatelj u Samoboru, 45. godina svoga književ- 
nog rađa, Bogumil Toni je jedan od najboljih hrvatskih omladinskih pisaca. 
Njegove pjesme i priče razveseljuju i oplemenjuju evo već punih 45 godina 
mlada srca, Naš je list ođuvijek bio njegovim miljenikom; još u danima 
kad je izlazio u Opatiji prije 30 godina, u onoj našoj divnoj sunčanoj Istri. 
Bogumil Toni ostao mu je suradnikom i danas. I kaošto su nas i naše oce 
razveseljavale i odgajale njegove lijepe pjesme i priče tako evo odgajaju 
i razveseljuju danas i našu djecu ovdje u Hrvatskoj, u progonstvu. Ččesti- 
tom rodoljubu i vrlom suradniku povodom 45-godišnjice njegovog plodnog ' 
književnog rada, naše uredništvo, zajedno sa svim našim čitateljima, naj- 
srđačnije čestita i želi mu da bi još dugi niz godina, vedar i krepak 
s nama surađivao. Živio! i 


* * * š BR 

Jelka Šišinački, Caprag. — Poslali smo Vam 10 komada! Hvala 
na trudu! : Ž , 

Nikola Petroša, Brgulje-Molat. — Prilažemo čekovnu uplatnieu. 
Drago nam je, što s: tolikim veseljem: očekuješ naš list. uo 

Štefa Živođer, Križevci. — Vi sto nam zaista Mer i usrdna Vam 
hvala! Šaljemo 43 komada. 

Petar Prodan, Brod n/S. E Nastoj da se. broj naših žrljatelja ni u 


ovoj godini ne smanji. Mi ćemo se Rak trsiti, s budu gradivom zado- 
voljni. Zdravo! f >: 


MALI ISTRANIN 


GOD. X1 RUJAN ŠK. GOD. 1939/40 , BR.1 


Djeca 


Sigurno je mnogi od vas već čuo za ulicu u Zagrebu, koja nosi 
ime velikog hrvatskog povjesničara Vjekoslava Klaića. Danas je to lijepa, 
široka i asfaltirana ulica, u kojoj se s jedne i s druge strane dižu veli- 
čanstvene trokatnice krasne školske zgrade i divno uređena školska 
igrališta. 

Do pred nekoliko godina cijeli se taj kraj zvao »Ciglana«, jer su 
nekada ovdje bile ciglane. Djeca iz drugih dijelova grada zvala su Ci- 
glanu porugljivo »ciganska varoš«, ali su se svejedno najradije dolazila 
igrati baš u tu »cigansku varoš«. Polje je bilo prekrasno, prostora dosta, 
pa se je tu moglo i trčati i skakati i natjeravati kakvu iz starih krpa 
sašivenu nogometnu loptu. Cijelo poslije podne odzvanjala je Ciglanom 
krika i vika, vedri smijeh, a ponekad i plač veselih i bezbrižnih dječaka. 

Jednoga dana upao je u tu čudnu i veselu gužvu neki dotad ne- 
poznati dječak. Zvao se Mirko, a stanovao je na Kazališnom trgu, u 
potkrovlju jedne velike kuće sam sa majkom. Često je gledao sa svog 
tavanskog prozora objesnu i veselu igru dječaka na Ciglani i živo je 
želio da im se pridruži, ali majka u brizi za njega nije ga puštala, bojeći 
se da mu se među onim objesnim i, skoro bih rekao, divljim, dječacima 
ne bi štogod dogodilo. No videći ga, kako čeznutljivo promatra onu obje- 
snu i veselu dječurliju reče mu: »Pođi, ali pazi da te koji ne udari«, a 
on strugne niza stepenice ko zec i nađe se uskoro među djecom. 

Isprva su ga gledali nepovjerljivo sa svih strana i upravili mu 
tisuću pitanja: gdje stanuje, ima li kakvog starijeg brata (to je vrlo 
važno!), ima li oca, majku, u koju školu ide, kakva je učiteljica i još 
mnogo, mnogo toga. A on im je ispričao sve, što je o sebi znao. Rodom je 
iz Istre, došao je u Zagreb s ocem i majkom prije dvije godine, odmah 
nakon što je Italija zaposjela Istru, došao je da bude među svojom hrvat- 
skom braćom i da može ići u hrvatske škole, kojih dolje više nema. Me- 
dutim mu je lani otac umro i sada je sam s majkom, a stanuje na tavanu 
na Kazališnom trgu. Uskoro su se okupili oko njega i drugi neki dječaci, 
čiji su očevi također došli ovamo iz Istre. Mnogi drugi dječaci, koji iako 
nisu bili iz njegovog kraja pridružili im se, jer su stanovali u njihovoj 
blizini, pa su čuli o Istri i zavoljeli je, i tako je stvorena na Ciglani nova 
skupina, skupina >»Istra«. — S druge strane postojale su ovdje i druge 
skupine kao: »Ilica« — »Ciglana« — »Radnički dol« — »Lika« i još neke. 
Te su skupine znale zametnuti ponekad međusobno takove bitke, da se 
je sve prašilo. A da su učesnici više puta odnijeli kući i po koju kvrgu na 
glavi nije potrebno posebno spominjati. Pojedine su skupine imale i 


svoje zastave, sašivene iz kojekakvih raznobojnih krpa, imale su i tru- 
bljače i bubnjare, pa se na polasku u boj trubilo i bubnjalo, da su zaista 
mnogim susjedima od te silne galame skoro popucali bubnjići u uhu. 


I ma kako žestoki protivnici bili u bitci, kad bi se bitke svršile 
vi su oni bili međusobno tako dobri prijatelji i išli kući veselo i srdačno 
čavrljajući, kao da se baš ništa među njima nije dogodilo. Sve kvrge, 
sve bubotke, spominjalo se kasnije sa smijehom. 

Mirko je postao, sve nehotice, vođom »Istrana«. — Svi su ga za- 
voljeli, "a on je bio ponosan na svoju četu. 

Jedan je jedini bio, koji ga nekako nije volio. Bio je to vođa »Li- 
čana«, neki visoki i krupni dječak imenom Dane. Nije bio loš, nego je 
imao svoje muhe. Htio je, da svi cijene i dive se njegovoj »Lici«. A 
mora se priznati, bili su u njoj okupljeni momci od oka sve neki dugonje. 
Dane bi često znao pograbiti kojeg »Iličara« ili »Ciglanara« i stisnuti 


ga svojim dugim rukama, ko kliještima. Ne bi ga pustio, dok jadnik ne 
bi viknuo »Živjela Lika«, a Dane bi se onda vedro nasmiješio. Volio 
je on svoju Liku i ponosio se njome. 

Jednoga dana, našavši se na samu s Mirkom, ukliješti ga svojim 
dugim rukama i pritisne ga o zid: »Reci: dolje Istra — živjela Lika!« 

— Nikada! — istisne kroz zube Mirko. 

— Držat ću te tako cijelu noć, ko na križ pribijena — prijetio je Dane. 

Mirko je stiskao zube, ruke su ga boljele, ali se nije dao. Čuvao je 
on časno ime svoje skupine. Ako Dane voli svoju Liku, voli bome i 
on svoju Istru. 

— Nikada, čuješ li Likoto, nikada! škripio je nemoćno zubima. 

— Ako reče živjela Lika, dolje Istra! dat ću ti tri svijetla vojnička 
dugmeta, počeo je Dane blaže. 

— Ne ću! 


— Dat ću ti još i ove tri krasne staklene »špekule«, obećavao je 
Dane i pokazao mu svijetle gumbe i blještave špekule. 

Mirko je dugo čeznutljivo gledao te krasne stvarce, ali preko 
njegovih usana pređe samo riječ: 

— Ne, ne... 

A zatim nastavi odlučno: 

— Ne ću! Udri me, ubi me, ali imena naše skupine, boju naše za- 
stave ne ću nikad okaljati. 

— Reci, inače... rasrdio se Dane i sav pocrvenio u licu. 

— Što inače.. 1? : 

U tom času Dane se zaboravio, dignuo ruku i njegova jaka me- 
dveđa šapa spusti se svom snagom na Mirkovu glavu. 

Nakon toga Dane pobježe što su ga noge nosile. Bježao je kući, iako 
je znao da ga Mirko ne će progoniti. Sree mu je udaralo u grudima. 
Osjećao je da je učinio nešto što ne bi bio smio učiniti. Kod kuće je 
zlo večerao. Bio je nekako nemiran, pa ga je otac dvaput ćušnuo. Te 
dvije ćuške veselile su ga. Osjećao ih je kao neko olakšanje savjesti. Noću 
je loše spavao, pa se dva ili tri puta probudio. Plakao je. 


#* 


Mirka nije bilo cijeli tjedan na Ciglani. Dječaci su pitali gdje je, 
no nitko im nije znao kazati. I Dane je oprezno raspitkivao svaki dan 
i čudio se kako da više ne dolazi među njih. Osjećao se je krivcem i 
pekla ga je savjest. 

Jednoga dana donio je netko glas, da Mirko leži u bolnici. Pošao 
je bio na Savu, kupao se, a bilo je hladno, pa se prehladio i dobio 
upalu pluća. Odnijeli su ga u bolnicu časnih sestara na Vinogradskoj cesti. 


Svi su bili iznenađeni. Danu je nešto ujelo za srce. Onaj udarac 
po glavi Mirkovoj još ga je uvijek bolio. Ljuto se je kajao zbog tog svog 
čina i sve mu se činilo kao da je jadni Mirko morao u bolnicu, ne zbog 
upale pluća, nego zbog njegovog kobnog udarca po glavi. 

Neka starija žena, koja je stanovala u istoj kući u kojoj i Mirko, 
prolazeći jednog dana mimo Ciglane reče dječacima: 

— Jeste li već bili u bolnici kod Mirka? 

Djeca su se začudila. Ne, nitko od njih nije nikad bio u bolnici. 
Nije im stoga ni palo na pamet da bi sada pošli tamo. Uostalom tamo 
je mnogo soba, mnogo bolesnika, pa kako bi mogli naći Mirka, 

— Ja bih išao, ali ne znam da li bih ga našao — protisne plašljivo 
Dane. 

— O, zato je najlakše, ja ću te odvesti — reče žena. — I onako 
Mirko uvijek pita za vas, pa će mu biti drago ako dode koji od vas 
da ga posjeti. Hajde, dođi, ja baš sada idem tamo. 

— Pa zar uistinu umire? plašljivo će Dane. 

— Zlo mu je, vrlo zlo... zamišljeno će žena. 

— Idem s Vama! odlučno će Dane i pođe s njom. 


Na ulazu u bolnicu bilo je mnogo ljudi, koji su se svi žurili, da 
čim prije uđu. Dani se pričinilo, kao da svi ti ljudi idu u posjete baš 

Mirku i bilo mu je ugodno pri duši. Za njega je u cijeloj toj bolnici 
postojao samo on, njegov bolesni drug, Mirko. 

Uđoše u neku veliku dvoranu. Sve je bilo bijelo. Čitav red kreveta, 
bijelih ko snijeg nanizao se uz zid. Dolje u kutu, kraj prozora ležao je 
Mirko. Sićušna, blijeda i mršava glavica virila je ispod plahta i gubila 
se u jastuku. Kovrčava kosa bila je razbarušena. Kraj kreveta stajala 
je Mirkova majka s nekim gospodinom i plakala. 

Dane stane uz krevet i ne reče ništa. Nešto ga je stisnulo u grlu 
i nije mogao progovoriti ni riječi. 

Mirko ga je opazio. Tanka njegova ruka pod plahtom se je ganula. 
Vidjelo se: htio je da digne i pruži mu ruku, ali nije mogao. Bio je 
preslab. Okrenuo je glavu. Dane je razumio da ga zove k sebi i približi 
se sasvim k njemu. 


Mirkova majka i susjed okrenuli su se i nešto šaptali. 


Dane i Mirko su se gledali. Ništa nijesu govorili, ali se vidjelo 
da se razumiju. Iz Daninih očiju otkotrljaju se dvije suze. Mirko je 
razumio, da ga Dane moli: »Oprosti mi«, pa mu se nasmiješi. Njegove se 
oči zakrijesile i kao da govore: »ne — ne — ja sam ti već davno sve 
oprostio i sve zaboravio... a sada sam evo vidiš ovdje bolestan.« 

Dane se prigne sasvim blizu do Mirkove glave i prošapta: 

»Dolje moja Lika — živjela Tvoja Istra!« 

Ali bolesni se dječak na to trgne i jedva čujno slabim glasom 
protisne: 

— Ne, ne, Dane: živjela Tvoja Lika i živjela moja Istra! — Više 
nije mogao. Počeo je kašljati... Dvije žene se uznemire. Ali ih on nije 
gledao. Njegove su oči gledale u Danu. Dane je gledao u njega. Bez 
riječi razgovarali su očima. I razumjeli se. 

A kad je kasnije, nakon skoro mjesece dana, Mirko ozdravio i vratio 
se opet na Ciglanu, postali su on i Dane najbolji i nerazdruživi prijatelji. 
— Lika je pružila ruku Istri preko Velebita — šalili še ljudi gle- 
dajući vjerne drugove. 
Ernest Radetić 


Rujan 


Ide rujan, rujna lica, Slatke kruške karavanke 
Na noge se iko je mlad. Do zemlje se prignule. 
U živici žubor ptica, Na orahe jurišaju 
Dozorio vinograd. Dugi štapi lipovi. 
Kukuruzi ćeretaju 
S brijega zove pudar stari, Ko puške im klipovi. 
Hajd* u goste k njemu svi! 
Sreća mu se s lica žari, Pjesma vedra na sve strane 
Krupni vise grozdovi. Već se zorom ori svud. 
Požutjele dunje ranke, Bog je prošo niz poljane 
Jabuke su stignule. Blagoslovio naš trud. 


Gabrijel Cvitan 


AN 


Istina i laž 


Priča mi Jurićev barba, da je uhvatio jučer našeg Jurića u laži, 


ali Jurić nije htio da to priznade i govorio barbi: — Ja sam dijete, 
a djeca govore uvijek istinu. 

Kad je to kazao, navalio — govori mi Jurićev ujak —- na mene i 
drobio: / . 


— A što je pak do tebe, barba, ja znam ti ne govoriš uvijek istinu. 

— Ja se naljutih na Jurića — priča mi dalje barba — i pitam ga: 

— Ko ti je to kazao? Ja, sinko, govorim uvijek istinu! 

A on: — Moj dragi barba, ako ti govoriš uvijek istinu, onda ti mo- 
ram reći da si budala. 

— Što veliš ti, tepče — planuh ja. A on mi odgovori sasma mirno: 
— Poslovica veli, da: djeca i budale govore uvijek istinu! 


Barba Rike 


Smreka*) 


Kad je zaduvala prva bura — hladan vjetar, koji je dola- 

zio sa sjevera, tamo sa Velebita i prešao preko Kvarnera i 
Učke — lišće je opalo s grana, a zelenile su se još samo smreke. 
Suho hrastovo lišće, koje se je držalo kao da prkosi smrekinim 
zelenim iglicama, kidala je i rušila bura svakog dana i kupila 
ga u gomile negdje u zavjetrini. Vrijedna djeca dolazila su, 
skupljala ga i nosila za stelju ovčicama i govedima. Smreke, 
kao da prkose, bile su čitavu zimu zelene, a bilo ih je mnogo, 
ponajviše po kamenitim predjelima. Njihovo oštro, igličasto lišće, 
nije mogla ni bura da slomi. Na njima je bilo mnogo crvenih 
boba, koje su bile gladnim ptičicama, osobito drozdovima jedina 
hrana i zato su se oni došavši tamo iz dalekih sjevernih zema- 
lja kupili po smrekama i oko njih i hranili se sočnim bobicama, 
koje su visjele zrele i rumene kao da kažu gladnim i promrzlim 
ptičicama: uzmite nas, nahranite se, progurajte nekako zimu i 
sretni se vratite u vaš zavičaj u daleke sjeverne zemlje. I droz- 
dovi su ih jeli bez milosti. Mnoga djeca i pastiri pravili su pod 
smrekama »labure« (kamene ploče) nanijevši pod njih pregršt 
zrelih boba. Mnogi se jadan drozak prevario i umjesto da se 
nahrani ukusnim bobama našao pod pločama smrt prevalivši 
toliki put da se prehrani i da progura zimu. Smreke tome nisu 
bile krive. Njihove zrele bobe kupili su često i ljudi u mom 
kraju, čistili ih od igličastog lišća, sasuli u bačvu i zatim na- 
lili odozgo vode. Poslije par sedmica bilo je ispod boba fino 
resko piće »šmrikovica«, koga su mnogi rado pili i za koga se 
.tvrdilo da je vrlo zdravo. Na nekim ograđenim i čuvanim mjes- 
stima narasle bi smreke i po par metara u vis, ali obično su 
bile niske. Stoka nije htjela jesti smrekovo lišće, jer je oštro. U 
mnogim predjelima činile su smreke zimi kad je sve bilo suho, 
posebnu sliku svojim rumenim bobama i mnogobrojnim gosti- 
ma pticama iz sjevernih zemalja. Pastiri se kraj njih stišću 
kad je oštra zima ili kad pada kiša uvukavši se pod njih u svo- 
jim debelim kaputima od domaće vune, a one su ih bole, ali su 
ih opet rado primale pod svoje okrilje kao i one gladne ptičice 

sa sjevera.... 
Prikodražan 

*) Smreka je jedna vrst crnogorice, niska kvrgava rasta s oštrim 

ko iglice bodljikavim lišćem. Po Istri i primorskom kršu ima je mnogo. 
Njezinim plodom, sitnim borovicama, hrane se zimi ptice. Od tog zrnja 

pravi se izvrsna rakija borovička. 


Želja 


Na drvu se kruške zlate. A u srecu želja pusta: 

Pod njima se djeca jate. »Oh, da je osladit usta!«... 
Na prste se dižu, dižu, Pa željicu da utole 

Al krušaka ne dosižu. Pobožno i smjerno mole: 
Penjati se ne umiju, »Duni, vjetre, stresi granu, 
Kocem klatit ih ne smiju, Da bar dvije kruške panu!« 


Šime Fučić 


Još o točkama i zarezima 


Mnogi, koji ne idu u školu drže, da je u školi lijepo. Mnogi 
đaci opet ljute se na školu, jer da se tamo od njih traži da na- 
uče toliko stvari, koje im nikada u životu ne će biti od potrebe. 
Među takve nepotrebne stvarčice ubrajaju neki đaci i točku i 
zarez. Kada im školske zadaće izgledaju kao crveno more od 
mnogih učiteljevih ispravaka, oni se ljute i kažu da su učitelji 
izmislili točke i zareze samo zato, da njih muče. Mi nijesmo toga 
mišljenja. Dokazat ćemo, kako je vrlo važno i potrebno da đaci 
znadu, kamo se meće točka, a kamo zarez. 


U jednoj školi zadao je učitelj đacima zadaću, da opišu 
zimske dane. Jedan đak napisao je zadaću ovako: 


Zimski dani 


»Snijeg pada po krovovima. Đaci se sanjkaju po bregovima. 
Toplo je u kućama u kojima gori vatra, Mala djeca nabacuju se 
snijegom u dvorištu. Marljivi učenici pišu zadaće u kući. 
Sunce ponekad zasvijetli na nebu. Ljudi hodaju po sniježnim 
ulicama. Mala djeca leže u toploj kolijevci. Komadići leda vise 
s krovova. Ljudi sve to gledaju i čekaju na proljeće.« 

Učitelj je pročitao ovu zadaću i izjavio je da je prilično 
dobra. Jurić koji sam nije znao napisati zadaću odlučio je da 
prepiše ovu zadaću i prepisao ju je točno od riječi do riječi, ali 
da učitelj ne opazi da ju je od svoga druga prepisao on je izmi- 
jenio točke i zareze. A evo kako je izgledala Jurićeva zadaća: 


Zimski dani 


»Snijeg pada. Po krovovima đaci se sanjkaju.. Po bregovima 
toplo je. U kućama, u kojima gori vatra mala djeca nabacuju 
se snijegom. U dvorištu mali učenici pišu zadaće. U kući sunce 
ponekad zasvijetli. Na nebu ljudi hodaju. Po sniježnim ulica- 
ma mala djeca leže. U toploj kolijevci komadići leda vise. S 
krovova ljudi sve to gledaju i čekaju na proljeće.« 

Učitelj je, naravno, čitajući tolike bedastoće, odrapio Ju- 
riću propisni drugi red. Pa kako to? reći će koji mali mudri- 
jaš. Ta Jurić je točno od riječi do riječi prepisao zadaću svoga 
druga koju je učitelj ocijenio kao dobru. Eh, da, ali Jurić je 
krivo pometao točke. I jeste li vidjeli kako se cijeli smisao za- 
daće izmijenio i iz nje se izlegao čitavi ričet. 

A sada da vidimo još jednu Jurićevu zadaću. Perić, koji je 
dobar đak opisao je šetnju u prirodi ovako: 


Šetnja u prirodi 


»Prije nego što sam pošao na šetnju lijepo sam se obukao: 
metnuo sam novu kapu, na noge obukao sam čvrste cipele, na 
ruke rukavice, preko ramena kaput, na oči pak naočale, jer 
sam kratkovidan. Vidio sam s kolikom brzinom juri auto, po 
jezeru brod, po nebu aeroplan. Vidio sam i rodu u močvari. 
Imala je duge noge, na leđima krila, na trbuhu bijelo perje, u 
kljunu bila joj je žaba, na repu imala je erno perje.« 

Naš nesretni Jurić prepisao je i ovu zadaću, samo štd je i 
ovdje krivo pometao zareze. I evo kako je sada izgledala ta 
ista zadaća u Jurićevom prepisu: 


Šetnja u prirodi 


»Prije nego što sam pošao u šetnju lijepo sam se obukao: 
metnuo sam novu kapu na noge, obukao sam čvrste cipele na 
ruke, rukavice preko ramena, kaput na oči, pak naočale, jer 
sam kratkovidan. Vidio sam s kolikom brzinom juri auto po 

jezeru, brod po nebu, aeroplan. Vidio sam i rodu u močvari. 
Imala je duge noge na leđima, krila na trbuhu, bijelo perje u 
kljunu, bila joj je žaba na repu, imala je erno. perje.« 
Eto, dragi moji mali prijatelji, kakove sve besmislice mogu 
nastati, ako se točke i zarezi ne pomeću na pravo mjesto. 
Pazite dakle u buduće uvijek na to, da ne biste na koncu i 
vi nastradali kao ovaj naš nevoljni mudrijaš Jurić. 


Kovač 


Naš je kovač vrijedan čovjek, Nas ne smeta male ništa 
ne boji se teška bata, kada kovač pokuckava, 

već od zore radi marno kad on zorom radit stane, 
i do kasnog često sata, svaki od nas jošte spava. 


Ali djed naš — on ne treba 
da satove broji nočne; 

on se samo po tom ravna 
kada kovač kovat počne! 


BOGUMIL TONI 


Kasna jesen 


Kiša pada neprestano, Zima mu je, ali što će 

A magla se gusta vuče, Svoje blago čuvat mora, 
Gdje-gdje tamo na pašnjaku Svaki čovjek u životu 
Čuje se da krava muče. Ima muke i napora. 
Tamo jedan pastir stoji, Već odavno voća nema 
Vrijedno svoje blago čuva, I davno je berba prošla, 

I usprkos sitnoj Kiši A sada je nenadano 
Veselo u frulu duva. Kasna jesen k nama došla. 


Marko Mirosav 


KLOK _ 
? JOŽIĆ 


Dragi gospodine uredniče! 


Kad primite ovo naše pismo molimo Vas, da u prvom redu potražite 
zemljovidnu kartu, da bište se znali snaći. Mi smo još uvijek u Africi. 
Potražite izvore Nila, pa ćete duboko u unutrašnjosti naići na jedno od 
nebrojenih malih gorskih jezera, koje se zove Albertovo jezero, a nalazi 
se baš na tromeđi: na granici Belgijskog Konga, engleske kolonije Uganda 
i englesko-egipatskog Sudana. Jezero je krasno, leži 617 metara visoko, 
neposredno pod jednom ogromnom planinom nazvanom Stunsoro, koja je 
5119 metara visoka. Uslijed toga, premda se nalazimo skoro na Ekvatoru, 
vrućina nije ipak tako strašna, kaošto je inače u drugim krajevima Afrike, 
na istoj geografskoj širini. 


Dok smo amo došli mnogo smo prepatili, no hvala mome divnom 
Kloku, koji se je ovdje izvrsno snašao, jer mu je ovdje domovina, mi 
smo se iz svake pustolovine lijepo izvukli. Tako nam se baš i jučer dogo- 
dila neobična jedna pustolovina. 


Probijamo se mi kroz pokrajinu Unjolo, držeći se neprestano rijeke 
Nila, kome jedna grana ovdje izvire i uputismo se prema gradu Foweira. 
Odanle smo hijeli niz vodu do grada Wadelai-a, pa da ćemo dalje kroz 
Sudan u Egipat i kući, jer nam je već svega dosta, Zalutali smo. Ta kako 
i ne bi: nema ovdje ni staze ni puta, šuma i šikara, strašna gusta pra- 
šuma, prepuna zmija i zvijeri, zapliće te na svakom koraku povijušama, 
koje ti na očigled rastu i zatvaraju put. Držali smo se rijeke, a izbjegavali 
smo crnačka sela. Bože moi, ljudi su divlji i pakosni, pa bi moglo svega 
biti, a mi baš nismo voljni, da završimo u kotlu kakvog crnačkog plemena. 
A bome ni moj drug Klok nije bio oduševljen pomišlju da bi se iz njegove 
rutave kože napravilo crnački bubanj. 


Moram priznati, da je Klok moj zaista nenadoknadivi drug. Koliko 
li me je puta spasio iz nevolje. Kad smo prolazili kroz guštare, on je 
tako spretno probijao put i naišao na pravu stazu, da je bilo pravo čudo. 

A kad bi negdje šušnula zmija ili druga kakva opasna zvjerka, on bi ju 
takvom brzinom odalamio toljagom po glavi, još prije nego što sam ja 
dospio da uopće dohvatim revolver, da je bila milina, 

Nakon nekoliko dana lutanja dođosmo na neku čistinu. Odlučili smo 
da se ovdje utaborimo, prespavamo i odmorimo. 


Bilo je pred večer. Odnekale iz daljine pirio je ugodan hladan 
vjetrić. Klok je stao njuškati, a onda mi dade znak da negdje u blizini 
mora biti nekakva velika voda. 

Ja sam, sav iserpljen, legao na travu i naslonio se na jedno stablo, 
a Klok se čučnuo da mene. 

Najednom začujemo pucketanje granja. Iz nedaleke guštare proviri 
divlja ernačka glava, sva ošišana, tek joj na sredini glave bio dugi čupe- 
rak, kao nekakav perčin. Velika usta s dvije široke crvene usne, među 
kojima se bijelili jaki zubi, raširila se u zloban posmjeh. I prije nego 
što sam se uspio dignuti, već sam bio zasut kišom koplja. 

Crnac je htio, prije nego što me nabije na koplje, da mi pokaže 
svoju majstoriju. Stao je strelovitom brzinom bacati koplja oko mene i 
moje glave. Koplja su letjela oko mene, a ja se nijesam usudio ni maknuti 
s mjesta, bojeći se da me koje ne probode i ne pribije uz stablo. Tako je 
iznenada to došlo da nijesam uopće ni stigao da pucam. 


Moj Klok sklonuo se iza stabla i promatrao tu divljačku igru, koja 
je mene trebala stajati glave. 

Ali mudar kaošto je uvijek ubrzo se je snašao. Iznenada skoči iza 
stabla, dohvati pobacana koplja, iskesi zube, izda iz sebe nekoliko čudnih 

glasova i urlika i da si ga vidio: koplja su stala frcati natrag prema crncu, 
a ma baš kao da ih kakav mitraljez izbacuje. 

Crnačka ljudeskara prepala se i zadrhtala. Imala je i zašto. Moj 
Klok je, razbješnjen, nakostrušene dlake izgledao ko sam đavo. A koplja 
je bacao majstorski kao kakav cirkuski artista. Na milimetar točno zaba- 
dala su se koplja u stablo iza crnca, koji je sav se tresući stajao razro- 
gačenih očiju. A kad je bilo dosta, uzme Klok još i zadnje koplje pa ga 
majstorskom vještinom baci ravno u perčin crnčev i pribije ga takvom 
snagom o stablo, da je iznenađeni divljak visio kao osušena šunka . 

Ja se dignem i stresem Kloku desnu šapu. 

— Baš ti hvala — rekoh mu — što si me spasio. Da ne bje tebe, 
ova bi me ecrnačka budala nabila na koplje ko hrušta. — A Klok se kesio, 
jer me je razumio. 

Nijesam htio prolijevati krv. Uzmem korbač i ošinem par puta 
divljaka po debelom mesu, a Klok dohvati svoju toljagu, kojom je po 
šumi mlatio zvjerad, pa ga i on pošteno nekoliko puta odalami, da su mu 
se poznale debele masnice. Kopljem mu odsječe perčin — što je za crna- 
čkog ratnika najveća sramota — i potjera ga u šumu. Da ste vidjeli, 
kako je divljak potprašio tabane. Toga bome neće više biti volja da na 
nas napada. 


a 


Nijesmo se dulje htjeli ovdje zadržati. Krenuli smo dalje. Nijesmo 
napravili ni stotinjak koraka, kad li ugledamo dugačku bijelu i blistavu 
crtu pod nama. Bile su to solane na Albertovu jezeru. Spustismo se prema 
jezeru. Gazili smo po bijeloj prašini, koja nam je izgrizala grla i oči. 
Bila je to kamena sol, koje ovdje ima u velikoj količini. Dolje u jednom 
zalivu dimio se brod. Pročitam natpis: »Khedive«. Da ste vidjeli naše 
iznenađenje. Kad smo stigli do broda jedan nas je stari bradati gospodin 
pozdravio hrvatskim jezikom. 

— Poznam ja vas — rekao je — i znam da lunjate ovuda nekud po 
Africi. Čim sam vas ugledao prepoznao sam vas po slici. Znao sam odmah 
to su moji zemljaci: Jožić i Klok. 

Bio sam jako iznenađen. Znate li tko je to bio? Hrvatski misionar 
velečasni otac Mlakić, koji ovdje među Šiluk crncima boravi već preko 
30 godina. 

Možete sebi zamisliti, kako sam bio sretan kad sam nakon toliko 
vremena mogao ovdje u srcu Afrike ponovno progovoriti svojim slatkim 
hrvatskim materinjim jezikom. A i moj Klok je bio sretan, kao da i on 

razumije moju radost. Veselo je mahao repom i da pokaže kako se veseli 
— na radost svih mornara, kapetana i oca Mlakića — popeo se na vrh 
jarbola i izvodio svakojake vratolomije, da su se svi držali za trbuh 
od smijeha. ' 

Pozdravite mi sve čitatelje »Malog Istranina« i poručite im da ću 
ih i ove školske godine uvijek u svakom broju izvještavati o našim puto- 
vanjima po svijetu. Možda će od toga naučiti i nešto zemljopisa. 

Vaši 


NNanšt - s 


Najkraći školski praznici su u Engleskoj. Traju samo 25 dana. Najdulje 
praznike imaju djeca na Islandu. Traju im čitavih 5 mjeseci (154 dana). 
Najčitanija knjiga na svijetu je biblija. Ona je štampana na svim mogućim 
svjetskim jezicima. Godine 1938 prevedena je na 9 novih jezika i to na pet 
afričkih crnačkih jezika, na tri azijska jezika i na eskimski. Do sada je 
prevedena u svemu na 782 jezika. Lanjske godine prodano je samo u 
Evropi 1,660.000 komada biblije. 


FIL 


Nakon trideset i četiri godine našla svoga sina. Neki milanski auto- 
busni šofer, koji je prije trideset i četiri godine bio kao malo dijete predan 
u zavod za nahočad, gdje je i odrastao, a da nije nikad doznao za svoje 
roditelje, čuo je nedavno od neke stare gospođe, koja se dnevno vozila 
u njegovu autobusu, da će otputovati u Rim. Šofer je zamolio gospodu, 
da se u Rimu još jednom propita za boravište njegovih roditelja i predao 
joj u tu svrhu svoje dokumente. Na putu u Rim gospođa je razgledala 
dokumente i otkrila na svoje iznenađenje, da je ona mati šoferova. 


Čovjek, koji je šest godina tjerao stado divljih jelena. Godine 1929. 
kupila je kanadska vlada u Aljaski 8000 sjevernih jelena za siromašne 
Eskime, koji žive u velikoj bijedi na obalama rijeke Makenzie. Laponac 
Audi Bar dobi je nalog da to stado jelena odvede s nekoliko drugova 
iz Aljaske do obala Makenzie. Putovanje s tolikim brojem jelena išlo 
je veoma polagano. Zimi su im priječili napredovanje sniježni zapusi, 
ljeti komarci i moskiti. Mnogi je jelen postao plijenom gladnih vukova. 
Tako je uslijed raznih neprilika poginulo preko polovicu stada. Me- 
đutim su se svake godine u stadu legli mladi, tako da je nakon šest 
godina koliko je to putovanje trajalo dotjeran Eskimecima isti broj jelena, 
koliko ih je bilo i upućeno. 

VELIKE PROMJENE 
U UNUTRAŠNJEM UREĐENJU 
DRŽAVE 


Stanje u našoj državi bilo je 
vrlo teško. Hrvati su se punih 20 go- 
dina borili za jednakopravnost, Tra- 
žili su i zahtjevali da u svojoj domo- 
vini Hrvatskoj oni sami budu gospo- 
dari i da se s njihovim novcem, ne 
grade palače po drugim krajevima, 
dok u Hrvatskoj nema ni poštenih 
škola. Ta je borba za priznauje rav- 
nopravnosti Hrvata u ovoj državi 
bila tako žestoka, da je prijetila čak 
opasnost teških unutrašnjih potresa, 
ako se što prije ne udovolji zahtje- 
vima Hrvata. 


Konačno kad se uvidjelo da se 
ovako dalje više ne može pristu- 
pilo se riješavanju hrvatskog pitanja. 
Predsjednik vlade u Beogradu Dra- 
giša Cvetković kao mandatar krune 
i Dr. Vlatko Maček kag predstavnik 
i vođa hrvatskog naroda sastali su 
se i sklopili dne 26. kolovoza ove 
godine sporazum. Po tom sporazumu 
uspostavljena ije Banovina Hrvatska, 
kojoj stoji na čela hrvatski ban, a 
on je odgovoran samo hrvatskom sa- 
boru i kralju, i nije nikakva igračka 
u rukama pojeđinih ministara. U ba- 
novini Hrvatskoj, koja je nastala sje. 
dinjenjem dotadašnje Savske i Pri. 
morske banovine, okupljeni su danas 
skoro svi Hrvati. Silom prilika ostali 
su Hrvati iz nekih dijelova Bosne, 
Srijema, Bačke i Banata izvan bano- 
vine Hrvatske. 

Banovina Hrvatska je skoro u 
svim poslovima samostalna. Zajedni- 
čke su samo željeznice, pošte, vojska 
i mornarica i ministarstvo vanjskih 
poslova. U sve druge poslove osim 
bana i banske vlasti nitko drugi 
izvan banovine Hrvatske nema da se 
pača, 

Hrvati su time postigli veliki 
uspjeh, kojesa su izvojevali mnogim 
žrtvama pod mudrim vodstvom naj- 
prije neumrlog vođe Stjepana Radića, 
a zatim Dra Vladimira Mačeka, oko 
kojega se danas sav hrvatski narod 
bez razlike s ljubavlju i odanošću 
okuplja. 

Dao Bog da ovo novo državno ure- 
denje bude početak boljih dana svim 
Hrvatima! 


Poljske nema više. U posljednje 
vrijeme mnogo se toga izmijenilo. 
U roku od godine dana nestalo je 
Čeho-Slovačke države. Zaposjeli su je 
Nijemci. Osnovana je mala Slovačka 
država, tobože slobodna, ali su za- 
pravo u njoj njemački vojnici, koji 
drže uzde u rukama. Propala je i 
Albanija kao samostalna država. Za- 
posjela ju je Italija. Ovih dana ne- 
stalo je još jedne velike slavenske 
države, koja je brojila 35 milijuna 
ljudi, a to je Poljska. Njemačka je 
na 1, rujna navalila na Poljsku. Rat 
je bio strašan i krvav. Porušeno je 
bezbroj gradova, popaljeno na tisuće 
sela, izginulo na stotine tisuća ljudi, 
žena i djece. Nijemci su provalili sa 
zapada, a Rusi sa istoka i Poljska je 
propala. Rusija i Njemačka razdije- 


lile su je između sebe. Ostaci poljske 
vojske prebjegli su u Rumunjsku, 
gdje su razoružani. Poljska vlada je 
pobjegla u Francusku, gdje sakuplja 
dobrovoljce za nastavak rata protiv 
Njemačke. 

Francuska i Engleska bile su sa- 
veznice Poljske i obećale su joj da 


će joj u ratu s Njemačkom pomoći. 
Njihova pomoć međutim nije stigla 
i Poljska je propala. Sada, kad više 
nema Poljske, Engleska i Francuska 
hoće da dalje ratuju s Njemačkom, 
ali Njemačka je ponudila mir i sad 
se čeka neće li se sklopiti jedan mir, 
po želji Njemačke. 


Jurić i Franić sreli se na ulici i pozdravili se. »Juriću!« reče Franić, 
»obolio mi je magarac. Što si ti dao svome, kad je bio bolestani« — 
»Terpentina«, reče Jurić. — Nakon nedjelje dana sastali su se opet. 
»Juriću!« reče Franić, »dao sam svome magarcu terpentina, pa je uginuo«. 


— »I moj!« odgovori Jurić. 


== 

Djeca su na školskom dvorištu, a učitelj im je dozvolio, da se igraju 
životinja i da svaki od đaka oponaša koju životinju. Djeca su odu- 
ševljena i uskoro odjekuje školsko dvorište od najrazličnijih glasova 


čitavog zoološkog vrta. 


Samo Jurić, poslovično lijeni Jurić, sjedio je nepomično u je- 


dnom kutu. 


— A zašto se ti ne igraš?t — upita ga učitelj. 
— I ja se igram — odgovori Jurić — ja sam kokoš, pa sjedim na 


jajima! 


=a bje 
Jurićev otac uhvatio je Jurića s cigaretom u ustima. 

»Što, derane, ti se usuđuješ pušiti?« izdere se otac na dječaka, 

»Ali tatice, pa i ti pušiš...« odvrati Jurić drzovito. 

»Gle — a jesi li ti ikada vidio mene pušiti, kad mi je bilo deset 


godina?« uzrujavao se Jurićev otac. 


e u aos 
Na koncu godine rekao je učitelj Juriću: 
— Druge ćeš godine nadam se, bolje učiti. Tvoej su zadaće tako 
loše, da ću to morati javiti tvome ocu. ž 


— Oh, to će mu biti vrlo žao. 


— Vjerujem, ali to je potrebno. Moram ga upozoriti da su tvoje 


zadaće prepune pogriješaka. 


— Oen će to zaista biti žao, jer mi ih je on sam sastavljao. 


— hh 

ZAOSTALA JATA LASTAVICA 


Bjelovar. — Velika jata lastavica zaostala su u našim krajevima 
zbog nagle promjene vremena. Telefonske žice i električni vodovi po uli- 
cama Bjelovara prepuni su hiljadama i hiljadama lastavica, koje stisnute 
sjede jedna pokraj druge. Broj njihov raste iz dana u dan. Čim osvane 
koji topliji dan, lastavice u većim skupinama ostavljaju naše krajeve i 
lete na jug. 


Ljekovitost voća. Poznato je da je voće najzdravija hrana. Ono 
* osim toga može služiti i kao lijek. Limun je izvrsno sredstvo protiv vrato- 
bolje (angine). Sokom od limuna dobro je ispirati grlo, jer ga desinte- 
cira. Naranče sadržavaju mnogo željeza pa je dobro davati ih slabokrvnoj 
djeci. Jagode čiste krv, jačaju živce i veoma su zdrave za srce. Brusnice 
imadu u sebi joda. Jabuke su pak nadasve zdrave i korisne proti mnogim 
bolestima. Međutim voće smijemo jesti samo, ako je zrelo, ali nikad u 
prevelikim količinama. Nezrelo voće škodi i može prouzrokovati osobito 
kod djece razne bolesti a ponekad i smrt. Poslije nekog voća (trešnje, 
šljive) nije dobro piti vode. 


MA e slanih zemalja \, 


Djeca, koja još nikad nisu vidjela stabla. To su djeca, koja žive na 
osamljenom otočiću Tristan da Cunha u Atlantskom oceanu. Taj je otok 
ogromna jedna klisura koja ima 116 četvornih kilometara, ali na njemu 
živi samo 180 stanovnika, koji stanuju u 40 kamenih kuća. Tamošnja djeca 
imaju malo radosti. Nikada još nijesu vidjeli stabla, jer tamo raste samo 
kržljavo grmlje. Kad je jednom pristala u luci podmornica mislila su 
djeca da je to jedna velika riba. Sigurno ne bi nitko od vas htio živjeti 
na tom otoku. 

iz br. 9—10 prošle školske godine, 
1) Posjetnica:  Ivanićgrad. 
29) Križalika: Šaš — Sušak — san — narod -— kud. 
3) Ispunjalka: Beograd. 
4) Posjetnica: Banjaluka. 
5) Ispunjalka: Klok i Jožić. 
6) Križaljka: Bob — Labin — Vidra — Noa. 
7) Ispunjalka: Barba Rike. 
Nagrađeni odgonetači: Srećko Radetić, Novi Vinodol. — 
Boris Ravnahrib, Zagreb, Sv. Duh. 


Pogreške su na slici slikara Smušenjaka našli: Stjepan Grehove, 


Zagreb. — Anica Crljeniea, Sombor. — Rikard Fless, Bačka Palanka. — 
Lovorka, Smiljana i Nikolina Tonšić, Selca na Braču. — Irma Klečić, 
Sisak. — Franjo Cvetković, Bizovac. — Marica Čop, Sušak i Ivan Kresina, 
Dubrovnik. 


Molimo sve naše čitatelje, koji se bave sastavljanjem zagonetaka, 
da nam ih šalju. Ako budu dobre i ako mi budemo imali prostora, rado 
ćemo ih uvrstiti, 


ZA GONE ETBK E 
ZADAČA 


Neka škola ima u svom prvom razredu 16 klupa. U svakoj klupi 
ima mjesta za 4 učenika. 7 klupa je za dječake, a 5 klupa za djevojčice. 
A sada mi, djeco moja, izračunajte koliko dječaka i koliko djevojčica sjedi 
u tom prvom razredu? 


ISPUNJALJKA 
12 84 


1 nije velik 


2 prvi čovjek 
3 izbacuje vulkan 


4 turski svečenik 


POSJETNICA 


(Tina Orešković, Sušak) . 


Č. JAROK | 


Ovo nije ni graba ni jarak, nego gospodin Jarok. Tek čime li se bavi? X) a. 


KRIŽALJKA 
(Emil Jurković, Srp. Moravice) 


Vodoravno: 

2 vjerna dom. životinja 
4 plaćamo ga državi 

6 lavlji glas 

1 biljka za platno 

8 aparat bez žica 

10 zaliv u zapadnoj Istri 


Okomito: 

1 vladar 

2 nagradni pehar 

3 muslimansko ime 
5 nije dobar 

9 izlazi iz dimnjaka 


DVIJE POSJETNICE 
(Maksimilijan Friš, Sisak) 


KIR DETOR 


Što je ovaj Grk po zanimanju? 


OTICA VIVIR 


Odakle je mala Otica? 


ISPUNJALKA 
(Vlado Radošević, Krk) 


i ; h i 1 1 
li ! oval 
2| | | brdo kraj Beograda 
Bi | | | pradjedi Talijana 
4 | | muslimansko ime 
bi | lagano spavanje 


Okomito i vodoravno isto. 
»Mali Istranin« izlazi jedamput mjesečno. — Pretplata iznosi 12 dinara 
na godinu. — Pojedini broj stoji 1 dinar. — a inostranstvo dvostruko. 

Uredništvo i uprava nalaze se u Krajiškoj ulici br. 12, 
Vlasnik, izdavač i odgovorni urednik: Ernest Radetić, Zagreb, Krajiška 
ulica 12. — Tiskara C. Albrecht (P. Acinger),; Zagreb, Radićeva ulica 26. 
Za tiskaru odgovara: Petar Acinger, Zagreb, Radićeva 26 


Poštarina plaćena u gotovu 


LISTOPAD 1939 BRO: 2: 


GOD. Xi 


N. Vidošević, Milna — Poslali smo ovajput sve pod jednom pasicom 
.na Vaš cij. naslov. U buduće slat ćemo svakoj učenici posebno. Hvala 
na pažnji. 

Ivan Šarunić, Ivanov, Brgulje — Poslali smo. 

Tonko Mladineo, Podšpilje, Komiža — Tebi smo također poslali. Na- 
stoj, da u Podšpiljama ne budeš jedini naš pretplatnik. 

Osnovna škola, Rudine — Zahvaljujemo na pažnji i trudu. Nadamo 
se, da će mali čitatelji biti s listom zadovoljni. Ako imate kakvih želja u 
pogledu uređivanja lista javite nam. Drago nam je čuti svaku dobrona- 
mjernu primjedbu. 

Prof. Danilo Jeletić, Sisak — Unatoč Vašoj skromnosti ne možemo, 
a da Vam se evo na ovom mjestu javno ne zahvalimo. Vi ste naš naj- 
vrijedniji i najpožrtvovniji povjerenik, koji raspačavate ništa manje nego 
380 komada lista svaki mjesec. Još nešto primjećujemo: uspjeli ste za- 
interesirati male čitatelje. Toliko pisama, suradnje, zagonetaka i drugih 
prinosa ni od kuda ne primamo koliko iz Siska.. Baš vam svima hvala! 

Ante Modrušan, Drniš — Poslali smo i nadamo se da si primio. 

- Milka Mihotić, Split — Da ne bi pretplatnici naknadno tražili br. 1 
poslali smo Vam ga naknadno za sve, jer obično kasnije svatko traži 
da ima kompletno godište. Lijepa Vam hvala na zauzimanju. 

Osnovna škola, Rava — Poslali smo 6 primjeraka i nadamo se da 
ne će samo kod toga ostati. Usrdno zahvaljujemo! ; 

Zora Rožman, Novoselec Križ — Oprostite na zakašnjenju. Naknadno 
smo poslali i držimo, da je sada sve u redu. Ova nesretna vojna vježba 
poremetila nam je cijeli red u izlaženju lista. No mi ćemo to već nado- 
knaditi; pa opet sve svesti u red. : : Z . e i 

Mirodar Kuzmić, Kraljevica — Ovako vjernih, kaošto ste nam Vi,, 
ima zaista malo. U buduće ćemo slati 55 primjeraka, : 

Osnovna škola, Manjavas.— Nagradu smo poslali. 

Jovan Sevdić, Daruvar — Poslali smo naknadno još 11 primjeraka, 
pa ćemo prema -iome u buduće slati ukupno 638 komada. Glede ostaloga 
poslali smo Vam posebno pismo. Srdačno zahvaljujemo na dosadašnjoj 
pažnji. 


STRANIN 


GOB. X! LISTOPAD ŠK. GOD. 1939/40 BR.2 


ima Bi mig 


Nepoznati junaci 


Sjedim za stolom i sve muku mučim, kakvu priču da na- 
pišem za najnoviji broj »Malog Istranina«. Griskam vršak 
držala i češem se za uhom kao loš dak, koji ne zna da napiše 
zadaću. 

1 dok su mi se skupljali nabori na čelu od silna razmišlja- 
nja trgne me najednoć iz misli odlučno kucanje na vratima. 

— Naprijed! povičem i okrenem se. 

Vrata se otvore, a na njima se pojavi dječak od nekih deset 
ili jedanaest godina. Pristojno je bio odjeven, uredan i čist, 
na njemu je bio lagani kaputić, no. glavi mu kapica, a na le- 
dima školska torba. 

—- Dobar dan! pozdravi odlučno, a opet lijepo i pristojno. 

—- Zdravo, mladi prijatelju — odvratim — a što bi ti želio? 

—- Jeste li Vi urednik “Malog Istranina?« 

-— Jesam, ja glavom! 

— Drago mi je, da sam Vas našao. Baš Vas trebam! Ja 
sam Ivica Drvodjelić, učenik četvrtog razreda osnovne škole. 

-— A tisi taj Ivica Drvodjelić?! Veseli me što sam te upo- 
znao! Ti si naš stari pretplatnik! 

— Jesam, gospodine uredniče, već četiri godine. Otkako sam 
počeo ići u školu. O, poznam ja Vas, Vi ste dobar čovjek! 

— Oho?! Kako ti to znaš? 

— O, čitam ja Vaše pripovijesti. Tako su dirljive i tople. 
Vi veoma volite svoj rodni kraj, svoju Istru. To mi se sviđa. 
Vi tako lijepo o njoj pišete. Ali i ja volim svoju Hrvatsku! Ne- 
obično je volim! — odlučno će dječak. 

— E, pa živio mi junače! Svi mi moramo voliti Hrvatsku, 
jer to nam je domovina! ' 

— Znate ja sam htio također napisati jednu pripovijest o 
tome, kako volim Hrvatsku, ali nikako mi nije išlo od ruke. 
Zato sam evo i došao danas k Vama, gospodine uredniće, da 
Vi nešto o tom napišete. 

— A što? 


— Pa nešto o mom ujaku ,koji je dao svoj život za domo- 
vinu, o mojoj majčici, o mojim sestricama, a i o meni. 


— Hoću, drage volje, samo mi reci, kako je to bilo? 


Ivica Drvodjelić, učenik četvrilog razreda osnovne škole 
započne pričati: 

— Znate, prije nekoliko godina, kad se ono uopće nije 
smjelo govoriti o politici, ja sam već sve znao kao kakav ve- 
liki političar. 

. — Oho? čudio sam se ja sve više. 

— Da, gospodine uredniče! Jednoga ljeta išao sam s maj- 
kom, ocem i ujakom Mariji Bistrici na proštenje. Mnogo je 
ljudi bilo. Svi su nosili u zapućku male hrvatske trobojnice, a 
to je bilo onda zabranjeno. Svi smo pjevali i molili. Nijesmo 
mogli ni ući u erkvu, toliko je bilo naroda. Najednom su svi 
kleknuli, prignuli glave i molili, skrušeno, duboko. 

— Skini kapu — rekao je moj otac — sad se moli za naše 
mrtve! 

— Kakve mrtve? — upitam ja i snuždim se. 

— Za one, koji su umrli za Hrvatsku — šapne otac. 


raki 
| sd 

I ja sam tada prvi put čuo ime Hrvatske i shvatio sam, da 
to mora biti velika svetinja, kad se pred stoljetnom zavjetnom 
crkvom ljudi bacaju na koljena i mole tako skrušeno za one, 
koji su dali živote za Hrvatsku... ' 

Poput ostalih imao sam i ja krasnu trobojku u zapućku, a 
moja sestra Branka imala ju je napetu preko prsiju. 

Vratili smo se kući umorni, ali okrijepljeni i oduševljeni. 

Ja sam vitlao svojom trobojnicom, a moja sestra također. 
Ušli smo u sobu i vikali, kako smo i vani čuli da su neki 
klicali: Živjela Hrvatska! 

— Pst! — reče otac. — Tiho! Sad se više ne smije vikati! 
Uzeo nam je trobojnice i spremio ih u džep. 

Mi smo preplašeno utihnuli. Ujak nas je samilosno pogle- 
dao, pogladio nas po licu i rekao kimajući zabrinuto glavom: 

— Hrvatska je umrla, djeco moja... mislite na drugo što! 


Baš naprotiv, ja sam otada sve iveš mislio na Hrvatsku. 
l kad sam učio, i kad sam odlazio u školu i kad sam se sa svo- 
jim dvjem sestrama igrao. Ta nesretna Hrvatska, koja da je 
umrla — kako ono reče žalosno ujak — nikako mi nije išla iz 
glave. Ujak je stanovao kod nas, nije bio oženjen, imao je 
jednu sobicu i u njoj mnogo knjiga i papira. Čuo sam, kako bi 
na večer on, majka i otac šaptali i često sa zanosom i ljubavlju 
spominjali Hrvatsku, ali kad bih se ja približio da nešto čujem 
oni bi utihnuli. Bojali su se govoriti o Hrvatskoj. A ja ih ne 
bih bio izdao, vjerujte mi, gospodine uredniče, ne bih ma da 
su me rezali... 

Jednoga dana dođem u školu, a glava mi još uvijek puna 
Hrvatske. Učili smo hrvatski. 

— Gospodine učitelju, kako mi zapravo govorimo? 

— Hrvatski, dijete moje, a zašto pitaš? 

— Pa zar ne govorimo savski? 

— Kakvo je to bedasto pitanje ? 

— Ako govorimo hrvatski, zašto se onda i naša domovina 
ne zove Hrvatska? 

Učitelj me pogleda širom otvorenih očiju. 

Rasrdio se i oborio se na mene poluglasno me koreći, da je 
sve psikao: 

— Zato, jer se to ne smije, zato jer se Hrvatska ne smije 
spominjati, zato jer je to protudržavno, zato... zato... jer ću 
ja tebe drugi put isćuškati, ako se još usudiš govoriti u školi 
o politici. Jesi li me razumio?... 

Ušutio sam i više nijesam govorio o »politici« s gospodinom 
učiteljem, koji je inače bio duša od čovjeka i koji je, kako sam 
se uvjerio i sam mislio kao moj otac, moja majka i moj ujak... 
Ali zato sam ja svejedno govorio o »politici«, sam sa sobom, sa 
sestrom Brankom i s drugom djecom, kad smo znali da nas 
nitko ne čuje. 


Uskoro sam saznao zašto se o Hrvatskoj ne smije govoriti. 


Jedne noći probudi me neka buka u kući. Skočim s kreveta, 
probudim Branku i htjedoh izaći iz sobice na hodnik, ali me na 
vratima zadrža majka. Bila je odjevena i budna. Plakala je. 
Metnula me opet u krevet, pokrila me i zabranila mi, da 
izađem. 


Poslušao sam. 


Sutradan je u kući bilo sve tiho. I majka i otac hodali su 
tiho po kući, samo su šaputali, bili su blijedi i utučeni. Majka 
je često brisala suze. 


— Majčice, a gdje je ujak? — pitala je Branka. 
— Otputovao je — reče majka. 
— Kada? Kamo je otputovao? čudom sam se čudio ja. 

— Daleko, veoma daleko! — odgovorila je majka, a kad 
sam ja nastavio raspitkivati, hoće li se skoro vratiti, ona je 
briznula u plač. 

Ujak nam je bio tako dobar, tako drag, da ga nijesmo 
mogli prežaliti. I uvijek smo nanovo pitali. 

— Ta kamo je otputovao? Zašto je otišao? Zašto su tako 
plakali? Kada će se vratiti? 

I majka i otac pokušavali su nam objasniti, da je ujak 
morao naglo otputovati, da je negdje nastradao, da je imao 
neprilika, jer da ima zlih ljudi i mnogo drugoga, ali meni to 
nije nikako išlo u glavu. — Zašto je od tada ujakova soba bila 
uvijek zaključana? 

I ja sam uskoro saznao da su nam otac i majka krili istinu. 


Ja sam to prvi saznao. Osjećao sam da tu svoju spoznaju 
moram otkriti sestri. 


— Branka! — rekao sam. — Ujak se ne će više nikada 
vratiti. Ujak je mrtav! 
— Mrtav?! užasne se Branka. — A kako to znaš? 


I ja joj ispripovijedim što sam vidio: Onoga jutra majka 
se je bila zaključala u ujakovu sobieu. Moja je djetinja znati- 
želja bila velika. Došuljao sam se do ključanice i pogledao kroz 
nju da vidim što radi majka. Soba je bila sva u neredu, knjige 
i papiri razbacani, ormar je bio silom provaljen, sukno na stol- 
cima je bilo rasparano. A u jednom kutu sobice bio je postav- 
ljen stolić, na stoliću slika mog ujaka, okićena hrvatskom tro- 
bojkom, s mnogo cvijeća naokolo. Pred slikom su gorjele dvije 
svijeće. Moja majka je klečala sklopljenih.ruku molila i jecala. 

Nije mi trebalo ništa više reći. Ja sam znao da se samo 
mrtve ovako štuje. Mrtve i svece. A i moj ujak bio je dakle 
jedan takav umrli, koji je dao život za Hrvatsku, jedan takav 
svetac, hrvatski svetac! 

I prvi sam put u životu osjetio onda u sreu što znači 
mržnja, što znači buna. U meni je sve uskipjelo pri samoj po- 
misli na one, koji stvaraju mučenike, koji stvaraju svece radi 
Hrvatske. 

A onoga dana prvi sam put dao oduška svom buntovništvu. 
Sestra i ja igrali smo se u gradskom perivoju. A kad smo se 
našli na čas sami rekao sam joj: 

— Pazi i gledaj, da li tko dolazi puteljkom. — Ja sam 
dotle izvadio iz džepa plavu olovku i napisao sam na bijelom 
zidu paviljona što sam većim slovima mogao: Živjela 
Hrvatska... 

— Ne možete sebi zamisliti, gospodine uredniče, s koliko 
sam ljubavi, s koliko žara to napisao i napravio to svoje prvo 
buntovničko djelo. Znao sam da me ujak, koji je umro u za- 
tvoru zbog »politike« gleda s neba i da se tome veseli. Jer on 
je bio žarki Hrvat. 

— Da li biste, gospodine uredniče, mogli napisati jednu 
lijepu pripovijest o tome? — završio je svoje pričanje moj 
mali posjetnik. 

— Pokušat ću — rekoh, a on se lijepo zahvali, pozdravi i 

Ja sam odustao od namjere da napišem pripovijest. Ogra- 
ničio sam se na to da točno opišem događaj i moj razgovor 
s malim Ivicom Drvodjelićem, učenikom četvrtog razreda 
osnovne škole. 

Ernest Radetić 


Evo kiše 


Evo Kiše, blage kiše! 
Daj je, Bože, još i više; 
neka zemlja zamiriše, 
neka cvijeće lakše diše. 


Kad natopi naša polja, 
godina će biti bolja, 
urodit će zlatna žita. 

i u brdu loza vita. 


Pašnjaci će zablistati, 
a pastiri zapjevati, 

zažuborit mrtva vrela, 
radost sići u sva sela. 


Padaj kišo, kišice! 
Kvasi naše njivice; 
žedne su nam ptičice, 
tužne su im pjesmice. 


Gabrijel Cvitan 


Opomena 


Jao!... Stani, braco ludi! 
Brže natrag! 

Gurati se tamo 

Ne usudi! 

Gdje ti pamet? 

Gdje ti glava?! 

U kutiji ovoj čudnoj 
Mišad život dovršava... 
Slanina ti, je 1P, miriše? 
Znam... Al pamti: 


To je klopka za nas miše. 
Maja mi je juče rekla: 
»Bježi mi od tanke žice, 
Jer je ona zarobila 
Mnoge izjelice!« — 
Čuvaj, braco, glavu 
I nogu i rep! 
Ta život je mišji: 
Ipak lijep. 

Šime Fučić 


fi 


Na groblju 


Lani o dušnome danu poveo sam prvi put na groblje malog 
Dančića. Dan je bio vedar. Nad žutim lišćem smijalo se sjajno 
sunce, a po humcima svuda naokolo širilo se miomirisno evi- 
jeće. Narav je posudila časkom svoj pramaljetni sjaj sumor- 
noj jeseni, da živi pohode mrtve u što većem broju. I bilo je 
svijeta na groblju, a mali Dančić natucao je polako sve nat- 
pise po križevlju i po gospodskim rakama. Mali je Dančić, 
velju, čitao upravo skrbno sve natpise i pomenke, pa me u neke 
upita: — Čuj, barba, zar nema na svijetu i zlih ljudi? 

— Zašto moj sokole? 

— Vidiš, ovi mrtvi ljudi bili su svi dobri. Zar su doista 
svi bili dobri? Bit će. da je koji od njih bio zločest. Zašto nije 
to zapisano? 

— Moj Daučiću. mrtvima valja praštati sve. Ako su gri- 
ješili, neka im Bog sudi. Uostalom sve su ove spomenike po- 
digli roditelji djeci, djeca roditeljima, braća braći. Moj Dan- 
čiću, ljubav opravdava sve .Gdje ćeš ti udariti kamenom na 
dragu i milu osobu? A onda znaj, da smrt ulijeva u svakog 
čovjeka najveće sinilovanje. Kada ljubiš nekoga, i u životu mu 
praštaš, a gdje ne ćeš, kad leži hladan i upokojen u crnoj 
zemlji. Dančić me je gledac i slušao pomnjivo, a ja ću dalje: 
—- Čuj, Dančiću, juče sam prolazio ispod velike zgrade — tam- 
nice. Na prozoru iza rešetki cpazih blijedog čovjeka. Onaj je 
čovjek bio zacijelo zločinac, kad ga je društvo izopćilo. Čovjek 
je gledao na ulicu. Pokraj zida prislonila se starica i gledala 
je u onaj prozorak, gledala je sa suzom u oku. Plakala je, ali 
u njezinom pogledu bilo je i ljubavi i sućuti. Bila je to majka 
onog propalice. Svi su zapustili cnog čovjeka, ali njegova ga 
je stara majka jošte voljela i nalazila je jamačno stotinu 
isprika u svom srcu za njegov zločin. Onaj je čovjek bio jošte 
živ i u tamnici, a ipak ga je majčina samilost ispričavala! Po- 
misli, moj Dančiću, da je onaj nesretnik ležao u grobu smiren, 
zaboravljen. Na njegov križ ne bi bila majka upisala: »Moj 
je sin bio razbojnik«. 

— A onda što bi bila upisala? upita me Dančić. 

— Upisala bi, dušo moja: »Ovdje leži veliki nesretnik«. 
I bila bi rekla istinu, jer najveći su zločinci ujedno i najveći 
nesretnici. Rikard Katalinić Jeretov. 


Zašto zec ima kratak rep... 


U davna vremena nije zec izgledao kao danas. Umjesto dugačkih 
ušesa imao je kratka, a umjesto današnjeg kusastog repića imao je 
krasan dugački i dlakavi rep. Na tom mu je repu lisica zavidila i često 
u sebi mislila kako bi ga nadmudrila da ostane jednom bez njega. Zeko 
se je međutim njime ponosio i kadgod bi vidio liju, zadovoljno bi i veselo 
njime mahao na sve strane. A ova je sve zavidnija bila. Dugo je raz- 
mišljala kako bi zeki podvalila. Legla tako jednom na sunee i razmi- 
šljajući dugo odjednom skoči i reče sama sebi: »Sad znam šta ću uraditi 
da zec ostane kratkoga repa.« Drugog jutra išla je lija vrlo rano putem 
i nosila je na ramenu snop riba privezanih za jedan štap. Kad ju je 
opazio zeko, reče joj: »Sestrice lijo, otkud tebi te krasne rise? — »Uhva- 
tila sam ih u ribnjaku.« — »A_ kako si ih toliko uhvatila, kakvu si udicu 


imalat« — »Hvatala sam ih jeduostavno bez udice« — »Štat Bez udice 
si ih mogla hvatati? A kako si to radilat« — »Loviti bez udice je vrlo 
lako« — odvrati lija — dovoljno je doći do ribnjaka, sjesti na neku staru 


kladu i umočiti rep u vođu. Ako tako uradiš imat ćeš za čas više riba 
nego ćeš ih moći nositi.« 

Zeko odluči da će još te noći ići u ribolov. Upravo kada je sunce 
zapadalo uputi se on k ribnjaku. Sobom je uzeo topao pokrivač jer su 
noći bile stuđene i vrlo hladne. Obazrivo se je približao potoku, sjeo na 
kladu, a rep spustio u vodu. Noću je bilo sve hladnije. Zeko se je sve 
jače pokrivao svojom ponjavom i u sebi mislio na ribe što će ih nalorviti 
do sutra ujutro! Čim se je sunce ukazalo, pokušao je zeko izvući rep iz 
vode, ali nije išlo, Trzao je i trzao, ali repa nije mogao izvući jer se je 

bio smrzao u vodi. On se je tješio da ima na njemu mnogo riba i da ga 
zato ne može izvući. Najednom je stao vikati i dozivati: »U pomoć, u 
pomoć! Neka mi netko dođe pomoći izvući ribe iz vode!« 

Stara sova, koja je nedaleko živjela u duplju, čula je zekin zov. 
Sletila je nad ribnjak da vidi može li mu pomoći, — »Gdje su ribe, 
upita ona%« — »Ribe su na koncu moga repal« — odgovorio je zec — 
»pomozi mi ih izvući!« — Sova uhvati zeca za lijevo uho i povuče. Uho 
se je sve više dužilo i dužilo, ali zekin rep ostao je lijepo i dalje u vodi. 
Zatim ga je uhvatila za desno uho. Uho se je dužilo i dužilo, ali rep 
je lijepo ostao i dalje u vodi. »Gospodđo sovo, ne vucite više mojih ušesa, 
zašto ne povučete za moj rep?!« Sova zgrabi svojim jakim kljunom za 
onaj komadić repa što je virio iz vode i šmik! šmik! strigne zubalom, 
a rep je bio brzo gotov. Siromah dobričina i budalasti zeko ostao je tako 
bez svoga krasnoga repa, a dugih ušesa. I otada imaju zečevi kratak 
rep, a dugačka ušesa. Po tuđem izvoru: A. M. 

Lažna priča 


Hajde da vam ispričam jednu pričicu: 

Vidio sani jednoć kako su po zraku letjela dva pečena 
pijetla. Silnom su brzinom letjela; leđa su im bila okrenuta 
prema zemlji, a trbuh prema nebu. Pod njima je tekla Sava, 
a po Savi su plovili jedan teški kovački nakovanj i veliki 
mlinski kamen. Tiho i polagano nosila ih je voda od ušća prema 
izvoru. Na obali je sjedila jedna mala žaba i gutala plug. Ne- 
daleko rijeke trčala su tri trkača, sva su trojica bili invalidi 
pa su hodali na štakama. Jedan je bio nijem, drugi je bio 
slijep, a treći gluh. U to im se pridruži i četvrti trkač, taj nije 
imao ni ruku ni nogu, nego se samo vukao po zemlji. 

U to preleti mimo njih jedan zec. 

Slijepac ga je prvi ugledao kako juri preko polja. Nijemi 
trkač rekao je hromome nega ga ulovi. Hromi je potrčao što 
su ga noge nosile i uhvatio zeca za vrat. 

To su bili dečki i pol, što vi velite? 

Svi su bili iz sela u kom sam vidio i drugih neobičnih 
stvari: rak je trčao za zecom, dostigao ga i svojim mu ška- 
rama odstrigao rep. Krava se popela na krov kuće i tamo je 
ležala, grijući se na suncu. Na đubrištu kraj staje letjele su 
muhe velike kao koze. 

Sad žurno oivarajte prozore sve 


Da iz sobe izlete sve laži te. 


— Gdje li se samo nalazi moj gospodar? — mislio je u svojoj maj- 
munskoj glavici Klok i zabrinuto se česao iza uha. 

Jožić je već rano ujutro otišao u lov, da nešto uhvati za ručak, 
a već je evo skoro i večer, a njega još nema natrag. Bio je zbilja ne- 
oprezan, kad je u ovom divljem i nepoznatom kraju otišao sam u šumu. 

Otac Mlakić, hrvatski misionar, kod koga su odsjeli na misijskoj 
postaji i bili njegovi gosti otišao je za svojim dušobrižničkim poslom 
po okolnim šilučkim selima, a Klok je morao ostati sam u kolibi, da 
je čuva. 

Nije ju trebao čuvati pred Šilucima, jer ti su crnci zaslugom oca 
Mlakića bili neobično čestiti i pošteni. Trebalo je čuvati kuću od drugih 
majmuna, koji su se verali po obližnjim stablima i kad bi bili opazili, 
da nikoga nema u kolibi, oni bi bez daljnjega bili provalili u nju kroz 
prozor ili bi počupali široko lišće kojim je bila pokrivena, pa pokrali 
sve do čega bi došli. To je i bio razlog što Klok nije otišao s Jožićem 
u lov, nego je ostao s batinom u ruci da čuva kolibu od drugih neodgo- 
jenih majmuna. 

Klok se, istina nije razumio u sat. On nije znao da li je već deset 
ili jedanaest sati prije podne ili su već četiri sata poslije podne. Osjećao 
je ipak da se je njegov gospodar predugo zadržao u lovu i ne misleći ni 
na što, odluči da ostavi kolibu, pa da ode njegovim tragom. 

Smišljeno, učinjeno! 

Dohvati nekakav konopac, da bi se mogao u slučaju potrebe njime 
prebaciti preko rijeke — jer tamo nema mostova, a plivati se nije usudio, 
da ga ne napadne kakav krokodil — i ode. Na taj je način pomoću ko- 
nopca on često prelazio s Jožićem preko rijeke. Napravio bi zamku, bacio 
konopac i zakvačio ga za kakvu granu, napeo ga i pričvrstio s ove strane 
rijeke za kakvo stablo, a onda bi lijepo kao kakav akrobata držeći ravno- 
težu pomoću štapa, prešao po konopeu na drugu stranu. 

Tražeći bistrim svojim majmunskim okom tragove Jožićevih nogu, 
dugo je hodao dok je naišao na pravi trag, koji je vodio u šumu. U šumi, 
koja je bila vrlo gusta morao je ići po stablima. Skakao je vanrednom 
spretnošću s grane na granu. Na taj je način i brže odmicao, a ujedno je 
i mnogo dalje vidio. 


Skakutajući tako velikim skokovima, da ne zakasni, jer se je sunce već 
bilo znatno nagnulo na zapad, opazi iznenada na nekoj goloj uzvisini 
nedaleko rijeke čistinu. Na toj čistini bilo je nekoliko palma, do njih 
neke od kamenih ploča skalupljene crnačke kolibe, a malo podalje sku- 
pina divljaka. Pogleda bolje i ima šta vidjeti: ti su divljaci zapalili 
vatru, i pristavili na nju nekakav ogroman kotao, ali što je najviše 
Kloka razbjesnilo bilo je to, da su kraj vatre držali svezanoga Jožića i 
baš se spremali da ga uguraju u kotao. 


Nije bilo nikakve sumnje: ti su divljaci bili ljudožderi, koji su 
dožića uhvatili i htjeli ga skuhati i pojesti. 

Klok rikne bijesan kao ris i preskakujući ogromnim skokovima 
s grane na granu, sa stabla na stablo nađe se uskoro na čistini. - 


li 


Crnci su bili baš ugurali živog Jožića svezana u kotao i potpalili 
vatru, kad li se pojavi Klok. Bio je strašan. Iz očiju mu sijevale munje 
bijesa i srdžbe, izbijelio je zube i rikao kao da je pobijesnio. Divljaci 
se u prvi mah prepadoše, ali se za čas sabraše, pograbiše koplja, ostaviše 
kotao, pa da će na majmuna. Ali je Klok bio brži. U jednom je hipu baeio 


laso, ko najvještiji cowboy, konopac je zazujio po zraku i omotao kotao 
zajedno s Jožićem u njemu svezanim i povukao. Kotao se prevrne i stane 
se koturati nizbrdo. Klok za njim. To je bila brzina! Koturao se kotao 
i zveckao, lupajući po kamenju, Klok kao strijela za njim, a divljaci 
udariše u viku, pa bjež za njima. Ali da! Tko bi njih dostigao. Vrato- 
lomnom su se brzinom kotrljali i najednom: pljus! u vodu. 
Kotao zapliva kao lada, Klok skoči u nj, odveže brže bolje Jožića 

i oni zaplivaše niz vodu. Velikom drvenom daskom, kojom su divljaci 
htjeli miješati dobru »juhu«, zaveslao je Jožić i kormanio, a kotao za- 
plovio ko kakav motorni čamae. 

: Uskoro su bili izvan dohvata crnačkih strijelica, a nedugo zatim 
bili su već na protivnoj obali. ; 


— Dragi moj druže, toga ti ne ću nikada zaboraviti — reče Jožić 
i stisne majmunu šapu. — Ti si mi donio spas u posljednji čas! 

Majmun mahnu repom i veselo poskoči odlučivši istodobno u svojoj 
majmunskoj glavici, da ne će nikada više ostavljati svoga gospođara 
samoga. 

Jurićevi imaju kod kuće budilicu. Neznam što je to puhnulo Juriću 
u glavu da budilicu svaki čas navija tako da mu valjda pedesetput 
dnevno zvoni. 

— Čemu neprestano zvoniš tom budilicom? upita ga otac, kome je 
to već dozlogrdilo. 

— Znaš oče, to je zbog susjedovog Ivića. Prevarjo sam ga da imamo 
telefon pa bih htio da misli da to kod nas zvoni cijeli dan telefon. 

=== 

Jurić je dobio od strica na dar 10 dinara. Ode odmah u slastičarnu 
i naruči nekoliko poslastica. 

— Oprostite, gospodine, ali ove slastice nijesu vam dobre — reče 
slastičaru. 

— Što? "Ii prigovaraš mojim slasticama, A ne znaš ti da sam ja 
'adio slastice dok tebe nije bilo na životu. 

— Vjerujem Vam, dragi gospodine. Sigurno ste i ove kolače na- 
pravili još onda dok mene nije bilo na svijetu — odbrusi mu Jurić. 

== 

Gledaju Jurić i Franić kako neki stroj sam buši zemlju i odmah 
ju izbacuje na hrpu. 

— Ovi su strojevi upropastili radništvo. Da na pr. nijesu izmislili 
ovu bušilicu danas bi evo ovdje 100 radnika bilo zaposleno kopanjem 


zemlje lopatom — reče Franić. 
— A da ljudi nijesu izmislili ni lopatu danas bi ovdje 10.000 rad- 
nika moglo dobiti posla, kad bi zemlju kopali i izbacivali — žlicama, 


izvali Jurić. 
o 
U školi je Jurić od riječi do riječi prepisao Ivićevu zadaću. 
»Kako to, Juriću, da si ti baš posve istim riječima u svojoj zadaći 
onisao konja, kao i Ivić? upita učitelj. 
>Pa, gospodine učitelju, ja sam opisao istoga konja, kojega i on«. 
odgovori Jurić. 
i, nai 
Poslala majka Jurića u dućan da kupi 1 kg šećera. Jurić donese 
šećer, majka ga izvagno i ustanovi da nedostaje 20 dekagrama. Ode u 
dućan i reče trgoveu: 
»Jurić je kupio kod Vas 1 kg šećera, a kad sam ga kod kuće iz- 
vagala bilo je za 20 dekagrama manje«. 
»Trebali ste, gospodo, izvagnuti i Jurića, pa bi vidjeli da se on 
sigurno vratio iz dućana za 20 dekagrama teži«, reče trgovac. 

ŠTO SE ZBIVA PO SVIJETU? 

Čitava Evropa je uznemirena. — 
Kako znamo Njemačka je na 1. rujna 
provalila s vojskom u Poljsku. Po- 
ljaci su se dugo borili kao lavovi, ali 
su na koneu morali popustiti pred 
jačom silom, jer ih je istodobno na- 
pala i Rusija. Poljska vlada i veliki 
dio poljske vojske napustili su domo- 
vinu i pobjegli u Rumunjsku, a oda- 
vle što kopnom, što morem u Fran- 
cusku. 

Rusija i Njemačka razdijelile su 
međusobno Poljsku i danas više Polj- 
ska država ne postoji. 


Engleska i Francuska bile su sa- , 


veznice Poljske, pa su odmah čim 
je Njemačka napala Poljsku uda- 
vile i one na Njemačku i tako se sada 
vodi rat na francuskoj granici. 

Francuzi su na svojoj granici po- 
digli takav lanac podzemnih i nevid- 
ljivih tvrđava, da je nemoguće probiti 
ga i tako Nijemci ne mogu naprijed. 
Taj lanac francuskih tvrđava zove se 
»Maginotova (Mažinoova) linija«. Ali 
ni Francuzi ne mogu preko njemačke 
granice, jer su i Nijemci sagradili 
svoj lanac tvrđava, koji se zove »Sieg_ 
friedova linija«. I tako dvije ogrom- 
ne vojske stoje na granicama, a da 
ne mogu dalje. Zato se bore aeropla- 
nima i podmornicama. Njemačke pod- 
mornice krstare _ morem i potapljaju 
svaki engleski i francuski brod, ko- 
jega stignu, ali ni Englezi ni Fran- 
cuzi ne ostaju skrštenih ruku nego 
progone njemačke brodove i podmor- 
nice. 


14 


Balkanske države Jugoslavija, Ru- 
muniska, Bugarska i Turska, želeći 
da sačuvaju mir i svoju slobodu pre- 
govaraju o tome kako da sklope je- 
dan savez za obranu od neprijatelja. 
K njima se pridružila i Madžarska, a 
i Italija, jer otkako je Italija zapo- 
sjela Albaniju mora se hoćeš-nećeš i 
ona smatrati jednim dijelom kao bal- 
kanska država. 

Sve su se te države sada složile, 
jer se boje napadaja sa istoka. Ru- 
sija je naime prodorom u Poljsku na- 
jednom došla sve do Karpata. Gore 
na sjeveru ona je napravila takav 
pritisak na male baltičke države Li- 
tvu, Estoniju, Letoniju i Finsku, da 
su joj morale odstupiti neke svoje 
luke i pojedine dijelove svoje obale. 
Sada se prema tome i balkanske dr- 
žave, osobito Madžarska, Rumunjska 
i Turska, boje da ne bi i od njih Ru- 
sija počela štogod tražiti. Zato su se 
i složile u jedan obrambeni savez, a 
Rumunjska i Turska pozvale su u po- 
moć čak i Englesku i Francusku. 

Tako eto izgleda u kratkim crtama 
današnji položaj u Evropi, a to je 
vrijedno znati. 

U Jugoslaviji se nakon sporazuma 
s Hrvatima prilike sređuju. Banovina 
Hrvatska radi punom parom. Upravu 
su preuzeli Hrvati, imamo hrvatsko- 
ga Bana i podbana, a i svi predstoj- 
nici pojedinih odjela Banske vlasti su 
mladi činovnici Hrvati, koji rade na 
uređenju Banovine. Banovina Hrvat- 
ska ima i svoju vlastitu žandarme- 
riju, koja odgovara samo hrvatskom 


Banu. Sad se još radi samo na tome 
da se odredi, kojim će novčanim sred- 
stvima Banovina sama raspolagati, 
tako da u buduće ne će trebati za 
svaki dinar što smo ga mi sami upla- 
tili, moljakati u Beogradu, da nam 
ga dadu za naše potrebe. Budući da 
su sada i Hrvati zadovoljniji, to je 


na taj način i država ojačana. Sada 
i Slovenci hoće da imaju svoju samo- 
stalnu banovinu kao i Hrvati, a to će 
se sigurno uskoro i dogoditi. Bosan- 
ski muslimani bi također željeli da 
i Bosna bude samostalna banovina, 
ali se tome protive +bosanski Srbi, 
koji ne će da se dijele od Beograda. 


Grčka. Službeni list grčke vlade objelodanio je zakon prema kojemu 
ministarstvo pošta mora svake godine nagraditi najbolje dake u školama 
jednom krasnom zbirkom svih grčkih maraka. Oni đaci, koji se bave sa- 
kupljanjem maraka t.j. filatelijom, mogu se koncem svake godine natje- 
eati za veliku nagradu od 10.000 drahma, koje će se podijeliti među one 
đake, koji su u toku godine uspjeli sakupiti najljepšu zbirku maraka. 
Grčka vlada želi da na taj način pobudi među omladinom zanimanje za 
filateliju, koja je za učenike veoma poučna. 

Njemačka. Njemačka poštanska uprava izdala je dvije nove marke 
koje se smiju nalijepljivati samo na novine, koje se šalju u inozemstvo. 
One nose natpis »Zeitungsmarken«, a stoje 5 i 10 pfeniga. Na njima je 
naslikana kugla zemaljska. 


ZNAMENITOSTI. 


Komadić kamena koji stoji 5 milijuna dinara. U Londonu je ovih 
dana prodan jedan dragi kamen, rubin, dva centimetra dugačak, a dva- 
naest karata težak. To je jedan od dvanaest najskupljih dragih kamena 
na svijetu, a stoji 5 mil. dinara. 

Koliko ptiea ima na svijetu? Neki francuski profesor izračunao je- 
da na cijelom svijetu živi oko 75 milijarda raznih ptica. 

To je Babilon! London ima, po najnovijem popisu, 8,650.000 stanov- 
nika. Ako se pučanstvo bude množilo brzinom kao do sada imat će London 
već 1940 godine 9 milijuna stanovnika. 

Gdje se još vozi lijevo? Države, u kojima se još vozi lijevo jesu: 
Madžarska, Engleska i Švedska. Kod nas kao i u svim drugim drža- 
vama Evrope sva kola moraju voziti desno. Sada se međutim i Švedska. 
sprema da uvedu vožnju na desno. 

Životinje su znatiželjne. Nijesu samo ljudi znatiželjni, nego i živo- 
tinje. Kada pastir goni stado koza, koze se svaki čas zaustavljaju i pro- 
matraju pojedine predmete. Koza pogleda svaki zakutak, ponjuši svaki 
papir na cesti, preskočit će svaki zid, da vidi što je iza njega. Divokoze 
se na taj način i lovi. Lovci na divokoze stave na određeno mjesto kakav 
neobičan predmet, divokoze zbog znatiželje dođu, iako su inače veoma 
plahe, a lovac, koji se sakrio samo odapne. 

I psi su znatiželjni. Treba ih samo gledati, kako njuškaju na sve 
strane, kad izađu na ulicu. 

Krave su također veoma znatiželjne. Kad kakav slikar slika na 
livadi, krave će doći i gledati u sliku dugo i nepomično i teško ih je 
otjerati. : 

Upravo su ludi od znatiželje morževi. Kad lovac hoće da ih pri- 
mami bliže, stane udarati drvetom po ledu, a morževi dođu tako blizu 
da vide što je to, da ih lovac može upravo rukom uhvatiti. 


Nantij s = 


Najđulja cesta na svijetu vodi iz Sjeverne u Južnu Ameriku, a 
upravo se sada gradi. Dogotovljena će biti godine 1946. Do sada je već 
gotova u dužini od 8.700 kilometara. 

Najveća biljka je neka morska trava, koja raste na obalama Tihoga 
oceana, a znade narasti do 400 metara u dužinu. 


Najviša trava je bambusova trstika, koja naraste do 40 m visine, 
a promjer je stabljike jedva 30 em. Bambus raste tako brzo, da se može 
upravo vidjeti kako raste, jer u roku od jednog sata naraste za pol metra. 
Urođenici prave iz bambusa kuće, vodovođe, mostove preko rijeka i po- 
toka, pletu košare i mnogo drugih stvari. 


Prosjakova srećf. U Novari u Italiji došao je u jednu gostionicu 65- 
godišnji prosjak posve izerpljen od gladi i umora. On je nešto pojeo 
i malo se se odmorio, a kad je htio platiti nedostajale su mu dvije lire, 
da potpuno namiri račun. Prosjak je ponudio gostioničaru kao naknadu 
jednu srećku, koja stajaše 1.50 lire. Gostioničar se smilovao prosjaku i 
poklonio mu one dvije lire, ne hoteći uzeti srećku. Za nekoliko dana 
pojavi se prosjak sav sretan kod gostioničara, da mu vrati svoj dug. 
Srećka, koju gostioničar nije htio primiti, dobila je 185.000 lira. 

Iz broja 1 


Zadaća: U razredu je bilo 28 dječaka i 20 djevojčica 
Ispunjaljka: Mali — Adam — Lava — Imam 
Posjetnica: Krojač 


Križaljka: Vodoravno: pas — porez — rik — lan — radio — lim 
Okomito: car — pokal — Selim — zao =: dim 
Dvije posjetnice: Direktor, Virovitica . kkei 
Ispunjaljka: talas — Avala — Latin — Alija — sanak š 
Nagrađeni odgonetači: Zdravko Mihun, Ivanić-Grad, Mirko Engel, 
Osijek I, Beogradska 8 — Mirjana Stojaković, Nova Gradiška. 


ZAGONETKE 


REBUS 
(Tina Orešković, Sušak) 


o 1 100m 


alanažaj 
mananam 
FFE“ 


Vodoravno: 3. ima ga svaki dječak na krstu. — 6. divani. —"9./ naša sve-: 
tica iz Kotora. — 10. žensko ime. —— 11. mjesto u Vojvodini. 

Okomito: 1. mnogo stabala. — 2. začin. — 8. domaća životinja, daje 
mnogo mlijeka. — 4. hrana starih Izraelaca u pustinji. — 5. lična 


zamjenica“ (množina). — 7. nevjerovani “apostol. — 8. Osjećaj, koji ' 
čovjek nikada ne gubi. . 


ZAGONETNA NIT ' 
IVAN DRAŽ 


Odakle je naš Ivan? 


TRI ISPUNJALJKE 


(Vjekoslav Frlan, Kastav) 


Okomito: Okomito: 

1 čekić, 2 pokojni tvorac nove il na čelu banovine, 2 oem 
Turske, 8 prevozno sredstvo na čovjek, 3 marljiv, 4 srdžba, 5 
rijekama, 4 opušak cigarete, 5 avarski poglavica, 9 nije noć 
ovamo, 9 glavni grad Italije. Modičćena: 

Vodoravno: 2 srdžba, 4 odvažan čovjek, 6 
2 konjski korak, 4 kefa, 6 zaliv na čelu banovine, 7 nije noć 
u zap. lstri, 7 žensko ime, 8 mu- 8 radišan, marljiv, 10 avarski 
ško ime (Dragutin) 10 žen. ime poglavica 

Okomito : 


1 znoj, 2 muško ime (prvi apostol), 
3 mužjak živadi plivačice, 5 u crkvi 
je, 9 pjevanje 

Vodoravno: 


2 svećenik, 4 dan u sedmici, 6 znoj, 
1 staja za ovce, 8 mirodija, 10 vri- 


jeme. 
»Mali Istranin« izlazi jedamput mjesečno, — Pretplata iznosi: 12 dinara 
na godinu. — Pojedini broj stoji 1 dinar. — a inostranstvo dvostruko. 


Uredništvo i uprava nalaze se u Krajiškoj ulici br. 12, 
Vlasnik, izdavač i odgovorni urednik: Ernest Radetić, Zagreb, Krajiška 
ulica 12. — Tiskara C. Albrecht (P. Acinger), Zagreb, Radićeva ulica 26. 


Za tiskaru odgovara: Petar Acinger, Zagreb, Radićeva 26 


* Poštarina plaćena u gotovu 


Ovaj dvobroj stoji 2 dinara 

 STUDENI-PROSINAC 1939. 


BROJ 3-4. 


.. GOD. XI 


Sretan Božić 


[] 
Sretnu Novu Godinu 1940. 


šeli svim svojim čitateljima, pretplatnicima i povjerenicima 
uredništvo , MALOG ISTRANINA “ 


PORUKA UREDNIŠTVA 


Kako smo svojedobno već u prvoni broju našega lista javili, ove 
smo godine već na početku školske godine imali malu nepriliku. Naš je 
urednik cijeli mjesec rujan bio na vojnoj vježbi, pa je tako prvi broj 
lista izašao u listopadu umjesto u rujnu, drugi je broj izašao u studenom 
umjesto u listopadu, a sada je evo trebao da u prosincu izađe broj od 
studenoga. 

Da izlaženje lista dovedemo opet u pravu kolotečinu mi smo sada 
izdali brojeve za studeni i prosinac zajedno kao božićni dvobroj. Naši 
pretplatnici nijesu time ništa oštećeni, jer će dobiti dvosiruko veći broj. 
s lijepim i bogatim sadržajem. 

Sve svoje male i velike prijatelje molimo, da nam i nadalje ostanu 
vjerni i da nas podupru skupljanjem novih pretplatuika i urednim pla- 
ćanjem pretplate. Naš je list posvećen kraju, koji ne smijemo nikada za- 
boraviti. 

List se izdržava samo od pretplate prijatelja i čitatelja. Za svoj 
rad u njemu nitko ne prima nagrade. Svi koji u njemu surađuju rade to 
iz čistog rodoljublja. 

Mnogo je siromašne djece, koja bi list rado držala i čitala, a nemaju 
čime da plate pretplatu. Oni, koji imaju učinit će lijepo i plemenito djelo. 
ako pošalju osim svoje pretplate još i pretplatu za kojeg siromašnog a 
vrijednog učenika. 

Ovaj naš list primaju i mnoga naša djeca iz Istre, koja nam ne mogu 
poslati pretplatu, no mi im ga uza sve to i nadalje šaljemo. Tko može du 
plati pretplatu i za njih učinit će plemenito djelo i ta će mu djeca, koja 
u nama i u ovdašnjoj slobodnoj braći vide svu svoju nađu i uzdanicu. 
biti od srca zalivalna. ' 

A _ sada još jednom: : 3 1 

Sretan Božić i Novu godinu 1949. želimo u ime svih onih naših ma- 
lih Istrana pod Učkom svima, koji su nas u staroj godini podupirali i s 
ljubavlju pratili naš rad. 


G9D. XI BR. 34 


Kako Bog hoda po svijetu 
Veliki grad... Visoke palače, široke ceste — glatke kao 
staklo, a po njima se skližu gumeni kotači gospodskih auto- 
mobila, zasljepljujuć te svojim blještavim svijetlom. 

Svi su izlozi trgovina rasvijetljeni bajnim svijetlom, a u 
njima ima toliko lijepa, toliko dobra, ali samo za one, koji su 
bogati i koji imaju novaca. 

Marica, mlada seljačka djevojčica, došla je u taj veliki i 
tudi grad, da čuvajući i njegujući tuđu djecu, zaradi kakav 


dinar za svoju siromašnu majku, za malu braću, koja u nekom 
dalekom i zabačenom selu gladuju... 


Pred Božić je. Sutradan će biti Badnjak. Oh, kako li je lijepo 
bilo u te svijetle svete dane kod kuće. Skupili bi se svi oko 
vatre, pjevali o Jezušeku, koji se je te noći narodio i sišao na 
zemlju za spas cijelog svijeta, pojeli bi mršavu večericu i bili 
su sretni... A ovdje u tuđem svijetu, svijetlom i blještavom, 
ona se je osjećala još bijednijom još siromašnijom, iako je sta- 
novala u gospodskoj palači i imala svoju lijepu sobicu, o ka- 
kvoj kod kuće nikad ni sanjala nije. 

Vani su trubile trublje automobila, zvonili su tramvaji, u 
daljini je zviždala lokomotiva... Marica se vraćala kući naio- 
varena svim mogućim jestvinama, koje je kupila u dućanu za 
svoje gospodare, što su se spremali da svečano proslave Božić... 

Penjala se mramornim stepenicama. Ususret joj je dotrčala 
djevojčica, zlatokosa, odjevena u najfinije tople pamučne halji- 
nice... Tu je djevojčicu Marica morala služiti, njegovati je, vo- 
diti je na šetnju, prati je i umivati i brinuti se za nju, objesnu 
1 razmaženu. 

A kod kuće je imala petero mlade braće, sve jedno drugome 
do uha, koje je trebalo rediti i čistiti, krpati i odijevati, jer ih 
stara bolesna majka nije više mogla. A svi su bili puka sirotinja. 

Na njih je mislila u tom času Marica, mlada sluškinjica u 
gospodskoj gradskoj kući. Oh zavičaju, oh rodni kraju, gdje li 
si sada? Gdje su one divne zelene šume, one tratine cvijećem 
našarane, ona pusta, široka ravnica, brežuljci i dolinice, poto- 
čići i bistri gorski izvori? 

Zamišljeno je šutila Marica, mlada seljačka služavka n ve- 
likom gradu. 


Djevojčica, koju je ona služila bila je živahna i glagoljiva. 
Neprestano se vrtjela oko nje, čavrljala i pitala koješta, ali Ma- 
rica jedva da je odgovarala, Bila je tako tužna, tako žalosna... 

— Što je s tobom, Marice? došla je majka male Vande — 


tako se je zvala djevojčica, koju je njegovala — i zabrinuto 
promatrala Maricu. — Nekako si blijeda i slabo jedeš posljed- 
njih dana? 


A Marica jedva da je odgovorila. Krišom je obrisala suzu 
i žurno izišla iz sobe. 

— Marica je bolesna — mislili su u kući, a stari gospodin, 
otac male Vande, bogati bankovni ravnatelj samo se je smiješio. 
— Mlada seljačica ne zna još da se snađe u velikom gradu — 
rekao je i zapušio debelu cigaru... 

Ali Vandinoj majci nije ta tuga Maričina dala mira. 

“Na večer, kad je mala Vanda zaspala došla je ona u Ma- 
ričinu sobicu. 

Svuda je vladao savršen red. Sve je blistalo od čistoće. Vri- 
jedna je ta mala seljakinja — pomisli gospođa u sebi, a zatim 
reče začuđenoj djevojčici: 

* — Marice, hoću da s tobom govorim otvoreno. Blijeda si, 
žalosna i zamišljena. Reci mi što ti je. Ti moraš biti vedra i 
vesela. Ne ću da moje dijete, moja mala Vandica gleda svaki 
dan u tvoje tmurno i tužno lice. : 

Marica se prepala. Zaista, mogli bi joj otkazati službu, a 
što će onda njena braća, njena bolesna majka... 

— Gospođo — reče plačnim glasom. — Ne mogu biti vesela 
u ove dane... Kod kuće imam bolesnu majku, petero male braće 
i dvije sestre. Ja sam najstarija, ja služim za njih, jer oni kod 
kuće nemaju ni kruha. A Božić je, gospođo draga, dan radosti 
u svačijoj kući. Ja ga ne ću osjetiti... Sama u tuđem svijetu, 
među tuđim ljudima, tuđa sluškinja... A majka, koja mi je 
kod kuće na umoru, mala braća i sestrice čekaju moju pomoć, 
čekaju da me vide bar na Božić, ali ja ne mogu do njih. Daleko 
su, dugačak je put, a ni nemam što da im donesem... 

— Život je težak, imaš pravo dijete moje, — rekla je sami- 
losno gospođa. Treba se boriti i vjerovati u bolje i ljepše dane... 

— Ah za mene je lako, kad bi mi bar stara majka kod kuće 
zdrava bila... 

— Utješi se, dijete moje, sve će još biti dobro. 

Nato se je digla i izišla iz njezine sobice. 

Dobro je znala Marica da će gospođa tako reći i otići. Ta 
što je drugo i mogla? Ona je bogata, istina, ali ima muža i di- 
jete a što ona zna, kako se živi u siromašnim seljačkim kolibi- 
cama pod planinama. Marica se baci na krevet i zaplače, da bi 
joj bilo lakše. Dobro je znala što će se dogoditi. Otpustit će je, 
otkazat će joj službu, jer ona, ovako zamišljena i vječno tužna 
i zaplakana ne može biti odgojiteljica vedrom i nasmijanom 
gospodskom djetetu... A što će onda? Gdje će da zaradi kakav 
dinar da pomogne bolesnu majku. Sestrica joj je pisala, da 
liječnik više ne će da dolazi k majci, jer ga ne mogu platiti... 
A ona je evo sama tu u bogatom velikom gradu, zatvorena u 
ovoj sobici kao u željeznoj krleiki. Tako je daleko od kuće. Njoj 
bi bilo lijepo, kad samo ne bi trpjela radi svojih kod kuće, koji 
stradaju, a ona im ne može pomoći. 

I ne znajući više što da radi, na koga da se obrati za pomoć 
stane vruće moliti Boga, maloga Isusa, čiji se god evo pribli- 
žava. Molila je žarko i gorljivo. 

I uronjena u molitvu i plač osjeti najednom na ramenima 
nečiju ruku. 

— Marice! probudi ju njezina gospođa. 

Marica skoči u vis, preplašena. Sigurno će joj gospođa ot- 
kazati. 

— Marice, pođi kući, za jedan sat ide vlak prema tvome 
selu. Kod kuće te sada o Božiću sigurno trebaju. 

Djevojčica se stresla po cijelom tijelu. 

— Gospodo, ni oni sami nemaju što jesti, što ću kod kućet 
A gdje da opet nađem službu? 

— Što to govoriš, dijete moje. Ta vratit ćeš se opet k nama. 
Tu imaš prvu pomoć za svoju bolesnu majku... To reče i pruži 
joj nekave papire. Bile su dvije šuštave hiljadarke. 

Marici je drhtala ruka. Rasplakala se je. 


— Kako sam vam zahvalna, gospođo! Ali kako da Vam to 
vratim... .« ' 

.— Ne misli na vraćanje. Pođi majka te čeka, tvoja mala 
braća misle na tebe... Podi i reci im, na današnji dan, Dijete 
Isus nikoga ne zaboravlja... 

I Marica je pošla. Vlak je huktao, dimio se i parao crnu noć. 
Bila je tama, ali oko Marice kao da je sve blještalo u sjaju od 
radosti i ganuća... 

Dijete Isus, koji u ove božićne dane ne zaboravlja ni naj- 
većega siromaha pojavio se kod nje ove godine u obliku dobre 
njezine gospođe, jer se on kod svakoga javlja u drugom ruhu, 
u drugom obliku. On ulazi u srca dobrih ljudi. I kad u ove dane 
vidite plemenita čovjeka, koji ne zaboravlja sirotinje, znajte 
da je u njemu duh Božiji, duh mesloga Isusa... 

A svi vi, djeco gospodska, koja imate sluge i sluškinje, 
znajte da ti ljudi nijesu robovi, stvoreni samo zato da podnose 
vaše hire i mušice, nego da s tugom i bolju rade i služe vas, 
uglavnom samo zato, da mogu svojim najbližima, koji su siro- 
masi, pomoći... E. R. 


A 


Pe Božić 


Vrhovi Učke bili su već pokriveni bijelim pokrivačem. Pa- 
stiri su se zamatali u deblje suknene kapute i tražili zaklona od 
bure, koja je češće znala fijukati. Grane su već sasvim ogolile, 
a zelenile su se još samo smreke i na njima kao rubini ervene 
bobice. Po njima i oko njih skupljala su se jata drozdova, koji 
gu doletjeli u naše krajeve tko zna odakle. Valjda tamo iz 
bratske Češke zemlje! Došli su da spase glave i prezime, a djeca 
su ih lovila pod »laburama«. I lovci bi ponekad znali pripucati 
u njih, kad bi se ih mnogo nakupilo na jednom mjestu, no to se 
rijetko dešavalo, jer su drozdovi vrlo plahi, pa je teško pribli- 
žiti im se na puškomet daljine. I djeca su ih znala gađati ka- 
menjem, no oni bi samo cijuknuli i odletjeli do druge smreke. 
Bilo je studeno i pastiri nijesu marili svirati u dvojnice i mi- 
šnice, osim kad bi sunce na mahove granulo. U škrabicama i 
udubinama u kamenju zrcalila se je voda, što je jučer ili pred 
koji dan napadala! Ovčice su zbijene pasle suhu travu i više 
puta tužno blejale, kad bi bura jače fijuknula. Poljski je rad 
zastao, samo bi se dovažala drva kući. Među drvima tražio se 
i iskopao stari ogromni panj, koga bi se na Badnjak ujutro 
položilo na cgnjište, a uveče dala bi mu se bogata, posna ve- 


bI 

šera: bakalar, zelje i grah i zalilo ga se crnim vinom! Domaćice 
su redile po kući i oko kuće. Pretresale su se škrinje, sa »napa« 
i »škancija«< čistila se prašina, ribalo se podove. Sve mora biti 
lijepo, čisto, uredno, svečano! 

Majke bi mijesile i »fritule«, a dječica se oko njih vrzla da 
što više dobiju! Ujutro bi jako roktanje budilo susjede! Ugo- 
jene svinje klale su se. Dim se je širio, a susjed je susjeda zvao 
u goste ili mu slao pečenku. Kuća mora o Božiću svega imati. 
I sirotinji se je dijelilo da i ona provede lijepo Božić. Uoči Bo- 
žića bilo je već spremno. I tamnjan i svijeće. Preko dana se 
postilo, a uveče bi svi zajedno sjedali za stolove. Najstariji na 
čelu stola, a najmlađi pokraj majke ili seke. Krste se i mole 
Boga, zapale voštane svijeće, koje su u krugu poredane u bu- 
rici sa mekinjama. Gore one svečano, nekako tajanstveno! Ispod 
stola na lopatici je žeravka i u nju se sipa tamjan. Njegov se 
miris širi po kući, a sva su djeca mirnija, nekako začuđeno pro- 
matraju okolo sebe. Nasred stola je i drveni sud »diža« ili gli- 
nena »bukaleta« na kojoj piše »Pij Ante«, »Pij Ive«, ili »Zdravo 
kume«, a u njoj se vino crni! Blaguje se redom, a iza jela se 
i opet moli. Otac, majka ili baka pričaju priče djeci, a vani 
fijuče bura. Jaki prasak trgne sve. Selom odjekuje pucanj za 
pucnjem u Slavu Onoga, koji se te noći rodio i otkupio svijet! 
U slavu maloga Isusa! Ljudi hoće da budu nekako bolji, a i 
djeca bi htjela biti bolja! Mlađi se spremaju na Ponoćku, gdje 
će pjevati u zboru »U sej vrime godišća, mir se svitu navišća, 
porođenje Ditića, od Divice Marije«... 

Tko zna kako sada slave Božić po našim kućama i selima 
tamo preko tužne Učke planine.....! 


Prikodražan 
Odvezlo se ljeto vruće Nosi svježa, hladna jutra, 
puno sunca, zlata, nosi svoje dare; 
sad rumena jesen kuca puni bačve i pivnice, 
na svačija vrata. napunja hambare. 


Pa ko ljeti radio je, 
klonuo se hlada, 

u jeseni bere, skuplja 
blagoslov svog rada. 
Gabrijel Cvitan 


Iri Kralja 


Dva dana prije Nove godine zapao je dubok snijeg. Veliko 
je to bilo veselje za djecu, koja su se sanjkala, grudala, kotr- 
ljala i nabacivala snijegom. Po cijeli je dan do kasne večeri 
odjekivao hihot, cika i smijeh razdragane mladeži. 

Mesarov Tonko, učiteljev Milivoj, trgovčev Zvonko i Malo- 
vićev Bogdan bili su nerazdruživi prijatelji. Zajedno su po- 
lazali školu, zajedno se igrali i zajedno imali svoje tajno dru- 
štvo »Pravednost« kome je bila svrha progoniti zlo i nepravdu 
među đacima u školi, a i među ostalom fakinažom na ulici. Oni 
su zato i bili strah i trepet svih pokvarenih dječaka, a osobito 
onih, koji su običavali tući i napadati manje učenike i zadir- 
kivati slabašne djevojčice. 

I danas su se drugovi našli na brijegu da se malo povesele, 
sanjkaju i grudaju. Začudo bila su na okupu samo trojica: 
Tonko, Milivoj i Zvonko. Malovićevog Bogdana nije bilo. 

— Hej, dečki, a gdje je danas Bogdan? reče Tonko mesarov. 
Jeste li zato da se odsanjkamo do njegove kuće da ga pozo- 
vemo da se dođe s nama igrati? 

— Hajdemo! kliknu sva trojica i za čas su sjedili na brzim 
saonicama i kao strijela jurili niz brijeg prema Bogdanovoj 
kući, koja se nalazila nešto izvan grada. To zapravo i nije bila 
kuća nego neka drvena baraka, ograđena plotom. Velikom 
vještinom zaobiđe Tonko saonicama ugao ograde i naglo ih za- 
ustavi. 

Milivoj, koji je znao izvrsno zviždati zafućka poznati znak, 
a čas zatim pojavi se na vratima drvenjare Bogdan. Bio je 
dosta slabo odjeven, lica su mu bila upala i blijeda, a nožni 
prsti virili su mu iz poderanih cipela. 

— Što je s tobom Bogdane? upitaju drugovi u jedan glas. 
— Jesi li možda bolestan? 

Bogdan odgovori snuždeno: 

— Ja ne, nego moja majčica! 

Drugovi su ga neko vrijeme sažalno promatrali, a nato reče 
Zvonko: 

— Hoćeš li doći s nama na sanjkanje gore na brijeg% 

Žalosnim glasom reče Bogdan, da ne može otići iz kuće. 
Majka leži kod kuće sama. Otac je bez posla, pa je otišao bratu 
na selo, da izmoli malo krumpira. U kući nemaju što jesti, 
kruha nemaju, a nemaju ni drva u drvarnici. Osim toga on 
. nema ni cipela. 

Drugovi su ušutili. Lagano su se okrenuli, pozdravili Bog- 
dana i vratili se natrag na brijeg. Bogdan je skočio u drvar- 
nicu i uzeo naramak drva, da još ugrije sobu u kojoj mu je 
ležala bolesna majka. 

Tonko, Zvonko i Milivoj bili su žalosni. Nekako im nije 
išlo od sreca današnje grudanje. 

— Dečki! reče Zvonko. — Držim da bi bila naša dužnost 
da nešto učinimo za Bogdana. 

— Molit ćemo kod kuće, da nam dadu svega po malo, pa 
da odnesemo Bogdanovima. 

— Ne znam hoćemo li što dobiti kod kuće, reče mesarov 
Tonko, Moj je otac zadnje dane dosta ljutit. Kaže da mu je 
mnogo mesa ostalo neprodanog. I majka je nešto mrzovoljasta 
zbog toga, pa se bojim da mi ne će htjeti ništa dati. 

I drugi su se zabrinuli. Vratili su se kući ne dogovorivši 
se ni o čemu. 

Na Novu godinu opet su se drugovi našli. Sjeli su na sao- 
nice i jurili niz brijeg da se sve za njima prašilo od snijega. 
Bogdana nije bilo ni danas. 


Ušiteljev Milivoj reče odlučno: 

— Drugovi nešto moramo učiniti za Bogdana. Ja sam se 
nečemu dosjetio. 

— Čemu? upitaju znatiželjno drugovi. 

— Za šest dana bit će Sveta Tri Kralja. Običaj je da djeca 
idu okolo pjevati, pa uz to sabiru darove. Što bi bilo, da pođemo 
i mi. Uzet ćemo koš i što skupimo odnijet ćemo Bogdanu. 

— Jao ja se bojim — reče mesarov Tonko. Ako me otac 
uhvati bit će zlo i naopako. Isprašit će mi hlače, da će se sve 
dimiti. 

— Joj što si nespretan — reče Milivoj. — Pa ne će te pre- 
poznati. Mi ćemo se tako obući i namazati po licu da nas nitko 
ne će prepoznati. 

Milivojeva sestra pribavila im je tri dugačke bijele noćne 
košulje, koje su im sezale do gležanja, iz zlatnog papira izrezali 
su tri kraljevske krune, u dućanu su kupili jedne papirnate ja- 


Li 


slice i svijeću, a da budu što kraljevskiji i dostojanstveniji sa- 
šila im je Milivojeva sestra iz nekih svojih starih haljina, tri 
dugačka kraljevska plašta, na koje je prikrpala po nekoliko 
zlatnih zvijezdica. Izgledali su uistinu kraljevski. 

Došao je i dan prije svetih Triju Kralja. Odmah poslije 
podne, dječaci su se sastali u školskoj sobi i zaključali se unutra, 
a Milivojeva ih je sestra lijepo uredila. Milivoj je bio kralj 
Gašpar, Zvonko je bio Melhior, a Tonko Baltazar. Tonko je baš 
želio, da bude Baltazar, jer kažu da je Baltazar bio crnac i zato 
se je Tonko namazo po licu crnom pastom za cipele tako da ga 
nitko ne bi prepoznao. Budući da je kralj Melhior bio po pre- 
daji ervenokožac, to je i Zvonko namazao svoje lice crvenom 
šminkom, tek je Milivoj bio bijelac, pa si je lice nabijelio braš- 
nom, da je izgledao kao mlinar. 

Kad su se tako uredili i opremili krenu dječaci na put. 
Kradom su izišli iz škole i krenuli od kuće do kuće. Pokucali 
bi na svačija vrata i kad bi se pojavila domaćica započeli bi 
pjevati: 

»O sveta Tri Kralja 

o blažen vaš dan 

Kad mladi kralj s neba 

bi k nama poslan.« 

Pjesmicu bi obično završili riječima: 

»Bog vam daj na zemlji raj 

Dajte nam dare da idemo v kraj!« 

— Gledajte, gledajte, što su zgodna ova Tri Kralja — go- 
vorile bi domaćice smijale se i obilno darivale koja kobasica, 
koja jaja, koja mesa, kruha, sira, a bome bi svaka bacila i po 
par dinara u koš, što bi ga Tonko spremno pružio svakoj doma- 
ćici pod nos. 

Tonko — htio sam reći crnački kralj Baltazar — bio je sav 
sretan vukući pun koš svakojakih jestvina. 

— Naš drug Bogdan i njegovi roditelji imat će za cijelu 
sedmicu jela — veselili su se dječaci. 

— A bit će bome nešto i za cipele — reče trgovčev Zvonko, 
koji je odmah izračunao što će moći Bogdan kupiti za skupljene 
dinare. — Na žalost novih cipela ne će moći kupiti, jer je ipak 
premalo dinara, ali će stare moći dati popraviti. — 

Baš su u tom času prolazili mimo jedne gostionice. : 

— Hajdemo unutra! U gostionici su ljudi obično veseli, pa 
će nam možda dati još kakav dinar. Bilo bi sjajno kad bismo 
mogli sakupiti toliko dinara da kupimo Bogdanu dobre i čvrste 
cipele za zimu i snijeg — reče učiteljev Milivoj. 

— Ja se bojim gazdarice. Gostioničarka je huda žena, pa 
bi nas mogla najuriti, bojažljivo će Zvonko. 

— Pa što zato? odvažno će mesarov Tonko. Hrabre pomaže 
Bog! Hajdmo! 

I uđoše u gostionicu. 


Gostioničarka, koju su svi zvali »Brkata« jer je pod nosom 
imala nekoliko dosta dugih dlačica, čim ih je ugledala pograbila 
je metlu i htjela ih je potjerati iz gostionice. 

— Ta nemojte, gospođo, — stadoše ju miriti nekoji gosti. — 
I mi smo nekad bili mali pa smo hodali ovako okolo pjevati. 
Neka pjevaju! 

I gostioničarka se umiri, a naša tri junaka zapjevaju: 

»O Sveta Tri Kralja o blažen vaš dan 

kad Mladi Kralj s neba bi k nama poslan«... 


Najednom crni Baltazar naglo zamukne. Sav se stane tresti 
kao šiba na vodi. Među gostima prepoznao je svoga oca, mesara, 
koji ga je uporno gledao. Kad se je mesar dignuo jurne kralj 
Baltazar prema vratima, ali kako se je na vratima skupilo 
dosta ljudi, nije mogao da umakne. 


— Što je, što je? začude se gosti. 
U to se je crnom kralju približio i mesar. 


— Joj, oprosti mi, tata, oprosti, ne ću nikada više... stao 
je moliti Tonko svog oca, misleći da ga je otac prepoznao. 


Sada je istom i mesar prepoznao po glasu svoga sina. 

— A ti si to, lopove jedan! No sad ću ja tebi zapjevati — 
ražesti se otac i već je htio da ga povuče za uho, ali se uto umi- 
ješaju gosti, koji ga stanu miriti. 

— Oprosti, oče, nijesam išao prositi za sebe... jecao je 
Tonko, crni kralj Baltazar, a otac ga upita: 

— Nego za koga to prosiš? 

Kad su i drugi gosti stali pitati za koga to prose dječaci 
stanu pripovijedati kako je njihov drug Bogdan siromašan, 
kako mu majka leži bolesna, a otac je bez posla i kako nemaju 
ni što jesti, pa kako su se oni dogovorili, da će ići okolo kao 
sveta Tri Kralja čestitati i pjevati, da bi nešto za njega i nje- 
gove roditelje sabrali. 

U jednom je času cijela gostiona bila ganuta. 


Stara gostioničarka »Brkata« brisala je pregačom suze, a 
i mnogi su gosti krišom otrli po koju suzu, koja im se je neopa- 
zice zacaklila u očima. 

Nato je gostioničarka prva segnula u džep i dala im dva- 
deset dinara. Kao na zapovijed svi su gosti sezali u džep i di- 
nari su samo pliuštali u Tonkov koš. A njegov otac mesar, 
kad je sve to vidio pogladi svoga sina po crnom obrazu, izvadi 
čitavu pedesetaču i reče: 

— Evo dečki to je za vašeg druga Bogdana. A kad pođete 
k njemu recite njegovom ocu neka dođe odmah sutra k meni; 
imam nešto posla za njega. Neka odmah donese i košaricu dat 
ću mu komad mesa da skuha juhu za bolesnu Bogdanovu 
majku. I onako imamo kod kuće mnogo neprodanoga mesa. 

A _ gostioničarka reče: 

— Recite svome drugu Bogdanu, da može doći k meni svaki 
dan s lončićem, pa će dobiti objed za sebe i za cijelu obitelj. 
Kod mene hvala Bogu ima toga uvijek dosta. 

Zveckajući dinarima i vukući prepunu košaru svakakvih 
jestvina iziđu dječaci svi sretni iz gostionice. 

— A kamo ćemo sada? upita Zvonko. 

— Dosta smo se danas nahodali i dosta straha pretrpjeli. 
Sada idemo k Bogdanu, da i njemu malo zapjevamo. 

I otputiše se gazeći po snijegu sve do Bogdanove drvenjare. 

Bogdanov otac, koji se međutim bio povratio iz sela kamo 
je bio otišao k bratu po vrećicu krumpira, neobično se je za- 
čudio, kad je ugledao tri kralja, koji mu dođoše čestitati. Nije 
bio navikao da ih u svojoj kući vidi. Ta nije im imao što dati 
zato mu nikad nijesu ni dolazili. Ali se zato Bogdan neobično 
obradovao. Tri kralja su pjevali, ali ih Bogdan nije prepoznao. 
Ta kako i bi, kad su bili tako namazani, jedan bijel ko mlijeko, 
drugi crven kao pravi Indijanac, a treći crnji od najernijeg 
crnca. 

Prepoznao ih je istom kad mu je mesarov Tonko, to jest 
crni kralj Baltazar, utisnuo u ruke prepunu košaru svako- 
jakih jestvina, a uz to mu stao turati u džepove pune pregršti 
dinara. 

A kad su istom kazali što je rekao Tonkov otac, koji je 
kazao da će dati zaposlenja Bogdanovom ocu i što je rekla go- 
stioničarka »Brkata«, da će svaki dan dati lonac juhe za bo- 
lesnu Bogdanovu majku, sreća je njihova bila potpuna. 

Toga su dana kod Bogdanovih proslavili svetak svetih Triju 
Kralja, kako već davno nijesu. Bogdan je dobio nove cipele, 
majka se uskoro oporavila, a otac je marljivo radio kod mesara 
i lijepo zarađivao. 

I tako je završila pripovijest o dobrim drugovima. 

Po tuđem izvoru: E. R-ć 


Božić 


Božićno je sada veče, Nebo nije sada tmurno, 
Sa crkava zvona ječe, Ni smrknuto, niti burno, 
Sad veselje i mir vlada Već veselo zvijezde sjaju 
Jer je sveto veče sada. I Isusa pozdravljaju. 


Dok sa crkvi zvona bruje, 
Božićna se pjesma čuje, 
I dok tiho sv'jeća gori 
Božićna se pjesma ori. 
Marko Mirosav 
uč. IVa r. r. g., Daruvar 

' Majčine ruke  “ 


Djeca su u školi dobila zadaću da napišu nekoliko rečenica o majči- 
nim rukama. Učitelj nije htio da im mnogo govori o tome, što imaju na- 
pisati. Htio je da svatko napiše ono što o majčinim rukama zna. 

Mali Martin napisao je ovo: 

»Majčine ruke. 

Moja majka jednom rukom kuha jelo, a drugom drži molitvenik iz 
koga moli za nas. Jednom rukom krpa očevo odijelo, drugom rukom 
mene umiva i redi prije nego što pođem u školu. Jednom rukom češlja 
mlađu sestricu, drugom rukom pregledava moje zadaće . . «< 

Kad je učitelj pregledavao zadaće učenika, čitajući Martinovu zada- 
ću zastade i stade se smijati: 

»Martine, Martine, ta tvoja majčica mora da ima toliko ruku, koliko 
stonoga nogu. Koliko ima zapravo ruku tvoja majka?« 

Ostala su se djeca takoder smijala. Martin se digne i odgovori oz- 
biljno: 

»Moja majka, gospodine učitelju, ima mnogo ruku. Dvije ruke ima 
za oca, da ga uredi, okrpa i opremi i utješi njima, kada ga more brige. 
Nas ima šestero djece i za svakoga od nas ima majčica po dvije ruke, da 
nas njima pogladi, nahrani, čisti i opremi. I za kućanske poslove ima majka 
dvija ruke, i za rad u polju također dvije, a isto tako i za rad u staji i 
oko nje. Za bijedne i siromašne ima moja majčica također dvije ruke i 
pomaže im gdjegod može. I za Gospodina Boga ima ona dvije ruke, koje 
skrušeno sklapa i moli Mu se za sreću sviju nas. . « 

Djeca se više nijesu smijala. I učitelj se uozbiljio i gledao nekuda 
daleko zamišljeno. Sjetio se je i on svoje starice majke, koja je također 
imala za svakoga po dvije ruke. . 

»Martine«, reče učitelj, »imaš pravo. Majčice naše nemaju samo 
dvije ruke. Sve one imaju na stotine ruku, koje rade za svakoga koji je 
potreban. Nikada ne miruju, nikada ne počivaju. Ali će zato i dobri Bog 
imati za njih dvije ruke, Dvije ruke pune milosti i blagoslova Božjega. 
Tvoja je zadaća, Martine, najbolja. Evo, zapisat ću ti: odličan! I pozdra- 
vi mi tvoju hrabru i radišnu majku kod kuće!« -EeP- 


Bezbožni postolar i ponoćka 


Narodna 


Živio jednom postolar, koji nije poštivao ni petka ni svetka, 
nego uvijek radio, kad se smjelo i ne smjelo. Nedjeljom nije 
išao na misu, kao svaki drugi pravi kršćanin, nego bi kod 
kuće cipele nabijao. Pa i na sam Božić činio bi tako. 

Bilo je Badnje veče. Drugi su ljudi slavili rođenje Isusovo 
odlazili na ponoćku, a bezbožni je postolar kod kuće zviždukao 
šivao cipele. ' 


Pedee he 

S tornja seoske erkvice čula se zvonjava. Započinjala je 
ponoćka. Na prozoru se ukaže grdna nakazna glava i pozdravi, 
kreveljeći se, postolara: 

— Hej, goso, poznaš li moju gubicu? 

Postolar se u prvi mah preplaši, ali se brzo sabere, pograbi 
cjepanicu i tresne njome o prozcr: 

— Evo tebi trubicu za tvoju poganu gubicu! 

Cjepanica udari a nakazna se glava samo otkotrlja na 
zemlju. 

Malo zatim kad je drugi puta pozvonilo s tornja, pojavi 
ge opet na prczoru još nakaznija glavurina, koja zaurla: 

— Hej, goso, zar ne poznaš moju gubicu? 

A postolar zagrmi: 

— Evo tebi trubicu za tvoju poganu gubicu! i baci još veću 
ojepanicu kroz prozor, a nakazna se glava uz strašan žamor 
otkotura. 

Ali u to se dogodi nešto užasna. Oko kuće zaurla na stotine 
poganih glasova i kao da će kuću raznijeti. Na stotine vatrenih 
konjskih kopita gazilo je oko kuće, da je sve drhtalo, urlalo, 
lajalo, brujalo, treslo i drmalo. Postolar od straha sjedne na 
pod, a oko njega zavlada strašan mrak, jer mu se je svijeća 
utrnula. 

Kad su došli ukućani s ponoćke našli su ga svega prepla- 
šena kako sjedi u mraku na podu i drhturi kao šiba na vodi. 

Oko kuće bilo je sve zgaženo i krvavo, kao da se vodila 
najstrašnija bitka. 

Od toga dana postolar nije više radio u švetike, nego je 
skromno i pobožno išao na misu, a osobito pak na ponoćku. 


Sladokusac 


Mali medvjed Brundo plače: 
»Mati, peci mi kolače! 

Ja bih ih za Božić io; 

Već sam ih se zaželio.« — 
Medvjedica masti nema, 

Te se kumi po nju sprema. 
A do kume je daleko: 

Pola sata, pa i preko... 
Medvjedica kaže Brundu: 
»Ispraši mi, dijete, bundu! 
Kad se ide tudoj kući, . 
Čisto valja se obući.« 
Brundo otre suzne oči * 
I na stražnje noge skoči, Ne treba mu više plača: 


Majci šapom krzno gladi, Biće masti i kolača... 


Dok i zadnji trun izvadi. — Šime Fučić 

Kako ie papa bio u našoj školi 


Ova je zbilja istinita. 

Kad sam još ja bio malen išao je sa mnom u školu među ostalom 
mnogobrojnom dječurlijom i susjedov Grga. Taj Grga bio je pravi ptić, 
da mu je teško bilo naći para. Na svaku je hunceutariju bio spreman, a učio 
je tako dobro da je skoro svaki razred morao ponavljati. 

Naš se je učitelj s njime toliko ljutio, da je običavao govoriti, da 
je samo zbog Grge izgubio kosu i oćelavio. Ja se sjećam, da on nije imao 
mnogo kose ni kad je došao k nama u školu, ali eto, bit će da mu je naš 
Grga i ono malo što je imao svojim nepodobštinama počupao. 

Grga je već treću godinu išao u isti razred, a nije drukčije ni moglo 
biti, jer je naša škola i onako imala samo jedan razred. U tom nas je 
razredu bilo nagruvano svakakvih: i velikih i malih, i muških i ženskih. 

Jednoga je dana Grga poslije škole skočio preko zida u učiteljev 
vrt i dobrano mu stresao šljivu. 


Učitelj, kome je to već bilo dozlogrdilo odlučio je da Grgu strogo 
kazni. R 

— Van iz razreda, Grga! — rekao je učitelj. Vani ćeš klečati, pred 
vratima škole, neka cijelo selo vidi, kakav si. 

Grga nije ni čmrgnuo. Izišao je lijepo iz škole i kleknuo pred vrata, 
nasred ceste. 

Uto je prošla cestom stara prosjakinja Kunigunda. 

— Što tu radiš, dečko? upita starica Grgu. 

— Klečim! odgovori Grga. 

— A zašto? 

— Pa zar ne znate da je u našoj školi Papa? odvrati joj Grga. 

 — Papat začudi se prosjakinja i što bi okom trenuno, sklopi ruke 

i poklekne i ona nasred ceste pokraj Grge. 

Seoski načelnik Štefina, prolazeći mimo, neobično se začudi videći 
Grgu i staru Kunigundu kako kleče pred školom na cesti. 

— Šta je, što se dogodilo? upita začuđeno načelnik. 

— Pst! reče stara Kunigunda — U školi je papa. 

— Jest, jest u školi je Papa — potvrdio je ugursuz Grga. 

Dakako da je načelnik brže bolje alarmirao cijelo selo, da dođe da 
ge. pokloni papi, koji se je udostojao doći u naše malo selo. 

I za čas je seoski stražar trčao od kuće do kuće i obavještavao ljude 
da je u selo došao papa. 

Nije prošlo četvri sata a pred školom je već klečalo dvadesetak se- 
ljaka i seljakinja, starih i mladih, žena i djece. 

Uto je učitelj slučajno pogledao kroz prozor, jer je čuo vani žamor. 
Upravo se prestrašio videći tolike ljude, kako kleče pred vratima škole. 

— Što je, ljudi Božji, koga čekate, čemu ovdje klečitet 

— Hoćemo da vidimo papu i da mu se poklonimo — odgovore ljudi 
jednoglasno. 

— Papu? Kakvoga paput čudio se učitelj sve više. 

— Pa rekli su da se u našoj školi nalazi papa — reče načelnik. 

— Tko je to rekao? 

— Ja sam to rekao — reče Grga. — Pa zar se vi ne zovete Josip 
Papa? doda ugursuski se smijući. 

Zaista, zaboravio sam reći, da se naš učitelj zbilja zvao Josip 
Papa. Josip mu je bilo ime, a Papa prezime. Vragoljan Grga je to isko- 
ristio i povukao za nos cijelo selo. 

Po tuđem izvoru: E, R. 


Mali vojnik 


Ja sam dušom 
Hrvat pravi, 


Još mi samo 
pušku dajte, 


14 


pa sam pravi 
vojnik. Znajte! 


Hlače imam 
za jahanje, 

konja imam 
za sedlanje. 


Kalpak jaki 
na glavi mi, 


sablju vučem 


po tratini... 


lovor-vijenac 
gle, na glavi! 


Zalud ljuti 
dušman prijeti, 
za svoj dom ću 
i umrijeti! 


To je dika 
svakom sinu, 
koji ljubi — 
domovinu! 


Stjepan Perčević 


Prerano se je poveselio Jožić misleći da su, izišavši iz rijeke na 
obalu, već spašeni. 

Upravo u času dok se je Jožić zahvaljivao svome majmunu Kloku 
i stiskao mu rutavu šapu začuje se neko grozno šmrkanje i roktanje. 


Što je to bilo? 


Golemi jedan vodeni konj dizao se iz mulja, uznemiren bogzna od 
čega i vidjevši ih spremi se da navali na njih. Male krvave oči samo su 
mu sijevale prelijevajuć sa zelenkasto-crvenim svijetlom, nozdrve mu seo 
širile, a ralje se rastvarale. Značilo je da je zaista bijesan i da će biti 
zla, dočepa li ih se. 


Kuda će sada jadnici? Jedva su izmakli iz ruku divljaka ljudoždera, 
a sada ih evo već čekaju ralje pobješnjelog vodenog konja. 


Jurić se ogleda čime bi se obranio. Nigdje ništa! 


Obala je bila pjeskovita i muljevita, šuma dosta daleko, a on nije 
imao u ruci a ma baš nikakvog oružja. Eh da mu je bila njegova puška 
repetirka. Naciljao bi on u ovu grdosiju i isprašio joj dva, tri hica ravno 
u oko, a onda bi stvar bila brzo gotova. Ali ovako valjalo je izmisliti ma 
kakvu drugu obranu, jer je bio zaista zadnji čas. Životinja je već soptala 
i trčala bijesno na njih. 


U posljednjem trenu u Kloku je progovorio životinjski nagon. Kad 
prijeti opasnost valja se sakriti. I Klok ne časeći časa skoči, prevrne že- 
ljezni kotao, u kome su se prevezli čas prije preko rijeke i sakrije se po- 
danj. A Jožić, vidjevši to, ne budi lijen pritrči i on pa skok i on pod 
kotao. 

Bijesna životinja dopubala je sopćući iz nozdrva kao lokomotiva i 
ostala u prvi čas iznenađena, ne videći plijena. No to je potrajalo samo 
kratko vrijeme. Ispok kotla virile su Jožićeve noge i Klokove šape. Gr- 
dosija je nanjušila čovječji miris i razdražena kako je bila baci se svom 
snagom na kotao, razjapi svoje ogromno ždrijelo i stane gutati čitavi 
gvozdeni kotao.. 

—. Klok oprosti se s ovim svijetom — vikne Jožić sav izvan sebe 
ed strave — Uskoro ćemo se naći u neobičnoj grobnici kao ono prorok 
Jona u utrobi morske nemani — 


a 


Aut iN Vo 


Gvozdeni je kotao škripao pod zubima živine, koja je strugala po 
njemu svojim plosnatim zubima kao da bi mlinskim kamenjem. 

Najednom stane životinja grozno kihati i kašljati. Kotao joj je za- 
peo u grlu i zašao u dušnik, pa se je počela daviti, jer kotao više nije mo- 
gao ni van ni unutra. Od silne kihavice kotao se je tako stepao, da su i 
Klok i Jožić otfrknuli van poput pljeve i u širokom luku odletjeli, te ljos- 
nuli ravno u vodu. 


Sa strahom i grozom promatrali su što se zbiva. Životinja se je u 
smrtnim mukama trzala i previjala, daveći se tvrdim zalogajem, ne mo- 
gući ga ni progutati ni izbaciti. Valjala se je po pijesku, urlala i soptala, 
da se je oko nje dizao čitav oblak prašine, ali to nije dugo trajalo. Njeno 
ga tijelo počelo pomalo trzati u smrtnoj muci i nije dugo potrajalo, a 
životinja se zadavila. 


Sad su istom Klok i Jožić izišli iz vode. Još se uvijek nijesu usudili 
približiti grdosiji nego su je u širokom luku zaobišli i požurili se u selo, 
đa obavijeste urođenike o svom bogatom plijenu. 

Uskoro je došlo čitavo selo, oboružano kopljima i strijelicama, a 
Jožić je za svaki slučaj ponio svoju karabinku, no oružje nije više ovdje 
bilo potrebno. Vodeni je konj, koji je bio strah i trepet cijele okolice, 
jer &e ljudi nijesu usudili ni blizu rijeci, bojeći se da ih ne napadne, bio 
već otegnuo papke. 

Dakako da je poslije toga nastalo u crnačkom selu veliko veselje. 
Crnci su konja rasjekli, pekli njegovo meso i častili se na veliko, a Kloka 
i Jožića slavili su ko prave junake, koji su ih izbavili ovog čuda i pokore. 


=maa 


Zdravstveni savjeti za zimu. Zimi je zrak osobito čist i zato treba 
iskoristiti svaku zgodu, da se udisanjem svježeg zraka popravi optok krvi, 
poboljša tek i uopće zdravstveno stanje. Odjeća mora biti i zimi šuplji- 
kava, zato gumene cipele, gumeni kaputi i uopće gumena roba nimalo 
ne pogoduju zdravlju, jer ne propuštaju dovoljno zraka čovječjemu tijelu. 
Disati valja na nos, a ne na usta. 


Ako ste upravo izašli iz ugrijane prostorije, gdje ste naprezali grlo 
pjevanjem ili dugim razgovorom, nije dobro na hladnom zraku mnogo 
govoriti. Zbog nagle promjene temperature može se ugrijano grlo lako 
prehladiti. 

Sobu treba kroz dan više puta prozračiti. Mnogo će se bolje soba 
prozračiti tako da napravimo na par časaka jaku promaju, nego li da 
makar i dulje vremena držimo otvoren samo jedan prozor. 

Nikada ne smijemo poći u krevet s hladnim i mokrim nogama. 
Prije spavanja valja ih osušiti i protrljati da se ugriju. Soba u kojoj 
spavamo ne smije biti prevruća. 


Novi lijek protiv gripe. Ruske novine javljaju, da je jedan tamošnji 
Liječnik pronašao cjepivo protiv gripe. Od 500 ljudi, koliko ih je tim lije- 
kom cijepio samo su 4 čovjeka poslije toga oboljela od gripe. Svi ostali 
poslije toga cijepljenja nijesu mogli oboljeti od gripe, jer ih je taj lijek 
od nje štitio. 


Čuvaj se otrovnih biljki! (Savjet roditeljima). I djeca vole prirodu 
i prirodne ljepote baš kao i odrasli, pa se osjećaju sva sretna i blažena 
napolju u prirodi. No u svojoj nedužnoj radosti i neznanju djeca obično, 
kada beru cvijeće, turaju u usta sve, do čega stignu: cvjetove, stabljike, 
peteljke 1 lišće. Međutim, ima mnogo bilina, koje su otrovne, pa mogu 
Bkoditi i odraslome čovjeku, a kamo li ne nježnom dječjem organizmu.. 

Poznato je, da su đurdica i zlatica otrovni evjetovi. Od njih mogu 
nastati teške pojave otrovanja, pa zato treba djecu upozoravati na ove 
biljke i uopće im ne dopuštati, da ikakvo evijeće turaju u usta. 

Divlji peršin također je veoma jak otrov. Isto je tako opasna i div- 
lja trešnja, koju djeca u šumi često zamijene s drugim plodovima. 

I lijepa primulja također nije sasma neopasna. Japanska i kineska 
primula, koje su kod nas veoma omiljele sobne biljke, imaju na naličju 
listova dlačice sa žlijezdama, koje sadržavaju u sebi otrov, pa ako samo 
dodirnemo lišće i hoćemo ga otkinuti, možemo dobiti otrovanje, koje iz- 
bije već nakon nekoliko sati u obliku kožnog osipa. 

U interesu zdravlja naše djece neka se i odrasli kane lošeg običaja, 
da stavljaju peteljke evijeća u usta i da griskaju travke, 


Hotel »K' sjevernom polu«. Najsjeverniji hotel na svijetu zove se 
»K* sjevernom polu« a nalazi se u Ny-Alesundu na zapadnoj obali Spitz- 
berga u jednom malom zalivu. Od sjevernoga pola udaljen je 1.100 km. 
Svakih 12 dana dolazi u taj hotel parobrod, ali ljeti znadu ovamo dolaziti 
i drugi izletnički parobrodi s velikim brojem putnika, koji žele da upo- 
znaju polarne krajeve. Tu ima zaista krasota, kakove si mi južnjaci ne 
možemo ni zamisliti. Posvuda vlada beskrajna tišina, jer nigdje nema 
ni žive duše. Lovci polarnih ptica i riba imaju tamo lijepe prilike za lov. 
Hotel je uvijek pun gostiju, iako nigdje u blizini nema ni kuće ni žive 
duše. Hotel ima svoga liječnika, ima poštanski i brzojavni ured, a vla- 
snica mu je jedna gospoda iz Norveške. Ny-Alesund ne poznaje bolesti, 
jer tamo nema ni prašine niti kakvih bakterija. Tamo su svi ljudi zdravi 
i skoro se nikad nije dogodilo, da bi koji putnik tamo obolio. Iz toga 
hotela kretale su znamenite ekspedicije na sjeverni pol kao na pr. norve- 
ški istraživač Amundsen, amerikanski kapetan Byrd i talijanski general 
Nobile. 


Rat vranama. Posljednjih godina razmnožile su se toliko vrane u 
Kanadi, da su vlasti morale poduzeti opsežnu borbu protiv tih štetočina. 
Da bi se i stanovništvo oduševilo za tu borbu ili »taj rat protiv vrana«, 
priredile su vlasti neku vrst lutrije. Jedna je vrana ulovljena živa, ozna- 
čena i zatim ispuštena. Tko bi takvu vranu ulovio dobio bi nagradu od 
5.000 dolara, Poslije toga nastao je pravi pokolj vrana. Pobijeno je ravno 
57.000 vrana, prije nego je pala žrtvom i ona označena vrana, koja je 
sretnom lovcu donijela nagradu od 5.000 dolara. 


Desetgodišnji Robinson dječak, koji je pobjegao od roditelja. Na 
nekom samotnom otoku Galapagosa otkrila je jedna ekvadorska krstarica 
desetgodišnjeg dječaka, koji je ovdje vodio robinsonski život. Dječak je 
pričao kapetanu broda, da je pobjegao od svojih roditelja prije tri go- 
dine, kad su posjetili taj otok. Učinio je to zbog toga, što su roditelji s 
njim »strašno loše postupali«. Unatoč tome bio je mali Robinson vrlo sre- 

tan, kad ga je krstarica povela sa sobom u domovinu. Na otoku se naime 
morao hraniti morskom travom, biljkama i korijenjem, a ova mu vege- 
tarijanska hrana, čini se, nije osobito prijala. 

Prezimena kod Kineza. Ako u Kini pitate koga god Kineza kako se 
zove sigurno će vam odgovoriti, da mu je prezime: Wang, Huang, Čang, 
Sung, Song ili nešto slično, jer skoro svi Kinezi imaju jednako prezime. 
U svemu kažu da u Kini nema više nego 100 prezimena, a ima preko 
450 milijuna ljudi. To bi značilo, kao da se kod nas 5 milijuna ljudi zove 
Petrović, drugih 5 milijuna Marković, pet milijuna Pavlović i tako dalje. 
Zamislite kakova bi to neprilika bila, kad bi na pr: učitelj u školi prozvao 
Pavlovića, a na to bi mu se javio cijeli razred. 

Tako je nešto slično i kod nas u Sloveniji, gdje se skoro svaki drugi 
dječak u selu zove Janez. Kad je jednom prilikom učitelj rekao u razredu: 
»Digni se ti Janez!« diglo se je najedamput pol razreda, jer su se skoro 
sva djeca zvala Janez. 

U Kini je slučaj, da čitava sela imaju ista imena, pa čovjek ne može 
da se snađe, A u velikim milijunskim gradovima tamo mogu samo Kinezi 
da se snađu. Evropejci kraj tolikih jednakih prezimena izgube glavu. 


o. 

Potplati koji se ne troše. Neki švicarski izumitelj pronašao je novi 
način, kako će se što duže sačuvati potplate, da se ne poderu. Na potplat 
se nalijepi neka naslaga, koja je slična betonu i cipele se mogu po tri 
godine nositi, a da se ne poderu. Obično se gornja koža kod takvih cipela 
prije podere, nego potplat. To će biti vrlo dobro za one roditelje, koji se 
uvijek tuže da im djeca previše deru cipele. No, što će na to reći postolari, 
kad ne budu više imali posla oko »tumplanja« cipela? Čemu se jedan 
veseli tome se drugi žalosti. Uvijek je tako u svijetu. 

Kuća bez stepenica. Talijanska tvornica automobila Fiat u Milanu 
sagradila je za djecu svojih radnika kuću 52 metra visoku, a 25 metara 
široku. Kuća nije uglasta, nego ima oblik valjka, a nema uopće nikakvih 
stepenica, nego samo jedan hodnik, koji ide u zavojima od ulaza do vrha 
kuće. Zgrada ima trinaest katova, a služi za ljetovanje radničke djece. 


Rusi grade najvišu kuću. Do sada je najviša zgrada na svijetu bila 
u Americi u New Yorku. Ona je visoka 425 metara. Sada međutim u 
Moskvi grade kuću, koja će biti visoka 400 metara, ali će joj na krovu 
biti postavljen još i kip, koji će biti visok 100 metara. U kući će biti 
velika dvorana, u kojoj će moći stati 21.000 osoba. 

Dvije stotine kilometara na sat postigao talijanski vlak »Breda«. 
Talijanski vlak Breda nedavno je postigao svoju rekordnu brzinu: 200 
kilometara na sat. Vlak ima čvrsto zatvorene prozore. Svaki se sat u va- 

gone uvodi oko 4000 kubnih metara svježeg užzduha. U vagonima ima uvi-: 
jek dovoljno vlage. Uzduh je ljeti za 6 stupnjeva hladniji nego napolju, a: 
zimi je stalna temperatura u vlaku 12 stupnjeva iznad nule. 


Put jedne rode. Roda je ptica selica. Naše rode sele obično preko > 
zime u Afriku, u donji Egipat sve tamo do izvora Nila. Dne 29. lipnja 
odletjela je iz mjesta Wexholeder u kotaru Landsberg na Varti jedna 
roda, kojoj su prije toga metnuli na nogu prsten s oznakom mjesta odakle: 
je poletjela. U mjesecu listopadu ta je roda uhvaćena u Sudanu u okružju 
Wad Medanija, koje je oko 200.km udaljeno od grada Khartuma (potražite 
to mjesto na zemljovidnoj.karti Afrike!). Izračunato je da je ta roda. 
prevalila u svemu preko 4500 km dok je došla u Afriku na zimovanje. 


Biline i svijetlo. Nekoje biline mogu živjeti bez svijetla. Ali biljke,. 
koje imaju zeleno lišće ne mogu živjeti bez sunčanog svijetla. Zelene biljke - 
hvataju sunčane zrake pomoću kojih tvore s vodom, što ju siše njihovo 
korjenje te s ugljičnom kiselinom što ju upijaju iz zraka, ugljikovodik. 
Od njega žive. 


Biljke mogu dobiti vrućicu. I biljke mogu dobiti groznicu odnosno 
vrućicu. U prirodoslovnom zavodu u Beču pravili su pokuse, kako djeluje 
električna struja na pojedine biljke. Iskušali su 47 raznih biljka i usta- 
novili su da su mnoge biljke počele uslijed električne struje dobivati 
vrućinu. Nekima je temperatura narasla čak do 92 stupnja. 


m azm < 


Leptir u zrnu tuče. Nema tome davno padala je u jednom francu- 
skom gradu tuča, koja je bila dosta krupna. Jedno zrno bilo je zapravo: 
mali stakleni lijes, jer je u njemu bio mali leptirić. Kako se je to dogo- 
dilo? Učenjaci su protumačili taj slučaj ovako: Tog je leptira vihor dig- 
nuo tako visoko u zrak, kako ga njegova slabašna krila ne bi sigurno 
nikada bila mogla dignuti, to jest u visinu od 10 do 12 tisuća metara. 
Tamo je zapao u hladan oblak, vlaga je pala na nj i on se je u hladnim: 
kapljicama smrznuo. Zajedno s drugim zrncima tuče pao je i on na zemlju: 
zajedno sa svojom malom ledenom grobnicom. 


' Koliko vrijedi čovjek? Čovječje je tijelo sastavljeno iz raznih tvari: 
iz kojih bi se dalo napraviti: sedam komada sapuna, jedan željezni čavao, 
tri .Žličice šećera, za 2000 šibica fosfora i'jednu žličicu sumpora, Sve u 
svemu vrijednost od nekih. 20 dinara. 


-20 


>fiš uletio dječaku u grlo. U Va- 
raždinu dogodio se nedavno veoma 
zanimljiv slučaj, koji je skoro stajao 
života 7-godišnjeg dječaka Ivana Hli- 
šća. Dječak je oko 8 sati ujutro pošao 
u smočnicu, gdje je uzeo komad krnu- 
ba i stavio ga u usta, da ga pojede. 
Medutim je iz kruha upravo u času, 
kad je dječak otvorio usta, skočio miš 
i uletio dječaku ravno u grlo. Dijete 
se toliko preplašilo, da je palo u ne- 
svijest. Na vrisak dječaka dotrčala je 
njegova majka, koja je pokušala iz- 


vaditi miša iz dječakova grla. Brzo 
je zgrabila dijete i potrčala s njime 
u bolnicu, gdje su miša, koji je ve6 
bio uginuo izvadili, a dječak se na- 
kon dva sata toliko oporavio, da su 
ga pustili kući. 


U Sokolen n Kupi živi petnaest- 
godišnji dječak Petar  Keemanović, 
koji je visok preko 190 centimetara. 
On može bez ičije pomoći dignuti i 
ponijeti na ledima vreću tešku 115 
kilograma. 


Delar za kralja. Kraljevski dvor u Londonu neobično se je ovih dana 
začudio, kada je među ostalim pismima primio i jedno pismo pisano djeti- 
njom rukom, a koje je stiglo čak iz Kanade. Kad ga je kraljev tajnik 
otvorio, našao je u pismu jedan dolar i ove retke: »Njegovom Veličanstvu 
Kralju Jurju u Londonu. Sada mi je 12 godina, ali ja se veoma zanimam 
politikom. Čitala sam da ste dali preseliti svu djecu iz Londona, da ne bi 
stradala od neprijateljskih aviona. Ta djeca trebaju tople odjeće i obuće. 
Htjela bih im malo pomoći. pa vam šaljem jedan dolar, koji sam pri- 
štedjela. Ako kod svojih drugarica u školi sakupim još nešto novaca 
poslat ću Vam.« — Djevojčica je dobila od kralja vlastoručno pismor 
kojim joj se je lijepo zahvalio na poslanom doprinosu, 


Pismo sa 2.811 dinara maraka. Prije mjesec dana poslala je tvrika 
»Našička« iz Zagreba, koja ima svoju podružnicu na Sušaku, pismo u 
Buenos Aires u Južnu Ameriku. Pismo je bilo teško 445 grama. a na 
njemu je bilo prilijepljeno maraka u vrijednosti od 2.811 dinara. Pismo je 
otputovalo avijonom u Rim, a odanle u Marseille, odakle će francuskinmr 
avijonem preko oceana u Južnu Ameriku, Put će trajati oko S dana. 


Medvjedica ugrabila dijete i brinula se za ni kao mati. Ovo nije 
priča nego istiniti događaj: Prije desetak dana pojavila se nedaleko sela 
Berane u Južnoj Srbiji medvjedica s mladima u Šapulerskim planinama, 
pa je seljacima pošlo za rukom, da ubiju medvjediće kad je medvjedica u 
planini tražila hranu. Kad se medvjedica vratila u špilju i vidjela da iof 
nema mladih pošla je prema selu i tu naišla na jednog 7 godišnjeg dječaka 
koji je čuvao ovce. Medvjedica ga je uhvatila čeljustima i odnijela ga wu 

planinu, pa ga je tamo njegovala kaco vlastito mlado. Nikomu nije dozvolila 
da se približi i jedino je dijete puštala da se napije vode iz obližnjeg 
vrela. Ona mu je sama donosila hranu, Međutim su seljaci, kad su primi- 
jetili nestanak dječaka, upriličili hajku i pronašli mališa u špilji upravo 
u času, kad je medvjedica bila negdje napolju. Seljaci su ga odnijeli so- 
bom u selo, a u međuvremenu vratila se i medvjedica. Ona je odmah 
očajna potrčala za njima i seljaci su se pred razbješnjelom zvijeri po- 
gakrivali po kućama. Medvjedica je međutim ostala pred kućom, u ko- 
joj je bio dječak i čuvala stražu dva dana i dvije noći, očajno zavijajući, 
dok ju nisu seljaci uspjeli ubiti. Oteti dječak još je uvijek ustrašen. Priča, 
da ga je medvjedica njegovala kao majka, držala ga u naručju dojila ga 
i da mu je donosila prijesnu hranu iz šume. Nikoga nije njemu puštala. 
Ako se čuo kakav šušanj, ona ga je zagrlila šapama i režala. 

Miš s drvenom nogom (Neobična operacija). Walter von Campen u 
New Yerseyu je jedini čovjek na svijetu, koji ima miša s drvenom nogom. 
Prije nekoliko mjeseci on je miša uhvatio u mišolovku. Mišić ga je milo 
gledao svojim lijepim tamnim očima i nije ni pokušavao da pobjegne iz 
njegove ruke. I čovjek je poklonio mišu život kao što bi učinili i mnogi 
drugi, koji se ne boje miša kao žene. Naknadno je međutim Walter von 
Campen opazio, da je miš u mišolovki slomio jednu nogu. On se okušao 
kao kirurg, pa je izradio malu nogu iz tvrdog drveta, koju je vrlo vješto 
stavio mišu na mjesto njegove slomljene noge. Otada je mišić postao ne- 
djeljivi pratilac svoga gospodara. On skakuće veselo naokolo, ne doduše 
tako _.hitro kao ostali njegovi drugovi, ali je zato postao vjerna domaća 
životinja. 

I divlje patke mogu se pripitomiti. Zanimiva opažanja objavio je 
švedski književnik Berngt, koji je godinama opažao let i život divljih 
pataka i tako se s njima sprijateljio, da su mu jele zrnje iz njegovih ruku. 
No divlje patke su ptice selice i proboravljuju zimske mjesece na jugu. 
Ovoga proljeća vratio se Berugt na svoj posjed na obali morskoj i jednoga 
dana opazio u zraku u udaljenosti otprilike od 1 milje 16 divljih pataka, 
koje su kružile amo i tamo. No kada su ga spazile, spustile su se na nje- 
govo dvorište i opet počele jesti iz njegovih ruku. A prema znaku na 
vratu je konstatirao, da su to njegove lanjske patke. Patke nisu zabora- 
vile svoga dobročinitelja ni njegov posjed na pustoj obali južne Švedske, 
nego-i poslije opasnog, dugog i zamornog leta od nekoliko tisuća milja 
namjerile upravo k njemu. 


č——f— 


=) Zojezdoznanskio X 


—y 

tkd se vrti nečuvenom brzinom. Svi mi znamo, da sunce stoji. 

a zemlja da se oko njega vrti, iako nam na prvi pogled izgleda kao da se 

sunce oko nas okreće. Neki astronom je izračunao da je brzina, kojom se 

zemlja okreće oko sunca upravo nečuvena. Ništa manje nego 940 milijuna 

kilometara prevali godišnje naša zemlja na svom putu oko sunca; to iznosi 
na dan 2 i pol milijuna, a na sekundu oko 30 kilometara. 

JURIĆ PREFRIGANAC 


Jurić je začudo donio jednom zgodom iz škole svjedodžbu u kojoj 
nije bilo ni jednog drugog reda. Dakako da se odmah požurio svome kumu, 
da mu pokaže svjedodžbu. Kum je bio trgovac i baš je nešto isplaćivao. 
Imao je punu kutiju sitniša, sve komade od jednog dinara. 

— No kad si donio tako dobru svjedodžbu zavrijedio si nagradu. 
Evo, zagrabi iz kutije punu šaku dinara! reče dobroćudni kum. 

— Ne, ne, ne — reče Jurić sramežljivo. — Ne ću ja sam da uzimam, 
dajte mi Vi, dragi kume, koliko Vi hoćete! 

Kum je bio uvelike obradovan Jurićevim postupkom, jer se je Jurić 
time pokazao kao dobro odgojen dječak. Zato zagrabi šakom u kutiju i 
dade mu punu ruku dinara. Jurić ih pokupi i strpa u džep, nakon što se 
je kumu lijepo zahvalio. 

Kad je došao kući pohvalio se ocu kako ga je kum nagradio, a kad 
je malo zatim došao i kum, nije se mogao dosta nahvaliti Jurića, kako je 
najednom postao dobro odgojen i uljudan dječak. 

Čim je kum otišao upita Jurićev otac: 

— A reci ti meni, Juriću, kako to da ti nijesi htio sam zagrabiti u 
Jađicu i uzeti novaca koliko te volja? 

— Hej. nijesam ja lud, oče! Znam ja što radim. Moja je ruka 
mnogo manja od ruke kumove, zato sam ja volio da on zagrabi i dade mi 
punu šaku dinara... 

Pa a ena 

Stric: Juriću, pa ti imaš još od jučer crvenu mrlju na licu. 

Jurić: To je od crvene boje. 

Stric: Pa zar to nije išlo dolje, kad si se umio? 

Jurić: Pa ja se nijesam ni umio. 

Drugi dan sretne stric Jurića, pa ga pohvali: No, sad si opet lijep 
i čist. Nemaš više crvene mrlje na licu. Jesi li se oprao? 

Jurić: Ah, što bih se oprao! To me je susjedov pas obliznuo! 


Došao Jurić u dućan. 

»Dobar dan! Molim vas dajte mi ovratnik za moga ocal« — reče. 

»Dobro, dječače, ali kakav? Takav kao mojt« upita trgovac i po- 
kaže svoj ovratnik. 

»Ne, gospodine, molim čisti!« reče Jurić . 


= dvr 


Učitelj: Kaži mi, Juriću, nešto o tridesetgodišnjem ratu! 
Jurić: Neznam ništa gospodine učitelju! Nijesam bio tamo! 

Mudar susjed 


Moj otac pričao mi je jednom zgodom ovu priču: 

Kad sam bio malen moj je posao bio da pasem krave. Sva- 
kog popodneva, odmah nakon objeda istjerao bih krave iz staje, : 
uzeo spone i pošao s kravama na pašu. Sobom bih znav uzeti 
po koju knjigu i čitati, no najvećma sam se na paši zabavljao 
rezuckanjem štapića, frula i frulica, pištaljka i raznih zvi- 
ždaljka. 

Divno je bilo kod nas na paši. Sve do mora prostirale se 
u zapadnoj našoj Istri bujne šume, pašnjaci i vinogradi, pre- 
puni najboljega grožđa, smokava, lješnjaka, bresaka, badema 
i kojekakvih drugih sočnih plodova... 

Kao i svi drugi pastiri i ja sam bio pravi haračlija. Krave 
i volove znao bih zatjerati u kakav ograđeni lug, ili u kakav 
dolac, a ja bih onda nemilosrdno haračio po tudim vinogradima. 

To je moga oca veoma srdilo. Uvijek bi mi znao reći: 

— Hoćeš li grožđa eno ti ga u našem vinogradu, uzmi ko- 
liko trebaš, no da mi nijesi išao tuđe krasti. Još će ti netko 
prebiti nogu, a ti ćeš biti ožigosan da si seoski tat. 

Ja sam to čuo i ne čuo. Tko bi odolio, kad vidi krasne kru- 
pne grozdove u susjedovu vinogradu, gdje ne treba ništa drugo 
nego pružiti ruku i omastiti bradu slatkim njihovim sokom. 

Jednoga dana doveo sam krave na livadu, koja je graničila 
s jednim od najljepših susjedovih vinograda. Otac mi je rekao: 

— Dobro pazi na krave, da ti ne zadu u susjedovu repu. 
A ti da mi nijesi ni dirnuo grožde. 

To rekavši ostavi me na paši sama, a on ode za poslom u 
naš vinograd... 

Ja sam neko vrijeme ležao na zelenoj travi u hladovini i 
promatrao kroz granje granatog hrasta divno plavo nebo. Bacim 
pogled na desno, da vidim gdje su mi krave. Mirno su pasle i 
kao da nijesu uopće imale namjere da krenu u škodu,.. Ali 
zato ja! Kad sam vidio krasne krupne i nabubrele grozdove 
zlatnog muškata, koji je divno mirisao i draškao mi nosnice, 
nijesam se više mogao suzdržati. Digao sam se, pogledao na 
sve strane, nema li koga u blizini, a onda jednim skokom pre- 
skočio zid i našao se među trsjem. 

. Gospode Bože, što li je bio izvrstan muškat! Slatki mi ge je 
sok cijedio niz bradu, a ja sam pohlepno gutao krupna zrna. 

Najednom se stresem ko šiba na vodi. Čvrsta ruka pograbila 
me je za vrat i ja začujem dobro mi poznati očev glas: 

— Lopove jedan neposlušni! Ponovi što sam ti rekao... 

— Joj, tata, joj, tata! drhtao sam ja i cvilio ko miš u stupici. 

— Ponovi što sam ti rekao! zagrmi otac, koji nije pozna- 
vao šale. ' 

Ponovio sam od riječi do riječi ono što mi je prije rekao, 
da naime ne smijem ni dirnuti susjedovo grožde. 

— Ne ću te kazniti, ne ću te tući — reče otac. Kazna neka 
ti bude ta, da ćeš poći sam u selo, kleknuti ćeš pred susjedom 
i zamoliti ga da ti oprosti, što si mu grožđe krao. 

Meni se zavrtjelo pred očima. Ne, tako strašnu kaznu ni- 
jesam očekivao. Ja da idem u selo, pa da kleknem pred susjeda 
i molim ga za oproštenje? Umro bih od sramote. A njegova 
djeca i drugi seoski derani rugali bi mi se dok sam živ. 

— Ne, ne ću tata, ne mogu! rekao sam odlučno ocu. 

— Ne ćeš? začudi se otac. No, to ćemo vidjeti. Idem ja s 
tobom. Kroz cijelo ću te selo vući za uho i dovesti te pred 
susjeda. To reče i primi me odmah za uho. 

— Ne, ne, ne! Radije idem sam — zavapio sam i vidio sam, 
da nema druge. Moj otac nije poznavao šale. 

Pošao sam u selo. Pokisnuto sam išao, nikud ne gledajući. 
Bože moj, što li mi je to bio strašan put. U srcu mi je kopkao 


crv griješne savjesti, a u glavi su mi se rojile strašne misli. 
Sam Bog zna, što će susjed iz mene napraviti. 

Neopazice sam se približio susjedovoj kući. Čuo sam ne- 
kakvo nabijanje. To je susjed u podrumu nabijao obruče na 
bačve, u koje će uskoro da pospremi obrano grožđe. Bio je baš 
kraj vratiju. 

Kad sam se pojavio na vratima njegova podruma začudi se 
i reče: 

— Obo, zar ti nijesi na paši? 

Meni se je zamaglilo pred očima. Stajao sam pred njim 
kao zločinac pred sudom. Koljena su mi samo kleenula i ja sam 
pao pred njim na koljena: 

— Moj me je otac potjerao k vama. Došao sam vas moliti, 
da mi oprostite što sam... što sam... što sam u vašem vino- 
građu krao grožđe... — jedva sam istisnuo. 

Susjedovo lice najprije se smračilo, ali se odmah zatim u 
njegovim očima pojavilo nešto toploga.: 

— Digni se! rekao je i odložio čekić, kojim je nabijao bačvu. 

Ja sam se dignuo i rukavom obrisao suze koje su mi curkom 
curile niz obraz. 

Bio sam uvjeren, da će me sada susjed pošteno izdevetati 
i bio sam pripravan na sve. 

— Podi sa mnom! reče susjed. 

On je krenuo naprijed a ja pokorno za njim. Prošli smo 
kroz selo, pa preko livade i kraj šumice ravno na pašnjak, koji 
je bio uz njegov vinograd. Putem smo obojica šutjeli. Ja se ni- 
jesam usudio ni pisnuti. U glavi mi se rojilo na tisuće misli. 
Nijesam znao što li mi to grozna sprema. 

Kad smo došli do našega pašnjaka ugleda nas moj otac 
pa pođe odmah k susjedu. Bilo mu je neugodno pa se stane 
ispričavati: 

— Vjeruj mi, da me je stid što imam takvoga sina. Jesi li 
ga pošteno kaznio? 

Susjed se samo nasmiješi i reče: 

— Ta dosta si ga ti kaznio kad si ga natjerao da se toliko 
ponizi. Poniženje boli više nego najtvrđi udarac! 

(To je istina — pomislim ja u sebi, jer mi je zaista bilo 
grozno pri srcu i stoput bi mi milije bilo, da me je otac pošteno 
izmlatio, nego li da sam se morao toliko poniziti pred susje- 
dom. Bio sam zaista sav slomljen od stida i poniženja). 

— No, da bi se dječak što bolje sjećao toga svoga čina 
kaznit ću ga i ja reče susjed, primi me za ruku i odvede me u 
svoj vinograd. Nasred vinograda je stao i rekao mi: 

— Tako! A sada se najedi grožđa do mile volje! 


Pričinilo mi se da sanjam ili da sam krivo čuo. 

— No jedi samo, jedi! reče susjed — zar si gluh? — Na- 
smije se i stane mi sam trgati grozdove i trpati mi ih u ruke. 
— Zahvali Bogu, da imaš tako poštenoga oca — rekao je na 
odlasku i vratio se kući da i dalje nabija bačve. 


Ja sam se vratio natrag ocu i s rukama punim grožđa 
rekao sam mu: 

— Gledaj oče, to mi je sve dao susjed. 

Očevo se lice razvedrilo. 

— Susjed je mudar i pametan čovjek — reče. — On zna 
da dobra riječ uvijek dobro mjesto nađe. Ja sam uvjeren da 
današnji dan ne ćeš nikada zaboraviti! 

I zaista toga dana moj otac nije nikada zaboravio. Često 
. nam je pripovijedao o tom događaju i dobrom susjedu, kome 
od onoga dana nikada više nije ulazio u vinograd. . * 

Zimsko jutro 


Olovnato, 

sivo nebo 

natkrilo je naše selo. 

Ko da mrzne 

pritislo se 

jače k zemlji sniježno bijelo, 


Svjetlost neka 

sa Istoka 

crnu tamu teško para. 
Noć se zimska 

u sumračak 

bljedoliki sad pretvara. 


Metalni se 

zvuk zvonova 

jasno čuje kroz zrak svježi, 
Ka jutrenji, 

posrćući, 

misnik stari snijegom bježi. 


Po kućama, 
uzastopce, 
luč za luči selo pali. 
Kroz okanca 
žućkasta se, 
po snijegu, svjetlost zali. 
LJUBO BRGICĆ 


Ivina željeznica 


manji braco vršit će 
službu konduktera. 


Željeznicu ima Ivo, 

s njom po sobi žuri, 
njom će danas pokušati 
da u svijet pojuri. 


Zanosi se cijelom dušom 
i diže ga nada: 

jamačno će njome stići 
do Zagreba grada. 


Jurit će mu željeznica 
lako poput pera, 


Cilj će imat željeznica 
ko i svaka prava: 

ili glavni kolodvor 

il' kolodvor »Sava«. 


Putnika će malo biti, 

VOZ će biti lak, 

putem će još možda prestić 

koj" teretni vlak! | 
Bogumil Toni 

ZGaamimnljšvosti..- 


Učite plivati! U Pragu su školske vlasti izdale nalog da sva školska 
djeca moraju naučiti plivati. U gradskom kupalištu određen je jedan 
plivač, koji uči djecu plivati. Najprije uče na suhom, ležeći potrbuške, 
mahanje po taktu, a onda istom idu u vodu. I kod nas bi trebalo uvesti 
obligatno učenje plivanja u školi. Time bi se spasili mnogi životi. 


Dobar odgoj djeee u Kini. U jednoj knjizi o životu Kineza priča se 
i ovo: Neki dječak slomio je granu ruže. Djed ga je primio za ruku i 
odveo do ružine stabljike i rekao mu: »Bezrazložno otrgnuti ružinu granu 
nije lijepo. Na toj grani više ne može narasti ni krasan pupoljak, ni lijepo 
zeleno lišće. Slomiti granu cvijeta isto je kao i kad netko mlad umre«. 
I unučić je morao pogladiti ružu i zamoliti ju za oproštenje. 


Toplu vodu u kućama, bez vatre imat će svi stanovnici grada Rejkja- 
vika na Islandu. Tamo naime postoji gejzir t. j. izvor tople vode, koji 
izbacuje 200 litara kipuće vode na minutu. Danski inžiniri izgradit će 
vodovod, koji će u svaku. kuću dovesti toplu vodu. Trošak tog vodovoda 
gtajat će 7 milijuna danskih kruna ili oko 100 mil. dinara. 


Dirljiva materinska ljubav. Engleskinja Margareta Holand bila je 
i ove godine u Splitu, da pohodi sobu, u kojoj je prije četiri godine 
umro njezin sin. Njezin je sin bio slikar, koji je došao prije četiri godine 
u Split, ali je tamo tragično zaglavio. Njegova majka dolazi od tada 
svake godine u Split i tamo proboravi nekoliko dana u sobi ,u kojoj 
je sin umro. 


Vruće more. Na otoku Santorin u Egejskom moru čuje se već neko- 
liko dana mukla podzemna tutnjava, a more je oko otoka svaki dan sve 
toplije. U luci Sv. Juraj toplina mora dosegla je već 56"C, zbog čega 
se osjeća teški pritisak vrućine nad cijelim krajem. Čini se, da se gasi 
podmorski neki vulkan. 


Glasoviti ljudi primaju mnogo pisama. Čovjek, koji dobiva najviše 
pisama na svijetu je još uvijek predsjednik Sjedinjenih država američkih 
Roosevelt. Od god. 1933, otkako je izabran za predsjednika on je dobio oko 
7 i pol milijuna pisama: On sam, odnosno u njegovo ime njegova tajnica, 
napiše poprečno po 80 pisama na dan. Sva pisma, koja mu stignu pro- 
čita njegova tajnica Miss Le Hand. Ona izabere ona najglavnija i pro- 
čita ih predsjedniku. Na druga odgovori ona sama. 

Mnogo pisama primio je i znameniti avijatičar pukovnik Lindbergh. 
Kad je ono preletio prviput preko oceana dobio je za par dana ništa 
manje nego 3 i pol milijuna pisama, 100 tisuća brzojava i 14 tisuća paketa. 
Razni mladi pjesnici poslali su mu 700 tisuća pjesmica. Siromašni Lindbergh 
morao je namjestiti nekoliko činovnika, koji su otvarali i čitali pisma 
i na njih, ako je bilo: potrebno odgovarali. Samo za poštarinu na odgo- 
vore platili su 2000 funti ili pol milijuna dinara. 


Brod, koji je pola stoljeća lutao morem. Poznato je, da nisu svi bro- 
dovi, koji su pretrpjeli brodolom i koje je napustila njihova posada 


CEH 

potonuli na morsko dno. U mnogo slučajeva podrtine su ovih brodova dugo 
godina lutale oceanima kao igračke valova, pa su na taj način i postale 
.opasne za brodarstvo. Najduže se od svih unesrećenih brodova, za koje 
ge zna, zadržao na površini morskoj brod »Fanny Wolston«, koji je pre- 
trpio brodolom 1891. Otada plovi podrtina toga broda Oceanima, i mornari 
gu je dosada susreli na svojim putovarijima već 46 puta na različnim 
mjestima. Prvi puta je poslije brodoloma 'nađena »Fanny Wolston« u 
blizini Azorskih otoka, a posljednji su je puta vidjeli u Polarnom moru. 
Drži se, da ovaj brod još luta po morima. 


Brzina gumene vrpce. Ako se ispusti jedan kraj napete gumeno 
vrpce (guma mora biti dobro napeta), onda oslobođeni kraj gume posti- 
.zava brzinu od devedeset metara u sekundi. To je dakle oko 320 kilometara 
na sat. Stoga nije nikakvo čudo, što nas udarac gume tako žestoko boli, 
kad se ispusti jedan kraj veoma napete gumene vrpce. Š 


To je dobar sat. U gradu Rouenu, u Francuskoj ima jedan sat, koji 
ide bez prekida već 550 godina, a da još nikada nije bio popravljan. Taj 
je sat izradio glasoviti urar Jean de Felain godine 1389. Kroz svih ovih 
550 godina sat ide na minutu točno. Urari, koji su sat nekoliko puta 
pregledali kažu da ni jedan kotačić nije ni najmanje istrošen. U tom istom 
gradu ima još jedna ura, koja je izrađena godine 1447, a bila je poprav- 
ljena samo jedanput i to god. 1898. Ta ura ima samo jedno kazalo, a 
njime pokazuje satove, tjedne, mjesece i razne mjesečne mijene. 


Đak, koji nosi cijeli svijet u glavi, Posljednjih se dana mnogo piše 
o Finskoj, koju je napala Sovjetska Rusija. Glavni grad Finske je Hel- 
ginki. Finci'su poznati kao bistri ljudi i vanredno dobri sportaši i gimna- 
gtičari. U glavnom gradu Finske, Helsinki-u, uči na sveučilištu zemljopis 
neki đak imenom Weino Koskilainen, koji je na jednom ispitu dobio za 
zadaću, da po sjećanju nariše kartu cijeloga svijeta. U roku od 7 sati 
taj je đak narisao zemljovid cijeloga svijeta s takvom točnošću, da je 
sve profesore zadivio. Narisao je sve otoke i sve gore, sve rijeke i preko 
.5800 gradova i sve je to bilo stavljeno točno na pravo mjesto kamo spada. 
Drugim riječima može se reći, da taj mladi Finac nosi cijeli svijet u 
svojoj glavi. 


Šišmiši protiv groznice. Poznato je.da se razne zarazne bolesti 
osobito u močvarnim krajevima prenašaju..na taj način, što ih razni 
komarci raznose svojim ubodima. Takav je slučaj s malarijom, gdje jedna 
vrst komaraca koja je tom bolešću zaražena; znade zaraziti čitav. kraj i 
«sve ljude u njemu. Za tamanjenje takvih komaraca upotrebljava se jedna 
“vrst ribica, koje se pusti u razne bare, lokve i močvare, a ore se tamo 
hrane ličinkama i jajima tih komaraca pa na taj način uništavaju ta 
glavne uzročnike malarije. Tim postupkom mnogo je krajeva sasvim 
izliječeno od te veoma neugodne i opasne groznice. 


U Africi, osobito oko rijeke Konga: koja se znade nekoliko puta u 
«godini razliti poput mora i preplaviti sav kraj, stvaraju se uslijed toga 
beskrajne močvare koje su veoma nezdrave., Na tisuće i tisuće rojeva raz- 


nih kukaca jati se onuda i raznosi smrt ljudima i životinjama. Osobito 
je strašna bolest spavanja, koju prenosi neka vrst crnih muha, koje se 

zovu ce-ce muhe. Koga ta muha ujede on ća zaspati, da se više nikada 
ne probudi. 

Ista bolest vlada i u nizozemskoj Indiji. Nizozemska vlada počela se 
boriti s tim muhama na taj način, što je tamo dopremila velik broj 
šišmiša. Poznato je da se šišmiši hrane kukcima i mušicama, a veoma su 
proždrljivi, pa ih dnevno pojedu nekoliko tisuća. Uspije li šišmišima, 
koji su inače veoma dobre, blage i korisne životinjice, da potamane te 
muhe, tamošnji će svijet biti oslobođen jedne teške i grozne bolesti. 


Lastavica došla liječniku. Francuski liječnik dr. Faure ispripovijedao 
je jedan svoj doživljaj koji zvuči gotovo kao bajka. — Jednoga dana 
ležao je liječnik na počivaljci u svome vriu, kad je opazio, kako neka 
mala lastavica stalno skače oko njega, kao da je željela, da je liječnik 
uhvati. I zaista, liječnik je ptičicu sasma nesmetano uhvatio. Pregleda- 
vajući lastavicu, dr. Faure je opazio tri uši duge po 1 centimetar, kako 
su se uvukle pod kožu male životinje. Budući da nije bilo moguće izva- 
diti insekte rukom, to je liječnik ponio lastavicu u svoju ordinaciju 
i odstranio nametnike s pomoću pincete. Lastavičica je istina nekoliko 
puta zacvrkutala od boli, ali se nije protivila »zahvatu« niti je pokušala 
da bježi. Nakon završene »operacije« liječnik je nahranio životinjicu i 
pustio je na slobodu. Lastavica se odmah digla u visinu, načinila nekoliko 
krugova nad vrtom i odletjela s jatom lastavica, koje je upravo mimo 
prolazilo. 


Kako sele ptice? Kada nas u jesen ptice ostavljaju, dižu se mnoge 
od njih veoma visoko u zrak. Tako čaplja leti u visini od 2000 metara, 
a ima nekih ptica, koje se dižu čak do 7000 m visine. Mnogi misle, da 
ptice ostaju na jednom mjestu i da trajno stanuju u jednom kraju. To ne 
stoji. Dva mlada gavrana, koji su se izlegli u u Češkoj, odletili su u dva 
razna pravca u svijet. Jedan je od njih nađen u Francuskoj 1800 km da- 
leko od gnijezda, a drugi je savio gnijezdo negdje u Strassbourgu. 


Ruski lIedolomac u blizini Sjevernoga pola. — Veliki ruski brod 
ledolomac Sjedov nalazi se već od proljeća 1987 godine u polarnim vo- 
dama. Mornari na njemu ne žive zlo. Hrane imaju dosta sa sobom za 
nekoliko godina. Nedavno su uhvatili sjevernog medvjeda, koji je bio 
190 kg težak, pa su ga ispekli i pojeli, jer su već bili zaželjeli svježeg 
mesa. Već im je naime dojadilo jesti samo konzerve. Sada im je dosta 
hladno, jer je cijelo more oko njih zaleđeno. Brod se zaledio pa zajedno 
s ledom plovi morem. Svaki se dan pomakne jedva za par .kilometara. 
Brod se nada da će za godinu dana doći do Špicberga, a odanle se misli 
vratiti kući. 


ZAKUČASTO PITANJE 


Tvoj otac ima sestru. Ta njegova sestra nije tvoja teta. Je li ona 


ipak tebi nešto u rodu? 

Jurić i Franić čiste peć 
i 


VITA 


»Peć se u nas čisti danas Kako nema sablju svjetlu 
bit će dosta posla za nas!« On pograbi kućnu metlu 
2 


— 


| M. fr 


TI 


91 UPRTTNNENIE 


Jurić na stol brzo zađe Na Franića sad nasrne 
vidi: cijey je puna čađe. i sa stolca ga prevrne 
3 6 
N\ Grd ..* . s 


aii đ- nk 


ok nE lani 
.t ka DO 
ka 1. A Ara 
BN I Kod 
LALA K 


NE 
IKEA 
Franić kihne: lom i šum! U čađu je Franić pao 


čađe Jurić sav je pun. pa se čitav zamazao 


Ko dva crnca sad su oba 
Čađava je i sva soba. 

Tražite pogreške! 


Jurićev drug narisao je gornju sliku, 

Jurić se požurio da je preriše, ali je dakako napravio nekoliko po- 
grešaka. Pronađite, u čemu se donja slika razlikuje od gornje i koje su 
to pogreške! Da vidimo tko ima bistro oko! 

ZA GO ETE i E 


KRIŽALJKA 
(Tomić Josip, Petrinja) 
Lol E | 

| l 


okomito: 1. uz, 2. talas, +. ptica, vodoravno: 3. otok, 5. plin, 6. 'Tur 


3. crn (zamazan), 7. začin, 8. ži- ski »kazan«, 7. posprema sobe, 
votinja. 9, domaća životinja, 10. vrtlog. 


ZAGONETNA. POSJETNICA 
(Bosiljka Rusner, Sisak) 


VERA J. CAGUK 


odakle je gđica Vera? 


ISPUNJALKA 
(Tomić Josip, Petrinja) 


služi kod žvakanja 
domaća životinja 


i 1 
1) + . 

! pokazna zamjenica 

1 1 

velika ptica 


znamenit francuski pisac 


žig 


muško ime 


alkoholno piće 


I—II muško ime 


< &, 


Gote h 
SogaUne DOBIJU se" 
E ŠTEDIONICE V < 


“ PUTUŠTEDLOMICU JEPUTDO BLAGOSTANJA. - 


ZA SVE ULOŠKE JAMĆI OPĆINA GRADA ZAGREBA 


S ETF obn 


l—-2i 

2>> 51 3—4 
4d—>1i 5—6 
181i 6—9 
8—11 i 9—10 


10—13 i 11—12 
12—15 i 13—14 
14—16 i 15—16 


izlazi iz dimnjaka 
nije nemiran . 
bolje ikad, nego 
naša novčana jedinica 
lovi ribu 
marljiv,. radišan 
bolje išta, nego 
turski plemić 


»Mali Istranin« izlazi jedamput mjesečno. — Pretplata iznosi 12 dinara 
na godinu, — Pojedini broj stoji-1 dinar. — a inostranstvo dvostruko. 
Uredništvo i uprava nalaze se u Krajiškoj ulici br. 12, ' 

Vlasnik, izdavač i odgovorni urednik: Ernest Radetić, Zagreb, Krajiška 
ulica 12. — Tiskara C. Albrecht (P. Acinger), Zagreb, Radićeva ulica 26 


Za tiskaru odgovara: Petar Acinger, Zagreb, Radićeva 26 


